
"r)aa  en  lyngklædt  Banke,  omflydt  af  Størfloden,  ikke 
-■-  langt  fra  Byen  Itzehoe,  lagde  den  tapre  Hærfører 
Johan  Rantzau  i  Aaret  1531,  „under  Fejden  mel- 
lem Konning  Frederik  og  Konning  Ghristiern",  Grund- 
stenen til  Slottet  Breitenburg. 

Hans  Søn,  den  lærde  Statholder  Henrik  Rant- 
zau, fuldendte  Bygningen  af  det  statelige,  med 
Taarne  og  Tinder  knejsende  Slot,  omgivet  af  dybe 
Grave.  Hans  Statsklogt  og  Lærdom,  hans  Rigdom 
og  Pragt  var  kjendt  over  hele  Evropa.  Paa  Breiten- 
burg samlede  han  ikke  alene  et  kostbart  Bibliothek 
med  mange  værdifulde  Haandskrifter,  men  ogsaa 
Kunstskatte  og  Rariteter,  hvilket  næsten  altsammen 
spredtes  for  alle  Vinde,  da  Slottet  1627  blev  erobret 
af  de  kejserlige.  Skjønt  Breitenburg  1643  atter  led 
meget  ved  Belejringen  af  Svenskerne,  blev  det  under 
Grev  Christian  Rantzau,  Henriks  Sønnesøn,  Stat- 

holder  i  Hertugdømmerne,  indrettet  paany  med  fyrste- 
lig Pragt. 

Den  sidste  Mand  af  Johan  Rantzaus  mægtige 
Æt,  der  sad  paa  Breitenburg,  var  Grev  Christian 
Ditlev  Rantzau,  der  1721  paa  Jagten  faldt  for 
snigmorderisk  Haand,  formentlig  paa  Foranledning 
af  Broderen,  med  hvem  han  levede  i  bitter  Fejde. 

Breitenburg  gik  derpaa  over  til  en  anden  Gren 
af  Slægten  Rantzau.  Den  første  Mand  af  denne 
Stamme,  der  byggede  og  boede  her,  var  Grev 
Frederik  Rantzau,  der  ved  sit  Ægteskab  med 
Grevinde  Frederikke  Louise  Amoene  Gastell-Rem- 
lingen,  en  Søsterdatterdatter  af  den  ovennævnte 
ulykkelige  Greve  Christian  Ditlev,  1762  kom  i  Be- 
siddelse af  Herskabet  og  Slottet  Breitenbuig. 

Den  2.  September  1773  blev  der  paa  dette 
minderige  Sted  født  Grev  Frederik  en  Søn  —  den 
syvende  i  Rækken  —  og  som  i  Daaben  fik  Nav- 
nene Andreas  Conrad  Peter.  Barnet  voxede  op 
sammen  med  sine  ældre  Sødskende  paa  Breitenburg 
og  fik  sin  Uddannelse  under  en  dygtig  Hovmesters 
Vejledning. 

Fra  tidlig  Ungdom  af  var  det  Drengens  Lyst  at 
maatte  blive  Officer,  men  da  han  viste  et  ualmin- 
deligt Lærenemme,  lod  Forældrene  ham  studere. 
1792  blev   han  privat    dimitteret    til   Universitetet    i 

Kiel.  I  Efteraaret  1794  drog  han  til  Gottingen, 
hvor  han  hørte  Forelæsninger  hos  den  berømte  Rets- 
lærer  Spittler,  Naturhistorikeren  og  Satirikeren  Lich- 
tenberg  og  den  store  Naturforsker  Blumenbach.  Den 
bekjendte  Lærer  i  Statsret,  Professor  Putter,  tog 
sig  i  særlig  Grad  af  den  unge  Mand  og  gav  ham 
Adgang  til  sit  store  og  værdifulde  Bibliothek.  I 
Sommerferien  1793  gjorde  han  en  Udflugt  til  Mainz, 
som  forsvaredes  af  Østerrigerne  mod  Franskmæn- 
dene. 1  Efteraaret  1795  vendte  han  tilbage  til  Kiel, 
hvor  han  fortsatte  sine  Studier.  Aaret  efter  opholdt 
han  sig  atter  i  Gottingen,  for  praktisk  at  sætte  sig 
ind  i  Kameralfaget  under  den  derværende  Overamt- 
mands Vejledning. 

1797  blev  Rantzau  udnævnt  til  Medlem  af  det 
hertugelige  Kammer  i  Meiningen,  i  hvilket  han  især 
havde  Referatet  for  Industri-  og  Bjerg værkssager. 
Skjønt  Rantzau  kun  virkede  tre  Aar  i  Meiningen, 
har  han  ved  Oprettelsen  af  et  Fattig-  og  Arbejds- 
hus  efterladt  sig  et  Navn,  der  endnu  bevares  i  Minde 
paa  Stedet.^ 

I  Anledning  af  Fjendtlighederne  med  England  i 
Foraaret  1801  tilbød  Rantzau  den  danske  Konge 
sin  Tjeneste  og  indgav  Forslag  til  Indretningen  af 
et  Landeværn.  1802  blev  han  overordentligt  Med- 
lem   af   Landkommissionen    i    Slesvig    og    kom    ved 

sin  Moders  Død  i  August  samme  Aar,  efter  at  have 
affundet  sig  med  sine  ældre  Brødre,  i  Besiddelse  af 
Breitenburg.  1803  blev  han  Deputeret  i  Itzehoe 
Distrikt  og  Medlem  af  Skattekommissionen,  1804 
blev  han  Kammerherre  og  rejste  i  Sommeren  samme 
Aar  med  sin  tidligere  Universitetslærer,  Professor 
Reinhold,  til  Pyrmont,  besøgte  Nederlandene  og 
Frankrig  og  overværede  2.  December  Napoleons 
Kroning  i  Paris.  Herfra  rejste  han  til  Italien  og 
var  i  Foraaret  1805  i  Milano,  da  Napoleon  satte 
den  italienske  Kongekrone  paa  sit  Hoved.  I  Sel- 
skab med  Zoéga  besøgte  han  derpaa  Neapel  og 
Nedre  Italien  og  foretog  om  Efteraaret  en  Fodrejse 
gjennem  Schweitz  og  Savoyen.  Fra  Tyrol  vilde 
han  rejse  til  Wien,  men  allerede  i  Innsbruck  maatte 
han  slutte  sig  til  Resterne  af  den  østerrigske  Hær 
og  med  disse  marchere  til  den  ungarske  Grænse, 
hvor  han  traf  en  tidligere  Bekjendt,  Prinsen  af 
Neuwied,  og  fulgte  med  denne  til  Pressburg.  Ved 
Grænsen  af  Ungarn  blev  han  alene  paagreben  og 
med  Eskorte  ført  til  Oedenburg,  hvor  han  maatte 
legitimere  sig  overfor  en  Kommité,  der  blev  nedsat 
for  at  undersøge  hans  Forhold.  Forsynet  med  et 
Pas  fra  Davoust  begav  han  sig  til  Wien,  blev  her 
til  om  Foraaret  1806  og  vendte  derfra  gjennem 
Bajern  tilbage  til  Holsten. 

Under  Englændernes  Overfald  1807  var  han 
Overbefalingsmand  over  Kystmilitsen  i  Egnen  mellem 
Kriickau  og  Stor.  Ved  Kong  Frederik  VI. s  Rege- 
ringstiltrædelse  valgtes  han  sammen  med  Gehejme- 
raad  Jørgen  Ahlefeldt  af  det  slesvig-holstenske  Ridder- 
skab til  at  overbringe  Kongen  sammes  Lykønskning. 
1810  blev  han  Medlem  af  Toldopsynskommissionen, 
som  først  havde  Sæde  i  Itzehoe  og  senere  i  Rends- 
borg.  1812  blev  han  Kommandør  af  Dannebroge 
og  fik  Aaret  efter  Sølvkorset.  1813  overtog  han 
Ledelsen  af  Grænsetolddirektionen  og  blev  Medlem 
af  Militær-Reguleringskommissionen.  I  denne  Egen- 
skab opholdt  han  sig  først  i  Slesvig  og  siden  paa 
Fyen,  hvor  Kongen  havde  sit  Hovedkvarter.  Efter 
Freden  fik  Kommissionen,  der  forstærkedes  med  flere 
Medlemmer,  det  Hverv  at  tage  Hertugdømmerne  i 
Besiddelse  igjen.  1815  begav  han  sig  i  denne  An- 
ledning til  Kongressen  i  Wien  og  afsluttede  Kom- 
missionens Arbejde  i  December.  Samme  Aar  var  han 
Medlem  af  en  Deputation  af  Ridderskabet  og  Gods- 
ejerne, nedsat  i  Anledning  af  Landdagens  Sammen- 
kaldelse, og  kort  efter  aflagde  han  sammen  med 
Klosterprovst  Ahlefeldt  og  Grev  Baudissin  Hyldingen 
paa  Gejstlighedens  og  Ridderskabets  Vegne.  Ved 
denne  Lejlighed  modtog  han  af  Kongens  Haand  Stor- 
korset af  Danebroge.  ^ 

Som  Ejer  af  den  største  Privatbesiddelse  i  Her- 
tugdømmerne med  7000  Indvaanere  fik  Rantzau  rig 
Lejlighed  til  at  lægge  baade  administrativ  Dygtighed 
og  sand  Humanitet  for  Dagen  mod  sine  Bønder  og 
Undergivne.  Han  oprettede  et  Sygehus  i  Miinster- 
dorf  og  et  Fattighus  paa  Carlshof.  Han  udfoldede 
en  betydelig  Velgjørenhed  og  viste,  især  ved  de  store 
Oversvømmelser  1824,  stor  Behjærtethed  og  Menne- 
skekjærlighed^.  Trods  ihærdige  Bestræbelser  for 
at  bringe  sine  Finanser  i  god  Orden,  lykkedes  det 
ham  dog  aldrig  at  komme  paa  en  grøn  Gren.  Stats- 
bankerotten tilføjede  ham  uoprettelige  Tab,  Udbeta- 
lingen til  hans  Søskende  i  Forbindelse  med  hans 
sjældne  Uegennyttighed  —  de  Summer,  han  ofrede 
paa  Kunst  og  Videnskab  —  alt  tilsammen  bragte 
ham  ofte  i  trykkende  Pengeforlegenhed. 

Rantzau  omfattede  Breitenburg  med  stor  Hen- 
givenhed. Det  var  hans  Sorg,  at  det  gamle  Slot  i 
hans  Forældres  Tid  var  bleven  nedbrudt  og  havde 
maattet  vige  Pladsen  for  en  prunkløs  Bygning  i 
Palaistil.  Kun  den  højre  Fløj  med  Kirken  var 
bleven  tilbage.  I  Salen  over  Kirken  opstillede  han 
et  i  Aarenes  Løb  samlet,  stort  og  værdifuldt  Biblio- 
thek,  de  rige  Kunstskatte,  Oldsager,  Mønter,  Me- 
dailler  og  Gemmer,  han  havde  erhvervet  paa  sine 
lange   og   store    Rejser,   saa  at  Breitenburg  derigjen- 

nem,  og  særlig  ved  den  Kreds  af  Kunstnere,  Viden- 
skabsmænd og  Forfattere,  der  besøgte  barn  her, 
atter  vandt  Ry  som  det  Arnested  for  aandelige 
Interesser,  det  havde  været  i  Henrik  Rantzaus  Dage. 

Rantzau  elskede  Rejselivet  og  især  droges  han 
atter  og  atter  til  Syden.  Han  gjennemvandrede 
saaledes  Spanien  til  Fods  i  meget  farefulde  Tider, 
kun  ledsaget  af  en  Tjener. 

Støttet  til  omfattende  og  grundige  historiske 
Kundskaber  havde  han  overalt  paa  sine  Rejser  Op- 
mærksomheden henvendt  paa  Minderne  fra  den  klas- 
siske Oldtid.  Hans  dybe  Forstaaelse  af  Kunsten 
førte  ham  i  Aaret  1805  i  Rom  sammen  med  Thor- 
valdsen.^ Han  erhvervede  ved  denne  Lejlighed  en 
Gjengivelse  af  Kunstnerens  Achilles  og  Briseis  og 
lod  sin  Buste  udfore  af  ham  i  Marmor.  Siden 
lagde  han  paa  forskjellig  Maade  sin  Beundring  for 
Thorvaldsen  og  hans  Kunst  for  Dagen  og  var  sam- 
men med  denne  Gjæst  paa  Montenero  ved  Livorno 
hos  Ernst  Schimmelmanns  Svoger  Baron  Schubart, 
den  store  Kunstners  virksomme  Mæcen.  1819  fulgte 
han  Thorvaldsen  paa  Rejsen  til  Danmark  fra  Rom  til 
Florenz,  besøgte  ham  1828  i  Rom  sammen  med 
Prins  Frederik  og  var  den  første,  der  ivrigt  tilskyn- 
dede Thorvaldsedi  til  at  efterlade  alle  sine  Samlinger 

til  sin  Fødeby,  og  foredrog  efter  sin  Hjemkomst 
Sagen  for  Kong  Frederik  VI. 

1826  opgav  Rantzau  sin  uafhængige  Stilling,  for 
efter  indtrængende  Anmodning  fra  Kong  Frederik 
VI.s  og  Prins  Christians  Side  at  ledsage  Prins  Fre- 
derik paa  Rejse  til  Udlandet.  Med  stor  Nidkjærhed 
tog  han  sig  af  denne  brydsomme  Gjerning,  men  man 
har  bebrejdet  Rantzau,  at  han  under  Prinsens  lange 
Ophold  i  Genf  overbebyrdede  dennes  temmelig  svage 
Ævner  med  for  megen  Læsning,  som  altfor  tidlig 
sløvede  hans  i  Forvejen  ringe  Interesse  for  at  til- 
egne sig  Kundskaber. 

Hjemvendt  i  Efteraaret  1828  udnævntes  Rantzau 
til  Overskjænk.  I  Slutningen  af  1830  sendte  Kongen 
Rantzau  til  Holsten  for  at  undersøge  Folkestemnin- 
gen i  Anledning  af  Uve  Lornsens  Optræden. 

Efter  Schimmelmanns  Død  i  Februar  1831  var 
Rantzau  udset  til  at  blive  dennes  Efterfølger  som 
Udenrigsminister.  Han  undslog  sig  for  at  modtage 
dette  Hverv,  men  fik  i  Stedet  herfor  i  Maj  Bestalling 
som  Gehejmestatsminister  uden  Portefeuille. 

Med  sit  indgaaende  Kjendskab  til  Forholdene  i 
Holsten  repræsenterede  Rantzau  i  Statsraadet  hoved- 
sagelig sit  egentlige  Hjemlands  Interesser.  Han  var 
en  ivrig  Talsmand  for  Indførelsen  af  Provinsial- 
stænder.     Det  er  betegnende  for  Rantzau,  som  fuld- 

blods  Holstener,  at  lian  i  1832  i  Anledning  af  de 
første  Forhandlinger  om  dette  Ærnne  udtalte  sin 
Overbevisning  om  Holstenernes  og  Jydernes  Loyali- 
tet, „hvis  Karakter  har  størst  indbyrdes  Lighed," 
medens  han  nærede  Tvivl  om  de  reformlystne  Sles- 
vigeres og  Sjællænderes  Følelser.  Ligeledes  tog 
Rantzau  Del  i  Drøftelsen  af  Udkastet  til  Forordnin- 
gen om  Oprettelsen  af  en  fælles  Overappellationsret 
i  Hertugdommerne  og  en  fælles  Regering  paa  Got- 
torp, af  Toldreformerne  og  Trykkefrihedsbevægelsen. 
I  sine  Erindringer  beklager  han  sig  dog  jævnhg 
bittert  over  hele  Forretningsgangen  i  Statsraadet, 
over  Kollegiernes  altfor  store  Indflydelse  og  Kongens 
Tilbøjelighed  til  at  afgjøre  de  vigtigste  Sager  uden 
at  spørge  Statsministrene  om  deres  Mening. 

Kong  Frederik  VI.s  varme  Hengivenhed  for  Rant- 
zau  og  dennes  nøje  Kjendskab  til  Prins  Frederik, 
bevirkede,  at  Rantzau  i  de  10  Aar,  han  til  Stadig- 
hed boede  i  Hovedstaden  og  havde  Sæde  i  Stats- 
raadet, af  Kongen  blev  benyttet  som  en  Slags  Hus- 
minister.  Kongen  saavel  som  Dronningen,  der  oftere 
har  betegnet  Rantzau  som  sin  Skriftefader,  indviede 
ham  i  den  sørgelige  ægteskabelige  Konflikt  mellem 
Prins  Frederik  og  Prinsesse  Vilhelmine.  Rantzau 
gjorde  sig  til  Talsmand  for  Ophævelsen  af  dette 
ulykkelige    Ægteskab,    overtog    Ordningen    af   Skils- 

missen  og  overbeviste  Kongen  om  Nødvendigheden 
af  at  sikre  Prinsessens  Stilling  under  hans  Efter- 
følgere paa  Thronen. 

1836 — 37  foretog  Rantzau  for  sit  Helbreds  Skyld 
en  længere  Rejse  til  Tyskland.  I  Wiesbaden  mod- 
tog han  Elefantordenens  Insignier. 

Rantzau  omfattede  Kong  Frederik  VI.  med  stor 
Hengivenhed  og  Sympathi  og  var  ved  hans  Død 
opfyldt  af  den  oprigtigste  Sorg.  Hans  svigtende 
Helbred  og  vistnok  ogsaa  Uoverensstemmelse  med 
Christian  VIII.  med  Hensyn  til  dennes  Opfattelse  af 
Forholdet  til  Hertugdømmerne  bevirkede,  at  han  i 
December  1840  traadte  tilbage  som  Statsminister, 
men  fik  forbeholdt  Rangen  og  Sædet  i  Statsraadet. 

Rantzau  var  den  sidste  Statsminister  med  tysk 
Tale  og  Skriftsprog,  der  har  siddet  i  de  danske 
Kongers  Raad.  I  Lighed  med  sin  Forgænger  i 
Statsraadet,  den  ædle  Grev  Ernst  Schimmelmann, 
med  hvem  han  i  Karakter  og  Sindelag  har  meget 
tilfælles,  nærede  han  stor  Kjærlighed  og  Beundring 
for  dansk  Literatur  og  Aandsliv.  I  sit  gjæstfri, 
prægtige  Hjem  i  Frederiksberg  Alle  samlede  han  de 
fleste  af  vore  danske  Digtere  og  Skjønaander. 

Fra  1837  skriver  sig  Rantzaus  Forhold  til  H.  G. 
Andersen.  Statsministeren  opsøgte  Digteren  i  dennes 
lille  Stue   i  Nyhavn   for  at  takke  ham  for  „Improvi- 

satoren",  som  han  netop  havde  læst  paa  Dansk, 
bad  ham  at  besøge  sig  og  spurgte  uforbeholdent, 
hvormed  han  kunde  være  til  Gavn  for  ham.  Rantzau 
blev  hans  Ven,  Velynder  og  Velgjører,  vakte  Inter- 
essen for  ham  i  de  toneangivende  Kredse  og  talte 
hans  Sag  hos  Kongen,  der  gav  ham  en  aarlig  Under- 
støttelse, hvorved  et  nyt  Afsnit  i  Digterens  Liv  tog 
sin  Begyndelse.  H.  G.  Andersen  har  tilegnet  Rant- 
zau Afsnittet  om  Italien  i  „En  Digters  Bazar"  og 
besøgte  ham  gjentagne  Gange  paa  Breitenburg,  hvor 
han  hver  Gang  blev  „glad  og  kjærlig"  modtaget.^ 
1844  var  han  og  Rantzau  i  nogle  Dage  sammen 
med  Christian  VIII.  og  Dronning  Caroline  Amalie 
paa  Føhr.  Samme  Aar  besøgte  han  sidste  Gang  sin 
Velynder  paa  Breitenburg,  der  i  vemodige  Ord  ud- 
talte sin  Forudfølelse  af,  at  Andersen,  næste  Gang 
han  gjæstede  Stedet,  kun  vilde  finde  hans  Grav,  og 
Anelsen  gik  ogsaa  i  Opfyldelse.^ 

Ogsaa  Christian  Winther  stod  Rantzau  nær 
og  har  bevidnet  ham  sin  Taknemmelighed  ved  at 
tilegne  ham  Digtsamlingen  „Sang  og  Sagn"  (1840), 
der  bl.  a.  indeholder  Digtene:  „Hvor  Fensmark  hæver 
sit  Kirketelt"   og   „Jeg  kunde  slet  ikke  sove". 

I  Tilegnelsesdigtet  hedder  det:^ 

Hvor  skal  da  Sangens  Fugl  tye  hen 
I  Fred,  med  Kvad  og  Kvidder? 
Den  flyer  til  Dig.  Du  Sangens  Ven! 
Du  ædle,  danske  Ridder! 

Du  lokker  den  med  venlig  Aand; 

Den  kom  lidt  bly  og  bange. 

Nu  sidder  tryg  den  paa  Din  Haand, 

Og  synger  sine  Sange. 

Den  glemme  vil  sin  Skræk  og  Sorg, 

Sin  Længsel  og  sin  Lede, 

Hvis  til  Din  gamle  Stammeborg 

Den  klæbe  tør  sin  Rede. 

Den  flittigt  flyve  vil  mod  Nord 
Og  fjernt  til  Solens  Zone, 
Og  virke  Dig  et  broget  Flor 
Om  Skjold  og  Hjelm  og  Krone. 
I  Sommerdagens  Straale  blid, 
Ved  Vinternattens  Kjerte, 
Den  prise  vil  Dit  rige  Vid, 
Men  først  og  sidst  —  Dit  Hjerte. 

Grev  Rantzau,  hvis  Helbred  en  lang  Aarrække 
havde  været  svageligt,  levede  de  sidste  Aar  af  sit 
Liv  paa  sit  kjære  Breitenburg.  Han  døde  3.  August 
1845  i  Wiesbaden,  men  hans  Støv  hviler  i  Parken 
paa  Breitenburg.  Samtidens  Domme  om  Grev  Con- 
rad Rantzau  lyder  enstemmigt  hædrende  og  anerkjen- 
dende.  „Han  var  en  af  de  sjældne  Mænd,  overfor 
hvis  Dyder  og  Fortrin  selv  Misundelsen  maa  for- 
stumme. Han  var  liberal,  ikke  efter  moderne  Be- 
greber, men  i  Ordets  skjønneste  Forstand,  sin  Konges 

trofaste  Tjener,  i  hvis  Person  det  ældgamle  Ord- 
sprog paany  har  stadfæstet  sig:  „Tro  som  en  Rantzau." 
En  anden  fremhæver  hans  elskværdige  Væsen,  hans 
Fordomsfrihed  og  Humanitet,  hans  sjældne  Dannelse 
paa  alle  Omraader  i  Kunsten  og  Videnskaben.  En 
Mand,  der  kjendte  ham  nøje,  omtaler  hans  „velvil- 
lige Sind,  hans  milde  Domme  om  Mennesker,"  men 
især  hans  „vemodige  Totalanskuelse  af  Livet."  ^  Ogsaa 
de  faa  tilbageblevne  af  den  ældre  Slægt,  der  endnu 
har  kjendt  ham  personlig,  bevarer  udelt  gode  Minder 
om  ham. 

Alle  disse  Udtalelser  stadfæstes  ved  et  Blik  paa 
de  bevarede  Portræter  af  ham,  hvoraf  to  er  gjen- 
givne  i  Lithograjfi  og  ret  udbredte,  som  ogsaa  af 
Thorvaldsens  Buste.  Sjældent  kan  man  finde  saa 
rene,  harmoniske  og  ædle  Træk,  vanskeligt  et  klogere, 
mildere  Blik. 

Skjønt  Rantzau,  særlig  i  yngre  Aar,  var  i  Be- 
siddelse af  den  Egenskab,  der  var  et  Særkjende  for 
de  bedste  af  hans  Samtidige,  og  som  Schack-Staifeldt 
har  udtrykt  saaledes  i  et  af  sine  smukkeste  tyske 
Digte  — 

Liebe  zur  schonen,  geselligen  Menschheit 

—  var  han  en  afgjort  indadvendt  og  ensom  Natur. 
Allerede  som  tolvaars  Dreng  førte  han  Dagbog,  i 
hvilken    han    karakteriserer    sine  Omgivelser   og   ud- 

førlig  dvæler  ved  deres  Fortrin  og  Fejl.  Saalænge 
han  levede  vedblev  han  at  betro  sine  dybeste  Hem- 
meligheder til  Dagbogens  tavse  Blade,  i  hvilke  han 
har  nedlagt  Beretningen  om  et  langt  Menneskelivs 
ydre  Oplevelser  og  ofte  haarde  indre  Kampe.  Skjønt 
Rantzau  ingenlunde  var  upaavirket  af  kvindelig  Ind- 
flydelse, hvorom  især  de  højst  intime  Selvbekjen- 
delser  om  hans  Kjærlighedseventyr  i  Italien  aflægger 
Vidnesbyrd,  knyttede  han  dog  ikke  varigt  sin  Skæbne 
til  nogen  Kvinde. 

Hvad  der  af  Rantzaus  efterladte  Optegnelser  tør 
have  Krav  paa  mere  almindelig  Interesse,  har  han 
nedskrevet  i  fem  smaa  Kvartbind  under  Titlen 
„Meine  Gedanken  und  Erfahrungen " .  De  omfatter, 
næst  efter  hans  fragmentariske  Notitser  om  hans 
Privatliv  1812 — 19,  især  Beretningen  om  hans  Virk- 
somhed som  Statsminister  i  Aarene  1831 — 36  og 
Minderne  fra  hans  Udenlandsrejse  1836  —  37. 

Hvorledes  disse  Optegnelser  er  blevne  til,  er 
ikke  let  at  afgjøre.  Meget  er  nedskrevet  i  krono- 
logisk Rækkefølge  paa  Grundlag  af  Dagbogsnotitser, 
der  under  Renskrivningen  har  antaget  en  betydelig 
udvidet  Form.  At  næppe  noget  er  nedskrevet  paa 
selve  Dagen,  synes  at  fremgaa  af  den  flydende,  men 
i  høj  Grad  utydelige  Haandskrift,  der  selv  hvor 
indviklede   Forhold,   som   f.  Ex.    Forhandlingerne  om 


XIX 

Stænderforsamlingernes  Indretning,  omtales  udførligt, 
ikke  fremviser  Rettelser. 

Der  er  al  Grund  til  at  tro,  at  Rantzau  ogsaa 
har  nedskrevet  disse  „Gedanken  und  Erfahrungen" 
for  Eftertiden  til  Retfærdiggjørelse  af  sin  Fremfærd 
i  forskjellige  vigtige  Forhandlinger,  særlig  maaske 
med  Hensyn  til  Prins  Frederiks  og  Prinsesse  Vilhel- 
mines Skilsmisse.  Dette  fremgaar  ogsaa  af  de  ind- 
ledende Bemærkninger  til  ethvert  større  Afsnit  af 
Betydning. 

Hvad  selve  Manuskriptet  angaar,  da  ejes  dette 
af  den  nuværende  Besidder  af  Breitenburg,  Hr.  Kam- 
merherre, Greve  Otto  Rantzau-Breitenburg,  som 
velvilligst  har  stillet  det  til  Raadighed  for  Udgiveren, 
der  har  foretaget  Oversættelsen  af  det  paa  Tysk 
affattede  Originalmanuskript.  Med  Hensyn  til  Ud- 
givelsen bør  bemærkes,  at  der  af  Rantzaus  Frem- 
stilling er  udeladt  største  Delen  af  hans  filosofiske 
og  theologiske  Betragtninger,  Optegnelser  om  hans 
Helbredstilstand  o.  a.,  der  ikke  frembyder  nævne- 
værdig Interesse. 

Rantzaus  Meddelelser  om  Personer  og  Forhold, 
der  berøres  i  hans  „Gedanken  und  Erfahrungen"  er 
kun  paa  ét  Sted  af  Hensyn  til  nulevende  gjengivet 
i  forkortet  Tilstand. 

L.  B. 


INDLEDNING 


Rantzaus  Erindrinarer. 


Selv  om  der  ingen  Gud  var  til,  vilde  vi  Mennesker 
dog  skabe  ham,   for  at  finde  Trøst  i  Sorgen  og 
Opmuntring  til  Dyden/ 


Den  28.  Februar  1826,  netop  som  jeg  vendte 
tilbage  fra  en  Ridetur,  fik  jeg  et  Brev  fra  Kongen 
og  et  fra  Prins  Christian  Frederik,  hvori  begge  udtalte 
Ønsket  om,  at  jeg  vilde  ledsage  den  unge  Prins 
Frederik,  Prins  Christians  Søn,  paa  en  Rejse  i  Ud- 
landet. Jeg  følte  alt  for  vel,  at  sligt  et  Hverv  ikke 
kunde  forliges  med  min  Tilbøjelighed  og  at  jeg  derved 
paatog  mig  et  stort  Ansvar.  Alt  dette  stod  levende 
for  min  Bevidsthed.  Prins  Christian  skrev,  at  jeg 
kun  behøvede  at  stille  mine  Betingelser.  Ganske 
vist  havde  jeg  mange  Betænkeligheder,  men  gav 
dog  strax  til  Svar,  at  jeg,  skjønt  jeg  ikke  følte  mig 
skikket  til  denne  Stilling,  dog  vilde  tage  imod  den, 
da  det  var  Kongens  og  Prinsens  Vilje.  Betingelser 
stillede  jeg  slet  ikke. 

Beretningen    om   min    Rejse   med   Prinsen,    hvad 


jeg    har    oplevet,    lidt    og    udrettet,    vilde    kræve    en 
vidtløftig  Fremstilling. 

Vi  kom  tilbage  og  blev  modtagne  med  stor  Jubel. 
1  Oktober  1828,  omtrent  samme  Dag,  paa  hvilken 
jeg  for  11  Aar  siden  forlod  mit  Gods,  kom  jeg 
sammen  med  Prinsen  til  Breitenburg.  Slottet  var 
festlig  oplyst,  og  Tusinder  af  Mennesker  var  for- 
samlede der.  Min  gode  Broder  GarP  havde  foran- 
staltet en  prægtig  Fest.  Alt  var  Fryd  og  Gammen, 
og  man  fandt  Prinsen  allerkjærest.  Illusionen  varede 
dog  ikke  længe.  Kongen  og  hele  den  kongelige 
Familie  overøste  mig  med  Taksigelser.  Den  Godhed 
og  Kjærlighed,  som  disse  ædle  Mennesker  siden  i 
saa  høj  Grad  udviste  imod  mig,  lod  mig  glemme 
alt,  hvad  jeg  havde  maattet  døje.  Kongen  udnævnte 
mig  til  Overskjænk,  hvad  der  i  Begyndelsen  var 
mig  meget  ubehageligt.  Hofstillinger  har  altid  været 
mig  i  høj  Grad  imod.  Kongen  forsikrede  mig,  at 
jeg  slet  ikke  vilde  blive  bunden  derved,  dog  saa 
han  helst,  at  jeg  ofte  opholdt  mig  i  Kjøbenhavn. 
Siden  har  jeg  forsonet  mig  med  denne  Stilling,  da 
den  ikke  paalægger  mig  nogensomhelst  Forpligtelser. 
Jeg  bor  i  Kjøbenhavn,  fordi  Kongen  ønsker  det, 
fordi  jeg  elsker  Kongen  inderlig,  og  hans  Ønsker  er 
mig  en  hellig  Pligt.  Min  Længsel  drager  mig  til 
Holsten,  mod  et  stille  Liv  paa  Breitenburg.  Men 
er  man  først  én  Gang  i  den  store  Verden,  er  det 
vanskeligt  atter  at  komme  bort  fra  den.  Kongen 
beviser  mig  Tillid,  og  det  er  min  Stolthed.  Jeg 
har    ikke    tigget    mig    min  Stilling    til    og    har    ikke 


opnaaet  den  ved  at  fornægte  mine  inderste  Meninger. 
Jeg  attraar  intet  Embede,  ingen  yderligere  Æresbe- 
visninger, men  denne  Tillid  søger  jeg  at  bevare. 
Man  kan  ikke  ære  og  elske  denne  Konge  nok.  I 
Fortællingen  om  mine  Oplevelser  i  Hovedstaden  vil 
jeg  faa  Lejlighed  til  at  meddele,  hvad  jeg  i  den 
sidste  Tid  har  kunnet  udrette  til  Gavn  for  en  For- 
fatning for  Hertugdømmerne,  og  hvorledes  det  endog 
er  lykkedes  mig  at  bidrage  til  Indretningen  af 
Provinsialstænderne  i  Danmark.  Saaledes  har 
Gud,  om  end  silde,  opfyldt  mine  lønlige  Ønsker. 
Men  dette  var  mig  kun  muligt  ved  den  gode  Konges 
Tillid,  thi  det  er  min  Grundsætning  kun  at  sige  min 
Mening,  naar  jeg  bliver  spurgt,  men  i  saa  Fald  at 
gjøre  det  aabent  og  uforbeholdent.  Han  kjendte  fra 
gammel  Tid  af  mit  Sindelag  i  saa  Henseende,  han 
vidste,  at  jeg  ikke  holder  den  tilbage,  og  spurgte  — 
alligevel.  Mange  Omstændigheder  havde  gjort  Sagens 
Iværksættelse  vanskelig.  Hvad  Kongen  besluttede, 
var  i  Betragtning  af  Tidsbegivenhederne  og  Øjeblik- 
ket sikkert  det  klogeste  og  bedste.  Dette  haaber 
jeg  en  Gang  at  kunne  paavise  klart  og  tydeligt. 


Beretning  om  mit  Livs  Hændelser  fra  min 
Ankomst  til  Kjøbenhavn   1828  og  min  Ud- 
nævnelse til  Overskjænk  indtil  Udgangen 
af  Aaret  1832 


I  Kjøbenhavn  mødte  jeg  uendelig  megen  Venlig- 
hed og  Forekommenhed  i  alle  Samfundsklasser. 
Kongen,  Dronningen,  Prins  Christian  og  de  elskvær- 
dige Prinsesser  Caroline  Amalie  og  Vilhelmine  viste 
mig  til  Stadighed  al  tænkelig  Godhed.  Prins  Frede- 
rik bevarede  sit  velvillige  Sindelag  for  mig,  saaledes 
som  det  ogsaa  stedse  havde  været  Tilfældet  paa 
Rejsen,  uagtet  jeg  med  min  store  Bestemthed  maatte 
være  ham  en  Torn  i  Øjet.  Jeg  tror  at  kunne  kalde 
det  Velvilje,  forsaavidt  Prinsen,  ifølge  den  Udvikling, 
han  senere  har  gjennemgaaet,  overhovedet  kan  og 
vil  vise  Mennesker  Velvilje.  Saaledes  havde  jeg  al 
Grund  til  at  være  tilfreds  med  min  Stilling  her. 

I  Anledning  af  de  Uroligheder  (der  egentlig  ikke 
fortjener  denne  Betegnelse),  som  Kancelliraad  Lornsens 
Skrift  om  Kongen  havde  foranlediget,  blev  jeg  sendt 
til  Holsten  og  stadfæstede  ved  mine  Breve  og  mundt- 
lig ved  min  Hjemkomst,  hvad  jeg  allerede  strax 
havde  sagt  Kongen,  og  hvorved  jeg  forebyggede 
mange  taabelige  og  skadelige  Forholdsregler :  at  der 
slet  ikke  var  Grund  til  Frygt,  og  at  den  alminde- 
lige Stemning,  med  Undtagelse  af  nogle  Skraal- 
halse,   var  god   og  rolig  baade  i  Slesvig  og  Holsten. 


Sommeren  1831  tilbragte  jeg  paa  Breitenhurg, 
hvor  jeg  havde  den  Ære  at  modtage  Prins  Frederiks 
og  senere  KanceUipræsident  Grev  Moltkes  Besøg. 

Efter  Grev  Schimmelmanns  Død  tilbød  Kongen 
mig  Posten  som  Udenrigsminister.  Jeg  havde  for- 
udset dette  og  var  fast  besluttet  paa  ikke  at  mod- 
tage denne  Stilling;  alt  hvad  jeg  formaaede,  havde 
jeg  opbudt  for  at  afværge  et  saadant  Tilbud.  Mange 
Aarsager  maatte  motivere  min  Vægring.  Mine  øko- 
nomiske Forhold,  mit  Helbred,  men  især  Overbevis- 
ningen om,  at  jeg  ikke  egnede  mig  til  denne  Post, 
da  jeg  aldrig  havde  beskjæftiget  mig  med  slige  Sager, 
og  følgelig  var  ubekjendt  med  Formerne,  der  ofte 
er  af  større  Betydning  for  en  mindre  end  for  en 
større  Stat.  Jeg  udviklede  Grundene  til  min  Væg- 
ring nærmere  for  Kongen,  der  mente,  at  jeg  var 
altfor  beskeden;  han  vilde  ikke  vide  noget  af  mine 
Betænkehgheder,  men  gav  mig  Tid  til  at  sove  paa 
Sagen.  Det  voldte  mig  en  søvnløs  Nat.  Jeg  vilde 
nødig  ytre  noget,  der  kunde  krænke  Kongen,  da 
han  saa  venlig,  saa  naadig  havde  tilbudt  mig  Posten 
og  tillige  vist  mig  saa  stor  Tillid.  Alle  mine  Grunde 
var  velovervejede,  og  jeg  vedblev,  skjønt  ugjærne, 
at  vægre  mig.  Det  var  Kongen  ubehageligt,  jeg 
saa,  hvor  kjært  det  vilde  have  været  ham,  om  jeg 
havde  givet  efter.  Jeg  troede,  Kongen  vilde  tage 
mig  det  ilde  op  og  ytrede  min  Bekymring  derover, 
men  med  det  hjærteligste  Tonefald  i  Stemmen  sagde 
han:   Nej,  nej,  derfor  er  vi  lige  gode  Venner. 

Omtrent   fire  Uger    senere,    i  Maj  1831,    medens 

jeg  laa  syg,  fik  jeg  Bestalling  som  Statsminister 
uden  Portefeuille.  Dette  turde  jeg  ikke  undslaa  mig 
for,  omendskjønt  jeg  helst  havde  gjort  ogsaa  det. 
Jeg  maatte  heri  se  et  nyt  Bevis  paa  Kongens  store 
Godhed  og  Velvilje,  selv  om  jeg  ogsaa  indsaa,  at 
Kongen  havde  valgt  mig  i  min  Egenskab  af  Hol- 
stener, fordi  han  maaske  gjaerne  vilde  have  en  Hol- 
stener i  Statsraadet.  Jeg  kjendte  allerede  for  godt 
Statsraadets  Indretning  og  Forretningsgang  til  ikke 
at  vide,  hvor  lidet  man  formaar  at  udrette  i  det, 
medens  Menigmand  tror,  at  enhver  Statsminister, 
som  det  er  Tilfældet  i  andre  Stater,  formaar  at 
gjennemføre  meget.  Prins  Christian  og  Admiral 
Bille  udnævntes  ogsaa  til  Medlemmer  af  Statsraadet. 

Hertugen  af  Holsten-Gliicksborgs^  Død  opfyldte 
Hoffet  og  hele  Landet  med  dyb  Sorg.  Jeg  begræder 
i  ham  en  sand  Ven.  Han  var  en  sjælden  Mand  og 
en  sjælden  Prins.  Paa  Rejsen  med  Prins  Frederik 
var  han  en  Tid  lang  min  Rejse-  og  Lidelsesfælle. 
Jeg  havde  ved  denne  Lejlighed  lært  ham  meget 
nøje  at  kjende,  og  fra  den  Tid  af  holdt  jeg  inder- 
lig af  ham.  I  levende  Live  blev  han  ofte  miskjendt. 
Hans  meget  bevægelige  Sind,  der  hastigt  og  ivrigt 
hengav  sig  til  ethvert  Indtryk,  gav  ham  Skin  af 
Omskiftelighed.  Men  han  var  en  trofast,  god  og  paa- 
lidelig  Ven  og  opdrog  sine  Børn  med  Alvor  og 
Omhu.  Efter  hans  Død  erkjender  alle  hans  Værd, 
og  overalt  ser  man  hans  Billede,  der,  fuldtud  lig- 
nende, gjengiver  hans  aandfulde  Ansigt. 

Finansminister    Mosting*     nedlagde    sit    Embede 


som  Ministor  og  beholdt  kun  Bestyrelsen  af  Enke- 
kassen og  nogle  andre  smaa  Kasser.  Dommene  om 
dette  hans  Skridt  lød  forskjellige.  Mig  syntes,  at 
det  var  meget  fornuftigt  handlet,  og  jeg  er  over- 
bevist om,  at  man  ikke  lod  Mosting  vederfares  Ret- 
færdighed nok.  Grev  Vilhelm  Moltke^  blev  Finans- 
minister, og  Krabbe^  Minister  for  de  udenrigske 
Anliggender.  Begge  blev  Medlemmer  af  Statsraadet, 
der  nu  bestod  af  disse  tvende  yngste  Statsministre, 
Prins  Christian,  Mosting,  Otto  Moltke',  Stemann "^ 
og  mig,  Raader  nok,  der  to  Gange  om  Ugen  samles 
omkring  det  grønne  Bord  i  Kongens  Audiensværelse 
under  Kongens  Forsæde.  Den  første  Deputerede, 
eller  Direktøren  for  de  forskjellige  Kollegier,  giver 
Møde  og  foredrager  de  Sager  for  Kongen,  som  denne 
finder  for  godt  at  forelægge  Statsraadet.  Alle  vig- 
tige Sager  forelægges  Kongen  alene  eller  indgives 
skriftlig  til  ham.  De  Sager,  som  drøftes  i  Stats- 
raadet, er  sædvanligt  saa  betydningsløse  og  saa 
grundigt  gjennemgaaede  af  vedkommende  Kollegium, 
at  der  kun  kan  bemærkes  lidet  eller  intet  ved  dem. 
Kollegiets  Forslag  bliver  oplæst  af  Referenten,  og 
ofte  giver  Kongen  ikke  en  Gang  ved  Ord  sit  Sam- 
tykke til  kjende,  fordi  det  forstaar  sig  af  sig  selv, 
at  det  maa  følge  efter.  Opstaar  Uenighed,  afgjør 
Kongen  Sagen.  Da  Planen  til  Provinsialstænderne  i 
Slesvig  og  Holsten  blev  forelæst  af  daværende  Etats- 
raad  Hopp^,  varede  Statsraadet  fra  Kl.  9  om  For- 
middagen til  Kl.  3  og  fra  Kl.  6  om  Eftermiddagen 
til    Kl.    12    Midnat.      Kongen    vilde,    at    alt    skulde 

afgjøres  paa  én  Dag.  Diskussionen  var  særdeles 
livlig,  hvad  der  er  noget  meget  usædvanligt,  da  mangt 
et  Statsraadsmøde  sluttes  i  Tavshed.  Prins  Christian 
forløber  sig  i  sin  Hidsighed  overfor  Minister  Ste- 
mann. Udførligere  Efterretninger  om  disse  Forhand- 
linger findes  andetsteds. 


1832  kom  de  „erfarne  Mænd"  sammen  fra  begge 
Hertugdømmerne  for  at  undersøge  Udkastet  til  de 
fremtidige  Provinsialstænder.  De  forsamlede  sig  paa 
Christiansborg  under  Forsæde  af  Grev  Otto  Moltke, 
hvem  Overprokurør  Etatsraad  Hopp  var  adjungeret. 
Om  Aftenen  kom  de,  naar  Theatret  var  forbi,  sam- 
men hos  mig,  for  i  Venskabelighed  at  drøfte  Sagerne. 
Aaret  1832  endte  og  det  nye  begyndte  som  alle 
Aar,  jeg  tilbragte  her  i  Kjøbenhavn.  Nytaarsaften 
forsamlede  Prins  Christian  og  den  elskværdige  Prin- 
sesse Caroline  Amalie  i  deres  smaa  Stuer  alle,  som 
hører  til  den  kongelige  Familie  med  Undtagelse  af 
Kongen  og  Dronningen  samt  nogle  Udvalgte,  der  lige- 
*som  jeg  har  Lov  til  at  indfinde  sig  om  Aftenen  til  The 
efter  eget  Behag.  Der  blev,  som  sædvanlig,  baaret 
Forfriskninger  om.  Der  konverseres,  spilles  og 
læses  højt.  Mærkeligt  nok  plejer  Prins  Christian, 
der  ikke  lader  nogen  Aften  gaa  hen  uden  at  spille 
sit  Parti  L'hombre,  aldrig  at  spille  paa  denne  Aften. 
Paa  Slaget  12  træder  Tjenerskabet  ind  og  byder 
Champagne    rundt.      Alle    drikker    Herskabets    Skaal 

og  onsker  hinanden  til  Lykke  i  det  nye  Aar.  Alle 
Slægtninge  omfavner  hinanden,  Prinserne  og  Prin- 
sesserne rækker  hinanden  Haanden.  Det  er  en  sand 
Familiefest.  Dette  var  ogsaa  Tilfældet  i  Aar.  Prins 
Christian  og  Prinsesse  Caroline  Amalie  var  ubeskri- 
velig elskværdige.  Da  den  kjære,  gode  Prinsesse 
Vilhelmine  rakte  mig  Haanden  og  jeg  ønskede  hende 
til  Lykke,  fyldtes  hendes  Øjne  med  Taarer,  hun 
tænkte  paa  saa  mangen  fortrolig  Samtale,  i  hvilken 
hun  havde  udøst  sit  englerene  Hjærte  for  mig  med 
Hensyn  til  sin  virkelig  beklagelige  Stilling.  En 
Stilling,  der  kun  er  udholdelig  ved  hendes  uforstyrre- 
lige Sindsro,  og  som  hun  skjuler  med  saadan 
Kunst,  at  mange  beskylder  hende  for  Mangel  paa 
Følelse.  Prins  Christian  holder  meget  af  denne 
Nytaarsfest;  det  synes  mig  derfor  højst  karakteristisk, 
at  han  denne  Gang  blev  meget  fortrædelig  over  at 
Tjenerskabet  kom  ind  med  Champagne,  netop  som 
han  læste  en  lille  fransk  Komedie  højt,  der  endnu 
ikke  var  til  Ende.  Han  paastod,  at  Klokken  endnu 
ikke  var  12,  men  da  Lakajerne  ærbødigt  forsikrede, 
at  den  netop  havde  slaaet  12,  kunde  han  i  Begyn- 
delsen slet  ikke  finde  sit  gode  Humør  igjen,  men 
snart  var  Komedien  glemt,  og  hans  naturlige  Hjærte- 
lighed  og  Elskværdighed  vendte  tilbage. 

Den  1.  Januar  er  altid  en  møjsommelig  Dag. 
Aarle  Lykønskningskur  hos  Kongen  og  alle 
Prinserne,  derpaa  til  Taffels.  Det  er  Elefantriddernes 
Ordensdag.  Denne  Gang  var  der  ovenikjøbet  Aften- 
selskab hos  Prins  Ferdinand,  hvorhen  jeg  ledsagede 
Kongen.  Man  spillede  en  temmelig  kjedelig  fransk 
Komedie  og  dansede  hele  Natten  igjennem.  Heldig- 
vis kunde  jeg  sammen  med  Kongen  og  det  øvrige 
Følge  forlade  Selskabet  ved  Midnatstid. 

Den  18.  var  det  den  kjære  Prinsesse  Vilhelmines 
Fødselsdag  Før  Statsraadet  var  der  Audiens  hos 
Kongen,  hvor  jeg  aflagde  ham  min  Lykønskning  i 
Dagens  Anledning.  Den  kjære  Konge  var  inderlig 
rørt.  Et  kort  Statsraad,  derpaa  Gratulation  hos 
Prinsesse  Vilhelmine,  hvor  alle  Prinser  og  Prinsesser 
var  samlede.  Om  Aftenen  var  der  Bal  ved  Hove. 
Jeg  bragte  Dronningen  min  Lykønskning.  Jeg  vidste 
vel,  hvad  der  paa  denne  Dag  gik  for  sig  i  hendes 
skjønne  Sjæl.    Hvor  ofte  har  hun  ikke  talt  med  mig 

om  denne  saa  kjære  Datters  Skæbne.  Hvorledes  hun 
har  gjennemskuet  Nutiden  og  Fremtiden,  det  ved 
jeg  kun  alt  for  vel,  da  jeg  ofte  har  talt  med  hende 
om  dette  Æmne  og  hun  har  meddelt  mig  alle  sine 
Bekymringer.  Slige  Samtaler  med  Dronningen,  i 
hvilke  hun  ofte  med  den  for  hende  saa  ejendomme- 
lige Ynde  har  sagt  mig:  „Jeg  betragter  Dem  som 
min  Skriftefader,"  opfyldte  mig  ganske  vist  med  in- 
derligt Vemod,  men  ogsaa  med  sand  Ærbødighed 
for  Dronningens  Aand  og  Hjærte,  der  ikke  er  til- 
strækkelig kjendt  i  Folket  og  ikke  bliver  skattet  nok, 
fordi  hun  kun  taler  sig  varm  i  slige  Samtaler  under 
fire  Øjne  og  sikkert  kun  overfor  faa. 

Den  28.  var  det  vor  dyrebare  Konges  Fødsels- 
dag; som  sædvanlig  Lykønskningsaudiens  om  Mor- 
genen, om  Middagen  Taffel  i  Rosen  med  hele  Hoffet, 
hvor  Overkammerherre  Hauch,  den  værdige  gamle 
Mand,  udbragte  Kongens  Skaal.  Om  Aftenen  Ap- 
partement med  Ordenskjæde  over  Gallauniformen. 

Den  13.  Februar.  I  Statsraadet  forelægges  alle 
Højesteretsdomme  til  Benaadning.  Idag  indstillede 
det  danske  Kancelli  Dommen  over  en  Brandstifter  i 
Roskilde.  Domstolene  havde  dømt  ham  til  Døden, 
dog  havde  flere  Medlemmer  af  Højesteret  indstillet 
ham  til  Benaadning,  til  livsvarigt  Fængsel.  Jeg 
fandt  flere  Grunde,  der  talte  for  denne  Benaadning, 
men  Kongen  var  ubegribeligt  nok,  til  Trods  for  sin 
ellers  saa  store  Mildhed,  imod  Benaadning.  Mosting, 
Otto  Moltke  og  jeg  talte  derimod  til  Gunst  for  den 
Dømte.     Stemann  og  de  andre  Medlemmer  af  Stats- 

raadct  tav.  Ganske  vist  talte  flere  Omstændigheder 
mod  Benaadningon,  men  det  syntes  mig  højst  be- 
drøveligt, at  Forandringen  af  Strafi'en  til  livsvarigt 
Fængsel  blev  afslaaet.  En  saadan  Kamp  om  et 
Menneskes  Liv,  selv  om  det  er  en  Forbryders,  ryster 
Sjælen  dybt.  Efter  Statsraadet  sagde  Referenten, 
Konferensraad  Ørsted,  følgende  til  mig,  omendskjønt 
han  selv  havde  talt  mod  Benaadningen,  fordi  han, 
efter  hvad  jeg  forstod,  mente,  at  baade  juridiske  og 
politiske  Grunde  talte  for,  at  Manden  burde  straffes  paa 
Livet,  da  Mordbrænderi  nu  gik  saa  hyppigt  i  Svang, 
og  man  derfor  maatte  give  et  afskrækkende  Exempel: 
„Jeg  havde  dog  hellere  set,  at  Dødsstraffen  var 
bleven  forandret  til  livsvarigt  Fængsel."  Saa  for- 
skjelligt  tænker  Mennesket  ofte  i  og  udenfor  sit 
Embede,  og  saa  meget  formaar  Kongens  Stemme 
og  Mening  selv  over  saa  ædelt  et  Menneske,  som 
Konferensraad  Ørsted  ganske  sikkert  er. 

8.  Marts.  Blev  Højesteret  aabnet  med  den  sæd- 
vanlige Højtidelighed,  efter  at  Herolderne  Søndagen 
i  Forvejen  havde  forkyndt  Aabningen  i  Byen.  Herol- 
derne er  klædte  i  gammeldags,  meget  prægtige  Klæde- 
dragter og  eskorterede  af  et  Detachement  af  den  saare 
smukke  Hestgarde  med  Pavker  og  Trompeter. 

Paa  denne  Dag  kjører  Kongen,  ledsaget  af  hele 
Hoffet  og  Hestgarden,  ud  i  Gallavognen,  forspændt 
med  to  Heste,  nu  til  Christiansborg,  før  til  Rosenborg, 
og  sætter  sig  dér  paa  en  gammel  Thronstol,  be- 
vogtet af  trende  Sølvløver.  Paa  begge  Sider  af 
Thronen  sidder  hans  Følge,  og  ved  to  Borde  i  Salen 

Medlemmerne  af  Højesteret,  alle  i  røde  Kapper. 
Foran  Skrankerne  staar  Advokaterne,  og  i  den  anden 
Ende  af  Salen  Tilhørerne.  Naar  Advokaterne  har 
talt,  spørger  Justitiarius  Kongen,  hvorledes  Sagen 
skal  afgjøres,  hvorpaa  Kongen  svarer:  Efter  Stem- 
mernes Majoritet.  Hermed  er  Retten  sat  for  det 
kommende  Aar.  Diskussionerne  tager  deres  Begyn- 
delse, og  efter  at  Medlemmerne  har  afgivet  deres 
Stemme  nedenfra  opefter,  formulerer  Justitiarius 
Dommen  og  læser  den  højt. 

Denne  Højtidelighed  har  et  imponerende  Præg, 
og  Højesteret  har  i  umindelige  Tider  haft  Ry  for 
Retfærdighed  og  Ubestikkelighed,  skjønt  alle  Med- 
lemmer er  daarligt  lønnede  og  vælges  af  Kongen, 
og  skjønt  ofte  ogsaa  andre,  der  er  ansatte  i  anden 
kongelig  Tjeneste,  afæskes  deres  Mening.  Der  kan 
altsaa  ikke  være  Tale  om  Domstolens  Uafhængighed. 
Men  takket  være  vore  Kongers  milde  Regering  skal 
man  ikke  kunne  opvise  noget  Exempel  paa,  at  Dom- 
merne i  deres  Kjendelser  har  rettet  sig  efter  Re- 
geringens Ønsker.  Heldigvis  er  Kongen  kun  til  Stede 
den  første  Dag,  thi  ellers  tror  jeg  næppe,  at  Højeste- 
rets gode  Rygte  vilde  holde  sig  længe.  Tidligere 
overværede  jeg  denne  Højtidelighed  som  Overskjænk, 
og  takker  Gud,  at  jeg  i  den  Tid,  jeg  endnu  er  Minister, 
ikke  mere  har  det  nødigt.  Som  Minister  bliver  der 
tilbudt  mig  en  Plads  blandt  Dommerne,  hvilket  er 
Tilfældet  med  alle  Ministre,  der  har  studeret.  Dette 
er  efter  min  Mening  en  stor  Formfejl,  thi  eftersom 
der  altid  paa  denne  Dag  falder  Kjendelse  i  en  Sag, 

kunde  det  let  falde  Kongen  ind  at  optage  en  Sag 
til  Doms,  som  han  helst  saa  afgjort  efter  sit  Ønske, 
(la  han  kun  altfor  hyppigt  kan  vente  sig  for  stor 
E]ftergivenlied  hos  sine  Ministre,  om  hvilket  han  ved 
andre  Lejligheder  kun  altfor  let  selv  kan  overbevise 
sig.  Jeg  afslog  den  mig  tiltænkte  Ære  med  den 
Undskyldning,  at  jeg  ikke  talte  godt  Dansk,  og  selv 
om  jeg  ogsaa  har  Lov  til  at  tale  Tysk  i  Stats- 
raadet,  saa  gik  det  dog  ikke  an  ved  denne  ægte  danske 
Domstol.  Man  gav  mig  ganske  vist  til  Svar,  at 
jeg  næsten  ikke  behøvede  at  sige  noget,  men  dette 
var  ikke  egnet  til  at  gjøre  mig  vaklende  i  mit  For- 
sæt, og  denne  Gang  var  jeg  glad  over  mine  mang- 
lende Kundskaber  i  det  danske  Sprog.  Ligeledes 
blev  jeg  fritaget  for  den  store  Diner  ved  Hoffet, 
hvormed  denne  Ceremoni  sluttes,  og  tilbragte  en 
behagelig  Middag  ganske  alene  hos  den  elskværdige 
Prins  af  Hessen-Philipsthal-Barchfeld,  der  ogsaa  paa 
Grund  af  sin  Svagelighed  var  fritagen  for  denne 
Ceremoni,  som  han  i  Egenskab  af  Chef  for  Liv- 
garden til  Hest  havde  maattet  overvære  staaende 
ved  Thronen. 

Den  8.  Marts  foredrog  Konferensraad  Hopp  som 
Referent  for  det  slesvig-holsten-lauenborgske  Kancelli 
en  Sag  i  Statsraadet,  som  vedrørte  de  store  Grund- 
ejeres og  Forpagteres  Værnepligt.  Efter  en  urigtig 
Fortolkning  af  en  uklar  Forordning  havde  disse 
gjennem  hele  30  Aar  været  fri  for  Militærtjenesten. 
Nu    kom    dette    tilfældig    paa    Tale,    og    Kancelliet 

vilde  redde  Meningen  i  Forordningen,  men  det  føler. 

hvor  vanskeligt  det  vilde  være,  pludselig  at  gjennem- 
føre  hele  Grundsætningen  og  gjøre  alle  disse  Men- 
nesker militærpligtige,  der  hidtil  bona  fide  er  gaaede 
fri.  Kancelliet  foreslog  derfor,  at  Ejerne  af  saadanne 
Gaarde  skulde  gaa  fri,  saalænge  Godset  forblev  i 
deres  og  deres  Slægts  Eje,  Forpagterne  dog  kun  for 
deres  eget  og  deres  Børns  Vedkommende.  Jeg 
modsatte  mig  denne  sidste  Indskrænkning  og  paa- 
viste  Uretfærdigheden  deri,  ikke  alene  for  Forpag- 
terens men  ogsaa  for  Godsejerens  Vedkommende, 
til  hvis  Gods  en  saadan  Avlsgaard  hører.  Har  en 
Godsejer  kjøbt  Godset  i  Løbet  af  de  sidste  30  Aar 
og  faar  f.  Ex.  2000  Rdlr.  i  Forpagtning  af  en  saa- 
dan Gaard,  saa  vilde  Godset  derved  være  50,000  Rdlr. 
værd,  men  saa  fratræder  den  nuværende  Forpagter, 
den  nye  bliver  værnepligtig,  medens  Tallet  paa  dem,  der 
attraar  Forpagtningen,  naturligvis  meget  formindskes, 
Godsejeren  faar  kun  den  halve  Forpagtningssum,  og 
Godset  synker  til  den  halve  Værdi.  Indvender  man 
nu,  at  Fordelen  beror  paa  en  uheldig  Fortolkning 
af  Forordningen,  da  spørger  jeg,  hvem  fortolker 
os  den:  de  som  fører  LægdsruUerne,  for  det  meste 
Retsbetjentene  paa  Godserne,  kongelige  Embedsmænd, 
eller  de  som  efterse  LægdsruUerne?  Jeg  fandt  ingen 
Støtte,  Kongen  syntes  at  hælde  til  den  modsatte 
Mening,  og  saa  hældede  alle  til  denne.  Ved  slige 
Lejligheder,  naar  Retten  krænkes,  føler  jeg  en  saa 
hæftig  indre  Bevægelse,  at  jeg  altid  maa  gjøre  Vold 
paa  mig,  for  ikke  at  l)live  opfarende.  Vel  lykkes 
det    mig    at    betvinge   mig,    men    det   angriber  mine 

Nerver  hæftigt,  og  hindrer  mig  i  at  tale  saa  frit, 
som  jeg  ellers  vilde  have  talt.  Jeg  har  ofte  be- 
brejdet  mig  selv  det,  og  især  hin  Dag,  fordi  jeg 
maaske,  om  jeg  havde  talt  endnu  ivrigere,  kunde 
have  overbevist  Kongen  om  Rigtigheden  af  min 
Paastand. 

Den  29.  foredrog  Konferensraad  Hopp  i  Stats- 
raadet,  som  jeg  overværede.  Hovedtrækkene  angaa- 
ende  Oprettelsen  af  Overappellationsretten  i  Holsten, 
saaledes  som  de  er  udarbejdede  af  Kommissionen, 
bestaaende  af  Kancellipræsident  Greve  Moltke,  Kans- 
ier Brockdorff^^,  Kansler  Spiess^^  og  Konferensraad 
Hopp.  Forslaget  blev  meget  roligt  prøvet  i  Stats- 
raadet,  og  for  første  Gang  var  jeg  tilfreds  med  Dis- 
kussionen i  dette.  Vigtige  Punkter  blev  foran- 
drede, og  som  det  synes  mig,  til  det  bedre.  Ved 
nogle  Punkter  var  det  mig  paafaldende,  hvorledes 
saa  indsigtsfulde  Mænd  som  Kommissionsmedlem- 
merne kunde  stille  slige  Forslag.  I  sin  Helhed  blev 
Forslaget  vedtaget,  og  Kiel  valgt  til  Sæde  for  Dom- 
stolen. 

Kongen  var  meget  tilfreds  med  Forhandlingen 
og  fortalte  mig  om  Aftenen,  da  jeg  ledsagede  ham  i 
Aftenselskab  hos  Prins  Ferdinand,  hvor  der  opførtes 
en  Komedie,  at  Diskussionen  havde  interesseret  ham 
meget.  Ved  denne  Lejlighed  viste  han  et  smukt 
Karaktertræk.  Grev  Moltke  havde  paa  et  Punkt 
ytret  en  fra  de  andre  Kommissionsmedlemmers  af- 
vigende Mening.  De  øvrige  Medlemmer  af  Stats- 
raadet   delte   disses  Anskuelse,    og   Kongen  var  lige- 

ledes  af  samme  Mening.  Det  vedrørte  Sædet  for 
Overappellationsretten,  som  Grev  Moltke  vilde  hen- 
lægge til  Slesvig.  Grevens  Grunde  havde  meget  for 
sig  og  var  i  visse  Hensender,  i  det  mindste  tilsyne- 
ladende, i  Kongens  Interesse.  Kongen  erkjendte 
Grevens  gode  Mening,  dog  maatte  han  være  af  en 
anden  Anskuelse,  men  det  gjorde  ham  meget  ondt,  og 
han  søgte  paa  enhver  Maade  at  give  Greven  dette 
tilkjende.  Om  Aftenen  udtalte  han  til  mig  sin  Be- 
kymring over  at  have  maattet  krænke  Greven,  og 
da  denne  ikke  var  mødt  i  Selskabet,  spurgte  han 
mig,  om  der  fejlede  ham  noget. 

Den  6.  April.  Den  gamle  83aarige  Admiral  og 
Statsminister  Bille  ^^  var  i  de  sidste  Dage  og  Nætter 
Døden  nær.  Man  fortalte  i  alle  Kredse,  hvad  han 
havde  talt  i  Vildelse.  Man  beklager,  at  skulle  miste 
ham,  men  jeg  mærkede  ingen  dybere  Sorg.  Man 
bør  tidligt  trække  sig  tilbage  fra  den  store  Verden. 
I  Ensomheden  skjænker  man  maaske  den  Døende 
en  stille  Taare,  og  Salonerne  erfarer  da  i  det  mindste 
ikke,  naar  man  i  Vildelse  taler  taabeligt  Tøjeri. 

Den  7.  underholdt  Kongen  sig  nogen  Tid  med 
mig.  Han  var  meget  urolig  over  den  gamle  Admiral 
Billes  Sygdom.  „Nogle  og  fyrretyve  Aar  har  jeg 
nu  arbejdet  sammen  med  ham,"  sagde  han,  og  Taa- 
rerne  traadte  ham  i  Øjnene.  Jeg  fortalte  ham,  at 
nogle  af  hans  Folk,  og  endog  en  af  hans  Læger 
endnu  troede  paa  Muligheden  af  hans  Helbredelse. 
Kongen  mente,  at  det  næppe  var  sandsynligt. 

Jeg  læste  Bonstettens  Erindringer^'',  en  lille  Bog, 

af  hvilken  jeg  har  lært  meget.  Hvad  han  siger  om 
det  gamle  Kanton  Berns,  Forfatning,  er  fortræffeligt. 
Man  lærer  heraf,  hvorledes  et  Folk,  trods  alle  dens 
Fejl,  dog  kan  være  meget  lykkeligt  under  et  for- 
standigt Aristokratis  Styrelse.  Under  mit  Ophold  i 
Schweitz  har  jeg  fundet  det  fuldkommen  stadfæstet. 
Hvor  finder  man  Mennesker  saa  velhavende,  saa 
frie,  saa  lykkelige,  som  Landmanden  i  Bern.  Kun 
de  enkeltes  Overmod  gjør  ofte  denne  Regeringsform 
utaalelig  og  fremkalder  nuomstunder,  da  enhver  vil 
regere,  den  moderne  Liberalisme. 

12.  April.  I  Statsraadet  drøftede  man  første  Del 
af  Regulativet  for  den  nyoprettede  Regering  i  Her- 
tugdommerne. Diskussionen  forløb  meget  rolig,  og 
nogle  Punkter  i  Kommissionens  Forslag  blev  for- 
andrede. Jeg  havde  ventet  langt  mere  Modsigelse 
fra  enkelte  Medlemmers  Side  i  Statsraadet.  Minister 
Stemann,  af  hvem  man  især  havde  ventet  Modstand, 
var  i  uventet  Overensstemmelse  med  Kommissionens 
Forslag.  Dette  gaar  fortrinsvis  ud  paa  at  tildele 
Regeringen  saa  megen  Magt  som  mulig  og  overlade 
den  at  ordne  de  mange  Enkeltheder,  der  nu  paa- 
hviler de  forskjellige  herværende  Kollegier,  og  hvor- 
ved disse  spilder  saa  megen  Tid.  Rentekamret  havde 
særlig  vægret  sig  ved  at  overlade  flere  af  sine  For- 
retninger til  Regeringen.  Utvivlsomt  er  den  Grund- 
sætning rigtig,  at  overlade  den  stedlige  Øvrighed 
Enkelthederne  i  Forretningerne,  og  afgive  saadanne, 
der  kræver  særligt  Tilsyn,  men  i  Praxis  er  det  lige- 
gyldigt,   om    Regeringen    eller    Kammeret    besørger 

disse  Forretninger,  i  det  mindste  for  mange  Sagers 
Vedkommende.  De  Indberetninger,  der  afgives  fra 
de  lavere  lokale  Myndigheder,  eller  de  tilkaldte  Sag- 
kyndiges Mening,  gjør  dog  i  begge  Tilfælde  Udslaget 
hos  det  ene  eller  det  andet  Kollegium.  Men  saa- 
længe  der  i  Regeringen  kun  sidder  Jurister,  der 
intet  forstaar  af  Administrationen,  Kameralsager, 
Land-,  Dige-  og  Bygningsvæsen,  vil  Landet,  ifølge 
min  Overbevisning,  overhovedet  ikke  mærke  nogen 
synderlig  Forskjel,  om  Forretningerne  besørges  enten 
som  hidindtil  af  Overretten.  Kammeret,  KommercekoUe- 
giet  eller  af  den  nye  Regering.  Kongen  tillod  ogsaa  i 
Dag  fri  Diskussion,  og  hans  Udtalelser  var  altid  kun 
ledede  af  ren  Kjærlighed  til  Sandheden  og  Landets 
sande  Bedste,  hvad  der  imidlertid  ogsaa  i  Alminde- 
lighed lægger  sig  for  Dagen  i  alle  Statsraadsmed- 
lemmers  Ytringer. 

Efter  denne  Forhandling  blev  der  forelagt  en 
Kriminalsag  til  Afgjørelse.  Et  Menneske  fra  Nord- 
borg, der  havde  faaet  en  daarlig  Opdragelse  og  ført 
et  omflakkende  Liv,  ombyttede  i  Barmsted  en  god  Hat 
med  sin  daarlige,  som  han  efterlod  i  Værtshuset,  og 
fjærnede  sig  med  den  nye.  Han  blev  af  Aktor  i 
Segeberg,  der  ikke  ansaa  det  for  Tyveri,  dømt  til 
fem  Dages  Vand  og  Brød.  Overkriminalretten  finder 
derimod,  at  dette  Bytte  ifølge  juridiske  Grundsæt- 
ninger maa  betegnes  som  Tyveri,  fordi  der  her  forelaa 
Hensigten  at  vinde  ved  Byttet,  omendskjønt  det  er 
bevist,  al  Manden  var  noget  beruset.  Nu  er  der  hos 
os  den  afskyelige  Lov,  at  det  tredje  Tyveri  skal  straffes 


25 

med  livsvarigt  Tugthus,  naar  vedkommende  tidligere 
har  været  straflFet.  Mennesket  blev  altsaa  dømt  til 
livsvarigt  Tugthus,  men  blev  indstillet  til  Kongens  Be- 
naadning,  og  Kancelliet  understøttede  denne  Indstil- 
ling. Dog  kunde  Straffen  kun  nedsættes  til  Gaarig 
Tugthusstraf.  Kongen  havde  ikke  forstaaet  Indstil- 
lingen rigtig,  og  Konferensraad  Hopp  understøttede 
Kancelliets  Mening,  der  havde  foreslaaet  6  Aar,  hvor- 
meget  end  de  fleste  Medlemmer  af  Statsraadet  talte 
derimod.  Maaske  er  dette  Fangeliv  til  Gavn  for 
Manden,  der  synes  at  være  en  Døgenigt  og  fører 
et  omstrejfende,  uordentligt  Liv,  men  i  mine  Øjne 
var  det  et  nyt  Exempel  paa,  hvor  meget  rigtigere 
den  jævne,  sunde  Forstand  ofte  dømmer,  end  den 
Lærde,  der  lader  sig  vildlede  af  Systemer,  Grund- 
sætninger og  Theorier;  og  hvilke  sørgelige  Følger 
kan  ikke  en  Lov  som  den  have,  at  det  tredje  Tyveri 
medfører  livsvarigt  Fængsel,  uden  Hensyn  til,  om 
Tyven  stjæler  en  Knappenaal  eller  en  Ting  af  stor 
Værdi! 

Den  19.  afsluttede  vi  Forhandlingerne  om  den 
nye  Regering,  der  skal  indrettes  i  Hertugdømmerne. 
Diskussionen  var  meget  rolig  og  fornuftig,  mange 
Tilsætninger  og  Ændringer  foretoges,  men  som  Hel- 
hed gik  Planen  igjennem.  Kongen  selv  gjorde  nogle 
heldige  og  skarpsindige  Forbedringer.  Ganske  vist 
vil  Adskillelsen  af  Justits  og  Administration  for  Frem- 
tiden bevirke  meget  Godt,  men  da  Forbedringerne  nu 
kun  indskrænker  sig  til  de  højere  Myndigheder,  saa  er 
hele  Forandringen    for   lidet   gjennemgribende   og  vil 

især  i  Begyndelsen  ikke  fremkalde  almindelig  Til- 
fredshed. 

Den  gamle  Admiral  Bille  døde  den  15.  samme 
Maaned.  Idag  ønskede  jeg  den  værdige  Admiral 
van  Dockum^*,  der  var  bleven  Viceadmiral,  Kom- 
mandør Rothe  ^^,  der  var  bleven  Kontreadmiral  og 
anden  Deputeret  i  Admiralitetet  —  samt  Komman- 
deur  WleugeP^  der  ogsaa  var  bleven  Kontreadmiral 
—  til  Lykke,  van  Dockum  fortalte  mig  meget  om 
sit  Ophold  i  Frankrig  og  om  Napoleon,  til  hvem 
han  var  bleven  sendt  sammen  med  flere  Søofficerer 
og  Søfolk,  og  som  havde  gjort  ham  til  Admiral. 
Kejseren  og  Kejserinden  lod  alle  danske  Søofficerer 
præsentere  for  sig.  Kejseren  talte  meget  og  med 
Sagkundskab.  Kejserinde  Marie  Louise,  der  nylig 
var  bleven  formælet  med  Napoleon,  var  saa  undse- 
lig, at  hun  næsten  ikke  kunde  fremføre  et  Ord. 

Den  20.  April  indfandt  sig  hos  mig  blandt  flere  Be- 
søgende to  Repræsentanter  for  den  jødiske  Menighed, 
for  at  fremføre  deres  Ønsker  om,  ikke  at  blive  ude- 
lukkede ved  Valgene  af  Deputerede  til  Provinsial- 
stændernes  Forsamhnger.  De  to  Mænd,  Hr.  Bendix 
og  Hr.  Jakobsen,  syntes  at  være  meget  dannede 
Folk,  især  den  førstnævnte.  De  udviklede  meget 
klart,  hvorledes  Jøderne  i  Kongeriget  Danmark  alle- 
rede nød  alle  borgerlige  Rettigheder,  og  at  det 
følgehg  vilde  være  haardt  at  udelukke  dem  fra  disse 
Valg.  I  Holsten  er  dette  anderledes,  da  de  dér  kun 
maa  bo  paa  bestemte  Steder  og  iøvrigt  ikke  tør  er- 
hverve fast  Ejendom. 

Den  26.  April  blev  dvA  slesvig-holstenske  Kan- 
cellis Budget  for  indeva^rende  Aar  forelagt  af  Konfe- 
rensraad  Hopp,  og  det  blev  især  fremhævet,  hvormeget 
man  havde  sparet  ved  at  fradrage  nogle  Daler  i 
flere  nys  ansatte  Embedsmænds  Lønning,  ja  endog 
i  en  stakkels  Retstjeners.  Jeg  følte  mig  foranlediget 
til,  overfor  Konferensraaden  at  udtrykke  min  Beklagelse 
over  disse  ynkelige  Besparelser,  hvorved  de  i  Forvejen 
saa  daarlige  Lønninger  yderligere  bleve  formindskede. 
Han  gav  mig  fuldkommen  Ret,  men  forsikrede  mig, 
at  det  var  foreskrevet  Kancelliet  saaledes.  En  Følge 
af  de  smaa  Lønninger  viste  sig  umiddelbart  efter, 
idet  der  indløb  Efterretninger  om,  at  en  Branddirektør 
i  Segeberg  havde  angivet,  at  der  var  stjaalet  7000 
Rdlr.  af  hans  Kasse,  men  intet  Menneske  tror  paa 
dette  Tyveri.  Branddirektørerne  har  saa  smaa  Løn- 
ninger, at  de  umuligt  kan  leve  af  dem. 

Konferensraad  Hopp  oplæste  alle  Ændringer  og 
Beslutninger  med  Hensyn  til  Grundsætningerne  for 
den  nye  Regering  i  Slesvig  og  Holsten,  saaledes 
som  de  blev  afgjorte  i  sidste  Møde.  Prins  Chri- 
stian troede,  at  nogle  af  de  Beslutninger,  han  havde 
fremkaldt,  dels  var  glemte,  dels  ikke  var  udtrykte  rig- 
tig. Han  havde  ikke  saa  ganske  Uret,  men  der  var 
ingen  væsentlige  Udeladelser,  og  det  hele  bestod  mere 
i  Formen,  til  hvilken  Prinsen  klynger  sig  ved  enhver 
Lejlighed. 

Konferensraad  Hopp  vilde  ikke  forandre  noget. 
Endelig  udtalte  Kongen  sig  til  Gunst  for  Prinsens 
Mening  og  Tilføjelsen  blev  vedtaget. 

Den  26.  April.  Efter  Statsraadet  var  jeg  til 
Middag  hos  Prinsesse  Vilhelmine  og  Prins  Frederik. 
Der  var  megen  Tale  om  Prinsens  Rejse.  Efter 
Taflet  kom  Prinsen  hen  til  mig  og  fortalte  mig,  at 
han  i  Juli  Maaned  skulde  gjøre  en  ny  Sørejse  til 
Bornholm,  hvor  han  havde  forskjellige  Hverv  at  ud- 
føre for  Kongen.  Da  det  var  Forretninger,  der  ikke 
interesserede  ham,  vilde  han  gjærne  have,  at  jeg 
skulde  rejse  med  ham.  Jeg  svarede  ham,  at  jeg 
gjærne  vilde  gjøre  ham  den  Tjeneste  og  være  ham 
til  Nytte,  men  at  de  danske  Forhold  og  selv  det 
danske  Sprog  var  mig  for  lidet  bekjendt  til  at  jeg 
kunde  være  ham  til  nogen  Gavn  ved  hans  Forret- 
ninger paa  Bornholm;  noget  andet  vilde  det  være, 
hvis  det  var  i  Hertugdømmerne,  fordi  jeg  kjender 
deres  Love,  Forfatning  og  Forhold ;  tilmed  var  Skibet 
saa  lille,  at  der  vist  ikke  var  nogen  Plads  for  mig. 
Han  holdt  paa,  at  han  vilde  tale  til  Kongen  derom, 
men  jeg  bad  ham  netop  sige  Kongen  Ord  til 
andet,  hvad  jeg  havde  sagt,  og  hvis  Kongen  for- 
langte, at  jeg  skulde  følge  ham,  saa  maatte  jeg  dog 
have  en  dansk  Sekretær  med  mig.  Anmodningen 
var  mig  meget  paafaldende,  da  jeg  ikke  kan  tænke 
mig,  at  mit  Selskab  skulde  være  Prinsen  saa  magt- 
paaliggende,  og  jeg  formoder  næsten,  at  han  havde 
en  eller  anden  skjult  Hensigt,  da  jeg  ved,  at  han, 
for  at  sætte  noget  igjennem,  meget  hyppigt  plejer 
at  anvende  slige  smaa  Fif,  som  man  dog  snart 
opdager.  Rejsen  paa  en  lille  Skonnert,  i  hvilken 
jeg  skulde  bo  sammen  med  Prinsen  i  en  meget  lille 

Kahyt,  kunde  virkelig  ikke  være  mig  behagelig,  dog 
vilde  jeg  gjærne  gjøre  det,  hvis  jeg  virkelig  kunde 
være  Prinsen  til  Nytte,  og  det  kunde  tjene  til  Bero- 
ligelse for  Kongen. 

Ret  betegnende  var  de  Ytringer,  der  fra  for- 
skjellige  Sider  kom  mig  for  Øre  i  Anledning  af 
Prinsens  Ide,  at  tage  mig  med  til  Bornholm.  Prin- 
sesse Vilhelmine,  der  viser  mig  en  ganske  særlig 
Godhed  og  som,  idetmindste  i  sine  Udtalelser,  er 
meget  tilbøjelig  til  at  blive  exalteret,  fandt  denne 
Ide.  Prinsen  havde  meddelt  hende,  saa  herlig,  at  hun 
fuld  af  Henrykkelse  talte  til  mig  derom,  fordi  hun 
heri  saa  en  særlig  Opmærksomhed  mod  mig  fra  Prin- 
sens Side  og  ansaa  det  for  et  godt  Tegn.  Jeg  ud- 
talte mig  overfor  hende  paa  samme  Maade  som  til 
Prinsen,  søgte  dog  at  nedstemme  hendes  Exalterthed 
noget,  men  forgjæves.  Snart  efter  talte  hun  ogsaa 
herom  med  Sølieutenant  Irminger  ^',  en  fortræffelig 
og  klog  ung  Mand,  der  skal  ledsage  Prinsen.  Han 
gjorde  hende  opmærksom  paa,  at  Rejsen  paa  en 
Skonnert  vilde  være  meget  ubehagelig  for  en  Mand 
i  mine  Aar  og  medføre  altfor  megen  Besværlighed. 
„Han  ser  dog  endnu  meget  ung  ud,"  svarede  Prin- 
sessen, og  da  han  sagde  hende,  hvor  lille  Kahytten 
var,  indvendte  hun,  da  hun  netop  samme  Morgen 
havde  beset  Skibet:    „Kahytten  er  dog  meget  elegant". 

30.  April  fortalte  jeg  Kongen,  hvad  Prinsen 
havde  foreslaaet  mig,  med  den  Bemærkning,  at 
skjønt  det  ikke  vilde  blive  en  Lysttur,  saa  følte  jeg 
dog   ingen   Betænkelighed   ved   at   følge  Indbydelsen, 

naar  jeg  virkelig  kunde  være  Prinsen  til  Nytte,  og 
Hs.  Maj.  ønskede  det.  Kongen  forsikrede  mig,  at 
han  aldeles  ikke  havde  talt  med  Prinsen  om  en 
Sendelse  til  Bornholm.  Denne  FortælHng  viste  sig 
altsaa  at  være  et  af  Prinsens  kun  altfor  hyppige 
Paahit.  Kongen  mente  ligesom  jeg,  at  Prinsen 
maaske  havde  en  skjult  Bagtanke.  Han  syntes  dog 
ikke  saa  ilde  om  Tanken,  fordi  Kongen^  hvor  godt 
han  end  kjender  Prinsen,  alligevel  endnu  stadig  har 
den  Mening,  at  mit  Samvær  med  ham  har  en  god 
Indflydelse  paa  Prinsen. 

Idag  erfarede  jeg  af  Aviserne,  at  der  fra  Danske 
Kancelli  var  udgaaet  to  vigtige  Forordninger,  den 
ene  vedrørende  Censuren  i  Danmark,  den  anden 
om  ikke  at  modtage  Polakker,  som  ikke  kan  opvise 
et  Pas  fra  et  russisk  Gesandtskab.  Begge  Forord- 
ninger er  ikke  saa  ilde  endda,  men  at  saa  vigtige 
Forordninger  kan  udstedes  uden  at  Statsraadet  faar 
noget  at  vide  derom,  skulde  sikkert  ingen  tro,  der 
ikke  kjender  de  herværende  Forhold  saa  godt  som 
jeg.  Statsministrene  kan  kun  give  Raad,  naar  Kon- 
gen forlanger  det.  Som  tidligere  nævnt,  er  det  for 
det  meste  de  ligegyldigste  Sager,  der  forelægges 
Statsraadet  af  den  præsiderende  i  det  paagjældende 
Kollegium,  der  har  bearbejdet  Sagen.  Referenten 
sætter  sin  Ærgjerrighed  i  at  gjennemføre  Sagerne  i 
Overensstemmelse  med  Kollegiets  Forslag  og  føler 
enhver  Indvending,  der  gjøres  af  Statsraadets  Med- 
lemmer, som  en  ))ersonlig  Bebrejdelse.  Der  er  dog 
sjældent  Lejlighed  dertil,  og  endnu  sjældnere  overvejes, 


31 

hvor  mange  Berøringspunkter  vedkommende  Sag  har 
med  andre  Grene  af  Administrationen.  Fremkom- 
mer Finansministeren  en  enkelt  Gang  med  Tvivl, 
saa  henvises  Sagen  til  Korrespondance  med  det 
]>aagja'ldende  Departement  og  komnffer  maaské  aldrig 
mere  frem  i  Statsraadet;  thi  de  vigtigste  Sager  hliver 
forelagt  Kongen  skriftligt  eller  mundtligt  af  den 
præsiderende.  Der  føres  ikke  Protokol  i  Statsraadet, 
og  det  beror  da  paa  Referentens  gode  Hukommelse, 
at  kunne  opfatte  Statsraadets  endelige  Beslutning 
rigtigt  og  klart.  Men  hermed  kan  ingen  anden  end 
Kongen  føre  Kontrol,  naar  Sagen  fremlægges  til 
Underskrift,  hvis  saadant  da  ikke  sker  i  Kollegiet. 
De  Sager,  der  fremlægges  i  Statsraadet,  er  for  det 
meste  af  den  Art,  at  der  kun  er  lidet  at  bemærke 
ved  dem,  og  de  kan  derfor  uden  videre  afgjøres  af  det 
paagjældende  Departement,  under  hvilket  de  sorterer. 
De  store,  almenvigtige  Sager  afgjøres  af  Kongen 
alene,  uden  at  Statsraadet  adspørges.  Vedkommende 
Departementer  og  Kollegier  lægger  ved  denne  Lej- 
lighed en  saa  gjennemgribende  Energi  for  Dagen,  at 
det  næsten  altid  gaar  efter  deres  Indstillinger.  Hvert 
Kollegium  gaar  frem  efter  sine  egne  Principer  og 
staar  kun  altfor  ofte  fjendtlig  overfor  andre  Kollegier, 
saa  at  alle  fælles  Betragtninger  udelukkes,  fordi  der 
saa  aldeles  fattes  en  kontrollerende  Myndighed,  der 
kunde  udjævne  og  afveje  de  forskjellige  Administra- 
tionsgrenes  Interesser  mod  hinanden. 

Da  jeg    afslog   at   blive   Udenrigsminister,    sagde 
jeg   til  Kongen:    „Naar   Deres   Majestæt    ønsker   mit 

Raad,  kan  De  jo  altid  befale  over  mig."  —  „Det  vil  jeg 
gjøre,  thi  Deres  Raad  er  godt,"  svarede  han.  Da  jeg 
saa  uventet  blev  Statsminister,  og  ikke  glædede  mig 
dertil,  kjendte  jeg  allerede  saa  temmelig  Statsraadets 
Indretning.  Jeg  havde  hellere  givet  Kongen  mit  Raad  i 
en  personlig  Samtale,  og  det  var  Meningen  med  min 
Ytring.  Men  saa  ubetydeligt  og  lidet  formaalstjenligt, 
som  jeg  fandt  Statsraadet  at  være,  havde  jeg  dog 
ikke  tænkt  mig  det.  Sjældent  er  man  dér  i  Stand 
til  at  udrette  noget  nyttigt,  undtagen  ved  overordent- 
lige Lejligheder,  som  ved  Indretningen  af  Stænderne 
eller  af  Regeringen  og  Appellationsretten  i  Hertugdøm- 
merne. Ja  selv  ved  denne  Lejlighed  er  Statsraadets 
Forhandlinger  i  enhver  Henseende  altfor  begrænsede, 
til  virkelig  at  kunne  udrette  noget  væsentligt.  En 
slig  Lejlighed  er  dog  kjærkommen,  fordi  man  kan 
faa  sagt  noget  fornuftigt. 

De  almindelige  Møder,  ved  hvilke  der  foredrages 
os  allehaande  Ubetydeligheder,  hvortil  der  intet  er 
at  bemærke,  maa  kaldes  trøstesløse.  Samtalerne 
med  Kongen  kan  ifølge  Sagernes  Natur  ikke  være 
saa  hyppige,  og  da  man  kun  lidet  eller  slet  ikke  er 
gjort  bekjendt  med  de  Ting,  om  hvilke  man  taler 
med  Kongen,  maa  den  retskafne  Mand,  hvem  det 
ikke  er  om  at  gjøre  at  skaffe  sig  Indflydelse,  men 
som  vil  udrette  noget  godt,  tage  sig  meget  i  Agt 
for  ikke  ved  upassende  Ytringer  at  bringe  Konfusion 
i  Sagerne.  Selv  om  man  ogsaa  nu  og  da  kan  ytre 
en  rigtig  Mening  og  give  et  godt  Raad,  saa  er  det 
dog  meget  tvivlsomt,    om  ikke  Kollegiet,    der  senere 

faar  at  c'jøre  med  samme  Sag,  netop  sætter  det 
modsatte  igjenncm,  da  Kongen  hylder  den  i  mango 
Henseender  ganske  vist  fornuftige  Grundsætning,  at 
følge  vedkommende  Kollegium  eller  Øvrighed  i  de 
Sager,  der  sorterer  under  samme.  Tit  er  da  det 
tidligere,  gode  Raad  allerede  gaaet  af  Minde,  og 
man  følger  i  Hast  det  slette.  Under  disse  Om- 
stændigheder maa  jeg,  skjønt  jeg  her  indtager  en 
af  de  højeste  Stillinger  i  Landet,  sige  til  mig  selv, 
at  jeg  kun  baader  Staten  lidet  eller  intet,  og  dette 
bringer  mig  ofte  til  næsten  at  fortvivle.  Da  jeg 
fornylig  i  Anledning  af  et  Sygdomsanfald  sagde  til 
Kongen,  hvor  meget  jeg  ønskede,  at  jeg  ikke  maatte 
opleve  hans  Død,  svarede  han:  „Og  dog  vilde  det 
være  mig  en  Trøst  i  Døden,  naar  jeg  vidste,  at  De 
endnu  levede,  da  jeg  kjender  Deres  Hengivenhed  for 
min  Familie." 

Men  kunde  jeg  finde  en  Udvej  til  at  forandre 
min  Stilling  uden  at  saare  Kongen,  vilde  jeg  med 
stor  Glæde  gjøre  det. 

Den  10.  Maj  blev  der  i  Statsraadet  forelagt  en 
Kriminalsag  fra  Nordre  Ditmarsken,  om  hvilken  der, 
saavel  ved  de  stedlige  Domstole  i  Ditmarsken  som 
af  Overretten  i  Gliickstadt  var  udtalt  mangehaande 
forskjellige  Anskuelser.  Kancelliet  erklærede  sig  for 
den  strængeste  Opfattelse  og  vilde  ikke  raade  Kon- 
gen til  Benaadning  af  den  idømte  Dødsstraf,  men 
Statsraadet  og  især  Mosting,  Grev  Vilhelm  Moltke 
og  jeg  udtalte  os  for  Benaadningen,  og  Dødsstraffen 
blev   forandret  til  livsvarig  Tugthusstraf.     Dette  Ud- 

fald  var  især  glædeligt,  fordi  Landfoged  Griebel 
under  Forhøret  havde  anvendt  et  utilladeligt  Middel 
for  at  faa  den  Anklagede  til  at  bekjende,  idet  han 
lod  denne  slikke  den  myrdedes  Blod,  der  klæbede 
ved  Mordvaabenet,  en  Plejl,  og  gav  ham  de  blodige 
Klæder  med  i  Fængslet.  Landfogeden  gjør  sig  nu 
saa  bitre  Bebrejdelser  over  denne  Adfærd,  at  man 
frygter  for  hans  Forstand,  ja  maaske  for  hans  Liv, 
hvis  Forbryderen  blev   dømt  til  Døden. 

Den  11.  Maj.  Jeg  vidste,  at  der  paa  denne  Dag 
i  Statsraadet  vilde  blive  forelagt  en  vigtig  Sag,  som 
endog  mod  Sædvane  i  Forvejen  havde  cirkuleret 
blandt  Medlemmerne.  Sagen  vedrørte  Ophævelsen  af 
den  Tvang,  der  hidtil  havde  hvilet  paa  Handelen 
med  den  danske  Koloni  St.  Groix.  Fra  nu  af  bliver 
Handelen  med  denne  0  fuldkommen  frigivet  imod 
en  Toldafgift,  og  det  hele  trykkende  Kolonialsystem 
dermed  ophævet. 

Den  23.  Maj  var  der  Forhandlinger  i  Statsraadet 
om  Anlæggelse  af  en  Landevej  fra  Hamborg  til  Ly- 
bek.  Fremmede  Magter,  navnlig  Rusland,  havde 
gjort  sig  til  Talsmænd  for  denne  Vej,  og  Hamborg 
og  Lybek  havde  tilbudt  at  anlægge  samme.  Man 
burde  betingelsesvis  have  taget  mod  dette  Tilbud, 
men  dette  var  ikke  sket.  Nu  maatte  man  beslutte 
sig  til  selv  at  bekoste  Anlæget,  men  Kongen  vil 
ikke  give  Penge  dertil,  og  Finanskollegiet  har  er- 
klæret, at  denne  Landevej  burde  anlægges  af  et 
Interessentskab  under  Regeringens  Tilsyn.  Efter 
min  Anskuelse  vilde  det  have  været  bedst,  saa  snart 

som  muligt,  at  stille  dette  Interessentskab  paa  Benene, 
for  at  være  vis  paa,  at  have  Penge  til  Anlæget. 
Kancelliet,  som  er  vis  paa  at  kunne  faa  Penge  til 
dette  Arbejde  og  uvidende  om  Kongens  Beslutning, 
ikke  at  ville  give  Penge  dertil,  foreslog,  at  Vejen 
skulde  stikkes  ud,  og  et  Interessentskab  derpaa  søges 
dannet.  Forgjæves  mindede  Mosting  og  jeg  om,  at 
Kongen,  hvis  Interessentskabet  ikke  kunde  blive 
dannet,  maatte  afstaa  fra  et  frit  Valg  til  at  anlægge 
Vejen  paa  egen  Bekostning.  Efter  Statsraadets 
Slutning  paaviste  jeg  for  alle  Medlemmer,  og  den 
følgende  Aften  ogsaa  for  Konferensraad  Hopp,  der 
havde  refereret  Sagen,  hvor  forkert  den  var  grebet 
an,  og  at  man  i  hvert  Fald  burde  være  begyndt 
med  saa  hurtig  som  muligt  at  samle  et  Konsortium ; 
thi  naar  Hamborgerne  og  Lybekkerne  ser  eller  tror, 
at  Vejen  dog  bliver  stukket  ud,  saa  vil  de  langt 
vanskeligere  kunne  beslutte  sig  til  at  give  et  Til- 
skud til  denne  Vej.     Alle  var  enige  med  mig. 

Den  26.  Maj  foredrog  jeg  mine  Bemærkninger 
om  Vejsagen  for  Kongen  og  paaviste  ogsaa  for  ham, 
at  man  hurtigst  mulig  burde  søge  et  Interessentskab 
dannet,  da  det  efter  min  Anskuelse  slet  ikke  var 
saa  vist,  at  Summen  strax  blev  bragt  sammen, 
naar  Vejens  Retning  var  bestemt  af  Hs.  Majestæt 
og  ikke  overladt  Interessentskabet.  Kongen  syntes 
at  dele  min  Anskuelse,  men  mente  rigtignok  i  Be- 
gyndelsen, at  hvis  der  ikke  dannedes  et  Interessent- 
skab, vilde  Vejen  ikke  blive  anlagt;  men  da  jeg 
mindede    ham    om,    at    dette   jo    indtrængende    blev 

forlangt  af  de  andre  Magter,  og  at  han  tilmed  alle- 
rede havde  taget  Beslutningen,  viste  han  sig  tilbøje- 
lig til  at  følge  mit  Raad,  at  tale  med  Præsidenten 
for  Kancelliet  og  Konferensraad  Hopp. 

Efterretningen  om,  at  Ditmarskerne  i  de  tvende 
Marsker  ikke  vilde  indlade  sig  paa  at  opgive  deres 
Toldfrihed  mod  Skadeserstatning,  har  jeg  baade  forud- 
set og  forudsagt.  Jeg  skrev  i  Dag  til  Klosterprovst 
Grev  Rantzau  ^^,  hvem  det  er  overdraget,  at  formaa 
ogsaa  Ridderskabet  og  Godsejerne  til  at  opgive  deres 
Toldfrihed  mod  Skadeserstatning,  at  det  syntes  mig 
at  være  en  fortræffelig  Lejlighed  til  at  vise  hele 
Landet,  at  Ridderskabet  villigt  bragte  et  Offer,  naar 
der  herigjennem  kunde  opnaas  en  virkelig  Fordel 
for  hele  Landet,  hvad  der  sikkert  vilde  blive  Til- 
fældet. 

Den  12.  Juni.  Ridderskabet  har  virkelig  taget 
en  lignende  Beslutning,  men  har  tillige  stillet  nogle 
andre  Betingelser  med  Hensyn  til  Toldfrihed  for 
visse  Gjenstande  paa  evige  Tider  og  forlangt  Garanti 
for,  at  der  ikke  kan  gjøres  nogen  Forandring  deri. 
I  Hovedstaden  er  der  mange,  som  ikke  er  fornøjede 
dermed.  Man  forlangte  blind  og  ubetinget  Lydighed 
overfor  Regeringens  Vilje  og  tænker  ikke  paa,  at 
ingen  uden  videre  opgiver  sine  Rettigheder,  uden  i 
det  mindste  at  faa  Sikkerhed  for,  at  det  virkelig 
bliver  til  Baade  for  Landet.  Hvad  angaar  den  for- 
langte Garanti,  vil  man  kunne  indlede  Underhand- 
linger, og  disse  vil  nok  finde  Sted  ved  Provinsial- 
stændernes  Raadslagninger.    Man  vil  dog  heller  ikke 

^'ærne  forhandle,  og  ser  kun  ugjæriie,  at  Godsejerne 
og  især  Ridderskabet  her  er  Talsmand  for  Folket. 
Kongen  tænker  meget  fornuftigere  i  saa  Henseende, 
og  det  vilde  i  endnu  højere  Grad  være  Tilfældet, 
hvis  ikke  mange,  iøvrigt  brave  og  rettænkende  Mænd 
søgte  at  bringe  ham  paa  andre  Tanker.  Dette 
gjælder  især  de  liberale,  der  i  Hjærtet  er  slemme 
Despoter.  Grev  Otto  Moltke  plejer  at  følge  deres 
Raad  og  er  paa  Bunden  kun  Dansker,  ikke  Hol- 
stener. Dette  er  Grunden  til,  at  det  slesvig-hol- 
stenske  Kancelli,  der  er  sammensat  af  lutter  for- 
træffelige Mænd,  dog  kun  sjældent  handler  i  Holste- 
nernes sande  Interesse.  Saaledes  foreslog  Kancelliet 
i  disse  Dage  at  ophæve  Spærringen  af  Husene  under 
Koppeepidemien,  medens  man,  fordi  det  er  vedtaget 
for  Kongeriget,  i  selve  Huset  vil  foretage  en  Afspærring 
af  Koppepatienterne  fra  de  øvrige  Beboere.  Den  sidste 
Forholdsregel  kan  ikke  gjennemføres  i  smaa  Boliger, 
og  skulde  den  blive  bragt  til  Udførelse,  vilde  den 
være  langt  mere  besværlig  end  Isoleringen  af  Hu- 
sene. 

Før  Kongens  Afrejse  til  Holsten  skulde  Sagen 
om  Provinsialstænderne  forhandles  i  Statsraadet.  Et 
Aar  er  gaaet  siden  de  erfarne  Mand  fra  Hertugdøm- 
merne og  de  oplyste  Mænd  fra  Danmark  traadte 
sammen  i  Kjøbenhavn.  Begge  Forsamlinger  har  til 
Slut  affattet  og  afgivet  en  Betænkning,  men  endnu 
var  den  ikke  bleven  tilstillet  Statsraadet.  I  Slutningen 
af  forrige  Maaned  blev  der  meddelt  os  Udtog  af  Be- 
tænkninger,    som    hine    Forsamlinger    har    vedtaget, 

og  et  mundtlig  Foredrag  skulde  supplere,  hvad  der 
fattedes  i  disse  Extrakter.  Det  siges,  at  Ministrene 
Stemann  og  Otto  Moltke,  der  sammen  med  de 
tvende  Overprokurører  Ørsted  og  Hopp  danner  Kom- 
missionen, som  har  udarbejdet  disse  Extrakter,  har 
tilraadet  Kongen  denne  Fremgangsmaade.  De  øvrige 
Medlemmer  af  Statsraadet  gjorde  Indvendinger  her- 
imod og  forlangte  navnlig  at  læse  de  af  begge  For- 
samlinger vedtagne  Betænkninger.  Især  Mosting 
holdt  ivrigt  derpaa.  Efter  nogle  Diskussioner  gav 
Kongen  efter  for  dette  Ønske,  og  Sagen  kunde  nu 
ikke  komme  frem  i  Statsraadet  før  Kongens  Afrejse, 
da  Betænkningerne  først  maa  afskrives  til  hvert 
enkelt  Medlem  og  omhyggelig  gjennemlæses  af  ved- 
kommende; men  strax  efter  Kongens  Hjemkomst 
skal  Sagen  forelægges  og  drøftes.  I  Kjøbenhavn 
gav  dette  Anledning  til  det  Rygte,  at  hele  Indret- 
ningen af  Frovinsialstænderne  skulde  udsættes,  og 
man  undlod  ikke  at  tilføje :  paa  den  russiske  Kejsers 
Forlangende.     Saaledes  opstaar  Rygter. 

Den  28.  Juni  fejrede  vi  paa  Sorgenfri  Slot  Prin- 
sesse Caroline  Amalies  Fødselsdag.  Ved  Middags- 
bordet sad  jeg  ved  Siden  af  Prinsesse  Caroline.  Hun 
begyndte  at  tale  om  Kongens  Rejse  i  Holsten  og 
kunde  ikke  skjule  sin  Fortrydelighed  over  at  man 
almindelig  paastod,  at  Prins  Frederik  havde  opført 
sig  meget  godt  paa  Rejsen  og  erhvervet  sig 
Kongens  Tilfredshed.  Endskjønt  Prinsens  Fader, 
Prins  Christian,  sad  ved  hendes  anden  Side,  gjentog 
hun    flere    Gange    Spørgsmaalet,    om    jeg   kunde   tro 

det.  og  gjorde  sig,  omend  forgjæves,  Umage  for  at 
formaa  mig  til  at  tale  ufordelagtigt  om  Prinsen. 
Opbragt  over  dette  mislykkede  Forsøg,  og  for  at 
tirre  mig  til  at  tale  nedsættende  om  hans  Op- 
førsel som  den  er  nu  for  Tiden,  sagde  hun: 
„Det  taler  slet  ikke  til  Gunst  for  de  Herrer,  der 
har  været  saa  længe  om  ham,  at  han  nu  alligevel 
bliver  saa  fortræffelig  en  Mand."  Jeg  svarede  hende 
ganske  roligt:  „Selv  om  jeg  ogsaa  skulde  lide  der- 
under, vilde  det  dog  glæde  mig  hjærtehgt,  naar 
Prinsen  blot  vilde  arte  sig  rigtig  vel." 

Idag  blev  det  fortalt  mig  af  OberstlieutenantEwald^^, 
der  var  kommen  tilbage  fra  Holsten,  hvor  han  i  Rends- 
borg  havde  været  sammen  med  Kongen,  at  Prin- 
sessen omtrent  havde  sagt  det  samme  til  ham,  da 
han  fortalte,  at  Prinsen  havde  opført  sig  særdeles 
vel  i  Rendsborg.  Han  havde  ogsaa  svaret  omtrent 
som  jeg  og  tilføjet,  man  kunde  jo  kun  ønske,  at 
der  maatte  foregaa  en  almindelig  Forandring  med 
Prinsen,  men  i  hvert  Fald  burde  man  glæde  sig 
ved,  at  han  blot  i  nogen  Tid  opførte  sig  godt.  Til 
de  mange  sørgelige  Udsigter  for  vort  Fædrelands 
Fremtid  hører  ogsaa  det  mellem  de  tvende  højst 
ulige  Søstre  bestaaende  ulykkelige  Forhold,  der 
bunder  i  den  Misundelse,  hvormed  Prinsesse  Caro- 
line betragter  Prinsesse  Vilhelmines  langtfra  mis- 
undelsesværdige Stilling,  og  i  hendes  Bestræbelse  for 
at  nedsætte  Prins  Frederik  —  hvem  hun  tror,  at  Kon- 
gen holder  meget  af  —  yderligere,  end  han  desværre 
kun  altfor  ofte  selv  nedsætter  sig  i  Folks  Omdømme. 

Den  brave  Prins  Ferdinands  Godmodighed  og  Sindsro 
kan  ikke  mildne  denne  Stemning  hos  hans  Gemal- 
inde, hvor  meget  han  end  beflitter  sig  derpaa.  Folk 
i  Kjøbenhavn  kjender  slet  intet  til  disse  Forhold  og 
ser  nu  som  før  i  Prinsesse  Caroline  Kongens  Ynd- 
ling og  roser  den  Utvungenhed  og  Nedladenhed, 
hvormed  Prinsessen  venligt  taler  med  alle  og  en- 
hver. Af  den  Grund  taaler  hun  hverken  i  Folkets 
eller  Kongens  Yndest  nogen  over  sig,  ja  næppe  ved 
Siden  af  sig. 

Kapitain  Tschernings"^  Afrejse  har  her  i  Byen 
i  nogen  Tid  givet  Stof  til  Underholdning  i  Selskaber 
og  Dagblade.  Han  havde  skrevet  forskjellige,  egentlig 
ubetydelige  Ting  om  Forandringer  i  Militærvæsenet, 
og  som  Lærer  ved  Officersskolen  overhovedet  tilladt 
sig  mangen  Ytring,  som  man  vel  med  Rette  anser 
for  at  gaa  i  demagogisk  Retning.  Formodentlig 
vilde  man  gjærne  være  af  med  ham.  Kongen  vilde 
dog  derfor  ikke  slaa  Haanden  af  ham  og  befalede 
ham  at  gjøre  en  Rejse  for  at  studere  de  militære 
Indretninger  i  Preussen,  Frankrig  og  England.  Man 
gjættede  dog  den  egentlige  Grund,  og  nu  bliver  han, 
hvad  han  antagelig  længe  har  ønsket,  anset  som  en 
Martyr  for  Friheden  og  bliver,  uden  selv  at  vide 
hvorfor,  af  alle  Frisindede  paa  enhver  Maade  hyldet 
og  hævet  til  Skyerne.  Regeringen  havde  vanskeligt 
ved  at  skride  ind,  da  man  havde  givet  det  Udseende 
af,  at  Kong(;n  til  Belønning  sendte  ham  paa 
Rejser.  For  sent  vil  de,  som  har  givet  Kongen  dette 
usalige  Raad,    indse,    at   de    ikke  kunde  gjøre  noget 

værre.  Med  slige  halve  Forholdsregler  kommer  man 
i  vore  Tider  ingen  Vegne  og  gjør  kun  ondt  værre. 
Nu  drager  Tscherning  ud  i  Verden  for  kun  at  ind- 
lade sig  i  nøjere  Forhindeise  med  de  afsindige  De- 
magoger i  Tyskland  og  især  i  Frankrig,  og  han  har 
opnaaet  en  Popularitet,  som  han  ellers  aldrig  vilde 
have  vundet. 

Den  4.  Juli.  En  smuk  varm  Regn  havde  op- 
frisket Naturen.  Om  Aftenen  kjørte  jeg  ud  i  den 
smukke  og  virkelig  henrivende  Omegn  af  Kjøben- 
havn.  En  af  mine  Yndlingsveje  fører  over  Lade- 
gaarden  til  Falkoneralleen  og  derfra  langs  Nørre- 
fælled  til  Strandvejen.  Naturen  var  saa  frisk.  Himlen 
saa  klar,  Havet  saa  roligt,  saa  blaat.  Disse  mine 
ensomme  Kjøreture,  naar  mine  smukke  Brune  trækker 
mig  afsted  gjennem  den  brogede  Mængde  af  Vogne, 
Ryttere  og  Fodgængere  i  det  herlige  Landskab,  hører 
ligesom  mine  ensomme  Spadsere-  og  Rideture  til 
mine  største  og  bedste  Glæder.  Jeg  har  nu  slet 
ingen  Selskaber  hos  mig  og  finder  Kjøbenhavn  tu- 
sind Gange  behageligere  end  om  Vinteren,  hvor 
man  hver  Aften  ser  de  samme  Mennesker,  kun  i 
forskjellige  Værelser. 

6.  Juli.  I  smukt  Vejr  kjørte  jeg  til  Sølyst, 
som  nu  tilhører  Grev  Christian  Schimmelmann-\ 
der  har  kjøbt  det  efter  sin  Broder  Grev  Ernsts  Død 
og  indrettet  det  hyggeligt.  Han  bor  dér  sammen 
med  sin  Datter  og  dennes  Mand  Baron  Lowenstern 
og  deres  nydelige  Børn.  De  var  alene  og  bad  mig 
om  at  blive  til  Middag.     Jeg  følte  mig  særdeles  vel 

og  behagelig  til  Mode  hos  dem.  Det  er  en  elsk- 
værdig Familie,  elegant  og  husligt  indrettet  uden 
Pragt  og  Praleri. 

Om  Aftenen  kjørte  jeg  til  Frederiksdal,  hvor  jeg 
hos  min  udmærkede,  men  desværre  kun  altfor  døve 
Veninde  Fru  Brun^""  traf  den  elskværdige  Prinsesse 
Caroline  Amalie. 

7.  Juli  om  Eftermiddagen  kjørte  jeg  med  Ewald 
gjennem  den  med  Mennesker,  Vogne  og  Heste  op- 
fyldte Dyrehave  til  Sorgenfri,  hvor  der  havde  samlet 
sig  en  talrig  Skare  Mennesker  til  Audiens.  Jeg 
vendte  tilbage  i  den  dejhge  Sommernat. 

Dyrehavstiden  er  Kjøbenhavnernes  Karneval.  Den 
varer  omtrent  fjorten  Dage,  men  bliver  stundom 
forlænget.  Under  de  store,  herlige  Træer  ser  man 
Telte,  Butikker,  Karuseller,  Fjelleboder  og  alle  Slags 
Spil.  En  Mængde  Mennesker  spadserer  frem  og  til- 
bage mellem  disse,  og  der  findes  næppe  det  Men- 
neske i  Kjøbenhavn,  der  ikke  hellere  vilde  bringe 
sit  sidste  Stykke  Bohave  til  Assistentshuset,  end  at 
forsømme  at  besøge  Dyrehaven  i  denne  Tid.  At 
færdes  til  Vogns  og  nyde  dette  maleriske  Syn  er 
mig  en  stor  Fornøjelse.  At  spadsere  omkring  er 
mig  mindre  behageligt,  især  da  man  hvert  Øjeblik 
træffer  Bekjendte,  som  man  maa  hilse  paa  og  med 
hvem  man  maa  passiare  lidt. 

Paa  Sorgenfri  traf  jeg  Etatsraad  Adler  "•\  Prin- 
sens Kammersekretær,  en  elskværdig,  kundskabsrig 
og  aandfuld  Mand,  hos  hvem  jeg  allerede  for  længe 
siden    har    opdaget    en    Karaktersvaghed,     som    man 

i  Betragtning  af  hans  øvrige  fortræffelige  Egenskaber 
ikke  skulde  vente,  og  som  man  derfor  beklager  desto 
mere.  Han  udtalte  for  mig,  at  det  var  ønskeligt,  at 
Statsraadet,  naar  nu  Sagen  om  Provinsialstænderne 
blev  forelagt,  maatte  foretage  flere  Ændringer. 

At  Jøderne  skulde  have  Valgret,  fandt  jeg  rime- 
ligt og  rigtigt,  men  at  ogsaa  Beneficiarierne,  nemlig 
Gejstlige,  der  dyrker  Jord,  kan  vælges  og  er  valgbe- 
rettigede,  syntes  mig  at  være  i  Strid  med  de  almin- 
delige Forordninger,  dog  kan  til  Støtte  herfor  an- 
føres, at  visse  Personer,  der  heller  ikke  ejer  Jord, 
f.  Ex.  Borgmestrene  i  Byerne  og  Medlemmerne  af 
Kollegierne,  har  Ret  til  at  vælge  og  vælges.  Dette 
er  saa  fuldstændigt  imod  Meningen  og  Aanden  i  de 
første  Indretninger  og  saa  ganske  imod  den  gode 
Etatsraad  Adlers  tidligere  Grundsætninger,  idet  han 
før  gjorde  Grundejendommen  til  eneste  Betingelse 
saavel  for  Valgretten  som  for  Valgbarheden,  saaledes 
som  ogsaa  den  almindelige  Bestemmelse  udtaler 
dette,  og  hvad  der  sikkert  ogsaa  alene  er  rigtigt, 
saa  at  jeg  ikke  kunde  undre  mig  nok  over  denne 
Omskiftelighed  i  Anskuelser.  Dette  er  uden  Tvivl 
et  Kunstgreb  fra  Demagogernes  Side,  der  særlig 
her  i  Kjøbenhavn  har  kæmpet  mod  de  nævnte 
Principer  med  Hensyn  til  Grundejendommen,  og 
som  nu  indfører  denne  Forandring  for  at  skaffe  alle 
Mennesker  uden  Ejendom,  den  saakaldte  Intelligens, 
ind  i  Forsamlingen  og  fylde  den  med  Skraalhalse, 
der  ikke  har  nogen  virkelig  Interesse  for  Landet. 
Dette  Princip    vilde    ogsaa    være    lidet   folkeligt,    thi 

netop  mod  Borgmestrene  i  de  smaa  Byer  og  Kolle- 
gierne hæver  der  sig  Stemmer  og  til  Dels  ikke  med 
Urette.  Man  venter  især,  at  Provinsialstænderne 
skal  beklippe  deres  Magt  og  Eneherredømme.  Jeg 
udtalte  min  Mening  meget  bestemt  overfor  denne 
Tanke,  men  vi  blev  forstyrret  i  vor  Samtale,  saa 
at  jeg  ikke  kunde  komme  til  at  overbevise  ham  om 
det  urigtige  i  dette  Forslag  og  den  egentlige  Ten- 
dens deri. 

Den  10.  Juli.  Kongen,  der  gjennem  Holsten  og 
Lauenborg  havde  tilbagelagt  sin  Rejse  heldigt  og 
fornøjeligt,  og  som  overalt  var  bleven  modtagen  med 
Jubel,  skulde  allerede  være  vendt  tilbage  til  den  8., 
men,  som  det  hedder,  paa  Grund  af  en  let  Upasse- 
lighed var  hans  Hjemrejse  bleven  opsat  til  i  Dag. 
En  Stafet  bragte  Efterretningen  om,  at  han  ikke 
vilde  komme  tilbage  endnu,  fordi  Lægen  ikke  kunde 
tillade  det.  Privatbreve  indeholdt  derimod  Medde- 
lelser om,  at  han  var  meget  alvorlig  syg.  Jeg  be- 
sluttede at  gaa  til  Dronningen  og  at  foreslaa  hende, 
at  tillade  mig,  paa  egen  Bekostning  strax  at  gaa 
med  Dampskibet  Caledonia  til  Luisenlund  sammen 
med  Livkirurg  Fenger  ^^,  der  bedst  kjender  Kongens 
Konstitution.  Paa  Vejen  mødte  jeg  Prins  Ferdinand. 
Han  sagde  mig,  at  han  ligeledes  omgikkes  med 
Tanken  om  at  foreslaa  Fenger  sendt  med  Caledonia 
til  Luisenlund,  og  at  han  havde  erfaret  af  Dronnin- 
gen, at  Minister  Stemann  allerede  var  fremkommen 
med  et  lignende  Forslag,  men  at  Dronningen  ikke 
vilde    høre   noget  derom,    fordi  det  dels  vilde  vække 

for  megen  Uro.  dels  maatte  være  Kongen  ubehage- 
ligt, og  vilde  koste  mange  Penge,  og  der  var  jo 
ingen  Fare  paa  Færde,  da  alle  Breve  fra  ham  til 
hende  lød  meget  beroligende.  Jeg  meddelte  Prinsen 
min  Plan,  og  at  jeg,  da  jeg  godt  vidste,  at  man 
ofte  krympede  sig  ved  slige  smaa  Bekostninger,  seh 
vilde  betale  Rejsen.  Han  billigede  min  Plan,  og  jeg 
gik  til  Overhofmesterinden,  der  ganske  var  stemt 
for  min  Tanke,  uden  at  kjende  de  Efterretninger, 
jeg  havde  faaet  om  Kongens  Sygdom,  og  lovede  at 
ville  forelægge  Dronningen  Sagen,  skjønt  hun  vel 
vidste,  at  Hds.  Majestæt  næppe  vilde  synes  derom. 
Dronningen  var  i  Morgentoilette,  da  hun  lod  mig 
kalde  til  sig;  hun  takkede  mig  for  min  Deltagelse, 
forsikrede  mig  som  sædvanlig,  at  hun  var  forvisset 
om  mit  Venskab,  viste  mig  alle  sine  Breve  og 
spurgte  mig,  om  man  efter  at  have  læst  dem,  kunde 
ane  nogen  Fare.  Brevene  var  virkelig  saa  skuffende 
beroligende,  at  man  skulde  tro,  at  Kongen  kun  led 
af  et  forbigaaende  Ildebefindende.  Det  var  vanske- 
ligt, at  gjennemføre  mit  Forslag  uden  at  forstyrre 
Dronningens  Ro.  Jeg  valgte  dog  den  Udvej,  at  sige 
Dronningen,  at  Publikum  i  Kjøbenhavn  forlangte,  at 
Fenger  skulde  rejse  over  til  Kongen.  Jeg  tilføjede. 
at  der  var  udspredt  ængstende  Rygter,  og  dette 
havde  omsider  til  Følge,  at  Dronningen  indvilligede 
i  at  jeg  maatte  handle  som  jeg  vilde.  Hun  vilde 
ikke  raade  til,  men  hun  vilde  paa  den  anden  Side 
ikke  sætte  sig  imod,  jeg  kunde  jo  tale  med  Fenger. 
Af   alt  fremgik    det  noksom,    at  alle  i  Kongens  Om- 

givelser,  enten  af  Angst  for  Kongen,  der  altid  vil 
holde  sin  Sygdom  hemmelig,  eller  af  Letsindighed 
havde  skrevet  saa  beroligende,  at  disse,  ligesom 
ogsaa  Kongen  og  den  ædle,  kloge  Dronning  dog 
især  var  bange  for  Offentlighedens  Dom,  uden  at 
overveje,  at  man  ikke  kunde  bortse  derfra,  og  ind- 
bildte sig,  at  man  kunde  paavirke  Folkets  Mening 
ved  at  udsprede  berohgende  Efterretninger,  medens 
jeg  dog  allerede  havde  hørt  de  taabeligste  Rygter, 
at  Kongen  var  døende,  at  Kongen  var  bleven  forgivet 
i  Kiel  eller  var  faldet  under  Vejs  og  havde  faaet 
et  farligt  Brud.  Fornøjet  med  Dronningens  Erklæ- 
ring besluttede  jeg  at  tage  alt  paa  mig,  naar  jeg 
blot  ogsaa  kunde  overtale  Fenger  til  at  rejse  med. 
I  Henseende  til  Caledonia,  der  altid  stod  til  min 
Raadighed,  havde  jeg  taget  min  Beslutning,  da  Fenger 
indfandt  sig  hos  mig  og  fremkom  med  en  Mængde 
Indvendinger,  dels  af  Frygt  for  at  mishage  Kongen, 
dels  for  Caledonia,  der  var  et  gammelt  Skib.  Alle 
mine  Overtalelser  var  forgjæves.  Han  holdt  bestemt 
paa,  at  han  ikke  vilde  rejse  uden  bestemt  Ordre 
fra  Dronningen  og  kun  med  Dampskibet  „Frederik 
VI".  Ligesom  vi  var  ved  at  ende  vor  Samtale, 
indfandt  Bogholderen  fra  Dampskibskontoret  sig  for 
at  faa  den  afgjørende  Besked.  Jeg  maatte  nu  sige 
ham,  at  der  ikke  blev  noget  af  det  hele.  Derpaa 
gik  jeg  til  Overhofmesterinden,  til  Kammerherre 
GosseP"'  og  Minister  Mosting  og  fortalte  dem  alle, 
at  Fenger  til  min  Beklagelse  ikke  vilde  tage  med. 
Det    gjorde    mig    meget  ondt,    at    min  Plan  saaledes 

var  mislykket,  og  tusindfold  fordømte  jeg  Frygten, 
Frygten  for  Mennesker,  hvilken  saa  ofte  forhindrer  os 
i  at  udrette  noget  godt. 

Udmattet  af  at  løhe  frem  og  tilbage  og  træt  af 
den  aandelige  Spænding,  der  havde  opfyldt  mig  hele 
Dagen,   søgte  jeg  Hvile  i  den  frie  Natur. 

Da  jeg  kom  hjem  sent  om  Aftenen,  var  Fenger 
hos  mig  og  fortalte,  at  han  dog  alligvel  vilde  rejse. 
Mosting  og  Prins  Ferdinand  havde  talt  ham  alvor- 
ligt til  Hjærte.  Prinsen  havde  sagt  ham,  at  han 
vilde  tage  alt  Ansvar  paa  sig  og  betale  Omkost- 
ningerne, naar  han  blot  vilde  rejse.  Det  var  kun 
Frygt  for  Kongen  og  det  daarlige  Skib,  der  havde 
holdt  ham  tilbage.  Kun  Frygt  for  at  modsætte  sig 
Prinsens  Ønsker,  hvorved  han  vilde  kunne  paadrage 
sig  et  stort  Ansvar,  og  maaske  ogsaa  Efterretningen 
om  at  hele  Byen  ønskede  det,  bragte  ham  til  den 
Beslutning  at  rejse.  Jeg  glædede  mig  derved  og 
overlod  ham  gjærne  Æren.  Det  syntes,  at  Prin- 
sessen mere  end  Prinsen  lagde  Vægt  paa  selve 
Æren  ved  at  have  bragt  Planen  til  Udførelse.  Prin- 
sen var  ogsaa  i  enhver  Henseende  egnet  dertil  og 
fortjente  dette  Hverv,  da  han  allerede  havde  haft 
Tanken,  før  jeg  udtalte  den.  Tidlig  den  næste  Mor- 
gen rejste  Fenger  bort. 

Den  14.  Juli.  Næppe  var  jeg  vaagnet,  før  jeg 
fik  Efterretning  om,  at  „Caledonia"  ikke  var  kom- 
men. Jeg  var  ubeskrivelig  urolig.  Snart  frygtede 
jeg  for,  at  Kongen  var  bleven  mere  syg,  snart  at 
Skibet   var   forulykket,    og  jeg   bebrejdede  mig  selv. 

at  jeg  havde  formaaet  den  gamle  Fenger  til  at  rejse; 
nu  var  han  maaske  ikke  en  Gang  naaet  til  Luisen- 
lund,  men  gaaet  under  med  Skibet.  I  slig  Sinds- 
stemning foregjøgler  man  sig  kun  altfor  let  det 
allerværste.  Dette  er  endog  blevet  Grundsætning  hos 
mig,  for  ikke  at  blive  overrasket  af  nogen  Ulykke. 
Derfor  er  jeg  ogsaa  fattet  og  rolig,  naar  en  virkelig 
Ulykke  rammer  mig.  Opfyldt  af  Uro  indfandt  jeg 
mig  ved  Kabinetsprædikenen.  Alle  her  forsamlede 
var  lige  saa  urolige  som  jeg,  kun  ikke  Dronningen, 
der  vedblivende  stolede  paa  de  gode  Efterretninger 
og  slet  ikke  viste  Tegn  til  Uro,  men  kun  tænkte 
paa,  hvor  ubehageligt  det  vilde  være  for  Kongen, 
om  Fenger  indfandt  sig  hos  ham.  Det  var  ret 
pinligt,  at  skulle  spille  denne  Komedie  med  den 
gode  og  kloge  Dronning.  Sagen  havde  tillige  den 
ubehagelige  Side,  at  Dronningen  maatte  staa  i  et 
ganske  forkert  Lys  i  de  Folks  Øjne,  der  ikke  vidste, 
at  man  med  Forsæt  havde  ladet  hende  være  i  Uvi- 
denhed. Og  hvis  der  nu  virkelig  var  indtraadt  Livs- 
fare, vilde  Dronningen  da  have  tilgivet  sine  Omgi- 
velser, at  de  saaledes  havde  holdt  hende  for  Nar? 
Hun,  der  ofte  har  forsikret  mig,  at  Livet  intet 
Værd  mere  vilde  have  for  hende,  naar  Kongen  døde, 
vilde  i  saa  Fald  ufortøvet  være  afrejst  til  Luisen - 
lund. 

Slige  Nødløgne  har  deres  farhge  Sider,  selv  om 
de  er  opfundne  i  det  bedste  Øjemed.  Jeg  mær- 
kede tydeligt,  at  Dronningen  tog  mig  ilde  op,  at 
jeg  havde  foranlediget  Fengers  Rejse.    Hun  var  dels 

bange  for.  at  Kongon  skulde  I)live  vred,  dels  for  al 
det  skulde  vække  Opsigt.  Alle  Kongens  Omgivelser 
har  mærkeligt  nok  Frygt  for  ham,  der  er  den  bli- 
deste og  venligste  af  alle  Konger,  og  Frygt  for  at 
vække  Opsigt  er  ogsaa  et  Karaktertræk  hos  denne 
ellers  saa  fornuftige  Monark. 

Jeg  skulde  i  Dag  have  spist  til  Middag  paa  Sor- 
genfri, men  det  var  mig  ikke  muhgt;  jeg  var  altfor 
urolig  og  havde  lidt  Hovedpine,  hvilket  jeg  gav  til 
Undskyldning  for  min  Udeblivelse.  Klokken  3  blev 
der  mig  meldt,  at  man  fra  Nikolai  Taarn  i  lang 
Afstand  kunde  se  et  Dampskib,  og  kun  to  Timer 
senere  kunde  en  af  mine  Folk  fra  Taarnet  øjne  to 
Dampskibe.  Lidt  over  5  ankom  „Caledonia".  Al 
Frygt  var  ugrundet,  Fenger  var  ankommen  i  rette 
Tid,  og  Skibet  var  uskadt;  det  rygtedes  ogsaa,  at 
Kongen  atter  var  kommen  sig.  Men  ubegribeligt 
nok  bragte  Skibet  ikke  sikre  Efterretninger  med  sig. 
Det  var  sejlet  med  Fenger  til  Ekernførde,  han 
var  over  Land  kjørt  til  Luisenlund,  og  „Caledonia" 
var  afgaaet  uden  at  afvente  Efterretninger  derfra, 
men  havde  paa  Grund  af  et  Uvejr,  om  hvilket  man 
ikke  havde  mindste  Anelse  her,  maattet  vende  til- 
bage til  Ekernførde. 

Klokken  5V2  ankom  det  andet  Dampskib  „Fre- 
derik VL"  paa  sin  sædvanlige  Fart  fra  Kiel.  Det 
bragte  flere  Breve  og  Efterretninger  med  om  Kon- 
gens Befindende,  og  alle  lød  beroligende.  Fenger 
selv  skrev,  at  Kongens  Tilstand  ikke  mere  var  be- 
tænkelig. 

Rantzaus  Erindringer.  4 

Kongen  var  endnu  meget  mat  og  angreben,  og 
Fenger  havde  sagt,  at  han  fremdeles  burde  holde 
Sengen,  og  ikke  maatte  tænke  paa  Hjemrejsen  til 
Kjøbenhavn,  før  han  atter  var  kommen  til  Kræfter. 
Fengers  Ankomst  havde  for  alle,  ogsaa  for  Kongen, 
været  ret  behagelig.  Og  dog  havde  ingen  derovre 
villet  kalde  ham  derhen,  hvad  der  forlængst  kunde 
være  sket   —   alene  af  Frygt. 

Jeg  kjørte  i  glad  Stemning  til  Prins  Ferdinand 
og  Prinsesse  Caroline,  som  allerede  var  underrettede 
om  de  gode  Nyheder.  Prinsen  udtalte  sig  om  hele 
Sagen  med  sin  sædvanlige  Godmodighed;  vist  er 
det,  at  sand  Kjærlighed  til  Kongen  og  Ønsket  om 
at  være  ham  nyttig,  alene  laa  til  Grund  for  hans 
Tanke,  at  sende  Fenger  til  Luisenlund.  Ved  hver 
Lejlighed  lægger  han  oprigtig  Hengivenhed  for  Kon- 
gen og  Dronningen  for  Dagen,  og  derved  har  han 
vundet  mit  Hjærte,  om  det  end  synes,  at  jeg  ingen- 
lunde har  vundet  hans. 

Den  16.  modtog  jeg  Brev  fra  Etatsraad  Fenger 
med  meget  gode  Efterretninger  om  Kongen.  Han 
bliver  stadig  bedre  og  er  nu  kun  lidt  angreben.  Jeg 
meddelte  saa  vidt  muligt  alle  mine  Bekjendte  denne 
Efterretning.  Mange  interesserer  sig  levende  for 
Kongen,  og  det  samme  paastaar  man  om  Kjøben- 
havns Befolkning.  Jeg  tilstaar,  at  jeg  heri  mere 
ser  Nysgjerrighed  end  hjærtelig  Kjærlighed.  Hos 
mange  er  det  personlig  Interesse,  fordi  de  endnu 
venter  et  og  andet  af  Kongen,  kun  hos  faa  følte  jeg 
den    barnlige    Kjærlighed,    saaledes    som    man    føler 

den  for  en  Fader.  Maaske  tænker  den  store  Hob 
intetsteds  more  i  Verden  saaledes,  siden  Troen  paa 
Kongedømmets  Hellighed  er  forsvunden  fra  Menne- 
skenes Begreber,  og  Egenkjærlighed  har  bemægtiget 
sig  alles  Hjærter. 

Den  27.  Juli.  Efterretningerne  om  Kongens  Be- 
findende lyder  nu  bedre,  dog  synes  han  endnu  at 
være  meget  svag.  Dronningen  aner  endnu  ikke,  at 
han  har  været  meget  syg.  Dette  Komediespil  er 
usigelig  ubehageligt,  og  mange  Mennesker  er  tilbøje- 
lige til  at  miskjende  Dronningen. 

Napiers  Sejr  over  Don  Miguels  ^^  Flaade  vækker 
her  den  mest  levende  Glæde.  Det  var  utvivlsomt 
paa  høje  Tid,  hvis  man  overhovedet  vilde  sætte  en 
Grænse  for  Don  Miguels  Tyranni.  Flere  Stormagter 
begyndte  allerede  at  tage  sig  af  hans  Sag,  —  skjønt 
han  altid  havde  været  betragtet  som  Usurpator, 
skjønt  man  ved,  at  han  har  stræbt  sin  Fader  efter 
Livet,  brudt  sin  Ed  og  er  det  største  Umenneske  af 
Verden  —  blot  fordi  han  havde  forsvaret  Absolutis- 
mens Sag,  og  hans  Broder  det  konstitutionelle  Sy- 
stem. Utvivlsomt  skader  Stormagterne  derved  deres 
Sag  overordentlig,  thi  i  den  store  Hobs  Øjne  sam- 
menblandes Ideen  om  Tyranniet  og  den  fuldkomne 
Umoralskhed  med  Opfattelsen  af  Kongedømmet,  ja 
selv  det  saa  meget  omtalte  og  forsvarede  Legiti- 
mitetsprincip  gaar  tabt  og  opofres  af  Had  til  de 
konstitutionelle  Ideer.  Jordens  Monarker  skulde 
tværtimod  stemple  slig  en  Usurpator,  sligt  et  Umen- 
neske,    som    den    han     virkelig    er,    for    at    bevare 

den  skjønne  Tanke  om  Kongedømmet  og  en  maade- 
holden  Regeringsform  ren  og  uplettet.  —  Men 
Verden  er  ligesom  det  enkelte  Menneske  sammen- 
sat af  Inkonsekvenser.  Dog  bør  det  maaske  være 
saa.  Fuldkommen  Visdom  bestaar  i  fuldkommen 
Harmoni.  Hvor  den  er,  er  der  Fred,  —  er  der 
Stilstand.  Men  vi  skal  skride  fremad,  og  derfor 
drages  vi  frem  og  tilbage  i  vort  Indre  som  ogsaa  i 
Livet. 

Igaar  Aftes  var  jeg  paa  Sofienholm  hos  min  Ven- 
inde Fru  Brun.  Prins  Christian  og  Prinsesse  Caro- 
line Amalie  var  ogsaa  dér.  Jeg  havde  taget  Pro- 
fessor Abrahams^'  med  mig  derud,  en  elskværdig, 
aandrig  Mand,  hvis  herlige  Sangstemme  ofte  glæder 
Selskabskredsene  her  i  Byen.  Ogsaa  i  Dag  sang 
han  sammen  med  Frøken  Karstens  ^^,  en  yndig  Pige, 
Datter  af  den  danske  Konsul  i  Tunis.  Skjønt  hun 
er  født  og  opdraget  i  Algier,  hvor  hendes  Fader  var 
Konsul,  har  hun  dog  faaet  en  ret  god  Dannelse,  og 
har  af  Naturen  et  tiltalende  Ydre  og  mange  Talenter. 

Den  31.  Juli  om  Aftenen  red  jeg  ud  til  Direk- 
tøren for  Toldkammeret,  Kammerherre  Lowzow^^^, 
der  bor  paa  Landet,  og  drak  The  hos  ham.  Han 
var  netop  vendt  tilbage  fra  Holsten,  havde  spist 
Frokost  paa  Breitenburg,  og  var  meget  fornøjet  med 
Udbyttet  af  sin  Rejse.  Vi  kom  til  at  tale  om  Op- 
hævelsen af  Toldfriheden  i  Holsten.  Han  forsikrede, 
at  han  havde  hørt  mange  Holstenere  sige,  at  Re- 
geringen burde  ophæve  dette  Privilegium  og  selv 
bestemme  Erstatningen.     Jeg  gjorde  gjældende,  hvor 

meget  jeg  var  imod  slig  en  Fremgangsmaade  og 
hvor  overbevist  jeg  var  om,  at  de,  som  nu  ønskede 
det,  senere,  naar  det  virkelig  skete,  bittert  vilde 
klage  over  Vold  og  Uret.  At  ophæve  alt  bestaaende 
uden  Parthavernes  Samtykke  er  revolutionært,  hvad 
enten  det  er  Regeringen  eller  Folket,  der  gjør  det, 
selv  om  den  førstnævnte  formaar  at  gjennemføre  det 
med  mindre  Støj.  Ved  hvert  Overgreb,  der  begaas, 
kan  man  tage  det  almene  Vel  til  Paaskud,  og  til 
Slut  rokkes  hver  Ret,  hvert  Ejendomsbegreb. 

Desværre  har  jeg  ofte  lagt  Mærke  til,  at  de 
Rejser,  som  Medlemmerne  af  Kollegierne  foretager  i 
Hertugdømmerne,  er  aldeles  unyttige,  ja  ofte  endog 
skadelige,  fordi  der  ogsaa  i  Holsten  gives  saare 
mange  Folk,  der  taler  disse  Herrer  efter  Munden. 
Ganske  vist  taler  de  hovedsagelig  med  deres  under- 
ordnede paa  Stedet  og  faar  derfor  aldrig  Sandheden 
at  vide,  og  ser  Sagerne  i  et  endnu  mere  forkert  Lys 
end  før  deres  Rejse. 

Den  1.  August  Kl.  10  var  der  endnu  forsamlet 
mange  Mennesker  ved  Strandbredden,  der  stirrede  ud, 
om  de  ikke  kunde  opdage  det  Dampskib,  med  hvilket 
man  kunde  vente  Kongen  tilbage. 

Alle  General  Biilows^^  Meddelelser  hertil  fra 
Luisenlund  indeholdt  for  det  meste  kun  Flovser,  og 
den  værdige  Kammerherre  Hauchs '^^  Breve  kun  over- 
fladiske Bemærkninger  om  Kongens  Sygdom,  medens 
Kjøbenhavns  Befolkning  svævede  i  stadig  Uvished 
og  tog  Beslutning  om,  hver  Dag  at  sende  en  Stafet 
paa    dens    Bekostning    herfra   til    Luisenlund    for    at 

skaffe  sig  nærmere  og  nøjere  Oplysninger.  Ideen 
blev  dog  ikke  til  Virkelighed,  da  Efterretningen  om 
Kongens  Helbredelse  endelig  indløb.  Nu  opvækker 
hans  lange  Udeblivelse  paany  Bekymringer,  fordi 
man  frygter  for,  at  Efterretningen  om  hans  Velbe- 
findende er  falsk,  og  at  kun  Forsigtighed  afholder 
ham  fra  at  rejse  tilbage,  fordi  Vejret  siges  at  være 
slet  derovre,  medens  det  altid  er  fortræffeligt  her. 

2.  August.  Atter  i  Dag  blev  Kongen  ventet  for- 
gjæves.  Alle  Efterretninger  gaar  ud  paa,  at  Kongen 
ganske  sikkert  kommer  i  Dag.  Alle  Anstalter  til 
hans  Modtagelse  var  trufne,  men  forgjæves.  Publi- 
kum begynder  at  blive  utilfreds  derover  og  skyder 
Skylden  paa  Kongens  Omgivelser.  Paa  tiende  Dag 
har  man  nu  meldt,  at  Kongen  vilde  komme  uventet, 
og  fra  Tid  til  anden  nævnt  en  bestemt  Dag.  I  Aftes 
steg  jeg  op  paa  Slottets  Platform,  hvorfra  man  har 
en  prægtig  Udsigt  over  Rheden.  Fuldmaanen  skinnede 
herligt  og  belyste  alle  Skibe,  der  laa  for  Anker  her. 
En  Mængde  Mennesker  var  forsamlede,  men  som 
det  syntes  mig,  snarere  Nysgjerrige,  der  fordrev 
Tiden  med  alskens  Fjant,  end  Folk,  hvem  Kjærlig- 
heden til  Kongen  og  Længslen  efter  at  se  ham, 
havde  lokket  hid.  Man  taler  her  forbavsende  meget 
om  Folkets  store  Kjærlighed  til  Kongen,  men  det  er 
mig  ikke  rigtig  indlysende,  at  denne  Kjærlighed  er 
af  den  rette,  paalidelige  Art,  som  man  kan  bygge 
paa.  Men  maaske  finder  man  den  overhovedet 
intetsteds  saaledes  som  jeg  mener,  den  burde  være. 

Den  3.  August.    Klokken  2  fik  jeg  Budskab  om. 

at  man  i  det  fjærne  kunde  se  det  kongelige  Damp- 
skib; Majestæten  vilde  nu  sikkert  efter  lang  Haahen 
og  Venten  kunne  være  her  mellem  4  og  5.  Jeg 
begav  mig  ned  til  Landingsstedet  ved  Toldboden. 
Der  var  allerede  forsamlet  mange  Honoratiores,  Stats- 
ministrene, hele  Hoffet,  en  Del  Militærpersoner  og 
saa  mange  Folk  som  Pladsen  kunde  rumme.  Paa 
Strandbredden  tæt  ved,  langs  med  den  saakaldte 
Langelinje,  var  der  forsamlet  en  saa  stor  Menneske- 
mængde, at  man  ikke  fra  Toldboden  kunde  skjelne 
de  enkelte  Hoveder.  Spillemænd  fra  Jægerkorpset, 
som  ligger  i  Citadellet,  var  opstillet  her  og  musi- 
cerede hele  Tiden.  Henimod  Klokken  5  ankom  alle 
Prinser  og  Prinsesser  og  endog  Dronningen,  der 
havde  besluttet  at  sejle  Kongen  imøde  til  Damp- 
skibet. Kl.  5  steg  hun  i  Baaden  sammen  med  alle 
Prinser  og  Prinsesser,  og  snart  efter  kom  Kongen 
og  Prinsesse  Vilhelmine,  ledsagede  af  Prinsessen  af 
Gliicksborg,  der  agter  at  tilbringe  nogen  Tid  her, 
tilbage  med  Dronningen  og  steg  under  Folkets  høje 
Jubelraab  ned  i  Baaden.  Allerede  da  man  i  det 
fjærne  saa  ham  paa  Dampbaaden,  hilste  man  ham 
med  lydelig  Begejstring.  Kongen  viftede  venligt  med 
Lommetørklædet.  Da  han  gik  i  Land,  stod  jeg 
nærmest  ved  Skibet  og  var  den  første,  der  hilste 
Kongen  velkommen  her.  Kongen  var  meget  rørt  og 
han  trykkede  venligt  min  Haand,  da  jeg  udtalte  min 
Glæde  ved  atter  at  se  ham  karsk  hos  os.  Han  saa 
ogsaa  ret  vel  ud  og  syntes  at  være  ganske  fornøjet. 
Nu  blev  Jubelen  højere  og  stærkere.     Øjeblikket  var 

i  Sandhed  skjønt,  og  jeg  følte  mig  dybt  bevæget. 
Kongen  steg  ind  i  Dronningens  Vogn,  og  vi,  der 
hørte  til  Hoffet,  kjørte  forud  i  kongehge  Vogne. 
Alle  Prinser  og  Prinsesser  fulgte  efter  i  deres  Ekvi- 
pager, kun  Prins  Frederik,  der  altid  vil  gaa  sin 
egen  Vej,  borede  sig  til  Folks  store  Forbavselse 
gjennem  Trængselen  hen  til  Slottet.  I  Gaderne 
spændte  Folk  Hestene  fra  Kongens  Vogn  og  trak 
ham  og  Dronningen  hen  til  Slottet.  Ankommen 
hertil  vilde  Kongen  fortælle  mig  om  sin  Rejse,  da 
Dronningen  traadte  ind  og  mindede  ham  om,  at  han 
burde  vise  sig  paa  Altanen  for  Folket,  der  var  for- 
samlet paa  Pladsen,  hvor  Politiet  allerede  var  be- 
gyndt at  splitte  Mængden  ad,  skjønt  den  stadig  hyl- 
dede Kongen  ved  gjentagne  Jubelraab. 

Hvad  der  ved  slige  Lejligheder  altid  glæder  mig, 
er  det,  at  Kongen  med  saa  inderlig  Følelse  tager 
imod  enhver  Hyldest,  som  Folkets  Kjærlighed  bringer 
ham,  og  altid  paa  en  saadan  Maade,  at  man  tyde- 
ligt kan  se  paa  ham,  at  han  ikke  søger  den,  ja 
selv  ikke  tillægger  den  meget  højt  Værd. 

Vi  forlod  derefter  Herskaberne,  som  spiste  til 
Middag  alene.  Prinsesse  Vilhelmine  havde  været 
meget  søsyg  paa  Skibet  og  saa  daarlig  ud.  Oppe 
i  Salen  rakte  hun  mig  venlig  Haanden  og  var  hen- 
rykt over  den  Modtagelse,  der  var  bleven  hendes 
Fader  til  Del.  Klokken  10  samledes  atter  hele  Hof- 
staten i  Dronningens  Værelse,  hvor  den  gode  Konge 
underholdt  sig  længe  med  mig  og  fortalte  mig, 
hvilke  frygtelige  Scener  Prins  Frederik   havde  opført 

paa  Luisonlund  under  Kongens  Sygdom.  Paa  sin 
vanlige  Vis  havde  lian  en  Dag  fortalt  de  unge 
Prinsesser,  at  han,  Prinsen,  næste  Nat  vilde  myrde 
Kongen  og  Prinsesse  Vilhelmine  og  derpaa  udraabe 
Republiken.  Baade  i  Holsten  og  Kjøbenhavn  havde 
han  allerede  mange  Tilhængere.  Prinsesserne,  der 
ikke  kjender  hans  Tossestreger  og  taabelige  Paahit, 
som  jeg  og  alle,  der  omgaas  ham,  kun  kjender  altfor 
vel,  blev  grebne  af  Rædsel,  fortalte  alt  til  den  gamle 
Landgreve,  der  ligeledes  troede  det,  indtil  Kongen 
omsider  fik  dem  beroligede  og  alvorligt  truede  Prin- 
sen med  den  strængeste  Straf,  hvis  han  atter  kom 
med  slig  taabehg  Snak.  Prinsen  undskyldte  sig 
med,  at  han  blot  vilde  gjøre  Prinsesserne  bange. 
Man  maa  ganske  vist  kjende  Prinsen  for  at  kunne 
vide,  at  slige  Fortællinger  intet  betyder,  at  de  hver- 
ken er  Alvor  eller  Spøg,  men  undslipper  Prinsen 
ligesom  Daarens  uoverlagte  Snak.  Alligevel  kan 
man  ikke  kalde  ham  gal;  thi  vi  Mennesker  ved 
endnu  ikke,  hvor  Forstanden  hører  op  og  Vanviddet 
begynder.  Det  er  yderst  vanskeligt  at  drage  denne 
Grænselinje. 

Kongen  og  alle  de  kongelige  Herskaber,  undtagen 
Dronningen  og  Prinsesse  Vilhelmine,  kjørte,  ledsagede 
af  alle,  der  hørte  til  Hoffet,  ud  for  at  se  Illumina- 
tionen, der  som  Frugten  af  en  øjeblikkelig  Beslut- 
ning mere  vidnede  om  den  gode  Vilje  end  om  vel- 
lykket Udførelse. 

Jeg    har    glædet    mig    hjærtelig    over    den    gode 

Konges  Hjemkomst  og  hans  Helbredelse,  og  fandt 
Modtagelsen  meget  smuk. 

Min  Ven  Holm,  et  koldt  Forstandsmenneske, 
mente,  at  Antallet  af  den  forsamlede  Mængde  ikke 
havde  været  stort  nok,  og  vil  overhovedet  ikke  fæste 
Lid  til  Folkets  Begejstring.  Min  Fornuft  kan  ikke 
helt  give  ham  Uret;  men  man  bør  ikke  se  paa  alle 
Begivenheder  i  Livet  som  i  Historien  med  den  kolde 
Kritikers  Blik,  thi  saa  svinder  al  Poesi  i  Livet;  man 
kunde  bortforklare  alle  smukke  Følelser,  og  hvad 
vilde  da  blive  tilbage?  Maaske  kun  en  Sandhed, 
der  gjør  os  kolde  overfor  vore  Omgivelser  og  tilsidst 
ulykkelige,  fordi  intet  kan  bestaa  for  den  kolde  For- 
nufts Domstol. 

Den  4.  August  udbragte  Studenterne  om  Aftenen 
Klokken  7  et  Leve  for  Kongen  og  afsang  staaende 
paa  Slotspladsen  et  i  denne  Anledning  forfattet, 
smukt  Digt.^^ 

Allerede  næste  Formiddag  Klokken  10  var  Ama- 
lienborg Plads  opfyldt  med  Mennesker.  Jeg  kjørte 
derhen  for  at  se  Festlighederne,  og  begav  mig  til 
Kongens  Forværelse,  hvor  ogsaa  de  fremmede  Ge- 
sandter havde  indfundet  sig.  Kort  efter  red  Kongen, 
ledsaget  af  alle  Prinser  ,og  Generalstaben,  ud  paa 
Pladsen,  hvor  hele  Garnisonen  defilerede  forbi  Kon- 
gen og  udbragte  et  Leve  for  ham.  I  Spidsen  for 
hvert  Regiment  red  Cheferne,  og  Prinserne  Christian 
og  Frederik  førte  de  Troppeafdelinger,  som  de  kom- 
manderede, forbi  Kongen  og  udbragte  et  Leve  for 
ham.     Ogsaa  Borgervæbningen,    der    hører  til  Garni- 

sonen,  kappedes  med  Linjetropperne  i  fortræffelig 
Marsch  og  god  Holdning.  Dette  beviser  atter,  at 
ikke  den  megen  Exerceren,  men  den  gode  Aand 
gjør  Udslaget.  Ofte  har  jeg  set  Borgervæbningen, 
der  kun  sjældent  samles,  marschere  meget  skjødesløst, 
men  i  Dag  vilde  de  vise  deres  Dygtighed  og  vakte 
endog  Beundring  hos  de  fremmede  Gesandter. 

Da  Højtideligheden  var  til  Ende,  omringede  Fol- 
ket Kongens  Hest,  saa  at  den  under  idelig  Jubel 
og  Hurraraab  næsten  blev  baaren  ind  i  Slottet.  Dette 
Øjeblik  var  det  skjønneste  ved  hele  Festligheden. 
Jeg  saa  mange  af  de  fremmede  Gesandter  oprigtigt 
bevægede  ved  dette  Syn.  Husarerne,  der  skulde 
holde  Orden,  vilde  bane  Kongen  Vej  og  sprede 
Folkemængden,  men  Kongen  betydede  dem  at  holde 
sig  tilbage  og  give  Folket  frit  Spil. 

Den  7.  August  havde  vi  Statsraad  som  sædvan- 
lig. Det  danske  Kancelli  indstillede  til  Benaadning 
flere  Fanger,  der  til  Dels  var  dømte  paa  Kongens 
Naade,  en  Skik,  der  gaar  i  Svang  her,  men  som 
synes  mig  ilde  anbragt,  da  mangen  en  kan  blive 
glemt,  eller  er  afhængig  af  de  underordnede  Fæng- 
selsbetjentes Naade,  om  det  behager  disse  at  bringe 
dem  i  Erindring.  Ikke  mindre  uheldig  er  efter  min 
Mening  den  Skik,  paa  visse  Dage,  f.  Ex.  paa  Kon- 
gens Fødselsdag  og  hans  Kroningsdag,  at  løslade  et 
vist  Antal  Fanger.  Mig  synes,  at  en  velovervejet, 
menneskelig  Dom  bør  hel  og  holden  bringes  til  Ud- 
førelse, og  kun  i  ganske  overordentlige  Tilfælde  bør 
man    gjøre    en     Undtagelse    herfra.       Efter    det    nu 

gjældende  Princip  skal  hvert  Aar  i  det  mindste 
nogle  benaades,  selv  om  de  kun  har  gjort  sig  lidet 
værdige  dertil. 

Den  9.  August  indbød  Grev  Yoldi^^  mig  til  at 
kjøre  med  ham  ud  til  det  lille  Theater  paa  Vester- 
bro. 

Den  10.  August  spiste  jeg  som  i  alle  tidligere 
Aar  paa  den  for  Tiden  fraværende  Prins  af  Hessen- 
Philipsthals  Fødselsdag  til  Middag  hos  Prins  Christian 
i  Ermelundshuset,  et  Værtshus  i  Nærheden  af  Jægers- 
borg. Alle  Prinser  og  Prinsesser  og  ogsaa  de  tvende 
elskværdige  Prinsesser  af  Gliicksborg  var  tilstede. 
Efter  Bordet  gik  vi  gjennem  Ermelundskrattet  til 
Dyrehaven,  hvor  vi  forefandt  Vogne,  og  kjørte  til 
Klampenborg,  hvorfra  man  har  en  herlig  Udsigt 
over  Havet.  Efter  at  Herskaberne  var  kjørt  bort 
derfra,  traf  jeg  et  helt  Selskab  af  Damer  og  Herrer 
fra  de  tyske  Kollegier,  som  blev  beværtede  af  Kon- 
ferensraad  Hopp,  der  kjørte  sammen  med  mig  til- 
bage til  Kjøbenhavn.  Undervejs  havde  jeg  en  inter- 
essant Samtale  med  ham  om  den  nuværende  Tids- 
aand.  Vi  var  meget  enige  om,  at  det  ikke  saa 
meget  var  Frihed,  som  vore  Skraalhalse  tilsigtede, 
men  kun  Lighed  efter  deres  Hoved,  for  at  vende 
op  og  ned  paa  alt,  saa  det  nederste  kom  højt  op 
over  alt.  Han  indrømmede,  at  et  fornuftigt,  velfor- 
staaet  Aristokrati  maatte  være  Hovedprincipet  i  et 
Monarki,  fordi  der  i  hver  Stat  vil  opstaa  et  Aristo- 
krati, og  at  Adelsaristokratiet  dog,  naar  alt  kom  til 
alt,  var  det  bedste. 

Den  13.  besøgte  jeg  i  Jægersborg  den  SOaarige 
Admiral  van  Dockuni''*,  hvis  Søn"^^  netop  var  vendt 
tilbage  fra  fransk  Tjeneste,  i  hvilken  han  har  staaet 
i  nogle  Aar  som  Søofficer.  Han  er  et  elskværdigt 
ungt  Menneske.  Den  gamle  Admiral  har  sammen 
med  flere  andre  danske  Marineoflicerer  været  hos 
Napoleon,  der  flere  Gange  besøgte  ham  paa  hans 
Skib  og  udmærkede  ham  paa  forskjellig  Maade. 
Han  vilde  gjærne  have  ham  i  sin  Tjeneste,  men 
van  Dockum  fik  intet  gunstigt  Indtryk  af  den  franske 
Marine  og  de  der  herskende  Tjenesteforhold,  og  afslog 
Kejserens  Tilbud.  Han  taler  dog  endnu  gjærne  om 
hin  Tid,  da  han  spiste  ved  Napoleons  Taffel  og  sad 
ved  den  skjønne  Hertuginde  af  Montebellos^''  Side, 
og  rundt  om  Bordet  sad  Konger  og  Fyrster.  Han 
er  en  god,  gammel  Mand,  og  jeg  hører  ham  gjærne 
fortælle  om  sit  Liv  og  dettes  Tildragelser. 

Om  Aftenen  var  jeg  paa  Sorgenfri,  hvor  der  ved 
Prins  Christians  og  Prinsesse  Caroline  Amalies  The- 
bord  førtes  en  meget  interessant  Samtale.  Til  Stede 
var  desuden  kun  Prinsesse  Juliane,  Grevinde  Rant- 
zau,  Hofdamerne,  Etatsraad  Adler  og  jeg.  Jeg  blev 
til  efter  Klokken  12  og  kom  først  efter  2  hjem  til 
Kjøbenhavn. 

Den  15.  August  ledsagede  jeg  Kongen  til  den 
kongelige  Skydebane  og  det  danske  Broderskab,  et 
Lav,  der  har  bestaaet  siden  1542,  i  hvilket  der 
findes  Folk  af  alle  Stænder,  og  hvis  Møder  Kongerne 
fra  Christian  III. s  Tid  af  i  det  mindste  en  Gang  om 
Aaret  plejer  at  overvære.    I  flere  Aar  har  jeg  været 


62 

Medlem  af  samme  og  ofte  været  til  Stede  ved  For- 
samlingerne. Som  Statsminister  modtog  jeg  en 
skriftlig  Indbydelse,  som  jeg  ogsaa  besvarede  skrift- 
lig. Kongen  skjød  tre  Gange  til  Fuglen,  Prinserne 
ligesaa.  Kongen  og  alle  vi  andre  var  dekorerede 
med  en  lille  Fugl  af  Guld,  der  bæres  i  et  grønt 
Baand  med  Sølvkanter,  i  Knaphullet  eller  paa  Frakken. 
Efter  at  Prinserne  havde  skudt,  vendte  man  i  Pro- 
cession tilbage  til  Huset  og  satte  sig  til  Bords  for 
at  indtage  en  glimrende  Frokost.  Strax  ved  Mod- 
tagelsen blev  Kongen  hilset  med  en  Sang,  og  ved 
Bordet  sang  man  til  Ære  for  Kongen,  Dronningen, 
alle  Prinser  og  Prinsesser  flere  Sange,  der  fulgtes 
af  Hurraer.  Fuglekongen  sidder  ved  Kongens  Side 
og  udbringer  Skaalen  for  ham.  Til  Slut  drikker 
Kongen  paa  sine  Gildebrødres  Velgaaende.  Kort 
efter  rejser  Kongen  sig,  stiger  sammen  med  sit 
Følge  til  Vogns  og  vender  tilbage  til  Palaiet.  Saa- 
ledes  var  det  ogsaa  denne  Gang  og  har  været  Skik  i 
mange  Aar.  I  Sangene  kunde  man  spore  megen 
Hjærtelighed  og  oprigtig  Glæde  over  Kongens  Hel- 
bredelse. 

Jeg  holder  meget  af  slige  Selskaber  og  havde 
først  til  Hensigt  at  blive  til  Middag,  men  jeg  følte 
mig  slet  ikke  oplagt  til  Glæde,  og  var  tilfreds  med 
at  kunne  undgaa  den  sildige  Diner  under  det  Paa- 
skud, at  jeg  maatte  ledsage  Kongen. 

Den  18.  August  kjørte  jeg  om  Eftermiddagen  til 
Sorgenfri,  hvor  der  var  stort  Selskab  med  Dans. 
Da  jeg  sad  hos  Prinsesse  Caroline  Amalie,  udspandt 

sig  en  Samtale  om  Livets  Værd.  Jeg  ytrede,  at 
Livet  efter  min  Mening  kun  havde  ringe  Værdi,  hvis 
ikke  den  Tanke  opfyldte  os,  at  dette  Liv  kun  er  en 
Overgang  til  en  anden  Tilstand,  hvor  vi  sikkert 
skue  klarere,  og  hvor  en  ny  Ungdom  venter  os. 
Prinsessen  mente,  at  allerede  dette  Liv  havde  Til- 
lokkelser nok,  og  jeg  maatte  endnu  ikke  have  den 
rette  Ide  om  Religionen,  hvis  jeg  ikke  kunde  indse 
det.  Naar  man  havde  Christus  i  Hjærtet,  var 
man  allerede  fuldkommen  lykkelig  og  glædede  sig 
endog  ved  at  have  overvundet  saa  meget,  som 
havde  foruroliget  en  i  Ungdommens  Dage.  Jeg 
nænnede  ikke  at  sige  den  kjære  Prinsesse,  at  disse 
Phraser  var  mig  aldeles  uforstaaelige  og  derfor  ikke 
kunde  give  mig  nogen  Trøst,  thi  ser  man  ind  i 
denne  elskelige  Kvindes  klare,  rene,  blaa  Øjne  og 
ser  Uskyldighedens  og  Dydens  Glans  i  hendes  An- 
sigt, da  føler  man  sig  forvisset  om,  at  det  ikke  er 
Phraser  i  hendes  Mund.  Det  ædle,  dydige  Men- 
neske lægger  i  disse  mystiske  Ord  en  Mening,  som 
hans  Følelse  indgyder  ham,  selv  om  hans  Forstand 
ikke  formaar  at  tyde  dem.  Jeg  svarede  Prinsessen, 
at  det  var  let  at  være  tilfreds  med  Verden  og  Livet 
under  de  fuldkommen  ydre  lykkelige  Forhold,  i  hvilke 
hun  befandt  sig. 

Senere  stod  jeg  sammen  med  andre  i  Salen,  da 
kom  den  lille  Prinsesse  af  Gliicksborg  under  Dansen 
hen  til  mig  og  inklinerede  for  mig.  Jeg  kunde  først 
ikke  forstaa,  hvad  hun  vilde^  men  maatte  dog  be- 
kvemme  mig   til   at  danse  Vals,   og  da  jeg  var  fær- 

dig,  vilde  den  kjære  Prinsesse  Vilhelmine  ogsaa 
danse  med  mig.  Man  sagde,  at  jeg  dansede  som 
en  ung  Mand,  men  jeg  følte  godt  ved  mig  selv,  at 
jeg  i  det  mindste  var  tredive  Aar  for  gammel  der- 
til, og  følte  mig  ganske  udmattet. 

Den  20.  August  gik  jeg  sammen  med  de  kon- 
gelige Herskaber  til  Alters  i  Dronningens  Værelser. 
Der  var  kun  faa  af  Hofpersonalet  til  Stede,  fordi  de 
fleste  paastaar,  at  de  ved  en  saadan  Altergang  ikke 
kan  have  tilbørlig  Andagt.  Dette  synes  mig  ingen- 
lunde at  være  Tilfældet,  Ceremonien  gaar  tvangfrit 
og  meget  værdigt  og  anstændigt  for  sig,  og  jeg  ind- 
ser ikke,  hvorfor  denne  hellige  Handling  ikke  lige 
saa  godt  kan  foregaa  i  en  Stue  som  i  en  Kirke. 
Den  første  Nadver  fandt  jo  dog  Sted  i  en  Sal. 

Den  21.  August.  Min  gode,  uforglemmelige  Moders 
Dødsdag.  Sent  om  Aftenen  spadserede  jeg  ene  langs 
med  Peblingesøen.  Maanen  stod  paa  Himlen,  mørke 
Skyer  drog  frem  og  tilbage  og  fordunklede  nu  og 
da  Maanen.  Jeg  tænkte  paa  den  Dag,  der  for  31 
Aar  siden  røvede  mig  min  Moder.  Faa  Timer  før 
hendes  Død  kjørte  jeg  hende  omkring  i  Haven  i 
Rullestol,  ofte  smilede  hun  venligt  til  os.  Hun  døde 
snart  efter  paa  sit  Værelse,  i  mine  Arme.  Hvor 
var  hun  god  og  kjærlig  i  dette  Liv. 

Den  24.  August  overværede  jeg  den  gamle  Over- 
jægermester Sehesteds'^'  Jordefærd.  Efter  mange  Aars 
vedvarende  Svaghed  var  han  omsider  død  for  nogle 
Dage  siden.  Jeg  havde  kun  kjendt  ham  lidet,  men 
fordi    han    som    Overjægermester   paa  Grund   af  min 

Charge  som  Overskjænk  havde  været  min  Kollega, 
maatte  jeg  af  Hofligheds  Hensyn  følge  ham  til 
Graven.  Denne  Følgen  Lig  er  her  en  blot  og  bar 
Høflighedssag ;  man  indfinder  sig  frivillig,  selv  om 
man  ikke  hører  til  de  Indhudne,  og  det  tages  ilde 
op,  naar  man  tilsidesætter  denne  Høflighed.  Denne 
Skik  er  mig  i  høj  Grad  imod,  og  den  Tanke  er  mig 
pinlig,  at  noget  lignende  skulde  finde  Sted  ved  min 
Jordefærd.  Jeg  har  derfor  allerede  for  lang  Tid 
siden  givet  min  Kammertjener  en  skriftlig,  forseglet 
Anvisning  paa,  hvorledes  man  efter  min  Død  skal 
bisætte  eller  begrave  mig  et  eller  andet  Sted,  hvor 
det  kan  ske  lettest  og  billigst,  om  Natten,  i  al  Stil- 
hed, til  en  ikke  forud  bekjendtgjort  Tid,  kun  fulgt 
af  en  af  mine  Folk.  Begravelserne  ved  den  tyske 
St.  Petri  Kirke  og  Holmens  Kirke  er  meget  smukke. 
Assistentskirkegaarden  er,  som  Kirkegaard  betragtet, 
næsten  for  smuk.  Den  er  som  en  smuk  Have,  hvor 
de  Døde  jordes  til  dens  Pryd  under  skjønne  Monu- 
menter. Mere  kjær  er  mig  den  tarvelige  og  rolige 
Marinekirkegaard  udenfor  Østerport,  hvor  ogsaa  de 
Faldne  fra  2.  April  hviler  under  en  Høj.  Der  vandrer 
jeg  ofte  omkring  og  ønsker,  hvis  jeg  skulde  dø  her, 
at  blive  jordet  der. 

Den  23.  August  var  jeg  atter  i  Statsraadet,  i 
hvilket  der  kun  blev  forelagt  ubetydelige  Ting.  Jeg 
var  kun  Tilhører,  da  der  ikke  lod  sig  sige  noget- 
somhelst  dertil,  hvis  man  ikke  vilde  føre  unyttig 
Tale. 

Den  31.  August  var  jeg  til  Middag  hos  Minister 

Mosting  i  hans  Villa  sammen  med  den  gamle  Grev- 
inde Rosencrone^^,  Konferensraad  Hopp  og  Justits- 
raad  Jasper"'^  fra  Slesvig,  hvilken  sidste  har  opholdt 
sig  her  i  nogen  Tid,  for  sammen  med  Kollegierne  at 
drøfte  nogle  Sager,  som  hans  Forgænger  havde  ladet 
ligge.  Jasper  er  bekjendt  i  Hertugdømmerne  som  en 
af  de  ypperste  Advokater  og  Talere  for  Skranken  og  er 
tillige  en  meget  behagelig  Selskabsmand.  Konferens- 
raad Hopp,  der  tidligere  ogsaa  var  Advokat  i  Slesvig, 
gjaldt  sammen  med  ham  for  en  af  de  dygtigste  Advo- 
kater, og  de  var  sædvanligvis  Modparter  i  de  Sager, 
de  førte.  I  den  sidste  slesvigske  Landret  havde 
Hopp,  inden  han  blev  Overretsraad  i  Slesvig,  ført 
40  Sager  mod  Jasper.  Naar  man  ser  disse  to  Mænd 
sammen  og  underholder  sig  med  dem,  synes  Jasper 
fra  Aandens,  Hopp  fra  Forstandens  og  Hjærtets  Side 
at  have  Fortrinet. 

Den  1.  September  til  Kabinetsprædiken  om  For- 
middagen. Kun  Kongen  og  Prinsesse  Vilhelmine 
var  til  Stede.  Pastor  Miinter^^,  der  taler  med  saa 
smuk  og  hjærtelig  Begejstring,  at  hans  Prædikener 
sikkert  gjør  det  største  Indtryk  paa  Tilhørerne,  for- 
rettede Gudstjenesten.  Saaledes  talte  Apostlene,  tror 
jeg,  da  de  først  forkyndte  Kristendommen,  usminket, 
jævnt,  varmt  og  hjærteligt. 

2.  September.  Aar  for  Aar  forværres  mine  For- 
muesforhold,  og  det  er  mig  dog  umuligt  at  ind- 
skrænke mig  yderligere. 

Da  jeg  [)aa  Rostorf  fortalte  min  Fader,  at  jeg 
havde  afsluttet  Overenskomst  med  mine  Brødre  med 

Hensyn  til  Besiddelsen  af  Breitenburg  og  meddelte 
ham  Betingelserne,  omfavnedes  han  mig  med  Taarer 
og  sagde:  „Pas  paa.  Du  ikke  brænder  Dig."  Jeg 
troede,  at  hans  Kjærlighed  til  mig  lod  ham  se  Sagen 
mørkere  end  den  i  Virkeligheden  var.  Havde  jeg 
lyttet  til  hans  Ord,  kunde  jeg  have  sparet  mig  selv 
for  mange  Sorger  og  kunde  nu  være  en  lykkelig 
Mand.  Allerede  min  gode  Fader  havde  sine  finan- 
sielle Bekymringer,  og  flere  kom  siden  til,  da  jeg 
overtog  Breitenburg.  Døende  bad  han  mig  om  at 
bevare  hans  gode  Navn  ved  at  betale  hans  Gjæld. 
Jeg  har  gjort  det  og  vilde  have  gjort  det  for  enhver 
Pris.  Mon  der  ogsaa  efter  min  Død  vil  findes  nogen, 
der  kan  eller  vil  det? 

Den  4.  September  var  jeg  i  Statsraadet,  der 
varede  meget  længe,  men  hvor  der  kun  forekom 
lidet  af  Interesse.  Et  Forslag  fra  Finansdeputationen 
om  Besparelser  i  enkelte  Fag  gav  mig  alle  Beviser 
i  Hænde  for,  hvorledes  alt  bliver  behandlet  saa 
upraktisk.  En  fuldstændig  Oversigt  over  hele  Fi- 
nansvæsenets  Tilstand,  Balancen  mellem  Indtægter 
og  Udgifter  i  et  helt  Kasseaar,  hvorved  man  alene 
kan  faa  et  klart  Overblik  over  Danmarks  finansielle 
Tilstand  —  findes  intet  Steds,  ja  forelægges  ikke 
Statsraadet,  maaske  ikke  en  Gang  Kongen.  Uden 
en  saadan  aarlig  Oversigt  kan  hverken  nogen  pri- 
vat Mands  eller  Stats  Husholdning  bestaa. 

Igaar  blev  der  mig  fortalt  af  et  Medlem  af  General- 
Gjældskommissionen  —  som  nu  snart  i  Statsraadet 
skal   forelægge  Regnskabet  for    sidste  Aar,    i   hvilket 

der  er  rejst  et  nyt,  stort  Laan  —  om  en  mærkelig 
Opfordring,  der  var  bleven  stillet  til  ham.  Ved  dette 
Laan  blev  nemlig  et  tidligere  afdraget,  og  Summen 
af  de  aarlige  Renter  formindsket.  Der  var  nu  i  et 
Værk  om  de  danske  Finanser  bleven  paastaaet,  at 
Gjælden  var  formindsket,  fordi  Renterne  var  blevne 
mindre.  Den  gode  Minister  Mosting  var  som  tid- 
ligere Finansminister  ogsaa  af  denne  Mening  og 
vilde,  at  Referenten  ogsaa  skulde  foredrage  Sagen  i 
Statsraadet  fra  dette  Synspunkt;  men  denne  afslog 
det  naturligvis  og  paastod,  at  han  maatte  foredrage 
Sagen  som  den  virkelig  var,  og  som  enhver  kjendte 
den.  Det  er  mærkeligt,  at  en  Mand  med  en  ellers 
klar  Forstand  bilder  sig  ind,  at  man  kan  skjule 
almenkjendte ,  uomstødelige  Kjendsgjerninger  for 
Folket  og  især  for  Statsraadet,  der  egentlig  burde 
vide  alt  nøjagtigt. 

5.  September.  Om  Formiddagen  havde  jeg  Be- 
søg af  Etatsraad,  Professor  Ørsted ^\  en  Mand  jeg 
skatter  højt,  og  med  hvem  man  aldrig  taler  uden 
at  man  lærer  noget  af  ham.  Om  Aftenen  var  Etats- 
raad Lehmann'^',  Medlem  af  Toldkammeret  og  Kom- 
mercekollegiet,  hos  mig.  Han  fortalte  mig  følgende 
Historie : 

„I  mit  Hus  døde  for  flere  Aar  siden  en  gammel 
Komtesse  Danneskjold  ^•'^,  der  allerede  i  lang  Tid 
havde  været  hos  mine  Svigerforældre^^.  Hun  var 
Datter  af  Admiral  Danneskjold,  der  stod  i  høj  An- 
seelse under  Christian  VI.  „En  Gang,"  fortalte  hun 
mig,    „kom  en  Person   til  mig,    der  paastod,    at  hun 

var  en  Datter'"'  af  Christian  VI,  som  denne  Konge 
skulde  have  haft  med  sin  Svigerinde.  Markgrevinden 
af  Cidmhach,  Jeg  sagde  det  til  min  Fader,  og  efter 
at  man  havde  forhørt  Personen  og  fundet  mange 
Beviser  til  Gunst  for  hende,  var  hun  nær  ved  at 
blive  anerkjendt  som  Kongens  Datter,  men  da  hun 
forelagde  et  Gavebrev  paa  Grevskabet  Bregentved, 
der  var  skjænket  den  paa  hin  Tid  endnu  saa  mæg- 
tige Greve  Moltke ^^,  og  som  denne  endnu  besad, 
anlagde  man  Proces  mod  hende,  og  hun  blev  som 
Bedragerske  ført  til  Møens  Tugthus.  Hovedgrunden, 
man  anførte  mod  hende,  var  den,  at  en  saa  from 
Konge  som  Christian  VI  ikke  kunde  have  haft  nogen 
naturlig  Datter." 

7.  September.  Om  Aftenen  Kl.  8  ankom  Her- 
tuginden af  Gliicksborg,  der  havde  ledsaget  Prins 
Ferdinand  og  hans  Gemalinde  hertil  for  at  blive 
nogle  Dage  hos  Dronningen,  som  hun  ikke  havde 
set  i  otte  Aar.  Hun  havde  ikke  været  i  Kjøben- 
havn  i  40  Aar.  Kongen  sejlede  hende  i  Møde  ud 
til  Dampskibet  og  bragte  hende  i  den  kongelige 
Chalup  til  Toldboden,  hvor  de  steg  til  Vogns  og 
kjørte  til  Amalienborg,  hvor  hele  Hoffet  modtog  dem. 
Dronningen  ilede  hende  i  Møde  i  Forværelset  og 
omfavnede  hende  med  hjærtelig  Glæde.  Hertuginden 
er  en  udmærket  Dame  og  en  fortræffelig  Moder,  kun 
noget  undselig.  Da  jeg  for  to  Aar  siden  for  første 
Gang  saa  hende,  kort  efter  at  Hertugen  var  død, 
ham  jeg  holdt  saa  inderlig  af  og  ærede  saa  højt, 
brød    hun    ud    i    en  Taarestrøm   og   kunde  slet  ikke 

gjenvinde  sin  Fatning.  Hun  vidste,  hvor  dyrebar 
Hertugen  var  mig,  og  at  han  havde  sandt  Venskab 
for  mig.  Ogsaa  hendes  yngste  Datter*^  var  kommen 
tillige  med  hende.  Det  var  et  saare  fornøjeligt 
Syn  at  se  den  kongelige  Familie  i  saa  glad  og 
hjærtelig  Forening. 

Jeg  havde  givet  en  Hr.  Heinzelmann*^,  en  elsk- 
værdig, kundskabsrig  ung  Mand,  der  er  Volontair  i 
Rentekammeret  og  nu  søger  en  Stilling  og  derfor 
ønsker  at  tale  med  Kongen,  det  Raad  at  melde  sig 
i  Formiddag,  naar  Kammerherre  Romeling^'*  har  Vagt 
i  Forværelset,  da  jeg  saa  vilde  bede  Kammerherren 
gjennem  min  Ven  Ewald  at  skaffe  ham  Audiens. 
Uheldigvis  kom  den  unge  Mand  saa  tidlig,  at  Rome- 
ling  endnu  ikke  havde  afløst  sin  Forgænger  i  Tje- 
nesten, Hr.  V.  Abrahams on^*^,  og  denne  Mand,  hvis 
Forfængelighed  stræber  efter  det  højeste  Maal,  men 
hvem  man  ikke  kan  frakjende  en  god  Forstand,  af- 
viste ham  paa  en  lidet  venlig  Maade.  Ved  sin 
store  Ærgjerrighed  har  Abrahamson  skabt  sig  mange 
Uvenner,  og  han  er  ogsaa  dalet  i  Kongens  Gunst, 
som  han  tidligere  besad  i  høj   Grad. 

Den  9.  September  overværede  jeg  Væddeløbet 
paa  Nørrefælled.  Stedet  og  hele  Arrangementet  er 
lige  ypperlige.  Disse  Væ.ddeløb  har  for  mig,  der  holder 
meget  af  Heste,  en  særlig  Interesse,  selv  om  jeg 
ikke  tillægger  dem  saa  stor  Betydning  for  Landets 
Hesteopdrætning,  som  man  nu  plejer  at  gjore  det. 
Det  er  et  behageligt  Middel  til  at  fremuKi  Passionen 
for  Heste  og  deres  Opdrætning  til  Fordel  for  Landet. 

Dagen  efter  ledsagede  jeg  Kongen  og  Dronningen, 
der  den  Dag  ligeledes  overværede  Væddeløbene. 
Dronningen  havde  selv  skjænket  en  Pokal  som 
Præmie.  Sejrherren  blev  af  et  Medlem  af  Direk- 
tionen ført  hen  til  Tribunen,  hvor  de  kongelige 
Herskaber  og  hele  Hoffet  befandt  sig,  og  blev 
der  forestillet  for  Dronningen,  der  overrakte  ham 
Pokalen  med  nogle  venlige  Ord.  Denne  Sejrherre 
var  en  Prokurator  Klein  ^^  fra  Kjøbenhavn.  En  Hr. 
Fischer  fra  Augustenborg  vandt  begge  Dage  med 
sin  smukke  Skimmel  de  største  Pengepræmier,  til- 
sammen en  Sum  af  1600  Bankdalere.  Det  herligste 
Vejr  begunstigede  denne  Fest.  Folket  havde  kun 
Sans  for  Prokuratorens  Sejr  og  trængte  sig  helt 
hen  til  Tribunen,  hvor  de  kongelige  Herskaber  sad. 
Da  Kongen  og  Dronningen  kjørte  bort,  hilste  de  paa 
Mængden,  der  gjengjældte  Hilsenen  med  ofte  gjen- 
taget  Jubelraab. 

Prins  Frederik  kom  tilbage  fra  sin  Sørejse  til 
Bornholm  og  naaede  endnu  i  rette  Tid  til  Vædde- 
løbene. Han  paastod,  at  han  var  meget  syg  og 
næppe  kunde  tale.  Men  efter  nogen  Tid  glemte 
han  det  og  talte  som  ellers.  Slige  Forsøg  paa  at 
gjøre  sig  interessant  er  intet  nyt  hos  ham. 

Den  11.  September  hørte  vi  et  langt  Foredrag 
fra  det  danske  Kancelli  om  Forandringer  i  Loven 
om  Maal  og  Vægt,  der  hidtil  ganske  vist  har  været 
meget  mangelfuld.  Som  man  kunde  vente  det  af 
Konferensraad   Ørsted,    der    har    forfattet   denne   nye 

Forordning,  indeholdt  den  meget  godt,  dog  maa  man 
beklage,  at  slige  vigtige  Sager  ikke  først  meddeles 
Medlemmerne  af  Statsraadet,  da  det  jo  er  ganske 
umuligt  at  kunne  prøve  dem  tilbunds,  naar  man 
blot  hører  dem  foredraget  en  eneste  Gang.  Den 
Rolle,  man  spiller  som  tavs  Tilhører,  bliver  ofte 
ganske  utaalelig,  og  Kollegierne  faar  en  uhyre  Ind- 
flydelse, uden  at  der  derfor  existerer  nogen  Central- 
myndighed, saa  at  man  egentlig  kan  sige  om  dette 
Land,  at  det  styres  af  et  Kollegialaristokrati,  i 
Spidsen  for  hvilket  staar  Kongen,  der  til  Statens  Tarv 
holder  Ministre,  som  han  kalder  Statsministre. 

Den  12.  September.  Kongen  og  Dronningen, 
som  jeg  og  hele  Hoffet  ledsagede,  samt  alle  konge- 
lige Herskaber,  de  fremmede  Gesandter  og  en  utallig 
Menneskemængde  overværede  det  smukke  Skue,  at 
et  Krigsskib  løb  af  Stabelen.  Den  ved  Holmen  an- 
satte Gejstlige  ved  Navn  Holm''^  holdt  i  en  dertil 
indrettet  Pavillon  en  Tale  og  gav  Skibet  Navnet 
„Skiold",  hvorpaa  Kongen  og  Dronningen  og  alle  vi 
andre  begav  os  ned  til  Strandbredden.  Det  smukke 
Skib  løb  nu  under  Jubelraab  fra  de  Tusinder  af 
Mennesker,  der  var  forsamlede  her,  af  Stabelen,  et 
højst  majestætisk  Syn.  Da  Kongen  og  Dronningen 
gik  gjennem  Folkets  Rækker,  lagde  jeg  Mærke  til, 
at  mange  Mennesker  ikke  en  Gang  tog  Hatten  af. 
Det  er  de  samme  Folk,  der  dog  ellers  og  endnu  for 
faa  Dage  siden  jublede  højt  ved  Synet  af  Kongen. 
Er    det    ene   eller   det   andet  et  Tegn,    hvorpaa  man 

kan  kjende  dets  Tænkemaade,  eller  siger  ingen  af 
Delene  noget?     Jeg  er  næsten  hange  derfor. 

Den  29.  September.  Professor  Schleiermacher''^ 
fra  Berlin  har  været  her  i  flere  Dage  og  blev  meget 
hædret  af  herværende  Lærde  og  Studenter.  Igaar 
gav  man  til  Ære  for  ham  en  Fest  paa  Skydebanen, 
og  der  formaaede  man  ham  til  at  prædike  i  Dag  i 
St.  Petri  Kirke.  Etatsraad  Lehmann  havde  den  God- 
hed at  meddele  mig  dette  og  indbyde  mig  dertil. 
Schleiermachers  fortræffelige  Oversættelse  af  Plato 
havde  ofte  henrykket  mig,  og  med  stor  Forventning 
ilede  jeg  til  Kirken  for  at  høre  ham  prædike.  En  lille, 
gammel  Mand  med  et  meget  udtryksfuldt  Ansigt 
besteg  Prædikestolen.  Hans  Foredrag  var  jævnt  og 
lignede  mere  en  Forelæsning  paa  et  Katheder  end 
en  Prædiken.  Han  prædikede  over  Dagens  Evan- 
gelium, i  hvilket  Herren  anbefaler  den  kristelige 
Ydmyghed  i  Lignelsen  om  et  Gjæstebud,  ved 
hvilket  alle  trænger  sig  frem  til  de  øverste  Pladser. 
Jeg  fandt  Prædikenen  meget  gjennemtænkt.  men 
havde  Besvær  med  at  holde  Traaden  fast,  og  jeg 
er  overbevist  om,  at  mange  ikke  har  kunnet  følge 
hans  strængt  logiske  Foredrag  og  derfor  maaske  har 
misforstaaet  ham.  Jeg  anser  ham  derfor  mere  for 
en  udmærket  Lærer  i  Universitetets  Høresale  end 
for  en  af  de  ypperste  Talere  paa  Prædikestolen.  I 
sin  Prædiken  aabenbarede  han  en  rig  Fylde  af 
kristelig  Kjærlighed  og  Taalsomhed,  og  hans  Sprog 
var  ypperligt,   omend  ganske  uden  Pynt. 

Den   10.   Oktober.    Statsraadets   Møder  har  været 

udsatte  fra  den  28.  i  forrige  Maaned,  fordi  Kongen 
daglig  er  beskjæftiget  med  de  sædvanlige  Efteraars- 
manøvrer  og  Mønstringer.  I  det  smukke  Vejr  over- 
værede jeg,  snart  til  Hest,  snart  til  Vogns,  disse 
Mønstringer  og  Øvelser.  Jeg  glædede  mig  ved  at 
se  Kongen  saa  rask  og  fornøjet.  Jeg  syntes,  at 
Tropperne  paa  Mønstringsdagene,  i  deres  bedste  Klæ- 
der, saa  meget  godt  ud,  men  ved  de  daglige  Øvelser, 
i  deres  daarlige  Uniformer,  tog  de  sig  med  Undta- 
gelse af  Garden  meget  slet  ud.  Deres  Øvelser  fore- 
kom mig  at  være  gode,  især  bemærkede  jeg,  at  de 
to  Rytterregimenter,  Husarerne  og  Lansenererne  red 
ypperligt.  Sjællænderen  synes  mig  overhovedet  at 
være  en  født  Rytter.  Hestgarden  ser  brillant  ud. 
Skade  kun,  at  deres  Antal  er  saa  ringe.  De  bar 
for  første  Gang  ved  deres  Parade  nye  Kyradser  af 
Blik,  en  unyttig  og  besværlig  Tilgift  til  deres  ellers 
saa  smukke  Uniform.  Ogsaa  Kongen  bar  denne 
Dag  Kyrads.  Jeg  havde  hellere  set,  at  han  ikke 
havde  gjort  det,  ligesom  jeg  overhovedet  helst  ser, 
at  Kongen  altid  bærer  en  bestemt  Uniform.  Det  fore- 
kommer mig,  at  det  ikke  passer  sig  for  Kongen,  at 
give  det  Skin  af,  at  han  synes  bedre  om  den  ene 
eller  den  anden  Uniform,  og  at  han  paa  sine  gamle 
Dage  lægger  Vægt  paa  sligt.  Det  var  mig  paafal- 
dende,  at  alle  Regimenter  var  saa  svagt  rekruterede, 
og  at  alle  de  her  samlede  Tropper,  efter  hvad  man 
forsikrede  mig,  ikke  udgjorde  mere  end  7000  Mand. 
Publikum,  der  i  Grunden  er  daarlig  underrettet  om 
alt,  angiver  Tallet  til   16000  Mand. 

I  Dag  fandt  den  sidste  Manøvre  Sted,  Forsvaret 
af  Byen  Kjøbenhavn  mod  Amagersiden,  livilket  endte 
med  at  alle  Tropper  trak  sig  tilbage  til  Byen  og 
affyrede  en  Granatsalve  fra  den  yderste  Vold  paa 
Christianshavn.  Jeg  saa  hele  Manøvren  fra  Volden 
ved  Siden  af  det  her  opstillede  Batteri,  der  ogsaa 
tilsidst  gav  Ild.  Jeg  samtalede  ved  denne  Lejlig- 
hed med  nogle  Artilleriofficerer,  meget  kloge  Folk, 
der  behagede  mig  i  høj  Grad.  De  gjælder  for 
at  være  Tilhængere  af  Liberalismen,  maaske  dog 
kun,  fordi  de  indser  mange  Mangler  og  ytrer  sig 
frit  derom.  Deres  Udtalelser  var  ingenlunde  over- 
spændte, og  deres  Domme  om  forskjellige  Gjenstande, 
særlig  vedrørende  deres  eget  Fag,  højst  fornuftige 
og  besindige. 

Jeg  har  selv  ofte  delt  den  Anskuelse,  at  Kjøben- 
havn egentlig  slet  ikke  kan  forsvares,  og  at  det 
altsaa  var  bedre,  helt  at  nedlægge  Byens  Fæstnings- 
værker, da  det  i  det  hele  taget  er  højst  forkert,  at 
udsætte  Hoved-  og  Residensstaden  i  et  Land  for  en 
Belejring  og  et  Bombardement.  Disse  Fagmænds 
Domme  stadfæstede  min  Mening. 

Før  spadserede  jeg  hver  Morgen  i  Rosenborg 
Have,  der  er  indesluttet  og  slet  ikke  har  nogen 
Udsigt,  men  da  den  fra  1.  Oktober  først  aabnes 
Klokken  8  om  Morgenen,  spadserer  jeg  nu  paa 
Volden,  hvor  der  vifter  en  friskere  Luftning,  og 
hvorfra  man  har  en  herlig  Udsigt  i  det  Frie,  især 
fra  Vesterport,  hvor  man  ser  ud  over  Frederiks- 
berg  med   dets  yndige   Omgivelser,   tilvenstre   Havet 

og  Øen  Amager.  Vesterport  er  nu  Maalet  for  min 
Vandring,  jeg  vender  om  og  gaar  hjem  gjennem 
Rosenborg  Have.  Det  er  paafaldende,  hvilken  vel- 
gjørende  Indflydelse  Udsigten  i  den  frie  Natur  ud- 
øver paa  vort  Sind.  I  en  indelukket  Have  aander 
man  ikke  frit,  man  er  indadvendt  og  grubler  over 
de  mørke  Tanker,  som  hjemsøger  en. 

Den  19.  Oktober.  Afgjørelsen  af  følgende  Sag  i 
Statsraadet  fandt  ikke  mit  Bifald. 

I  et  Sogn  i  Hertugdømmet  Slesvig  havde  det 
fra  Arilds  Tid  været  Skik,  at  Kirken  ved  Barnedaab 
udlejede  Daabsklæder,  hvorfor  Børnenes  Forældre 
efter  deres  Kaar  betalte  en  Afgift  til  Kirken  for 
Laanet  af  det  finere  eller  simplere  Sæt  Daabstøj. 
Lidt  efter  lidt  havde  Beboerne  i  Sognet  selv  anskaffet 
sig  saadant  og  vægrede  sig  nu  ved  at  betale  hin 
Afgift  til  Kirken.  Kirkekollegiet  havde  i  denne  An- 
ledning truffet  den  Bestemmelse,  at  Sognebørnene 
skulde  deles  i  bestemte  Klasser,  der  efter  som  de 
hørte  til  en  højere  eller  lavere  Klasse,  havde  at  er- 
lægge bestemte  Taxter  for  Daabsklæderne,  ligegyl- 
digt, om  de  benyttede  dem  eller  ikke.  Denne  Be- 
stemmelse blev  imidlertid  ikke  fulgt,  og  Kirkekollegiet 
anmodede  derfor  Kancelliet  om  Stadfæstelse  af  samme, 
og  Kancelliet  anbefalede  virkelig  ogsaa  dette  Andra- 
gende. At  paalægge  en  slig  Kirkeskat  under  dette 
Navn  syntes  mig  i  højeste  Grad  upassende,  men 
KancelHets  Forslag  gik  igjennem,  da  kun  Prins 
Christian   og  jeg  stemte  imod. 

Ved   denne  Lejlighed   gjorde  jeg  atter,    som  ofte 

før.  den  I^'rfaring,  ;it  det  slesvig-holsten-lauenhorgske 
Kancelli  netop  er  det  Kollegium,  med  hvis  Forslag  jeg 
kun  altfor  tit  er  allermest  uenig,  skjønt  det  bestaar 
af  lutter  agtværdige  og  indsigtsfulde  Mænd. 

Den  7.  November.  Drøftelsen  om  Indretnin- 
gen af  Provinsialstænderne  i  Slesvig  og  Holsten 
har  ganske  lagt  Beslag  paa  Statsraadet  i  tre  paa 
hinanden  følgende  Møder.  Efter  at  de  erfarne  Mænd 
fra  Hertugdømmerne  og  de  oplyste  Mænd  fra  Konge- 
riget ifjor  har  beskjæftiget  sig  med  Forarbejderne  til 
disses  Indretning,  er  Resultaterne  af  hine  Raadslag- 
ninger  blevet  sammenstillede  af  en  i  denne  Anled- 
ning nedsat  Kommission,  bestaaende  af  Statsminister 
og  Kancellipræsident  Greve  Moltke,  Stemann  og  Over- 
prokurørerne  for  begge  Kancellier,  Konferensraaderne 
Ørsted  og  Hopp.  Man  har  udarbejdet  to  Udkast, 
et  for  Hertugdømmerne  og  et  for  Kongeriget.  Det 
førstnævnte  blev  i  disse  Dage  læst  op  i  Statsraadet 
af  Konferensraad  Hopp  og  drøftet  i  to  lange  Møder. 
Samtlige  Medlemmer  af  Statsraadet  havde  længe  i 
Forvejen  til  Gjennemsyn  modtaget  begge  Udkast 
tillige  med  de  Betænkninger,  som  var  udarbejdede 
af  de  „erfarne  Mænd"  fra  Kongeriget  og  Hertugdøm- 
merne. Desuden  havde  jeg  faaet  udleveret  og  om- 
hyggelig gjennemgaaet  Protokollen.  Hvis  jeg  havde 
udarbejdet  Forestillingen,  vilde  jeg  maaske  have 
grebet  Sagen  helt  anderledes  an,  og  havde  jeg  hørt 
til  de  erfarne  Mænd,  vilde  jeg  vistnok  være  trængt 
dybere  ind  i  Sagens  Kjærne,  end  de  har  gjort  det. 
Men    som  Sagen    nu    foreligger,    og   i  Betragtning  af 

at  Kongen  har  givet  sit  Samtykke  til  de  indledende 
Skridt,  fandt  jeg  imidlertid  kun  lidet  at  indvende. 
Ved  Forhandlingerne  i  Statsraadet  kom  dog  mangt 
og  meget  paa  Tale,  og  der  blev  foretaget  adskillige 
gode  Ændringer.  Man  drøftede  først  en  Forestilling 
fra  de  erfarne  Mænd  af  Ridderskabet,  i  hvilken  de 
anmodede  om  Tilladelse  til  selv,  af  deres  egen 
Midte  at  vælge  de  Medlemmer  af  Ridderskabet,  som 
Kongen  har  forbeholdt  sig  at  udnævne.  Referenten, 
Hopp,  udtalte  sig  imod  Andragendet  og  anførte,  at 
Ridderskabet  paa  denne  Maade  ogsaa  kunde  finde 
paa  at  vælge  ubemidlede  Medlemmer,  og  at  dette 
ganske  stred  imod  Hovedgrundsætningen  i  Loven: 
at  kun  bemidlede  Grundejere  kunde  være  Medlemmer 
af  Provinsialstænderne.  Jeg  indvendte,  at  denne 
Opfattelse  efter  min  Overbevisning  ikke  var  Rid- 
derskabets Mening,  thi  naar  dette  vælger  nogen 
af  sin  egen  Midte,  vil  det  kun  sige:  af  de  i 
Hertugdømmerne  bosiddende  Godsejere,  hvorfor 
der  altsaa  som  Regel  vælges  bemidlede  Folk  til 
Ridderskabets  sædvanlige  Forsamlinger  og  kun  i 
yderst  sjældne  Tilfælde  ubemidlede.  Hopps  Fortolk- 
ning synes  mig  ret  haartrukken.  løvrigt  udtalte  jeg 
mig  ikke  til  Gunst  for  Ridderskabets  Andragende. 
Dels  var  deres  Forslag  ikke  en  Gang  i  deres  egen 
Interesse,  dels  kan  det  kun  tillades  dem  at  vælge 
indenfor  Ridderskabet  i  hvert  enkelt  Hertugdømme, 
men  ikke  i  det  slesvig-holstenske  Ridderskabs  fælles 
Forsamling;  navnlig  vilde  Ridderskabet  ved  et  Valg 
overdrage  sin  hele  Ret  til  sin  Repræsentant,  medens 

det  nu  slot  ikke  er  repræsenteret  ved  den  af  Kongen 
valgte,  hvorved  deres  hele  nedarvede  Ret,  deres 
Forsamlinger  og  gamle  Forfatning  bevares  ube- 
skaarede.  Det  er  det  karakteristiske  og  det  udmær- 
kede ved  Indforeisen  af  Provinsialstænder,  at  der 
ved  denne  organiske  Lov  ikke  forandres  noget- 
somhelst  i  de  enkelte  Landsdeles  traditionelle  For- 
fatning og  gamle  Rettigheder,  at  det  kun  er  en 
Forsamling  af  Mænd  fra  alle  Stænder,  der  overfor 
Regeringen  udtaler  deres  Mening  om  Statens  An- 
liggender. 

Et  andet  Punkt,  der  gav  Anledning  til  vidtløf- 
tige Diskussioner,  var  det,  at  ingen,  der  staar  i 
fremmed  Tjeneste,  kan  vælge  eller  vælges. 

Jeg  gjorde  Indvendinger  imod  det  første  Punkt, 
idet  jeg  betragter  det  som  en  ganske  usømmelig 
Indskrænkning;  thi  efter  denne  Grundsætning  vilde 
en  Ejer  af  flere  store  Godser,  som  tilfældigvis  staar 
i  fremmed  Tjeneste,  ikke  en  Gang  faa  en  Valg- 
stemme. Mosting  var  ligeledes  af  denne  Mening, 
og  man  foretog  den  Ændring,  at  udenrigsk  Tjeneste 
ikke  kunde  hindre  nogen  i  at  afgive  sin  Stemme. 

Et  tredje  tvivlsomt  Punkt  var  Jødernes  Valgret 
og  Valgbarhed.  De  erfarne  Mænd  fra  Holsten  havde 
slet  ikke  udtalt  sig  herom,  medens  Danskerne  næsten 
enstemmig  havde  erklæret  sig  til  Gunst  for  begge 
Dele.  Sammen  med  de  fleste  Medlemmer  af  Stats- 
raadet  havde  jeg  udtalt  mig  for  Jødernes  Valgret,  sær- 
lig her  i  Danmark,  hvor  Jøderne  ifølge  Loven  næsten 
have    alle    borgerlige  Rettigheder,    hvad    der  ikke  er 

Tilfældet  i  Holsten,  —  men  ikke  for  deres  Valgbarhed. 
Hopp  udtalte  sig  skarpt  herimod,  men  endskjønt 
det  udsattes  til  den  sidste  Behandling  af  Loven  om 
de  danske  Provinsialstænder,  besluttede  man  dog, 
at  Jøderne  i  Danmark  skulde  have  Valgret.  I  Her- 
tugdømmerne blev  det  dog  ikke  bevilliget,  da  de  her 
endnu  ikke  havde  de  fornødne  Rettigheder. 

Den  sidste  og  længste  Diskussion  omhandlede 
Mødernes  Offentlighed.  Alt  tidligere  var  det  blevet 
bestemt,  at  Forhandlingerne  skulde  bekjendtgjøres 
gjennem  Aviserne.  Det  sidste  synes  mig  langt  be- 
tænkehgere  end  det  første,  hvilket  efter  min  Mening 
godt  kunde  indrømmes,  men  som  slet  ikke  passer 
for  Stænderne,  der  kun  er  raadslaaende.  Endnu  me- 
dens Forsamlingen  varer,  at  udgive  Forhandlingerne, 
som  enhver,  selv  i  de  fjærneste  Dele  af  Landet, 
kan  læse  i  Ro  og  Mag,  og  som  uden  Tvivl  vil  give 
Anledning  til  mange  Bemærkninger  paa  Prent,  kan 
vække  langt  større  Ophidselse,  end  det,  at  man 
giver  Adgang  for  Tilhørerne,  der  maaske  kun  i  den 
første  Tid  vil  indfinde  sig  hyppigt  og  siden  ganske 
blive  borte.  Man  bestemte,  at  det  skulde  blive  ved 
den  første  Beslutning,  og  at  der  ikke  skulde  tilstedes 
Tilhørerne  Adgang,  men  at  Forhandlingerne  først 
da  og  under  den  kongelige  Kommissærs  Tilsyn 
skulde  bekjendtgjøres,  naar  man  var  kommen  til  et 
bestemt  Resultat  i  en  Sag.  Denne  Bestemmelse  vil 
føre  til  mange  Uensartetheder  i  Offentliggjørelsen  af 
Forhandhngerne  og  forvolde  de  kongelige  Kommissærer 
mange  Ubehageligheder. 

Prins  Christian  viste  sig  ogsaa  under  disse  For- 
handlinger som  en  Mand  med  et  lyst  Hoved  og 
Talent,  men  ogsaa  som  meget  smaalig  i  Henseende 
til  de  enkelte  Ords  Stilling,  til  Valget  af  Udtrykkene, 
ja  endog  angaaende  Følgen  i  de  ofte  betydningsløse 
Sætninger.  Overhovedet  maa  man  beklage,  at  denne 
Mand,  trods  sine  mange  fortræffelige  Egenskaber, 
hænger  saa  meget  ved  Formen  og  paa  enhver  Maade 
stræber  efter  at  vinde  Folk,  hvad  der  særlig  i  den 
nærværende  Tid  ikke  mere  kan  opnaas  ved  Ord 
alene,  og  for  det  meste  ikke  fører  til  noget,  fordi 
det,  der  behager  Folk  i  Dag,  allerede  om  nogen  Tid 
ikke  mere  tilfredsstiller  dem,  og  kun  foranlediger, 
at  de  stiller  større  Fordringer,  som  saa  ikke  vilde 
mishage  nogen  i  højere  Grad  end  netop  Prinsen. 

Den  11.  November.  De  nys  anførte  Bemærk- 
ninger med  Hensyn  til  Prins  Christian  blev  yder- 
ligere stadfæstede  ved  Forhandlingerne  om  Provin- 
sials tænderne.  Prinsen  forsvarede  Ideer  og  Forslag, 
som  han  tidligere  selv  havde  bekæmpet.  Saaledes 
havde  han  været  den  egentlige  Ophavsmand  til  den 
Bestemmelse,  at  der  blandt  de  store  Godsejere  skulde 
udnævnes  fire  af  Kongen,  for  derved  at  hæve  denne 
Klasse  og  foranledige  en  Ligestilling  med  Hertug- 
dømmerne, hvor  Kongen  skal  vælge  fire  af  Ridder- 
skabet. En  af  de  store  Jorddrotter,  Greve  Holstein- 
Holsteinborg^^,  min  Neveu,  en  udmærket,  brav  og 
redehg  Mand,  men  en  udpræget  Theoretiker,  havde 
blandt  andre  F  orslag  ogsaa  fi-emført  den  Ide,  i  Stedet 
for   de   store  Godsejere,    at   vælge  Mænd  af  „Intelli- 

gentsen",  hvorved  den  tidligere  Plan,  at  hæve  de 
store  Godsejere  her  i  Danmark,  for  saaledes  at  mod- 
arbejde den  her  herskende,  altfor  store  demokratiske 
Tendens,   —   atter  vilde  falde  til  Jorden. 

Jeg  ivrede  imod  at  give  den  blotte  Intelligents 
Fortrinet,  hvad  der  er  ganske  i  Modstrid  med  Aanden 
i  Forordningen,  da  jeg  er  overbevist  om,  at  der  paa 
denne  Maade  vil  komme  endnu  flere  af  Regeringen 
afhængige  Mænd,  Embedsmænd  m.  fl.,  der  i  Forvejen 
har  Magt  nok  i  dette  Land,  ind  i  Forsamlingen. 
Endelig  gik  man  en  Middelvej,  som  dog  ingenlunde 
svarede  til  den  oprindehge  Tanke  i  denne  Bestem- 
melse. Man  satte  nemlig  i  Stedet  for  „store  Gods- 
besiddere"  Ordet  Besiddere. 

Der  opstod  en  livlig  Diskussion  om  Islands  Re- 
præsentation. Fra  Begyndelsen  af  har  jeg  paastaaet 
og  hævder  endnu,  at  det  vilde  være  højst  upassende 
at  optage  islandske  Deputerede  i  den  sjællandske 
Forsamling,  og  holdt  paa  min  Mening,  at  lade  de 
Love,  der  vedrørte  Island,  blive  behandlede  paa 
selve  Island.  Alle,  der  kjender  Island,  endog  nogle 
af  Øens  Indbyggere  og  de  der  boende  Embedsmænd, 
var  af  samme  Anskuelse  og  protesterede  ivrigt  mod 
at  sende  Deputerede  til  de  danske  Forsamlinger. 
Disse  Protester  vandt  Indgang,  men  man  vilde  ikke 
støtte  min  Tanke,  at  lade  vælge  en  Slags  raadslaa- 
ende  Forsamling  paa  Island,  og  foreslog  ogsaa  her 
en  Mellemvej,  der  utvivlsomt  ikke  vil  tilfredsstille 
noget  Parti.  Kongen  skulde  udnævne  tre  Mænd  for 
Island  og  Færøerne.    Denne  Forholdsregel  er  ganske 

vist  interimistisk,  men  gjør  absolut  ingen  anden 
Nytte,  end  at  Kongen  faar  Lejlighed  til  at  vælge 
nogle  flere  Deputerede,  hvad  Kritiken  sikkert  ikke 
vil  undlade  at  paatale.  Kun  Islænderne  selv  kan 
rigtig  og  fornuftig  dømme  om  islandske  Anlig- 
gender. Hvorledes  kan  Mænd,  som  Kongen  maaske 
vælger  her  i  Kjøbenhavn,  repræsentere  dette,  her 
højst  ubekjendte  Lands  Interesser? 

De  saakaldte  Beneficiarier  og  Fæstebønder  gav 
ogsaa  Anledning  til  en  lang  Diskussion.  Ved  Bene- 
ficiarier forstaar  man  her  de  Gejstlige,  der  som 
Embedsløn  nyder  Indtægten  af  store  Huse  og  Jorder, 
af  hvilke  de  ganske  vist  maa  betale  Skatter  og  Af- 
gifter. Alle,  som  i  Forsamlingen  vil  have  optaget 
den  saakaldte  Intelligents  og  med  den  de  urolige 
Hoveder,  der  ofte  slet  ikke  ved,  hvad  de  vil,  for- 
langer, at  disse  Beneficiarier  skal  betragtes  som 
Ejere,  for  at  kunne  vælge  og  vælges. 

Jeg  og  sammen  med  mig  alle  Medlemmer  af 
Statsraadet  med  Undtagelse  af  Prins  Christian  hæv- 
dede, at  man  ikke  burde  afvige  fra  Hovedprincipet 
i  Forordningen,  der  gjør  Ejendom  til  Betingelse 
for  Valgretten  og  Valgbarheden,  og  at  man  ikke 
vilde  vinde  noget  ved  at  optage  saa  mange  Gejst- 
lige i  Forsamlingen.  Prinsen  forsvarede  ivrigt  For- 
slaget om  at  vælge  Beneficiarierne,  men  Kongen 
erklærede  sig  imod  dette.  Mere  tvivlsomt  var  Spørgs- 
maalet,  om  Fæstebønderne,  der  staar  i  et  meget  af- 
hængigt Forhold  til  deres  Godsøvrighed  og,  i  de 
kongelige     Besiddelser,     til    Rentekammeret,     burde 

itunne  vælges  og  have  Valgret.  Jeg  vilde  have  anset 
det  for  mere  konsekvent  at  lade  dem  ude  af  Be- 
tragtning, fordi  en  Fæstebonde  kun  er  Besidder  paa 
Livstid,  og  hans  Gaard  altid  først  maa  indløses  af 
hans  Søn  eller  Arving;  tillige  maa  han  yde  Pligt- 
arbejder og  bliver  derved  meget  afhængig  og  er 
ialtfald  endnu  lidet  egnet  til  at  ytre  en  forstandig 
Mening. 

Da  jeg  er  for  lidt  kjendt  med  disse  Folk  og 
deres  Forhold,  der  er  ganske  anderledes  end  de 
holstenske,  afholdt  jeg  mig  fra  bestemte  Ytringer 
om  denne  Sag.  De  fik  Valgret  og  kan  vælges. 
Maaske  er  det  netop  et  Middel  til  at  hæve  denne 
Klasse  af  Danmarks  Beboere,  der  endnu  staar  langt 
tilbage.  Den  eneste  Skade,  der  kan  opstaa  herved, 
turde  være  den,  at  de  kan  blive  vildledede  af  slette 
Mennesker,  hvilket  paa  Grund  af  deres  lave  Dannel- 
sestrin er  muligt,  omend  ikke  sandsynligt. 

At  Jøderne  skulde  kunne  vælges,  synes  mig 
uforeneligt  med  deres  Love  og  Skikke.  Alene  det, 
at  de  hviler  om  Lørdagen,  medens  vi  Kristne  høj- 
tideligholder Søndagen,  og  at  deres  strænge  Lov  for- 
byder dem  at  give  sig  af  med  Forretninger  paa 
Sabbathen,  vilde  gjøre  det  umuligt  for  dem  at  over- 
være Forsamlingerne  om  Lørdagene.  |^ 

Til  Slut  gav  endnu  den  Maade,  paa  hvilken  man 
skulde  vælge  de  Deputerede  i  Kjøbenhavn,  Anled- 
ning til  et  livligt  Ordskifte.  Kjøbenhavn  skal  vælge 
tolv  Deputerede  og  lige  saa  mange  Suppleanter. 
Hver   Vælger    skal    altsaa    nævne    24    Navne,    som 

skal  protokolleres.  Selvfølgelig  vil  der  hermed  hen- 
gaa  lang  Tid,  og  man  er  med  Rette  bange  for,  at 
de  mange  Valgdage,  der  saaledes  kræves,  skal  give 
Anledning  til  mangehaande  Intriger  og  Optøjer. 
Sagen  var  dog  allerede  bleven  vedtaget  af  de  „op- 
lyste" Mænd.  Jeg  paastod  rigtignok,  at  disse  havde 
vedtaget  den,  fordi  Konferensraad  Ørsted  havde  fore- 
lagt den  saaledes  for  dem.  Endskjønt  Ørsted  selv 
har  en  ganske  anden  Opfattelse,  saa  han  sig  dog 
forpligtet  til  —  fordi  den  var  saaledes  optaget  i  Ud- 
kastet —  at  undertrykke  sin  Mening,  og  ikke  en  Gang 
at  gjøre  Forsamlingen  af  oplyste  Mænd  opmærksom 
paa  Vanskelighederne  ved  at  gjennemføre  en  saadan 
Valghandling.  Ørsted  var  stemt  for  et  indirekte 
Valg,  og  sandsynligvis  vilde  denne  Methode  have 
været  langt  mere  hensigtsmæssig  for  Danmarks  og 
særlig  for  Kjøbenhavns  Vedkommende.  Men  da  man 
i  Holsten  er  vant  til  direkte  Valg,  og  man  i  Stats- 
raadet  har  den  ulykkelige  Ide,  at  ville  indrette 
alt  i  fuldkommen  indbyrdes  Overensstemmelse,  og 
først  for  silde  har  indset,  at  det  ikke  kan  gjennem- 
føres,  saa  blev  ogsaa  det  direkte  Valg  vedtaget  for 
Danmarks  Vedkommende.  Da  det  direkte  Valg 
staar  i  Ry  for  større  Liberalitet,  saa  vedtog  de  op- 
lyste Mænd,  som  nu  en  Gang  vil  være  liberale  i 
alle  Henseender,  denne  Methode  ganske  som  den 
var  foreslaaet  dem.  Nu  ønsker  alle  Medlemmer  af 
Statsraadet  en  Forandring  heri,  undtagen  Stemann, 
der  holdt  paa  den  én  Gang  Tedtagne  Beslutning 
og    især    til   Støtte    for    sin  Mening    anførte,    at    det 

var  vedtaget  af  de  oplyste  Mænd,  hvorfor  det  vilde 
gjøre  et  daarligt  Indtryk,  at  lade  en  Forandring  ind- 
træde heri.  Hvis  man  vilde  holde  paa  de  direkte 
Valg,  hvad  jeg  altid  for  Danmarks  Vedkommende  har 
fraraadet,  hvor  heldigt  jeg  end  finder  dette  Princip 
for  Hertugdømmerne,  saa  skulde  man  lade  hvert  af 
Byens  Kvarterer  vælge  en  Deputeret  og  en  Sup- 
pleant, altsaa  to  Individer,  hvad  der  vilde  have  gjort 
Sagen  mere  simpel,  hvilket  f.  Ex.  er  Tilfældet  i 
London. 

Efter  en  lang  Diskussion  besluttede  man  at  raad- 
spørge  Kjøbenhavns  Magistrat  med  Hensyn  til  Mu- 
ligheden af  at  kunne  gjennemføre  den  foreslaaede 
Valgmethode.  Alligevel  vilde  man  undgaa  at  afæske 
Magistraten  en  Udtalelse  om  hele  Forslaget,  hvor- 
for man  ej  kan  undres  over  at  Magistratens  Erklæ- 
ring ikke  kunde  blive  fyldestgjørende.  I  et  senere 
Møde,  da  man  forelæste  denne  Erklæring,  tog  man 
den  Beslutning,  at  det  skulde  blive  ved  den  Be- 
stemmelse, at  hver  Vælger  kunde  vælge  tolv  Depu- 
terede og  ligesaa  mange  Stedfortrædere,  dog  skulde 
man  overlade  Magistraten  Indretningen  af  Valget, 
Inddelingen  af  Valgdistrikterne  og  alle  Bestemmelser 
vedrørende  Valglokalet. 

Mange  af  de  vedtagne  Punkter  stemte  ikke 
overens  med  mine  Anskuelser.  Jeg  har  aldrig  und- 
ladt at  udtale  og  forsvare  min  Mening,  naar  den  af- 
veg fra  de  andres,  dog  lykkedes  det  mig  ikke  altid 
at  overbevise  Kongen  og  mine  Kolleger.  Jeg  har 
ikke   lagt    saa   megen   Vægt    herpaa,    som    det    da    i 


87 

mine  Øjne  mere  kom  an  paa  at  faa  sagt  sin  Mening 
frit  og  uforbeholdent.  Overhovedet  synes  det  mig 
i  disse  som  i  mange  andre  Sager  ikke  saa  meget 
at  komme  an  paa  de  enkelte  Formaliteter  som  paa 
Hovedgrundsætningerne. 

At  der  overhovedet  gjennem  Provinsialstænderne 
opstaar  et  Organ  for  den  offentlige  Folkemening,  og 
at  Folket  derigjennem  vænnes  til  at  beskjæftige  sig 
med  Statens  Anliggender,  og  at  Folkets  Repræsen- 
tanter, der  danner  dette  Organ,  bliver  sammensat  af 
Grundejere,  og  ikke  blot  af  Skraalhalse  uden  For- 
mue og  uden  Interesse  for  Statens  Vel,  det  er  for 
mig  det  vigtigste.  Om  den  enkelte  Bestemmelse 
er  affattet  paa  denne  eller  hin  Maade,  er  vel  ikke 
ganske  ligegyldigt,  men  dog  langt  mere  end  mange 
tror,  da  de  dog  er  underkastet  Forandringer,  og 
overhovedet  sikkert  ikke  hører  til  Sagens  Kjærne. 

Snart  vil  disse  nye  Bestemmelser  træde  i  Kraft. 
Før  attraaede  Folket  dem  hæftigt,  fordi  det  ikke 
gjorde  sig  nogen  klar  Forestilling  om  dem.  nu  be- 
tragter man  dem  med  Ligegyldighed,  fordi  man  ikke 
gjør  sig  nogen  klar  Forestilling  om  deres  Formaal 
og  Nytte.  Naar  de  udgaar,  vil  man  høre  Dadel  fra 
alle  Sider,  fordi  Menneskene  aldrig  er  tilfredse.  Hvis 
man  før  havde  bekjendtgjort  dem  i  deres  hele  Om- 
fang, vilde  Folk  ikke  have  knyttet  saa  store  Forvent- 
ninger dertil,  men  med  Tak  have  modtaget  det, 
der  nu  ikke  vil  vinde  Bifald  hos  noget  af  Partierne. 
Denne  Forsinkelse  har  altid  mishaget  mig,  og  skulde 
jeg   have    indledet   Sagen,    vilde   jeg  have  gjort  det 

ganske  anderledes.  Men  naar  jeg  i  denne  lange 
Tid  ofte  har  spurgt  mig  selv,  om  jeg  havde  handlet 
ret  i  at  raade  Kongen  til  at  indføre  Provinsialstæn- 
der,  har  jeg  altid  efter  rolig  Overvejelse  med  fuld 
Overbevisning  kunnet  svare  bekræftende. 

Havde  der  i  sin  Tid  existeret  en  saadan  raad- 
slaaende  Folkeforsamling,  vilde  den  i  sine  Følger 
endnu  saa  ulykkelige  og  skadelige  Rigsbankforord- 
ning  ikke  være  bleven  indført.  Disse  Røster  fra 
den  forstandige  og  besiddende  Klasse  af  Folket  vil 
tjene  som  Modvægt  mod  den  stadig  mere  overhaand- 
tagende  Magt,  som  Kollegierne  og  deres  Embeds- 
mænd udøver,  uden  dog  at  vor  Konges  faderlige 
Regering  derfor  bliver  lammet  i  sin  Kraft  og  Virke- 
dygtighed. 

Man  vil  ikke  kunne  tillade  sig  at  paalægge  det  i 
Forvejen  haardt  bebyrdede  Folk  nye  Skatter,  uden  at 
man  derfor  behøver  at  indrømme  de  Gjenstridige  noget. 
Og  endelig  vil  Folket  lære  at  bevæge  sig  i  de  libe- 
rale Institutioners  Former,  der  særlig  i  Kongeriget 
er  ganske  ukjendte,  og  derved  undgaa  Daarskaber 
og  Extravaganser,  der  utvivlsomt  vilde  have  fundet 
Sted,  hvis  man  ikke  allerede  nu  havde  gjort  det 
Indrømmelser. 

Den  20.  December  blev  Udkastet  til  Instruxen 
for  Overappellationsretten  og  den  27.  for  den  hol- 
stenske og  slesvigske  Overret  læst  højt  i  Statsraadet. 
Medlemmerne  af  Statsraadet  havde  før  kun  faaet 
lidet  eller  intet  at  vide  herom.  Den  allerede  i  Som- 
meren   1832    nedsatte    Kommission,    bestaaende    af 

Kansler  Brockdorff,  Kansler  Spies,  Kancellipræsident 
Greve  Otto  Moltke  og  Konferensraad  Hopp  havde  i 
Folge  tidligere  Bestemmelse  udarbejdet  Udkastet. 
Der  var  bleven  forelagt  et  almindeligt  Referat  heraf 
i  Statsraadet,  og  nu  blev  Udkastet  til  Instruxen  læst 
højt.  Det  syntes  mig  ganske  umuligt  paa  denne 
Maade  at  kunne  sige  noget  grundigt  derom.  Et  saa 
vigtigt  og  omfattende  Spørgsmaal  burde  have  krævet 
et  helt  Studium,  og  lader  sig  sandelig  ikke  drøfte  i 
i  ét  Møde.  Heldigvis  var  det  ypperlige  og  kloge 
Mænd,  der  havde  udarbejdet  Udkastet.  Stats- 
raadet gav  derfor  egentlig  ikke  sin  Mening  tilkjende, 
og  Kongen,  der  stolede  paa  dem,  som  havde  udar- 
bejdet Planen,  var  ikke  utilfreds  med  at  se  Sagen 
afsluttet.  Et  vigtigt  Punkt  ved  denne  nye  Indret- 
ning er  Dækningen  af  de  derved  forøgede  Statsud- 
gifter. Alt  oftere  havde  jeg  paavist  for  Kongen,  at 
det  vilde  være  lige  urigtigt,  enten  at  paalægge  en 
ny  Skat,  eller  ogsaa  kun,  som  Finansministeren 
vilde,  lægge  Halvdelen  paa  den  almindelige  aarlige 
Landskat.  Kongen  var  allerede  flere  Gange  bleven 
overbevist  ved  mine  Grunde,  men  nu  skulde  jeg  ogsaa 
have  en  alvorlig  Samtale  herom  med  Prins  Christian. 
Han  mente,  at  Slesvig-Holstenerne  selv  havde  ønsket 
Reformen,  de  maatte  altsaa  ogsaa  bære  Omkostningerne 
alene.  Jeg  svarede,  at  Kongen  i  Wien  havde  over- 
taget Forpligtelsen  til  at  oprette  en  Appellationsret, 
at  ingenlunde  alle  Slesvig- Holstenere  ønskede  denne 
Forandring,  og  at  det  endnu  var  mig  meget  tvivlsomt, 
om  den,  i  det  mindste  i  de  første  Aar,  vilde  bringe 

Landet  nogen  Velsignelse.  Det  vilde  være  farligt, 
hævdede  jeg,  saaledes  at  paabyrde  Hertugdømmerne 
Udgifter  og  derved  hidføre  en  Adskillelse  af  Hertug- 
dømmernes Finanser  fra  Kongerigets,  samt  foranledige, 
at  Provinsialstænderne  maatte  paatage  sig  finansielle 
Undersøgelser,  hvilket  mange  Folk  i  høj  Grad  havde 
ønsket.  Hertugdømmerne  vilde  overhovedet  ikke  kunne 
bære  flere  Byrder.  Dette  Svar  var  Prinsen  ubehageligt, 
og  han  ytrede  med  en  vis  Ømtaalighed,  at  man 
ikke  burde  være  saa  ængstelig  med  at  paalægge 
nye  Afgifter.  Jeg  derimod  holdt  paa,  at  man  i  saa 
Henseende  burde  være  meget  varsom,  naar  man 
vilde  bevare  en  god  Stemning  i  Landet.  Ved  denne 
Lejlighed  var  det  mig  fuldkommen  indlysende,  hvor 
heldigt  det  vil  være,  naar  i  sin  Tid  en  myndig  For- 
samling af  Folkets  Repræsentanter  udtaler  Nationens 
Mening.  For  en  saadan  vil  den  ellers  saa  elsk- 
værdige Prins  sandsynligvis  have  mere  Respekt  end 
for  sine  brave  Raaders  Meninger. 

Den  27.  om  Aftenen  var  der  Hofbal.  Jeg  talte 
med  Prins  Vilhelm  af  Hessen  om  de  nye  Provinsial- 
stænder,  der  snart  skulde  træde  sammen.  Han  glæ- 
dede sig  ved  at  høre,  at  disse  ikke  blev  hilsede 
med  altfor  stor  Begejstring,  og  ytrede  ved  denne 
Lejlighed,  at  der  dog  endnu  maatte  ske  noget,  nem- 
lig, at  den  unge  Prins  Frederik  blev  udelukket  fra 
Regeringen,  da  ellers  alt  vilde  gaa  hulter  til  bulter. 
Jeg  blev  i  Øjeblikket  noget  slaaet  over  denne  Ytring 
og  lagde  overfor  Prinsen  ikke  Skjul  paa  mine  store 
Betænkeligheder    ved    et    saadant   Skridt.     Det    maa 

rigtignok  bemærkes,  at  Prins  Vilhelm  gik  ud  fra,  at 
Prins  Frederik  selv  meget  let  vilde  give  Afkald  paa 
Thronen,  naar  Kongen  og  Prins  Christian  krævede 
det.  Jeg  svarede,  at  selv  om  han  maaske  var  villig 
dertil  i  Dag,  vilde  han  angre  det  i  Morgen.  Det  var 
en  højst  farlig  Sag  at  gjøre  Brud  paa  Arvefølgeloven, 
man  maatte  hellere  have  en  middelmaadig  Regent, 
end  opvække  Partikampe  i  Landet  og  Splid  i  den 
kongelige  Familie.  Skulde  en  saadan  Tanke  blive 
almindelig,  var  jeg  bange  for  Monarkiets  Undergang, 
thi  fremmede  Magter  vilde  benytte  de  indre  Urolig- 
heder og  Partikampe  til  deres  Fordel,  og  alt  vilde 
gaa  til  Grunde. 

Jeg  endte  som  sædvanlig  det  gamle  Aar  i  de  kon- 
gelige Herskabers  Kreds  hos  Prins  Christian, 
der  ligesom  de  elskværdige  Prinsesser  Caroline 
Amalie  og  Prinsesse  Vilhelmine  overøste  mig  med 
Venlighed  Nytaarsdag  ønskede  jeg  Kongen  til 
Lykke.  Han  talte  saa  venligt  og  hjærteligt  til  mig, 
at  Taarerne  stod  i  Øjnene  paa  os  begge.  Om 
Aftenen  var  der  stort  Selskab  hos  Prins  Ferdinand. 
Den  10.  blev  Udkastet  til  Instruxen  for  Rege- 
ringen i  Hertugdømmerne  læst  højt  i  Statsraadet  af 
Konferensraad  Hopp  og  vedtaget  med  smaa  Ændringer. 
I  Aaret  1827,  da  der  først  var  Tale  om,  i  Hertug- 
dømmerne at  skille  Dommermyndigheden  og  Admi- 
nistrationen fra  hinanden,  havde  man  allerede  op- 
stillet Hovedgrundsætningerne,  og  Kongen  vilde  have 
Sagen  afgjort  i  en  Fart  og  i  ét  Statsraadsmøde. 
Jeg  er  meget  bange  for,  at  dette  Regeringskollegium 
vil  blive  meget  despotisk.  Megen  Indflydelse  vil  det 
dog  næppe  faa.     Da  man  kun  vælger  Jurister  ind  i 


96 

dette  Kollegium,  og  da  Kameralister  hos  os  først 
skal  uddannes,  vil  alt  foreløbig  blive  ved  det  gamle, 
kun  under  en  anden  Form. 

19.  Januar.  Jeg  havde  i  Dag  en  lang  Audiens 
hos  Dronningen  og  overrakte  hende  Regnskabet  for 
den  kvindelige  Velgjørenhedsforening  i  Kiel.  Naar 
jeg  ved  slige  Lejligheder  er  alene  med  Dronningen, 
plejer  denne  ædle  og  fortræffelige  Kvinde  med  sin 
ejendommelige  Veltalenhed  at  udøse  sit  Hjærte  for 
mig,  og  hun  gjentager  da  altid  følgende  Ord  for 
mig:  „Jeg  betragter  Dem  som  min  Skriftefader,  til 
hvem  jeg  tør  betro  alt,  hvad  jeg  har  paa  Sinde." 
Dette  gjælder  i  Særdeleshed  Prinsesse  Vilhelmines 
Skæbne.  Dronningen  gjennemskuer  hele  hendes 
Ulykke,  men  kan  ikke  noksom  undres  over,  hvor 
godt  hun  finder  sig  i  sin  Tilskikkelse,  og  at  hun 
altid  bevarer  sin  uskyldige  Munterhed,  der  i  Sand- 
hed er  en  Gave  fra  Himlen.  Man  maa  betragte  det 
som  en  Dyd,  at  hun  med  Forsæt  skjuler  alle  ube- 
hagelige huslige  Optrin  for  sine  Forældre,  for  ikke 
at  volde  dem  Sorg,  endskjønt  jeg  ofte  i  fortrolige 
Samtaler  med  Prinsessen  har  set  hendes  Taarer 
rinde. 

„Før,"  sagde  Dronningen,  „omtalte  min  Datter 
sine  Lidelser  for  mig,  men  nu  ikke  mere.  En  Gang 
kom  hun  om  Morgenen  til  mig  og  fortalte  i  stor 
Sindsbevægelse,  at  hun  om  Natten  —  umiddelbart 
efter  at  hun  havde  bedt  til  Gud  om  ikke  at  overleve 
sine  Forældre  —  havde  hørt  en  Røst,  der  forkyndte 
hende,     at    hun    en    Gang    skulde    blive    Danmarks 

Skytsengel.  Denne  Aahenbaring  havde  grebet  og 
styrket  hende  vidunderhgt.  „Ogsaa  paa  mig,"  til- 
føjede Dronningen,  „virkede  dette  beroh'gende,  om- 
endskjønt  jeg  ikke  rigtig  kan  indse,  hvorledes  dette 
skulde  blive  muligt,  tværtimod  skjælver  jeg  for  mit 
Barn  og  hendes  Fremtid." 

Derefter  kom  Dronningen  tilbage  til  den  Ide, 
hun  alt  tidligere  oftere  havde  udviklet  og  gjentaget 
for  mig,  at  hun  ønskede,  at  Kongen  nu  med  Prins 
Christians  Samtykke  vilde  tage  en  Beslutning,  hvorved 
Prinsessen  kunde  blive  betrygget,  hvis  hun  en  Gang 
skulde  blive  nødt  til  at  skilles  fra  sin  Ægtefælle. 
Allerede  længe  har  jeg  næret  samme  Tanke  og  und- 
lod ikke  at  bestyrke  Dronningen  heri,  da  jeg  er  alt- 
for bekymret  for  den  kjære  Prinsesses  Skæbne. 
Dronningen  forsikrede  mig,  at  Kongen  slet  ikke 
vilde  høre  noget  om  Fremtiden,  og  at  hun  ikke 
turde  nære  Haab  om  at  se  sit  Ønske  opfyldt.  Den 
kjære,  gode  Konge  er  saa  overhængt  af  de  talløse 
smaa  Enkeltheder  i  Forretningsordenen,  hvis  maskin- 
mæssige Gang  opsluger  hans  Tid  saa  ganske,  at 
han  derved  mister  det  rolige  Overblik,  selv  i  Anhg- 
gender,  der  er  hans  Hjærte  saa  ubeskrivelig  dyre- 
bare. Vi  opsætter  og  opsætter  indtil  Døden  over- 
rasker os.  Ogsaa  til  mig  sagde  den  ædle  Konge, 
da  jeg  for  længere  Tid  siden  en  Gang  vilde  tale 
med  ham  om  denne  Sag:  „Derom  vil  vi  tale  en 
anden  Gang."  Men  han  har  aldrig  siden  talt  derom. 
Dog    kan    han     ikke    berøre    sin    saa    højt    elskede 

Datter    Vilhelmines    ægteskabelige    Forhold    uden    at 
Taarerne  fylder  hans  Øjne. 

Dette  Forhold  er  i  Virkeligheden  ogsaa  meget 
sørgeligt.  Hun  er  knyttet  til  en  ung  Mand,  der 
hverken  har  Hjærte  eller  Hoved,  ja  ikke  en  Gang  den 
almindehge  Finfølelse  i  Omgangen,  og  som  sjældent 
fører  sanddru  og  aldrig  fornuftig  Tale,  der  daglig 
besøger  en  Danserinde  ^''j  hos  hvem  han  spiser,  drikker 
og  tilbringer  Aftenen,  og  fra  hvis  Hus  han  sildig 
om  Aftenen  begiver  sig  til  sin  Hustru.  Alt  dette 
gjør  han  uden  egentlig  ond  Vilje,  da  han  virkelig 
ikke  er  ond  i  Bunden,  omendskjønt  han  gjærne  vil 
gjælde  for  det,  men  dog  saarer  han  hvert  Øjeblik 
sin  Hustru,  selv  i  andres  Nærværelse.  En  saadan 
Tilstand,  et  saadant  dagligt  Liv  maa  med  Rette 
kaldes  ulykkeligt.  Prinsessen  er  trods  alt  dette  i 
godt  Humør,  og  derfor  holder  mange  hende  for  følel- 
sesløs og  enfoldig.  Hertil  kommer  en  temmelig  høj 
Grad  af  Døvhed,  der  tilsyneladende  bestyrker  denne 
Dom.  Hvad  mig  angaar,  anser  jeg  hende  ikke  for 
meget  aandrig,  dog  deler  jeg  ingenlunde  hin  ugun- 
stige Mening.  Ofte  har  hun  talt  med  mig  om  sin 
Stilling  og  med  Taarer  udtalt  det  Ønske:  „Blot  jeg 
dog  ikke  skal  overleve  mine  Forældre."  En  mørk 
Anelse  siger  hende,  hvad  der  da  venter  hende. 
Flere  Gange  sagde  hun  til  mig:  „Tro  mig  og  sig 
det  dog  til  alle  Folk,  at  jeg  virkelig  ikke  er  ulykke- 
lig", og  ofte  saa  jeg  hende  overgiven  og  glad  som 
et    uskyldigt    Barn.     Hendes    rene    Sjæls   Munterhed 

er  Aarsagen  til,  at  Iiiin,  skjønt  hun  forstaar  sin 
vanskelige  Stilling,   alligevel   ikke  er  ulykkelig. 

Jeg  føler  det  selv  fuldt  vel,  at  Guds  Gave:  et 
glad  Sind,  selv  i  Alderdommens  Aar,  kan  hæve  os 
op  over  dybe  og  sande  Lidelser  og  ofte  bringe  os 
til  at  glemme  dem,  hvor  meget  mere  da  i  Ungdommens 
Dage,  naar  man  besidder  saa  mange  andre  ydre  Be- 
hageligheder, som  Prinsessen,  der  tillægger  disse  et 
kun  altfor  højt  Værd,  hvorved  hun  afholdes  fra  alvor- 
lige Beskjæftigelser ,  der  dog  ene  og  alene  er  i 
Stand  til  at  formilde  den  øde,  triste  Alderdom,  der 
maaske  venter  hende.  Jeg  har  af  den  Grund  gjort 
mig  megen  Umage  for  at  bibringe  Prinsessen  større 
Sans  for  Læsning,  dels  direkte,  dels  gjennem  Dron- 
ningen, som  bifalder  min  Anskuelse,  men  hidindtil 
synes  denne  Interesse  ikke  at  være  bleven  vakt, 
eller  i  det  mindste  at  være  bleven  tilsidesat  af  de 
stadige  Adspredelser. 

5.  Februar.  I  Statsraadet  blev  der  i  Dag  af 
det  danske  Kancelli  forelagt  en  Kriminalsag  til  Be- 
naadning.  Lovene  havde  dømt  alle  Forbryderne  til 
Døden,  men  de  blev  indstillede  til  Kongens  Naade, 
til  livsvarigt  Fængsel;  kun  med  Hensyn  til  to  af 
dem  var  Dommerne  uenige.  Nogle  mente,  at  begge, 
andre,  at  kun  den  ene  burde  henrettes.  Ørsted, 
der  forelagde  Sagen,  paaviste,  at  den  ene  ikke  var 
mindre  strafskyldig  end  den  anden.  Han  vilde  med 
sit  milde  Sind  have  begge  benaadede  og  troede  at 
kunne  opnaa  det  paa  denne  Maade,  Men  skjønt  de 
fleste  Medlemmer  af  Statsraadet  strax  var  stemt  for 

Benaadning,  forstod  de  ham  ikke  og  opponerede 
mod  hans  Anskuelse,  for  i  det  mindste  at  redde 
den  ene.  Prins  Christian  bifaldt  Ørsteds  Mening, 
og  jeg  hævdede  den  Anskuelse,  at  det  vilde  være 
rigtigst  at  benaade  begge.  I  Modsætning  hertil  holdt 
Minister  Stemann  paa,  at  begge  burde  henrettes. 
Endelig  erklærede  Kongen  sig  f  o  r  den  enes  Benaad- 
ning.  Det  var  mig  kjært,  at  jeg  ikke  havde  talt 
som  Stemann,  men  havde  sagt  min  Mening  uforbe- 
holdent. Efter  min  inderlige  Overbevisning  vil  jeg 
aldrig  stemme  for  en  Dødsdom,  saalænge  man 
endnu  paa  anden  Maade  kan  gjøre  en  Forbryder 
uskadelig  for  Samfundet  og  Medmennesker. 

Den  2.  Marts.  I  Formiddags  lod  Kongen  mig 
kalde  til  sig.  Jeg  fandt  ham  meget  alvorlig,  og  han 
begyndte  med  at  sige,  at  han  maatte  meddele  mig 
noget  ubehageligt,  da  han  ønskede  at  udøse  sit 
Hjærte  for  mig.  Han  fortalte  mig,  at  Prins  Frederik 
i  Torsdags  Aftes  paa  Ballet  hos  den  russiske  Minister 
havde  været  meget  overstadig  og  kun  med  Møje 
havde  besluttet  sig  til  at  gaa  hjem.  Sandsynligvis 
havde  han,  hvad  der  desværre  saa  ofte  er  Tilfældet, 
drukket  for  meget.  Omsider  gik  han  bort,  men  saa 
snart  han  befandt  sig  alene  i  Vognen  med  Prinsessen, 
havde  han  brugt  de  haardeste  Ord  mod  hende  og 
endog  forsikret  hende,  at  han  slet  ikke  holdt  af 
hende,  ejheller  nogensinde  havde  elsket  hende,  men 
kun  af  Agtelse  for  Kongen  havde  indvilliget  i  denne 
Forbindelse,  —  samt  andet  mere.  Denne  Samtale  havde 
varet  ved  i  Prinsessens  Værelse  i  Overvær  af  Kam- 

merfrucn  '*',  der  var  ganske  ude  af  sig  selv  derover. 
Prinsessen,  der  kjendte  Prinsens  Maade  at  tale  paa, 
havde  strax  taget  det  roligt,  men  var  dog  kommen 
til  Kongen  og  havde  bedt  ham  om  at  gribe  ind,  da 
hun  nu  slet  ikke  mere  kunde  holde  det  ud.  Kongen 
havde  beroliget  hende  i  Øjeblikket,  men  indsaa  dog, 
at  Sagen  ikke  kunde  gaa  videre  paa  denne  Maade, 
men  maatte  tage  en  sørgelig  Ende;  nu  gjaldt  det  om, 
hvad  der  skulde  gjøres. 

Ved  denne  Lejlighed  talte  han  med  inderhg  Sorg 
om  Prinsens  Tilstand  og  ytrede,  at  han  nu  kjendte 
ham  saa  godt,  at  han  var  overbevist  om,  at  der 
ikke  var  mindste  Haab  om  Bedring,  og  at  han 
frygtede  for,  at  han  vilde  blive  helt  afsindig. 

„Hvor  har  jeg  dog  gjort  Dem  og  Ewald  Uret," 
sagde  han,  „fordi  jeg  ofte  troede,  at  De  kunde  have 
taget  ham  anderledes,  men  nu  har  jeg  allerede  for 
længe  siden  indset,  at  alt,  hvad  De  kunde  udrette, 
indskrænkede  sig  til  at  sørge  for,  at  han  ikke  bla- 
merede sig  allevegne,  hvor  han  kom  hen,  og  det 
har  De  trolig  gjort.  At  haabe  paa  Bedring  hos 
denne  unge  Mand  var  umuligt,  og  jeg  har  allerede 
ofte  overfor  Dronningen  gjentaget,  hvor  meget  jeg 
angrer  min  Uret,  og  det  har  jeg  ogsaa  gjort  i  mine 
egne  Tanker.  Af  ganske  Hjærte  maa  jeg  lade  Dem 
og  Deres  Ledelse  af  Prinsens  Rejse  vederfares  den 
største  Retfærdighed." 

Jeg  takkede  Kongen  for  disse  Udtalelser  og 
sagde,  at  jeg  nok  havde  ventet,  at  der  vilde  komme 
den  Tid,    hvor  Hs.   Majestæt   vilde  blive   overbevist 

om,  at  jeg  ikke  havde  kunnet  handle  anderledes,  og 
derfor  havde  jeg  ogsaa  paa  Rejsen  bedet  Hs.  Majestæt 
om  at  afskedige  mig  og  forsøge  det  med  en  anden. 
Omendskjønt  jeg  var  overbevist  om,  at  ingen  vilde 
kunne  udrette  mere,  saa  havde  det  maaske  dog  kunnet 
berolige  Kongen,  fordi  den  Tanke  sikkert  en  Gang 
maatte  opstaa  hos  ham,  at  jeg  kunde  have  taget 
andre  Forholdsregler. 

Kongen  svarede,  at  han  huskede  det  godt,  og 
gjentog  sine  venlige  Udtalelser,  men  ogsaa  stadig 
sit  Spørgsmaal  om,  hvad  der  nu  var  at  gjøre.  Jeg 
benyttede  Lejligheden  til  at  forestille  ham,  hvor  be- 
tænkelig Prinsesse  Vilhelmines  Stilling  maaske  kunde 
blive  i  Fremtiden,  og  at  det  især  gjaldt  om  fuld- 
komment at  betrygge  den  og  gjøre  hende  uafhængig. 
Jeg  foreslog,  at  træffe  Aftale  med  Prins  Christian 
om  at  indsætte  et  Regentskab  med  Prinsessen  som 
Dronning  i  Spidsen,  naar  Prins  Frederik  en  Gang 
skulde  tiltræde  Regeringen.  Kongen  ansaa  dette  for 
ugjennemførligt  og  stridende  mod  Kongeloven. 

„Hvis  Deres  Majestæt,"  sagde  jeg,  „anser  dette 
for  ugjørligt,  og  der,  som  det  synes,  slet  ikke  er 
Haab  om  Succession  til  Stede,  saa  er  der  intet  til 
Hinder  for  Prinsens  og  Prinsessens  Skilsmisse.  I 
det  mindste  bliver  Prinsessen  i  saa  Tilfælde  udløst 
fra  denne  saa  ulykkelige  Forbindelse  og  kan  opnaa 
en  heldigere,  uafhængig  Stilling.  Kun  én  Bekymring 
tør  jeg  ikke  dølge  for  Ds.  Majestæt,  nemlig  den,  at 
Prinsen  atter  gifter  sig." 

Kongen  mente  at  kunne  forhindre  det,   naar  han 

blot  nægtede  al  give  sit  Minde  dertil.  Men  efter 
Kongens  Dod  kan  det  kun  altfor  let  ske,  og  ingen 
ved,  hvorledes  dette  Valg  kan  falde  ud,  —  næppe 
til  Kongehusets  Tilfredshed.  Prinsesse  Vilhelmines 
Skæbne  synes  mig  at  være  det  vigtigste.  Prinsens 
Skæbne  maatte  man  give  i  Himlens  Vold,  da  man 
for  Tiden  ikke  kunde  overskue,  hvad  der  var  at 
gjøre.  At  han  navnlig  for  Øjeblikket  syntes  ude  af 
Stand  til  at  kunne  regere,  var  tydeligt  nok,  men 
det  var  lige  saa  farligt  at  udelukke  ham  fra  Arve- 
følgen. Utvivlsomt  maatte  der  opstaa  Partier,  og 
disse  Tvistigheder  i  det  kongelige  Hus  vilde  bringe 
Landet  i  Vaade,  og  fremmede  Magter  vilde  benytte 
sig  deraf.  Derfor  syntes  et  Regentskab  mig  at  være 
formaalstjenligst,  men  ogsaa  her  maatte  man  ikke 
undervurdere  Vanskelighederne. 

Ganske  vist  laa  der  et  Tidsrum  imellem,  nemlig 
Prins  Christians  Regering,  men  denne  viste  trods 
alle  sine  fortræjffelige  Egenskaber  saa  megen  Svag- 
hed overfor  sin  Søn,  at  Prinsessen  i  denne  Periode 
kunde  komme  til  at  gjennemgaa  meget  ondt.  Men 
hvis  Kongen  nu  overhovedet  ikke  ansaa  Regent- 
skabet for  tilraadeligt,  saa  syntes  Skilsmissen  mig 
at  være  det  bedste.  Tiden  vilde  vise,  hvorledes 
Fremtiden  vilde  blive  for  Prinsen. 

Kongen  sagde  til  Afsked  følgende:  „Jeg  har  nu 
udøst  mit  Hjærte  for  Dem.  Jeg  har  ikke  talt  med 
nogen;  min  Kone  og  jeg  vil  ikke  omtale  det  mere, 
men  min  Datter  vil  drøfte  Sagen  med  Dem." 

Det  var  mig  kjært,  endelig  en  Gang  at  have  talt 

oprigtigt  og  frimodigt  om  dette  Thema,  thi  ofte 
tænker  jeg  med  inderlig  Smærte  paa,  hvor  sørgehg 
den  stakkels  Prinsesses  Stilling  i  sin  Tid  kan  blive, 
naar  Kongen  og  Dronningen  ikke  mere  er  til,  og 
hun  bliver  prisgivet  en  Mands  Vilkaarlighed,  hvem 
der  fattes  alt,  hvorved  en  Hustrus  Liv  blot  kan 
blive  taaleligt,  og  som  tværtimod  har  alle  Egenskaber 
til  at  gjøre  hende  fuldkommen  ulykkelig.  Før  haa- 
bede  jeg,  at  Prinsessen  en  Gang  vilde  blive  i  Stand 
til  at  føre  Regeringens  Tøjler,  naar  Prinsen  i  sin  Tid 
skulde  bestige  Thronen,  men  et  nærmere  Bekjendt- 
skab  med  Prinsessen  har  bibragt  mig  den  Anskuelse, 
at  hun  ikke  er  egnet  dertil  og  aldrig  vil  blive  det. 
Med  større  Føje  kunde  jeg  derfor  nu  med  fuld  Over- 
bevisning raade  til  Skilsmissen.  Naar  det  hele  ikke 
staar  til  at  redde,  maa  man  i  hvert  Fald  søge  at 
redde  saa  meget  som  muligt  og  gjøre  Prinsessen 
uafhængig  af  alle  Begivenheder  i  hendes  Famile. 

Den  16.  Marts.  Min  Samtale  med  Kongen  havde 
større  Følger  end  jeg  selv  havde  ventet.  Allerede 
Dagen  efter  lod  Kongen  mig  kalde.  Jeg  fandt  ham 
endnu  sørgmodig  stemt,  badet  i  Taarer,  og  i  en 
Tilstand,  som  jeg  endnu  aldrig  har  set  ham  i.  Han 
fortalte  mig,  og  kunde  for  lutter  Hulken  næppe 
fremføre  et  Ord,  at  Kammerfruen  paa  hans  Spørgs- 
maal  havde  tilstaaet,  at  hun  Dagen  efter,  da  Prin- 
sen med  hende  havde  drøftet  Optrinet  den  forrige 
Nat,  indtrængende  havde  anmodet  Prinsen  om  at 
bede  Prinsessen    om  Forladelse    og    søge   at   udsone 

sig  med  hende.  Herpaa  svarede  Prinsen,  at  det 
vilde  han  ikke  indlade  sig  paa,  han  hadede  Prinsessen 
og  havde  haahet,  allerede  for  længe  siden  at  have 
kunnet  ærgre  hende  ihjel,  men  da  dette  ikke  var 
lykkedes,  saa  vilde  han  pønse  paa  at  rydde  hende 
af  Vejen  ved  Gift  eller  paa  anden  Maade.  Tillige 
tilstod  Kammerfruen,  at  han  allerede  oftere  havde 
sagt  saadant,  at  han  stadig  pinte  Prinsessen  med 
slige  Ytringer  og  havde  sagt  hende,  at  han  vilde 
ægte  den  Person,  der  som  bekjendt  er  hans  Elsker- 
inde og  hos  hvem  han  tilbringer  sine  Aftener. 
Prinsen  begyndte  nu  ogsaa  at  tage  Romflasken  med 
sig  ind  i  sin  Gemalindes  Soveværelse  og  drak  om 
Natten,  naar  han  kom  hjem,  saa  meget  af  Flasken, 
at  han  ofte  blev  ganske  beruset. 

Kongen  var  saa  forbitret  derover,  at  han  havde 
besluttet,  ufortøvet  at  lade  et  Skib  udruste  og  sende 
Prinsen  til  Island,  hvor  han  da  skulde  blive  i '  flere 
Aar.  Jeg  søgte  at  berolige  Kongen  saa  meget  jeg 
formaaede  og  forsikrede  ham,  at  med  mit  Kjend- 
skab  til  Prinsen  vidste  jeg,  at  hine  Trusler  kun 
var  tom  Snak.  Dog  formaaede  jeg  intet  at  svare,  da 
Kongen  sagde:  „Er  det  kun  tom  Snak,  saa  er  han 
gal,  og  hvem  kan  vide,  hvad  et  Menneske  kan  gjøre 
i  sin  Galskab,  tilmed  naar  han  drikker  og  er  be- 
ruset." Med  Rette  sagde  Kongen,  at  nu,  efter  at 
han  havde  erfaret,  at  Prinsessen  alt  i  flere  Aar 
havde  været  ulykkelig  og  lidt  og  døjet  i  Tavshed, 
blot    for    ikke    at   bedrøve    ham    og    Dronningen    — 

kunde  han  ikke  længere  rolig  se  til,  og  Prinsen 
maatte  bort. 

Jeg  gav  Kongen  fuldstændig  Ret  deri,  men  sagde 
dog  ligefrem,  at  hvis  han  sendte  ham  til  Island, 
vilde  det  blive  betragtet  som  en  Voldshandling,  som 
et  Udbrud  af  hans  Vrede,  og  snart  vilde  Offentlig- 
heden og  han  selv  føle  Medlidenhed  med  Prinsen. 
Kongen  burde  overfor  Prinsen  vise  stræng  Alvor, 
endog  Haardhed,  men  ikke  give  sin  Vrede  sligt  Udslag. 
Det  gjaldt  om  at  drøfte  Sagen  med  Prins  Christian 
og  handle  i  Overensstemmelse  hermed  for  at  betrygge 
Prinsessen. 

Skæbnen  gav  mig  i  denne  Stund  Veltalenhed 
nok  til  at  berolige  Kongen  og  vinde  ham  for  min 
Anskuelse.  Han  lovede  mig  at  tale  med  Prins 
Christian  og  gjorde  det  ogsaa  et  Par  Dage  senere. 
Faa  Timer  efter  lod  Prins  Christian  mig  bede  om 
at  komme  til  ham.  Jeg  fandt  ham  meget  ophidset 
over  det  forefaldne,  men  som  sædvanlig  af  den  Me- 
ning, at  man  vel  endnu  kunde  lede  Prinsen  ved 
Hjælp  af  gode  Ord.  Efter  en  lang  Samtale,  i  hvilken 
jeg  paaviste  Nødvendigheden  af  at  sikre  Prinsessens 
Stilling,  bifaldt  han  mine  Betragtninger  og  foreslog 
omsider  at  udstede  et  Aktstykke,  hvorved  Kongen 
og  Prins  Christian  stillede  Prinsessen  Garantier  for 
Fremtiden.  Hvad  Prinsen  angik,  var  han  ogsaa  af 
den  Mening,  at  det  var  for  haardt  at  sende  ham  til 
Island,  og  kom  selv  paa  den  Ide  at  sende  ham  til 
Jægerspris  under  Oberstlieutenant  Ewalds  Opsyn  og 
lade    ham    blive    der,    indtil    han  skulde  tiltræde  sin 

Sørejse.  Han  gav  mig  det  Hverv,  at  sige  Kongen 
dette  og  vinde  ham  for  denne  Tanke,  som  jeg  fandt 
ganske  passende.  Siden  forhandlede  jeg  uafhrudt 
med  Kongen  og  Prinsen  om  dette  Anhggende. 

Jeg  raadede  Kongen  til  at  tale  med  Justitsmi- 
nister Stemann  og  Overprokurøren  for  danske  Kan- 
celli Ørsted  og  ligeledes  at  tillade  mig  at  tale  med 
dem.  Begge  gjorde  Udkast  til  en  Skilsmisseakt,  og 
særlig  Stemann  gik  ind  paa  min  Ide  med  Hensyn 
til  Prinsessen.  Selv  overgav  jeg  skriftligt  Kongen 
mine  Tanker  om  hvorledes  et  saadant  Aktstykke 
burde  affattes,  og  herefter  forandrede  Stemann  sit 
Udkast.  Den  21.  Marts  om  Morgenen  Kl.  9  gik 
Kongen  med  Prins  Christian  til  Prins  Frederik  og 
foreholdt  ham  blidt  og  roligt  den  Uret,  han  havde 
begaaet,  og  hans  usømmelige  Opførsel,  hvorpaa 
Kongen  kort  og  godt  meddelte  Prinsen,  at  han, 
indtil  han  tiltraadte  sin  Sørejse,  skulde  opholde  sig 
paa  Jægerspris,  under  Oberstlieutenant  Ewalds  Op- 
syn. Kongen  spurgte  ham,  om  han  endnu  havde 
et  Ønske  at  fremføre,  hvortil  han  svarede,  at  han 
kun  ønskede,  at  man  vilde  sørge  for  hans  Elsker- 
inde, hvorpaa  Kongen  sagde,  at  det  ikke  kunde  ske 
gjennem  ham,  og  at  han  i  den  Sag  maatte  henvende 
sig  til  sin  Fader.  Kongen  spurgte  til  Slut,  om  han 
endnu  ønskede  at  se  nogen,  og  om  han  ikke  havde 
noget  at  sige  til  sin  Hustru.  Han  bad  da  om  at 
maatte  se  Prinsessen.  Da  denne  viste  sig,  tog  han 
strax  meget  kjøligt  Afsked  med  hende,  og  da  hun 
sagde,    at   hun  tilgav  ham  alt  og  kun  beklagede,    at 


li 

hun    ikke    havde    gjort    ham    saa  lykkelig,    som  hun 
havde    ønsket    det,    og    ikke    havde    kunnet    indgyde  «l 

ham    Kjærlighed,    var    han    kold    og    afmaalt,    indtil 
Kongen  drog  Prinsessen  bort  med  sig. 

Aftenen  tilforn,  da  jeg  erfarede,  paa  hvilken 
Maade  Kongen  vilde  forelægge  Prinsen  Sagen,  havde 
jeg  indtrængende  bedt  Prins  Christian  om  at  forlade 
Værelset  sammen  med  Kongen,  hvilket  han  ogsaa 
lovede  mig,  men   —   alligevel  blev  han. 

Efter  Kl.  9  kom  jeg  ind  i  Kongens  Værelse, 
hvor  jeg  fandt  Prinsesse  Vilhelmine,  med  hvem 
Kongen  netop  var  vendt  tilbage  fra  Prinsen.  Begge 
var  meget  bevægede,  og  den  stakkels  Prinsesse  i 
saadan  Sindsbevægelse,  at  Kongen  og  jeg  forgjæves 
anstrængte  os  for  at  berolige  hende.  Især  var  hun 
nedtrykt  ved  Tanken  om,  at  man  dog  havde  været 
for  stræng  mod  Prinsen,  at  det  vilde  vække  for 
megen  Opsigt,  og  at  man  vilde  tillægge  hende 
Skylden  for  Prinsens  Forvisning,  uagtet  hun  havde 
bedt  Kongen  om  Naade  for  ham. 

Den  samme  Frygt  havde  jeg  allerede  tidligere 
søgt  at  bekæmpe  hos  Dronningen  og  forgjæves  fore- 
stillet denne,  at  dette  var  den  eneste  Maade,  paa 
hvilken  hendes  længe  nærede  Ønske,  at  der  maatte 
ske  noget  for  Prinsessens  Fremtid,  kunde  gaa  i  Op- 
fyldelse. Men  saaledes  er  de  Mennesker,  hvem  der 
fattes  sand  Sjælsstyrke  og  aandelig  Overlegenhed. 
De  vil  noget  og  ræddes  dog  for  Udførelsen,  naar 
de  øjner  nogen  Ubehagelighed  derved.  For  de  kon- 
gelige Herskaber   gives   der  intet  ubehageligere,    end 

Bekymringen  for  at  Publikum  skal  dømme  anderledes 
end  de  selv  onsker,  der  skal  dømmes,  idet  de  tro, 
ved  deres  Tale  og  Ytringer  at  kunne  lede  Verden 
og  dens  Meninger. 

Kongen  bad  mig  om  at  gaa  til  Prins  Frederik, 
hvor  alt  allerede  var  forberedt  til  Afrejse,  fordi  han 
var  bange  for,  at  Prins  Christians  Nærværelse  vilde 
hidføre  allehaande  ubehagelige  Scener  og  Ytringer. 
Da  jeg  traadte  ind  i  Prinsens  Værelse,  sad  han  og 
skrev,  hans  Fader  gik  op  og  ned  i  Værelset  i  syn- 
lig Sindsbevægelse.  Prinsen  rakte  mig  Haanden  og 
sagde  bl.  a. :  „Jeg  er  bleven  forvist,  men  det  har 
jeg  vel  allerede  sagt  Dem." 

„Jeg  mindes  ikke,  at  De  har  meddelt  mig  det," 
svarede  jeg,  „men  har  ofte  sagt  Dem,  at  jeg  var 
bange  for,  at  det  en  Gang  vilde  tage  en  sørge 
lig  Ende.  Lyt  nu  til  en  gammel  Bekjendts  Raad, 
lad  det  være  sagt  til  Advarsel  for  Dem.  De  bør 
forandre  Deres  hele  Levemaade,  Deres  Opførsel  og 
Deres  Maade  at  tale  paa,  hvilket  alt  har  bragt  Dem 
i  denne  pinlige  Stilling." 

Prinsen  svarede  mig,  at  hans  hæftige  Sind  ikke 
kunde  dæmpes,  og  han  begyndte  nu  at  gjentage 
sine  sædvanhge  Udfald  mod  Kongen,  at  tale  om 
Hævn,  og  anden  slig  Daarekistesnak,  saa  at  jeg 
nødtes  til  at  sige  ham,  at  hvis  han  vedblev  med 
saadan  Tale,  kunde  jeg  ikke  længere  høre  paa 
ham. 

Prins  Christian  var  ganske  ude  af  sig  selv  og 
sagde,  at  Prinsens  Forstokkethed  var  saa  skrækkelig. 


110 

at  han  raaatte  tro,  at  han  var  besat  af  en  ond  Aand, 
og  at  han  selv  begyndte  at  tro  paa  onde  Aander. 
Jeg  svarede,  at  jeg  jo  allerede  igaar  havde  forud- 
sagt Prinsen,  at  han  vilde  faa  ubehagelige  Ting  at 
høre,  og  derfor  havde  jeg  bedt  ham  om  ikke  at 
blive.     Jeg   spurgte,    til   hvem   Prins  Frederik  skrev. 

„Han  skriver  til  sin  Elskerinde,"  var  Svaret. 
„Jeg  vilde  ikke  nægte  ham  det,  men  jeg  faar  alt 
at  se,  hvad  han  skriver." 

Dette  var  mig  paafaldende,  men  jeg  tav.  Prin- 
sen overrakte  sin  Fader  det  forseglede  Brev  og  tog 
derpaa  venhg  Afsked  med  mig  og  ligeledes  meget 
venligt  med  sin  Fader,  drak  endnu  nogle  Glas  Rom, 
satte  sig  i  Vognen  og  raabte  rasende  til  Kusken,  at 
nu  kunde  han  kjøre  ad  Helvede  til. 

Prins  Christian  tog  Kammerjunker  Holstein"^'  og 
mig  med  til  sit  Palais,  hvor  han  overrakte  den  først- 
nævnte Brevet  til  Prinsens  Elskerinde,  med  Paalæg 
om  at  besørge  det  videre  til  hende. 

Nu  kunde  jeg  ikke  dy  mig  længere.  Jeg  fore- 
stillede Prinsen,  hvor  upassende  det  var,  at  han 
var  Mellemmand  ved  denne  Brevvexling,  og  bad  ham 
om,  i  hvert  Fald  at  give  Kongen  Brevet  og  høre, 
hvad  denne  vilde  bestemme  i  saa  Henseende,  da 
jeg  ønskede,  at  der  i  Oberstlieutenant  Ewalds  In- 
struktion skulde  staa,  at  Prinsen  ikke  uden  Kongens 
Vidende  maatte  føre  nogen  Brevvexling  med  Folk  i 
Kjøbenhavn.  Dette  skete,  men  ikke  desmindre  be- 
sørgede Prinsen  fremdeles  Breve  fra  sin  Søn  til 
denne  Person,    der    er    ansat    ved   Theatret,    hvorfor 

han  sendte  Brevene  til  Theaterdirektøren,  for  gjen- 
nem    denne    at    besorge   dem   til  den  rette  Adressat. 

Forgjanes  forestillede  jeg  Prinsen,  at  man  helst 
saa,  at  denne  Forbindelse  afbrødes,  og  i  hvert 
Fald  ikke  fik  sit  Stempel  fra  oven.  Kongen  havde 
ganske  vist  med  Hensyn  til  hin  Persons  Under- 
hold henvist  Prinsen  til  dennes  Fader,  men  der- 
for ingenlunde  villet  gjøre  Faderen  til  Postillon 
d'amour.  Forgjæves  foreholdt  Kongen  Prinsen  det 
uværdige  i  hans  Adfærd,  men  i  sin  ubegribelige 
Svaghed  for  Sønnen  kunde  Prins  Christian  ikke  faa 
Øjnene  op  for  det  uanstændige  i  denne  Handlemaade, 
endskjønt  han  var  opfyldt  af  Uvilje  og  Sorg  over 
denne  Søn,  om  han  end  udadtil  viste  et  glad  Ansigt 
og  til  alle  Menneskers  Forbavselse  nu  som  før  tog 
Del  i  alle  Adspredelser. 

Dette  var  dog  ingenlunde  Tilfældet  med  de  øvrige 
Medlemmer  af  Kongehuset.  Endog  de  sædvanlige 
Tafler  var  udsatte,  hvad  der  rigtignok  i  Hovedstaden 
gav  Sagen  et  endnu  mere  tragisk  Præg  og  gav  An- 
ledning til  de  uhyggeligste  Rygter.  Det  var  interes- 
sant at  iagttage,  hvorledes  de  forskjellige  Mennesker 
opførte  sig  ved  denne  Lejlighed.  Alle  beklagede 
Kongen,  og  Kjærligheden  til  hans  Person  bevirkede 
især,  at  man  i  høj  Grad  dadlede  Prinsens  Handle- 
maade, fordi  man  havde  faaet  at  vide,  at  Kongen 
følte  sig  dybt  krænket  derved.  Dog  var  der  mange, 
der  hidtil  altid  havde  talt  om,  at  man  burde  be- 
handle Prinsen  med  større  Alvor  og  Strænghed,  og 
som   aldrig   kunde    begribe,    hvorfor  Kongen  var  saa 

overbærende,  som  nu  fandt  Kongens  Adfærd  mod 
Prinsen  altfor  stræng.  Andre  atter  fandt,  at  han 
blev  behandlet  for  mildt,  og  naar  man  nu  spurgte 
alle  disse  Mennesker,  hvad  der  da  burde  ske,  saa 
var  alt,  hvad  de  kunde  fremføre,  flovt  og  ugjennem- 
førligt.  Nogle  mente,  at  man  vakte  for  megen  Op- 
sigt, man  burde  have  ladet  Prinsen  blive  her,  og 
for  at  afholde  ham  fra  at  komme  til  Prinsessen, 
fordi  dette  umulig  kunde  tillades,  skulde  man  an- 
bringe en  Skildvagt  for  Prinsessens  Dør,  —  som 
om  det  vilde  volde  mindre  Opsigt!  Man  glemte 
derved  ganske,  hvad  Prinsen,  der  efter  Sædvane 
fortalte  de  afskyeligste  Historier,  i  saa  Fald  vilde 
have  sagt,  hvorved  den  kongelige  Familie  vilde 
være  bleven  uenig  indbyrdes.  Efter  Prins  Christians 
svage  Karakter  og  Vankelmodighed  vilde  i  saa  Fald 
selve  Hovedsagen,  Skilsmisseakten  og  Prinsessens 
Fremtidsskæbne,  ikke  være  bleven  afgjort. 

Den  21.  Marts  blev  i  Statsraadet  med  Hensyn 
til  Udarbejdelsen  af  en  ny  Toldforordning  fore- 
slaaet,  at  denne  skulde  publiceres,  før  Forordningen 
om  Provinsialstænderne  blev  bekjendt.  Da  den  nye 
Toldforordning  nødvendiggjorde  Ophævelsen  af  alle 
Toldfriheder,  foreslog  Kommissionen,  med  Konferens- 
raad  Hopp  som  Ordfører,  at  ophæve  alle  disse 
Friheder  mod  en  Skadeserstatning,  hvis  Størrelse 
nærmere  skulde  bestemmes.  Dette  er  imidlertid  et 
juridisk  Spørgsmaal,  og  man  besluttede  derfor  at 
raadspørge  Overretterne  i  Hertugdømmerne  om  Reg- 
lerne   og    Bestemmelserne    i    saa    Henseende.      Man 

anforte  som  Exempel  Preussen,  der  i  Aaret  1810 
h;ivde  ^ort  det  samme,  men  paa  en  Tid,  da  Napo- 
leons Æra  overalt  havde  indført  Despotismens  Aand, 
der  tungt  hvilede  paa  Nationerne  og  som  i  Preussen 
havde  fremkaldt  stor  Utilfredshed. 

Næsten  hele  Statsraadet  med  Undtagelse  af  Grev 
Otto  Moltke  modsatte  sig  dette  Forslag,  men  mange 
og  selv  Prins  Christian,  der  endnu  igaar  saa  hæftigt 
havde  talt  derimod,  lod  sig  forlede  til  forskjellige 
Ændringsforslag,  der  var  værre  end  selve  Forslaget. 
Kun  Minister  Stemann  og  jeg  holdt  fast  ved  den 
Anskuelse,  at  Kongen  ikke  ved  et  Magtsprog  maatte 
ophæve,  hvad  han  havde  lovet  ved  sin  Thronbe- 
stigelse.  Jeg  ansaa  det  for  en  hellig  Pligt  at  sige 
Kongen,  at  en  slig  Fremfærd  vilde  gjøre  et  meget 
slet  Indtryk  i  Holsten  hos  en  stor  Del  af  Befolk- 
ningen. Det  syntes  mig  meget  bedre,  at  man  fore- 
lagde Provinsialstænderne  Sagen,  end,  kort  før  Be- 
kjendtgjørelsen  af  Forordningen  om  Stændernes 
Indkaldelse,  ved  et  Magtsprog  at  ophæve  de  store 
Kommuners  velerhvervede  Rettigheder.  Af  Stæn- 
dernes Repræsentanter  vilde  Kongen  kunne  erfare, 
om  det  ogsaa  virkelig  var  et  almindeligt  Ønske  hos 
Folket.  I  hvert  Fald  vilde  den  nye  Toldforordning 
lade  meget  tilbage  at  ønske  og  altsaa  alligevel 
komme  under  Debat  i  Stænderforsamlingerne.  Skal 
den  nu  allerede  træde  i  Kraft,  maa  Publikationen 
paa  Grund  af  Stænderne  dog  udsættes;  unægtelig 
imødeses  den  med  Utaalmodighed  af  et  stort  Parti  i 
Landet,    og    allerede    nu    anser    man    —   iøvrigt  med 

Urette  —  Forsinkelsen  af  Bekjendtgjørelsen  for  at 
være  forsæt]  ig.  Efter  mange  og  lange  Debatter  er- 
klærede Kongen  sig  mod  Forslaget.  Hans  Motive- 
ring fortjener  at  opbevares. 

Kongen  sagde:  „Jeg  vil  ikke  have,  at  Over- 
retten  skal  afgjøre  Sagen,  thi  den  vil  enten  afgjøre 
den  saaledes,  som  den  tror,  det  vil  være  mig  be- 
hageligt, eller  den  vil  forelægge  mig  en  vidtløftig 
juridisk  Betænkning;  jeg  er  hverken  tjent  med  det 
ene  eller  det  andet.  Derfor  vil  jeg,  da  vi  nu  skal 
have  Stænderforsamlinger,  der  er  sammensatte  af 
alle  Klasser  af  Befolkningen,  hellere  høre  disses 
Mening." 

Denne  Kjendelse  afgiver  et  smukt  Vidnesbyrd 
om  Kongens  jævne,  sunde  Forstand,  hans  Menneske- 
kundskab og  hans  virkelig  liberale  Tænkemaade. 

Ønsket  om  at  Toldfriheden  bør  ophæves,  ikke 
ved  Magtsprog,  men  ved  mindelig  Overenskomst,  er 
i  høj  Grad  til  Stede.  Ganske  vist  har  man  forsøgt 
den  sidstnævnte  Fremgangsmaade,  men  de  i  saa 
Henseende  af  de  Toldfri  opstillede  Betingelser  har 
været  for  opskruede.  Jeg  er  overbevist  om,  at 
havde  man  grebet  Sagen  anderledes  an,  havde  man 
kjendt  de  Mennesker  bedre,  med  hvem  man  skulde 
forhandle,  saa  vilde  alt  allerede  have  været  i  Orden. 

Da  jeg  i  Kontinentalsystemets  Dage  stod  i  Spidsen 
for  Toldopsynskommissionen  i  Holsten,  opholdt  jeg 
mig  hyppigt  i  Ditmarsken  for  at  berejse  Kysterne 
og  efterse,  om  alle  Forholdsregler  til  Bekæmpelse 
af   Smughandelen    blev    efterfulgte.     Den    Gang    var 

maix  i  Ditmarsken  rede  til  at  opgive  Toldfriheden 
mod  en  Erstatning  af  100,000  Daler  i  blaa  Sedler, 
der  kort  efter  mistede  deres  hele  Værdi,  men  Told- 
kamret, til  hvilket  jeg  selv  gav  Indberetning  derom, 
vilde  da  ikke  indlade  sig  derpaa  og  ingen  Erstat- 
ning yde. 

Det  er  Følgen  af,  at  man  lader  det  rette  Øje- 
blik gaa  forbi.  Ridderskabet  har  nu  opstillet  saa- 
danne  Betingelser,  som  virkelig  er  til  Baade  for 
Landets  sande  Vel,  men  som  ifølge  de  herværende 
Kollegiers  Grundsætninger  ikke  godt  kan   opfyldes. 

Ved  Forhandlinger  kunde  man,  det  er  jeg  for- 
visset om,  have  opnaaet  ganske  andre  Betingelser. 
Jeg  tilbød  selv  at  overtage  disse  Forhandlinger,  men 
man  tog  ikke  Hensyn  dertil,  og  det  syntes,  som  om 
man  vilde  forlede  Kongen  til  et  Magtsprog,  for  at 
paanøde  Ridderskabet  og  Godsejerne  Erstatning  i 
Penge,  som  de  slet  ikke  har  forlangt,  og  derved 
ødelægger  man  Muligheden  for  at  opnaa  andre  for 
Landet  gavnlige  Betingelser,  som  tillige  kunde  være 
Ridderskabet  og  Godsejerne  til  Ære.  Forhaabentlig 
vil  det  dog  blive  muligt  for  Medlemmerne  af  de 
sidstnævnte  Klasser,  i  selve  Stænderforsamlingerne 
at  lægge  deres  gode  Hensigt  for  Dagen,  ved  selv 
at  opstille  Betingelserne,  og  forhaabentlig  vil  de 
Toldfri  paa  rimelige  Vilkaar  beslutte  sig  til  at  gjøre 
et  Offer,  naar  den  ny  Toldforordning  viser  sig  at 
være  virkelig  gavnlig  for  Fædrelandets  Vel.  For 
mig,  der  selv  hører  til  de  priviligerede  og  for  Tolden 
dispenserede,    var   det    vanskeligt    at    tale    vor    egen 

Sag,  uden  at  blive  mistænkt  for  at  forsvare  vore 
egne  Interesser  og  at  blive  udskreget  for  en  Ærke- 
aristokrat.  Men  denne  Bekymring  har  intet  Øjeblik 
afholdt  mig  fra  at  udtale  min  Mening  frit  og  ufor- 
beholdent. Ja,  selv  om  jeg  stod  ganske  ene  med 
min  Mening,  vilde  jeg  ikke  kunne  tale  anderledes. 

Den  24.  Marts.  Oberstlieutenant  Ewald  skrev 
til  mig  fra  Jægerspris,  at  Prins  Frederik,  der  her 
lever  meget  roligt,  gjentagne  Gange  havde  udtalt 
Ønsket  om  at  blive  skilt  fra  Prinsessen,  og  at  han 
havde  opmuntret  ham  til  uden  Omsvøb  at  skrive 
til  Kongen  herom.  Denne  Meddelelse  var  mig  vel- 
kommen, thi  endskjønt  jeg  kun  altfor  vel  vidste,  og 
Prinsen  desværre  tit  nok  højt  havde  udtalt,  at  han 
ønskede  at  skilles,  saa  var  dog  hans  skriftlige  Er- 
klæring, især  med  Hensyn  til  det  Akstykke,  der 
skulde  opsættes,  af  stor  Vigtighed.  Jeg  bilHgede 
selve  Tanken  og  tilbød  endog  at  besørge  Brevet  til 
Kongen.  Idag  kom  virkeHg  Prinsens  Brev.  Kort 
efter  sendte  Kongen  mig  det  af  ham  gjennemsete 
Udkast  fra  Minister  Stemanns  Haand,  med  det 
Hverv,  at  overgive  det  til  Prins  Christian.  Jeg 
skyndte  mig  i  Forvejen  til  Kongen,  overrakte  ham 
Prins  Frederiks  Brev  og  bad  om  Tilladelse  til  at 
underrette  Prins  Christian  derom,  hvad  Kongen 
ogsaa  samtykkede  i.  Endnu  samme  Aften  bragte  jeg 
Prins  Christian  Udkastet  og  viste  ham  tillige  Af- 
skriften af  Brevet,  som  Prins  Frederik  havde  skrevet 
til  Kongen,  og  i  hvilket  han  begjærede  Skilsmisse 
fra  sin  Gemalinde. 

Prinsen,  der  netop  vilde  gaa  i  Selskab,  saa  kun 
Begyndelsen  af  Udkastet,  var  ikke  tilfreds  dermed 
og  mente,  at  Prins  Frederik  var  bleven  overtalt 
til  at  skrive  Brevet.  Jeg  bad  ham  om  først  roligt 
at  gjennemlæse  Udkastet  og  paaviste,  saa  godt  jeg 
formaaede,  at  det  efter  min  Overbevisning  var  meget 
formaalstjenligt  og  affattet  i  Overensstemmelse  med 
mine  Ideer,  som  jeg  havde  udviklet  for  Ministeren, 
selv  om  der  ogsaa  hist  og  her  kunde  være  noget  at 
ændre  i  selve  Formen,  hvad  jeg,  da  Udkastet  var 
aJØfattet  paa  Dansk,  ikke  turde  dømme  om. 

Hvad  Brevet  fra  Prins  Frederik  angik,  var  jeg 
overbevist  om,  at  denne  ikke  var  bleven  overtalt  til 
at  skrive  det.  Jeg  forlod  meget  snart  Prins  Chri- 
stian, da  han  ikke  havde  god  Tid;  jeg  overvejede  Sam- 
talen og  besluttede  at  sende  ham  Ewalds  Brev,  i 
hvilket  dennes  Samtale  med  Prins  Frederik  stod  at 
læse,  og  som  ganske  tydeligt  viste,  at  Prinsen  ingen- 
lunde var  bleven  overtalt,  men  at  Ewald  kun  havde 
givet  ham  Mod  til  overfor  Kongen  at  udtale,  hvad  han 
alt  længe  havde  grundet  paa,  desværre  kun  altfor 
ofte  og  paa  meget  ubehagelig  Maade  og  tillige  offent- 
lig havde  ytret:  nemhg  Ønsket  om  at  blive  skilt  fra 
Prinsessen. 

Næste  Morgen  bragte  jeg  Sagen  til  Ende,  sendte 
Prinsen  Ewalds  Brev,  idet  jeg  endnu  en  Gang  over- 
for ham  aflagde  min  Trosbekjendelse  i  denne  Sag, 
paaviste  Skilsmissens  Nødvendighed  for  begge  Parter 
og    Nytten    ved    at    have   Prinsens    egen   Erklæring, 

som  Grundlag  for  de    af  Kongen   og  Prins  Christian 
trufne  Forberedelser  til  at  opsætte  Skilsmisseakten. 

Fra  den  Tid  af,  jeg  rejste  med  Prins  Frederik, 
vidste  jeg,  hvor  vigtigt  og  nødvendigt  det  er,  at  man 
i  Disputer  med  Prins  Christian  beholder  det  sidste 
Ord.  Den  Gang  fik  jeg  ofte  fra  ham  med  Hensyn 
til  Prinsen  Ordrer,  der  aldeles  ikke  stemte  overens 
med  Kongens.  Jeg  indsaa,  at  naar  jeg  vilde  skrive 
til  Prinsen,  at  Kongen  havde  befalet  noget  andet, 
vilde  det  opvække  Tvist  og  Mistillid  mellem  Kongen 
og  Prins  Christian.  Jeg  tog  derfor  altid  Sagen  paa 
min  Kappe  og  forsvarede  den  af  Kongen  paabudte 
Forholdsregel  uden  at  sige,  at  den  kom  fra  Kongen 
(hvad  der  næsten  altid  var  Tilfældet).  Ved  slige 
Uenigheder  beholdt  jeg  næsten  altid  Ret,  dog  var 
jeg  bange  for  i  Almindelighed  at  have  paadraget 
mig  Prinsens  Uvilje.  Jeg  slog  mig  dog  til  Taals 
med  den  Overbevisning,  at  have  handlet  efter  min 
Samvittighed,  og  var  ganske  rolig;  men  jeg  havde 
taget  fejl.  Prinsen  modtog  mig  ved  sin  Hjemkomst 
med  den  største  Naade  og  Venlighed,  som  han  bestan- 
dig har  bevaret  for  mig.  Dette  var  ogsaa  Tilfældet 
denne  Gang.  Jeg  saa  Prinsen  før  Statsraadet,  efter 
at  han  havde  faaet  mit  Brev  sammen  med  Oberst- 
lieutenant  Ewalds.  Han  var  nu  ganske  tilfreds  og 
beroliget  og  forsikrede,  at  han  nu  kunde  se,  at  man 
ingenlunde  havde  overtalt  Prinsen,  men  at  det  tvært- 
imod var  hans  eget  Ønske.  Tillige  bad  han  mig 
om  at  komme  til  sig  efter  Taflet,  og  jeg  fik  Til- 
ladelse   af  ham    til    at   medbringe  Minister  Stemann, 

livem  han  ogsaa  ønskede  at  tale  med,  og  som  ogsaa 
selv  havde  forlangt,  at  jeg  skulde  være  til  Stede  ved 
Samtalen. 

Det  var  ejendommeligt  og  karakteristisk,  at  Prin- 
sen tilføjede,  at  vi  helst  ikke  skulde  komme  strax  efter 
Taflet,  for  at  det  ikke  skulde  vække  Opsigt,  og 
Folk  lægge  Mærke  dertil,  da  det  dog  ikke  kunde 
undgaas,  at  vi  maatte  kjøre  derhen  ved  højlys  Dag. 

Prins  Christian  gjennemgik  sammen  med  os  Ste- 
manns Udkast  og  gjorde  til  vor  Forbavselse  kun  meget 
faa  og  virkelig  meget  passende  Anmærkninger.  Kon- 
gen havde  ønsket,  at  Forhandlingerne  desangaaende 
skulde  gaa  gjennem  mig,  fordi  Kongen  formodentlig 
helst  vil  undgaa  en  Samtale  med  Prinsen  om  denne 
Gjenstand.  Jeg  kunde  ikke  nægte  de  fleste  af 
Prinsens  Anmærkninger  mit  Bifald,  og  de  faa,  som 
Minister  Stemann  og  jeg  ikke  billigede,  tog  Prinsen 
meget  venlig  tilbage.  Jeg  bad  Prinsen  om  at  ned- 
skrive sine  Bemærkninger  og  give  mig  dem  den 
følgende  Dag,  tillige  sagde  jeg,  at  jeg  strax  vilde 
kjøre  til  Kongen  og  mundtlig  underrette  ham  om 
Resultatet  af  vor  Samtale.  Kongen  var  meget  glad 
ved  at  se  Sagen  saa  heldigt  afsluttet,  og  jeg  hgesaa. 
I  Stedet  for  at  Kongen  og  Prinsen,  som  man  fryg- 
tede, skulde  være  blevne  uenige  derom,  er  de  maa- 
ske  tværtimod  snarere  komne  hinanden  nærmere  og 
staa  i  et  mere  venskabeligt  Forhold,  end  det  nogen- 
sinde før  har  været  Tilfældet. 

Den  27.  Marts.  Under  min  Upasselighed,  der 
vedvarede    i    flere  Dage,    hørte  jeg  en  Mængde  flove 

Rygter,  som  man  her  har  udspredt  om  Prinsen. 
Nogle  fortalte,  at  han  var  flygtet,  andre  paastod 
med  Sikkerhed,  at  han  havde  været  her,  og  dog 
vidste  jeg  med  Bestemthed,  at  han  levede  rolig  paa 
Jægerspris  og  gravede  Kæmpehøje  ud,  for  at  finde 
Oldsager. 

Politichef,  tillige  Overpræsident  i  Kjøbenhavn 
Kierulf^^,  der  altid  viser  mig  megen  Tillid  og  atter 
besøgte  mig  i  Dag,  bad  mig  om  Raad  i  en  mærke- 
lig Sag.  En  Politispion  havde  fortalt  Kierulf,  at 
han  var  bleven  kaldet  til  et  ham  bekjendt,  klogt, 
men  tillige  løgnagtigt  og  upaalideligt  Menneske,  en 
Svensker.  Denne  havde  spurgt  ham,  om  han  ikke 
vidste,  om  Kongen  endnu  hver  Aften  gik  til  Fru 
Dannemand  og  om  Natten  vendte  tilbage  til  Palaiet. 
Det  var  ham  og  en  højtstaaende  Personlighed  meget 
om  at  gjøre,  at  faa  dette  at  vide,  da  en  Fare  truede 
Kongen.  Denne  Ytring  hidrørte  ganske  vist  efter 
Kierulfs  Mening  fra  et  Menneske,  der  ofte  havde 
udspredt  Usandheder,  men  det  var  dog  af  en  saa 
betænkelig  Natur,  at  han.  Overpræsidenten,  nu 
spurgte  mig  om  Raad,  hvorledes  han  skulde  bære  sig 
ad,  om  han  skulde  sige  Kongen  det  eller  ikke,  da 
det  maaske  kun  uden  Nødvendighed  vilde  krænke 
og  forurolige  ham. 

Jeg  svarede  hertil,  at  det  ikke  forekom  mig 
sandsynligt,  at  man  behøvede  at  frygte  det  sidste. 
Fortællingen  lignede  nærmest  et  Skjæhnstykke,  hvor- 
med Mennesket  maaske  tilstræbte  andre  Formaal, 
og     det     var     ganske     usandsynligt,     at     han     vilde 

have  Ix'troet  sig  til  Tredjemand,  men  Sagen  var 
for  vigtig,  til  at  man  knnde  tie  den  ihjel,  da  man 
maaske  dog  knnde  bevæge  Kongen  til  ikke  at  gjøre 
Vejen  til  Fods,  men  til  Vogns,  fordi  man  ikke  kunde 
vide,  hvad  der  kunde  tilstøde  ham. 

I  Betragtning  af  alle  disse  Omstændigheder 
raadede  jeg  ham,  jo  før  jo  heller,  til  at  aahenbare 
det  for  Kongen.  Majestæten  var  jo  ikke  bange  af 
Naturen  og  vilde  ikke  let  blive  foruroliget  ved  slige, 
vistnok  falske  Rygter.  Man  burde  tage  alle  For- 
holdsregler, der  kunde  være  betryggende  overfor  en- 
hver Eventualitet.  Overpræsidenten  blev  overbevist 
af  mine  Grunde  og  lovede  mig  at  ville  foredrage 
Kongen  Sagen  og  bede  ham  om  ikke  mere  at  gaa 
denne  Vej  til  Fods  om  Natten. 

Den  11.  April  blev  det  Aktstykke,  ifølge  hvilket 
Prins  Frederiks  og  Prinsesse  Vilhelmines  Skilsmisse 
er  besluttet,  og  i  hvilket  Kongen  har  bestemt,  hvad 
Prinsen  og  Prinsessen  skal  oppebære,  underskrevet 
i  Statsraadet,  i  Nærværelse  af  alle  Statsministre, 
Kongen  og  Prins  Christian.  Minister  Stemann  læste 
det  op,  men  blev  ofte  afbrudt  af  indre  Bevægelse. 
Kongen  og  Prins  Christian  var  meget  bevægede. 
Den  sidstnævnte  takkede  Kongen  for  alt,  hvad  han, 
ogsaa  ved  dette  Aktstykke,  havde  gjort  for  hans 
Søn,  udtalte  sig  meget  kjærligt  om  Prinsesse  Vil- 
helmine og  forsikrede,  at  han  vilde  gjøre  hende 
alt  det  gode,  der  stod  i  hans  Magt. 

Selv  om  jeg  følte  inderlig  Deltagelse  ved  den 
Sindsbevægelse,  i  hvilken  den  gode  Konge  og  Prins 

Christian  befandt  sig,  syntes  mig,  at  der  var  mere 
Grund  til  Glæde  end  til  Sorg.  Prinsesse  Vilhel- 
mines Stilling  var  fuldkommen  sikret,  og  Freden  i 
den  kongelige  Familie  gjenoprettet.  Selv  om  Prinsen 
var  opfyldt  af  sin  ubegribelige  Modvilje  mod  sin 
elskværdige  Gemalinde,  hvilket  skyldes  hans  forvil- 
dede og  fixe  Ideer,  kunde  man  dog  nu  nære  Haab 
om,  at  han  vilde  forbedre  sig,  da  der  var  kommen 
større  Ro  i  hans  oprørte  Sind,  og  Tanken  om  Nag 
og  Modvilje  var  fjærnet  fra  hans  Sjæl.  Naar  Kongen 
ikke  mere  frygter  for,  at  hans  Datter  bliver  udsat 
for  slet  Behandling  ved  Prinsens  Side,  vil  han  være 
mindre  overbærende  med  hans  Daarskab  og  Gal- 
skab. Prinsens  større  Alvor,  hans  Fjærnelse  fra 
Kjøbenhavn  og  hans  roligere  Liv  vil  gjøre  ham 
godt,  hvis  overhovedet  noget  kan  virke  velgjørende 
paa  ham. 

Da  Prinsen  og  Prinsessens  Hofstat  for  Fremtiden 
bliver  adskilt,  vil  Statsbudgettet  tilsyneladende  blive 
mere  betynget,  dog  ikke  i  Virkeligheden,  thi  Prins 
Frederiks  Hof  krævede  saa  stort  extraordinært  Til- 
skud, at  der,  naar  Prinsen  for  Fremtiden  indskræn- 
kes til  en  vis  Sum,   endog  vil  kunne  spares. 

Den  14.  April.  Idag  for  halvtredsindstyve  Aar 
siden  overtog  Kong  Frederik  VI.  Medregeringen  og 
indtraadte  i  Statsraadet.  Kongen  havde  indtræn- 
gende frabedt  sig  alle  Højtideligheder  i  Dagens  An- 
ledning og  besørgede  sine  Forretninger  som  paa  en 
Hverdag.  Statsministrene  gik  dog  hver  for  sig  til 
Kongen,    og    jeg    sagde    til    ham,    at    endskjønt    han 

havde  frabodt  sig  det,  kunde  jeg  dog  ikke  undlade 
at  tolke  ham  den  Tak,  som  sikkert  mange  gjærne 
vilde  have  udtalt,  for  saa  meget  godt,  han  havde 
vist   Landet   i   Løbet  af  disse  halvtredsindstyve  Aar. 

Kongen  var  rørt,  ligesom  jeg  selv,  og  sagde  med 
et  hjærteligt  Udtryk:  „Jeg  ved,  De  er  min  Ven,  og 
haaber,  De  altid  maa  vedblive  at  være  det.  Give 
Gud,  at  jeg  maa  have  udrettet  noget  Godt." 

Det  er  sikkert  og  vist,  at  der  er  sket  meget 
Godt  i  dette  Tidsrum;  det  er  vist,  at  vi  her  til 
Lands  har  nydt  mangt  et  Gode,  som  andre  Lande  og 
Nationer,  særlig  nu  for  Tiden,  maa  savne.  Ganske 
vist  kan  det  ikke  nægtes,  at  der  af  selve  Stats- 
styrelsen  er  begaaet  mangen  Fejl  i  Hovedgrund- 
sætningerne  for  Landets  Vel,  mange  Overilelser  i 
Beslutninger  og  Bestemmelser,  der  har  faaet  ulykke- 
lige Følger.  Skylden  hertil  maa  dog  mere  søges  i 
den  her  gjældende  Forretningsgang  og  Regeringens 
Organisation,  end  hos  Kongen  selv,  der  dog  kun 
er  et  Menneske,  udsat  for  menneskelige  Overilelser, 
og  som  umuligt  kan  overskue  alt,  tilmed  da  han 
fra  Ungdommen  af  ikke  har  været  vant  til  rolig  at  over- 
skue alle  Led  og  Dele  i  Statsmaskineriet,  men  har 
fattet  den  ulykkelige  Ide  at  ville  lede  og  afgjøre  alt 
lige  til  de  mindste  Enkeltheder,  hvorved  han  efter- 
haanden  mistede  det  sikre  Blik  for  det  Store  og 
Hele.  Men  visselig  sjældent  har  der  levet  en 
Fyrste,  saa  gjennemtrængt  af  Pligtfølelse  og  Ønsket 
om  at  fremme  sit  Folks  Lykke  som  Kong  Frederik 
VL  er  det.    Kongen  kj ender  ingen  større  Glæde  end 

at  kunne  gjøre  Mennesker  lykkelige  og  at  virke  til  det 
Gode.  Havde  han  altid  været  omgivet  af  Mennesker, 
der  som  han  uden  Hensyn  til  sig  selv  vilde  det 
Gode,  og  som  havde  handlet  og  raadet  i  denne  Aand, 
da  vilde  meget,  som  man  nu  kan  dadle,  være  usket, 
og  meget,  som  blev  undladt,  vilde  være  bleven 
gjennemført. 

Den  18.  April  rejste  jeg  til  Jægerspris  for  at 
forelægge  Prins  Frederik  den  af  Kongen  og  Prinserne 
Christian  og  Ferdinand  underskrevne  Skilsmisseakt, 
og  indhente  hans  Samtykke,  hvis  han  erklærede  sig 
tilfreds  dermed.  Om  Aftenen  naaede  jeg  Slottet  og 
blev  modtaget  af  Prinsen  og  alle  Herrer,  der  hørte 
til  hans  Suite.  Prinsen  var  af  sin  Fader  bleven 
nogenlunde  indviet  i  Hensigten  med  denne  min  Rejse, 
dog  talte  vi  samme  Aften  kun  meget  forbigaaende 
derom.  Inden  vi  skiltes,  overrakte  jeg  ham  et  Brev 
fra  hans  Fader,  som  denne  havde  givet  mig  med. 
Prinsen  læste  det  og  blev  meget  fortrædelig  derved, 
hvilket  kun  altfor  ofte  er  Tilfældet,  naar  han  mod- 
tager Breve  fra  sin  Fader,  da  Prins  Christian  til 
Trods  for  sin  gode  Forstand  ikke  formaar  at  be- 
dømme Prinsen  rigtigt,  idet  han  altid  tror,  ved  For- 
maninger og  Belæringer  at  kunne  lede  Sønnen. 

Vi  traf  den  Aftale,  at  jeg  skulde  komme  til  ham 
næste  Morgen  Kl.  9  for  at  gjøre  ham  bekjendt  med 
alt  og  forelægge  ham  Dokumentet.  Næppe  var 
Klokken  ni  den  følgende  Morgen,  just  da  jeg  havde 
endt  min  Morgentur  sammen  med  min  Ven  Ewald, 
før  Prinsen   allerede   kom   til  mig  og  udtalte  Ønsket 

om,  at  jeg  strax  vilde  vise  ham  Aktstykket.  Det 
gjorde  jeg,  idet  jeg  bad  ham  om  at  læse  det  igjennem 
i  Ro  og  Mag,  hvilket  ogsaa  fandt  Sted  med  det 
samme.  Han  bad  mig  om  at  blive,  idet  han  fra 
Tid  til  anden  forlangte  yderligere  Oplysning  om 
dette  eller  hint  Punkt  i  Aktstykket. 

Da  han  kom  til  den  Paragraf,  i  hvilken  der 
indrømmes  Prinsesse  Vilhelmine  Tilladelse  til  at 
nyde  sin  Formue  og  Appanage,  ogsaa  uden  for 
Kongeriget,  spurgte  han  om  Grunden  til  denne  Be- 
stemmelse. Jeg  svarede,  at  det  var  beregnet  for 
det  Tilfældes  Skyld,  at  han  en  Gang  besteg 
Thronen.  Thi  selv  om  man  ogsaa  var  overbevist 
om,  at  han  altid  vilde  handle  ridderligt  mod  Prin- 
sessen, turde  det  dog  maaske  være  meget  ubehage- 
ligt for  hende  at  blive  her  i  Landet,  og  derfor 
maatte  hun  have  sin  Frihed,  at  kunne  forlade  det 
naar  hun  vilde. 

Prinsen  fandt  dette  i  sin  Orden,  men  mente  dog, 
at  han  aldrig  vilde  komme  paa  Thronen,  og  da  jeg 
svarede  ham,  at  dette  dog  var  meget  sandsynligt, 
og  jeg  ikke  indsaa  nogen  Grund,  hvorfor  han  ikke 
skulde  blive  Konge,  naar  han  ikke  ved  sin  Opførsel 
gjorde  sig  uværdig  dertil,  sagde  han:  „Nej,  det  har 
sin  egen  Aarsag,  jeg  vil  gaa  over  til  den  katholske 
Religion,  og  da  kan  jeg  jo  ikke  blive  Konge  af 
Danmark. " 

Da  Prinsen  iøvrigt  allerede  tidligere  har  ytret 
slige  Tanker  og  Meninger,  saa  maatte  jeg  minde 
ham    om,    hvor    ofte    han  selv,    sammen    med    mig, 

havde  lét  over  Virkningerne  af  den  katholske  Religion  i 
Italien,  og  at  der  især  for  ham  ikke  kunde  være 
Grund  til  at  skifte  Trosbekjendelse.  Hertil  svarede 
han,  at  den  katholske  Religion  dog  ydede  Beroligelse 
ved  saamange  af  Livets  indre  Konflikter. 

„Jeg  tror  ikke,  kjære  Prins,  at  De  trænger  til 
shg  tilsyneladende  Beroligelse,  sagde  jeg,  „forsaavidt 
som  De,  hvad  De  mange  Gange  har  sagt  mig,  sigter 
til  Syndsforladelsen.  De  Forseelser,  som  De  hidtil 
har  gjort  Dem  skyldig  i,  lader  sig  langt  snarere  og 
bedre  sone,  naar  De  for  Fremtiden  opfører  Dem 
bedre  og  bliver  et  godt  og  ordentligt  Menneske." 

Da  jeg  er  fortrolig  med  hans  sære  Ideer,  bragte 
jeg  Samtalen  hen  paa  hans  Forbindelse  med  Dan- 
serinden i  Kjøbenhavn  og  ytrede,  at  denne  Forbin- 
delse vilde  være  langt  mindre  anstødelig  og  skandaløs 
nu  end  før,  naar  det  skete  med  tilbørlig  Hensyn  fra 
hans  Side,  efter  at  Forbindelsen  med  Prinsessen 
var  ophævet.  Prinsens  Svar  viste  mig  tydelig,  at 
jeg  havde  truffet  Sømmet  paa  Hovedet,  og  at  han, 
mærkeligt  nok,  havde  sat  dette  i  Forbindelse  med 
sin  Overtræden  til  den  katholske  Kirke. 

Han  spurgte  mig,  hvad  Kongen  tænkte  om  dette 
Spørgsmaal.  Jeg  svarede,  at  Kongen  overfor  mig 
ikke  havde  udtalt  sig  derom,  og  vel  heller  aldrig 
vilde  billige  det.  Dog  vilde  Kongen,  naar  hans 
Ægteskab  var  blevet  opløst,  endnu  mindre  bryde 
sig  om  hans  Forelskelser,  for  saa  vidt  de  blev 
indenfor  Velanstændighedens  Græ.nser.  Derefter  bad 
jeg    ham    om    at   fortsætte  Læsningen    af  Aktstykket 

og  forlade  hint  Thema.  Prinsen  læste  derpaa  roligt 
videre,  mangt  et  Punkt  endog  to  eller  tre  Gange. 
Da  han  kom  til  den  Paragraf,  i  hvilken  der  fast- 
sattes, hvad  Kongen  aarlig  havde  udsat  til  hans 
Underhold,  gav  han  pludselig  sin  Glæde  Luft  og 
forsikrede,  at  han  ikke  havde  ventet,  at  Kongen 
vilde  gjøre  saa  meget  for  ham. 

„Den  gode  Konge/'  sagde  han,  „jeg  har  dog 
voldt  ham  megen  Fortrædelighed,  men  Gudskelov, 
at  det  gik  som  det  gik,  ellers  vilde  det  have  voldt 
ham  langt  større  Sorger." 

Kun  med  Møje  formaaede  jeg  Prinsen  til  at  læse 
Dokumentet  til  Ende.  Dette  gjorde  han  saa,  syntes 
ganske  fornøjet  og  sagde:  „Nu  er  jeg  aldeles  hen- 
rykt." Jeg  spurgte  ham  derpaa,  om  han  havde 
forstaaet  alt  og  var  fuldstændig  tilfreds  dermed. 
Dette  bekræftede  han  og  gjentog,  hvor  taknemmelig 
han  var  Kongen.  „Naar  det  er  Tilfældet,"  sagde 
jeg  „vilde  det  saavel  for  selve  Sagen  som  for  begge 
Parters  Skyld  være  godt  og  rigtigt,  om  De  gav 
Deres  Samtykke,  skjønt  Aktstykkets  Form  ikke  ab- 
solut kræver  dette."  Prinsen  erklærede,  at  han  med 
Glæde  gav  sin  Indvilligelse.  Jeg  viste  ham  nu, 
hvad  Justitsminister  Stemann  for  Tilfældets  Skyld 
havde  opsat,  og  bad  ham  om  at  læse  det  igjennem. 
Prinsen  læste  det  og  fandt  det  udmærket,  hvorpaa 
Oberstlieutenant  Ewald  blev  hidkaldt  og  af  Prinsen 
anmodet  om  at  tilføje  denne  Passus  i  alle  tre  Ex- 
emplarer  af  Aktstykket. 

Prinsen  indbød  mig  til  imedens  at  kjøre  en  Tur 

med  ham  i  hans  hlle  Vogn.  Han  viste  mig  alle 
kjønne  Punkter  i  Omegnen  og  Udgravninger  af 
Kjæmpegrave,  som  han  der  havde  ladet  foretage. 
To  af  Gravene  syntes  mig  at  være  de  bedst  be- 
varede, jeg  havde  set.  Lidt  før  Klokken  4  —  den 
sædvanlige  Spisetid,  kom  vi  hjem.  Afskrifterne  var 
færdige.  Jeg  vilde  klæde  mig  paa  til  Middag,  men 
Prinsen  bad  mig  indtrængende  om  først  at  under- 
skrive Aktstykket  og  forlangte,  at  Hr.  v.  Holstein, 
Livkirurg  Holmer '^^  og  Kammerjunker  Bardenfleth^^ 
den  stedlige  Øvrighedsperson  og  Kronprinsens  Ung- 
domsven, der  er  bosiddende  i  det  nærliggende  Fre- 
derikssund, og  som  paa  mit  Ønske  tiavde  indfundet 
sig  her,  skulde  være  til  Stede,  naar  Prinsen  skrev 
under.  Delte  var  mig  meget  kjært.  Paa  Prinsens 
Opfordring  læste  Hr.  v.  Holstein  det  ene  Exemplar 
af  Skilsmisseakten  højl,  medens  Prinsen  selv  kon- 
fererede det  andet  og  Bardenfleth  det  tredje.  Efter 
at  dette  var  til  Ende,  underskrev  Prinsen  og  satte 
sit  Segl  derunder,  og  vi,  Oberstlieutenant  Ewald  og 
jeg,  tilføjede  vore  Navne  som  Vidner. 

Prinsen  var  overgiven  lystig  og  forsikrede  høj- 
røstet, at  det  var  den  gladeste  Begivenhed  i  hans 
Liv.  Hans  Kammerlakaj ^'\  et  ærligt  og  bravt  Men- 
neske, for  hvem  han  ytrede  sin  Glæde,  svarede 
meget  tørt:  „Naar  Ds.  kgl  Højhed  bare  ikke  en 
Gang  komnjer  til  at  forlryde  det."  Den  samme 
Kammerlakaj  fortalte  mig,  hvorledes  han  mangen 
Gang  om  Morgenen,  naar  Prinsen  kom  fra  Prin- 
sessen,    af    Prins    Frederik    havde    hørt,    hvorledes 

denne  havde  beliandlet  sin  Gemalinde  om  Natten, 
og  at  han  ofte  havde  set  den  stakkels  Prinsesse 
badet  i  Taarer. 

Tilsidst  kjørte  Prinsen  mig  selv  til  Jægerspris 
Færge,  og  her  steg  jeg  til  Vogns  for  at  vende  til- 
bage til  Kjøbenhavn. 

Undervejs  grundede  jeg  paa,  om  jeg  skulde  for- 
tælle Kongen,  Dronningen  og  Prinsesse  Vilhelmine, 
med  hvilken  Jubel  Prinsen  havde  bifaldet  Skils- 
missen. Jeg  tænkte  først,  at  dette  især  vilde  krænke 
Prinsessens  kvindelige  Stolthed  dybt,  hvor  lige- 
gyldig han  end  iøvrigt  maatte  være  hende.  Men 
Tanken  om,  at  jeg  i  denne  Sag  altid  havde  sagt 
Sandheden,  hvor  bitter  den  end  stundom  var,  be- 
stemte mig  ogsaa  denne  Gang  til  at  fortælle  alt 
saaledes,  som  det  var  gaaet  til,  og  ikke  at  fortie 
noget.  Dronningen  syntes  ganske  vist  krænket  paa 
sin  saa  højt  elskede  Datters  Vegne,  men  Prin- 
sessen selv  var  slet  ikke  bitter,  tværtimod  forsikrede 
hun,  at  nu  var  der  faldet  hende  en  Sten  fra  Hjærtet, 
da  hun  vidste,  at  Prinsen  var  saa  tilfreds  og  for- 
nøjet, og  nu  maatte  ogsaa  hun  bekjende,  at  hun 
var  højst  lykkelig  ved,  at  Skilsmissen  var  kommen  i 
Stand,  hvad  hun  hidindtil  ikke  havde  vovet  at  ud- 
tale. 

Nogle  Uger  senere  forlod  Prinsen  Jægerspris  og 
traf  sammen  med  sin  Fader  Prins  Christian  paa 
Fredensborg,  hvor  ogsaa  jeg  indfandt  mig.  Prinsen 
var  meget  venlig,  selv  overfor  sin  Fader.  Vi  blev 
der  en  Dags  Tid  og  fulgte  derpaa  Prinsen  til  Kysten, 

hvor  han,  ledsaget  af  sit  Følge,  steg  i  en  Baad 
og  lod  sig  sætte  om  Bord  paa  det  Krigsskib,  med 
hvilket  han  tiltraadte  den  allerede  tidligere  projek- 
terede og  af  ham  selv  ønskede  Rejse  til  Island,  fra 
hvilken  han  vendte  tilbage  i  September,  for,  efter 
Prins  Christians  Ønske,  at  overtage  Kommandoen 
over  et  Regiment  i  Fredericia. 

Beboerne  i  Itzehoe  er  meget  glade  ved,  at  deres 
By  er  bleven  udkaaret  til  Forsamlingssted  for  de 
holstenske  Stænder,  en  Bestemmelse,  der  endnu 
før  min  Afrejse  fra  Kjøbenhavn  er  bleven  bekjendt 
gjennem  Forordningen  om  Provinsialstænderne.  I 
Begyndelsen  vakte  denne  Forordning  liden  almen 
Interesse,  som  dog  stadig  tiltog,  især  efter  at  Val- 
gene af  Deputerede  og  Suppleanter  er  komne  i 
Gang.  Jeg  overværede  nogle  af  dem  og  glædede  mig 
over  den  Orden  og  gode  Aand,  der  aabenbarede  sig 
heri. 

Fra  Slutningen  af  September  til  Udgangen  af 
Oktober  var  jeg  for  det  meste  paa  Breitenburg,  da 
jeg  havde  Forretninger  i  denne  Egn,  og  tiltraadte 
derpaa  til  Lands  min  Rejse  til  Kjøbenhavn,  ikke 
med  Glæde,  thi  kun  ugjerne  forlod  jeg  mit  uafhæn- 
gige, rolige  Landliv. 

Ved  min  Ankomst  til  Hovedstaden  forefandt  jeg 
alt  saa  temmelig  uforandret,  dog  var  flere  af  mine 
Bekjendte  døde  i  Mellemtiden.  Blandt  disse  savnede 
jeg  især  den  ædle  Admiral  Rothe*'-,  Kongens  Gene- 
raladjutant  af  Flaaden,  en  jævn,  brav  Mand  og 
ypperhg    Søofficer.      Kongen    var    glad    og    tilfreds,. 

modtog  mig  med  venlig  Godhed,  samtalede  længe 
med  mig  om  de  i  Øjeblikket  interessante  Æmner 
og  bad  mig  fortælle  om  hvad  jeg  havde  set  og  be- 
mærket i  Holsten.  Alle  Medlemmer  af  den  konge- 
lige Familie  var  venlige  som  altid,  kun  syntes  Prins 
Christian  at  have  taget  det  ilde  op,  at  jeg  ikke 
havde  besøgt  hans  Søn  i  Fredericia,  hvortil  jeg  dog 
fra  ingen  af  Siderne  havde  modtaget  Opfordring,  og 
hvortil  jeg  altsaa  heller  ikke  følte  mig  kaldet.  Jeg 
lod,  som  om  jeg  ikke  lagde  Mærke  til  denne  For- 
stemthed, og  Prinsen  var  derpaa  atter  som  ellers. 
Min  hele  Stilling  i  Kjøbenhavn  er  den  samme  som 
før.  Jeg  er  Minister  og  gaar  to  Gange  ugentlig  i 
Statsraadet.  Folk  tror,  at  Landets  Vel  afgjøres  der, 
men  vi  Statsministre  maa,  naar  vi  mødes,  le,  som 
de  gamle  Augurer  —  eller  græde  over,  at  vi  i  denne 
Komedie  spiller  en  Rolle,  der  for  det  meste  er  den 
Stummes. 

Den  30.  November  kort  før  Klokken  9  døde 
Prins  Philipsthal-Barchfeld^^.  Han  havde  været  syg 
af  Mæslinger  i  flere  Uger,  og  hertil  kom  sandsyn- 
ligvis ogsaa  Gigten,  der  allerede  i  mange  Aar  har 
hjemsøgt  Prinsen.  Han  blev  kun  48  Aar  gammel, 
var  en  elskværdig,  ædel  Mand,  og  gift  med  Prin- 
sesse Juliane  af  Danmark.  Jeg  har  kjendt  ham 
længe  og  holdt  meget  af  ham.  Prinsen  var  saare 
fordomsfri  og  forstandig,  han  vandt  meget  ved  nær- 
mere Bekjendtskab,  og  man  kunde  trygt  stole  paa 
ham.  Uden  at  være  en  særlig  blændende  Aand, 
var    han    i    høj   Grad   dannet   og   fulgte    med  Tiden. 

9* 


132 

At  tale  med  ham  var  meget  behageligt.  Selv  var 
han  almindelig  afholdt,  og  hans  Død  blev  oprigtig 
beklaget.  I  sine  unge  Dage  var  han  en  meget  smuk 
Mand.  Prinsessen  ægtede  ham  af  Kjærlighed,  men 
da  de  var  bleven  gifte,  vilde  hun  ikke  leve  sammen 
med  ham  som  Ægtefolk  plejer.  Forholdet  mellem 
begge  var  alligevel  meget  godt,  og  i  hans  sidste 
Sygdom  veg  hun  intet  Øjeblik  fra  hans  Seng.  Prin- 
sessen har  et  meget  godt  Hjærte  og  gjør  godt  hvor 
hun  formaar.  Det  siges,  at  man  havde  spaaet 
hende,  at  hun  vilde  komme  til  at  dø  i  Barselseng, 
og  derfor  vilde  hun  ikke  udsætte  sig  for  denne 
Fare.  Man  skulde  ikke  tro,  naar  man  ser  hendes 
sorte  Øjne,  at  hendes  Kjærlighed  til  Livet  var  større 
end  hendes  Tilbøjelighed  for  en  smuk  Mand,  som 
hun  selv  havde  valgt. 

Den  2.  December.  Et  af  Statsraadets  Møder  i 
Slutningen  af  November  frembød  atter  usædvanlig 
Interesse.  Det  vedrørte  Negernes  Skæbne  paa  de 
dansk-vestindiske  Øer. 

Ophævelsen  af  Negerslaveriet  paa  de  engelske 
Øer  havde  naturligvis  ogsaa  frembragt  Røre  blandt 
Negerne  paa  de  dansk-vestindiske  Øer.  Frigjørelsen 
af  hele  denne  sorte  Befolkning  var  umulig,  thi  i  saa 
Fald  havde  man,  efter  Englændernes  Exempel,  maattet 
betale  Planterne  en  Skadeserstatning,  der  vilde  over- 
stige selve  Øernes  Værdi.  Alligevel  maatte  man  tænke 
paa  at  finde  et  Middel  til  at  at  sikre  Negerne  bedre 
Kaar,  hvormed  de  maaske  er  bedre  tjent,  end  med 
den  fuldkomne  Frihed.     Den    interimistiske  General- 

guvernør  von  Scholten''^  havde  stillet  Forslag,  der 
indeholdt  meget  Godt,  og  som  i  høj  Grad  var  til 
Fordel  for  Negerne.  Regeringen  paa  St.  Groix  og 
en  herværende  Kommission  havde  mere  hehandlet 
Sagen  i  Planternes  Interesse.  I  Statsraadet,  hvor 
Sagen  var  bleven  modent  overvejet,  efter  at  den 
havde  cirkuleret  blandt  Medlemmerne,  blev  den 
drøftet  grundigt,  og  der  blev  foretaget  mange  gode 
Forandringer,  hvorved  Negernes  Tilstand,  saa  vidt  det 
lader  sig  gjøre  ved  Bestemmelser,  forbedres  i  mange 
Henseender. 

Jeg  glædede  mig  over  en  Gang  at  have  fundet 
Lejlighed  til  at  kunne  medvirke  til  noget  godt. 
Direktøren  for  Generaltoldkamret  ^''^j  der  foredrog 
Sagen  i  Statsraadet,  viste  sig  meget  ivrig  ved  denne 
Lejlighed.  Nogle  vilde  paastaa,  at  han  mere  havde 
gjort  dette  af  Venskab  for  Generalguvernør  v.  Scholten, 
end  af  Kjærlighed  til  Negerne.  Man  fortæller,  at 
han  havde  bidraget  til  at  sikre  Hr.  v.  Scholten,  der 
tillige  er  Toldintendant,  —  i  hvilken  Stilling  han 
nyder  en  Indtægt  af  mere  end  20,000  Specier,  men 
som  han  nu  maa  give  Afkald  paa,  da  dette  Embede 
ikke  kan  forenes  med  Generalguvernørens  Stilling 
—  en  Indtægt  paa  Livstid  af  6000  Specier  aarlig, 
selv  om  han  ophører  at  være  Generalguvernør. 

28.  December.  Hovedstadens  Publikum  er  meget 
optaget  af  Dagbladenes  Stof  og  mange  vaagnende 
revolutionære  Rørelser.  De  nys  udkomne  Pjecer 
lægger  stor  Frækhed  for  Dagen  og  søger  at  opvække 
en  urolig  Aand,    saa    at  det  tydeligt  viser  sig,    hvor 

ufuldkommen  den  herværende  Presselov  er.  Maaske 
er  slet  ingen  Censur  bedre  end  den,  der  ligesom 
paatrykker  alle  oprørske  Ytringer  fra  enkelte  Men- 
neskers Side  Autorisationens  Stempel.  Det  viser 
sig  nu,  hvad  jeg  allerede  forlængst  har  troet,  at  der 
her  i  Kjøbenhavn  hersker  en  urolig,  ja  man  tør 
sige  revolutionær  Aand.  Med  Urette  søger  man 
Aarsagen  dertil  i  de  nye  Provin  sialstænders  Indret- 
ning, men  den  ligger  langt  dybere,  ja  man  tør  sige, 
i  hele  Statsordningen,  hvorved  man  allerede  i  lang 
Tid  ligesom  har  søgt  at  oprette  helt  demokratiske 
Institutioner  i  en  Stat,  i  hvilken  der-  hersker  en 
uindskrænket  Forfatning. 

Alt  gik  før  i  Ro  og  Fred,  fordi  en  mild  Aand 
besjælede  Regeringen  og  Kollegierne.  Nationen  lod 
sig  føre  og  lede  uden  at  bryde  sig  videre  derom, 
og  enhver  søgte  at  opnaa  saa  meget  for  sig,  som 
vel  muligt.  Kongens  Personlighed  drog  alle  til 
sig,  og  af  Kjærlighed  til  ham  forvandt  man  Sorgen 
over  mangen  politisk  Ulykke,  idet  en  høj  Grad  af 
borgerlig  Frihed  bidrog  til  at  holde  dem  skadesløse, 
der  særlig  havde  lidt  derved.  Enhver  talte  og  skrev, 
hvad  han  vilde.  Man  efterlignede  andre  Nationer; 
derved  fremstod  mange  gode  Institutioner,  men  til- 
lige vaktes  i  Folkets  ellers  saa  indolente  Karakter, 
særlig  hos  enkelte,  der  havde  hentet  deres  Ideer  fra 
Frankrig,  Tilbøjelighed  til  revolutionære  Bevægelser, 
uden  at  man  rigtig  tydelig  var  sig  bevidst,  hvad 
man  vilde. 

Norge    blev   adskilt  fra  Danmark,    lik   en  Konsti- 

tut  ion  og  blev  forenet  med  Sverrig.  Da  opstod  den 
Tanke,  at  ogsaa  Danmark  kunde  opnaa  en  slig 
Konstitution  og  sammen  med  de  tvende  nordiske 
Riger  danne  en  Stormagt  til  Lands  og  til  Vands. 
Nordmændene  afskaffede  Adelen,  hvilket  behagede 
Danskerne,  hos  hvem  Adelen  er  forhadt,  ja  maaske 
endog  foragtet,  især  da  den  ikke  længere  udmærker 
sig  hverken  ved  Rigdom  eller  personlige  Fortje- 
nester. 

I  Kongefamilien  formindskes  Udsigten  til  Succes- 
sion stadig,  og  dette  forøger  ogsaa  Haabet  om  at 
se  hine  Ideer  virkehggjorte.  De  én  Gang  opvakte 
Tanker  udviklede  sig  mere  og  mere  frodigt  og  kom 
i  Anledning  af  Valgene  til  Stænderforsamlingerne 
til  Orde  baade  i  Bladene  og  i  Klubberne.  Det  er 
et  stort  Held,  at  man  har  fastholdt  den  Betingelse, 
at  de  Deputerede  skal  være  bemidlede,  ellers  vilde 
alle  Døgnets  Skraalhalse  og  Skriblere  være  bleven 
valgte  ind  i  Forsamlingen.  For  dog  at  faa  Oprejs- 
ning herfor,  vil  disse  gjennem  Bladene  og  ved  for- 
skjellige  Intriger  virke  paa  de  valgte,  og  derved  af 
Provinsialstænderne  snart  danne  Stænder  for  hele 
Riget.  Tillige  forsømmer  de  ikke  nogen  Lejlighed 
til  ogsaa  at  nedsætte  Kongehuset  i  Folkets  Øjne. 
Der  kræves  ganske  sikkert  klog  og  besindig  Hold- 
ning fra  Regeringens  Side  for  at  modvirke  og  fore- 
bygge dette  Uvæsen,  for  at  denne  Aand  ikke  ogsaa 
skal  brede  sig  fra  Hovedstaden  til  det  øvrige  Land. 
Men  Tiden  vil  vise,  om  man  kan  fortsætte  en 
saadan  rolig   og  energisk  Fremfærd  i  Betragtning  af 

hele  Organisationen  i  vort  Statsmaskineri  og  vor 
Forretningsgang,  hvor  hvert  Kollegium  kun  virker 
for  sig  og  uden  Sammenhæng  med  de  øvrige. 
Kongen  taler  sjældent  med  mig  om  disse  Anlig- 
gender, fordi  de  vedrører  Danmark  og  Hovedstaden, 
og  han  ifølge  sit  Princip  altid  kun  følger  de  Mænds 
Raad,  der  paa  Embeds  Vegne  har  at  gjøre  med 
denne  Sag,  hvorfor  han  ogsaa  kun  konfererer  med 
Præsidenten  for  danske  Kancelli,  Minister  Stemann, 
hvem  disse  Sager  er  overdragne.  I  Statsraadet  bliver 
de  slet  ikke  drøftede. 

Professor  Nathan  David ^*',  der  udgiver  „Fædre- 
landet", er  sat  under  Tiltale  for  at  have  forset  sig 
mod  Presseloven.  Da  Kongen  fortalte  mig  dette, 
svarede  jeg,  at  jeg  kun  ønskede,  at  Processen  maatte 
vindes  af  Regeringen,  thi  ellers  vilde  mere  være  tabt 
end  Processen  selv. 

Studenterforeningen,  af  hvilken  ikke  blot  Stu- 
derende, men  ogsaa  alle,  der  har  været  Studenter, 
er  Medlemmer,  var  hidtil  en  meget  uskadelig  For- 
ening, saalænge  man  kun  tænkte  paa  uskyldig  Tids- 
fordriv, men  nu  antager  den  en  politisk  Retning,  og 
det  kan  ganske  vist  have  alvorligere  Følger  for 
Danmark  end  de  tyske  „Burschenschaften"  har  haft, 
saasnart  Danskerne,  og  navnlig  de  danske  Studenter, 
foruden  Begejstringen  ogsaa  tilegner  sig  de  tyske 
Studenters  Kraft.  Ved  Jule-  og  Nytaarsfesten  blev 
der  i  denne  Forening  givet  en  Theaterforestilling, 
ved  hvilken  man  umiskjendelig  kopierede  Prins 
Christian    og    hans    Søn    og    forsøgte    at    gjøre   dem 

latterliges  Sagen  voldte  naturligvis  megen  Opsigt, 
og  da  de  unge  Mennesker  mærkede,  at  det  dog 
maaske  kunde  faa  alvorlige  Følger,  gjentog  de  den 
samme  Forestilling,  hvortil  der  ogsaa  var  indbudt 
Damer,  men  sørgede  for,  at  begge  Prinsernes  Masker 
og  alle  Hentydninger  til  Prins  Frederiks  Modtagelse 
i  Fredericia  blev  udeladte. 

Nytaarsaften  var  som  sædvanlig  alle  Prinser  og 
Prinsesser  forsamlede  hos  Prins  Christian.  Paa 
Prinsesse  GaroHne  Amalies  gjentagne  Indbydelse 
havde  ogsaa  jeg  indfundet  mig.  Desværre  savnede 
vi  den  elskværdige  Prins  af  Hessen-Philipsthal,  og 
hans  Enke  forlod  os  før  vi  hilste  det  nye  Aar. 

Da  Selskabet  efter  Klokken  12  skiltes  ad,  hørte 
man  paa  Amalienborg  Plads  tæt  ved  Palaiet  et 
Kanonskud.  Prins  Christian  syntes  at  blive  urolig 
derved,  derimod  var  Prinsesse  Caroline  Amalie,  med 
hvem  jeg  netop  stod  og  talte  ved  Vinduet,  ganske 
rolig.  Af  det  Indtryk,  som  denne  i  og  for  sig  ube- 
tydelige, men  for  Tiden  rigtignok  ikke  ganske  lige- 
gyldige Hændelse  havde  paa  Prinsen,  lader  sig 
forudse,  hvorledes  denne  Herre  vil  optræde,  naar 
der  virkelig  bliver  Fare  paa  Færde.  Næste  Morgen 
spurgte  jeg  General  Biilow,  der  som  første  General- 
adjutant  hos  Kongen  har  Befalingen  over  Soldaterne 
og  Politiet  paa  Amahenborg  Plads,  om  han  vidste, 
at  man  havde  tilladt  sig  at  affyre  en  Kanon  paa 
Pladsen.  Han  forsikrede  mig,  at  han  ikke  havde 
været  paa  Pladsen  og  svarede  paa  sin  vante  Vis 
med    en    Spøg.      Han    tilføjede,    at    da    han    havde 

hørt  Braget  om  Natten,  troede  han,  at  der  var 
sprunget  en  M  .  .  .  . 

Stakkels  Danmark,  tænkte  jeg,  naar  nogensinde 
en  alvorlig  Begivenhed  skulde  kræve  alvorlige  For- 
holdsregler, hvor  vil  den  stakkels  Konge,  naar  det 
behøves,  finde  Mennesker,  der  ligner  ham  i  Mod  og 
alvorlig  Vilje  til  at  fremme  Fædrelandets  Vel.  Ved 
Taflet  sluttede  jeg  af  en  Ytring  fra  Kongens  Mund, 
at  man  ogsaa  havde  bibragt  ham  Troen  paa,  at 
Kanonskuddet  ikke  var  blevet  fyret  af  paa  Amalien- 
borg, men  i  en  nærliggende  Have. 

Den  hidtilværende  Censor  blev  afsat  og  en  ny 
udnævnt ^^.  Man  raabte  paa  Egenmægtighed,  men 
Virkningen  viste  sig  dog  tydelig,  thi  Tonen  i  Dag- 
bladene blev  meget  forsigtigere.  Rygtet  om,  at 
Presseloven  skulde  forandres,  satte  Forfatterne  i 
en  vis  Spænding,  der  maaske  virkede  mere  end 
Forandringen.  Endnu  lader  vort  Folk,  hvortil  jeg 
ogsaa  regner  hine  Skribenter,  sig  styre  ved  Alarmskud. 

10.  Marts.  Tidsskrifterne  og  især  de  smaa  Blade, 
der  her  udgives  af  saare  lidet  agtværdige  Mænd, 
har  allerede  i  flere  Aar  drevet  deres  Uvæsen  og 
angriber  ofte  ulastelige,  hæderlige  Mænd,  da  de  for 
det  meste  tager  Sigte  paa  bestemte  Personligheder. 
Men  siden  Jøden,  Professor  David,  en  meget  klog 
og  ærgjerrig  Mand,  der  er  krænket  over  Tilsidesæt- 
telse ved  adskillige  Lejligheder,  hvor  man  virkelig 
havde  kunnet  behøve  ham,  er  bleven  Oppositions- 
mand og  i  sit  „Fædrelandet"  har  begyndt  at  drøfte 
filosofiske  Æmner,  glemmer  man  hine  daarlige 
Skrifter,  der  sikkert  opvakte  almindelig  Uvilje  i 
den  dannede  Klasse,  og  efter  at  man  havde  sat  ham 
under  Tiltale,  vaktes  Deltagelsen  for  ham,  og  Op- 
hidselsen voxede  stadig.  Man  erfarede,  at  der  var 
nedsat  en  Kommission,  bestaaende  af  Minister  Greve 
Moltke,  Præsident  i  tyske  Kancelli,  Minister  Stemann, 
Konferensraad  Ørsted  og  Hopp,  for  at  foreslaa  For- 
andringer   i    Presseloven,     og    nu    forenede    mange 

Mennesker  af  alle  Stænder  sig  og  affattede  et  Bøn- 
skrift, hvori  de  anmodede  Kongen  om  at  lade  den 
nuværende  Presselov  uforandret.  Skriftet  var  meget 
godt  affattet  og  hensynsfuldt  overfor  Kongen,  dog 
indsaa  de  godt,  at  selve  Skriftet  ikke  kunde  behage 
ham.  Ingen  vovede  at  overrække  Kongen  Petitionen; 
man  sendte  den  ind  i  hans  Forværelse  og  lod  den, 
som  det  ofte  er  Tilfældet,  henlægge  paa  Kongens 
Bord  af  dennes  Tjenerskab.  Gjennem  Etatsraad 
Ørsted,  en  i  høj  Grad  fortjenstfuld  Mand,  der  har 
Venskab  for  mig  og  synes  at  have  Indflydelse  paa 
Ophavsmændene  til  Bønskriftet,  ja  endog  selv  havde 
underskrevet  det  —  gjorde  jeg  mig  al  mulig  Umage  for 
at  holde  det  tilbage,  og  jeg  ytrede,  hvor  ubehageligt 
det  maatte  være  for  Kongen,  men  forgjæves.  Da 
Kongen  nogle  Dage  efter  Modtagelsen  talte  med  mig 
derom,  syntes  han  at  være  temmelig  fattet,  og  jeg 
søgte  at  bevare  ham  i  denne  rolige  Stemning,  men 
ytrede,  at  jeg  troede  det  nødvendigt  for  Følgernes 
Skyld,  at  give  Forfatteren  til  dette  Skrift,  paa  fader- 
lig Maade  sin  Utilfredshed  med  denne  Indblanding 
i  Regeringsanliggender  tilkjende.  Si 

Senere  talte  Kongen  ogsaa  om  denne  Sag  med 
flere,  der  maaske  ikke  ytrede  sig  slet  saa  mildt 
derom.  Det  var  for  Øjeblikket  Hovedæmnet  for  alle 
Samtaler  i  Byen,  og  man  hørte  saa  mange  og  ganske 
modsatte  Meninger  og  Domme.  Der  indløb  ogsaa 
lignende  Bønskrifter  fra  flere  smaa  Byer,  og  disse 
var  ligesom  Kjøbenhavnernes  Petition  underskrevne 
af  Militærpersoner  og  mange  Mennesker,  der  hverken 


143 

har  Ide  om  Trykkefrilied  i  Almindelighed  eller  om 
den  her  gjældende  Presselov.  Flere  sagde  højt,  at 
de  kun  havde  underskrevet,  fordi  Skriftet  var  blevet 
dem  forelagt,  og  de  havde  troet  at  kunne  gjøre  det 
uden  Betænkelighed,  eller  var  overtalt  dertil,  thi 
man  havde  gjort  sig  den  største  Umage  med  at 
samle  Underskrifter,  og  har  dog  kun  faaet  mellem 
5  —  600  Navne. 

Der  blev  talt  meget  om,  hvorledes  Kongen  vilde 
udtale  sig  derom.  Minister  Mosting  var  saa  temme- 
lig af  samme  Anskuelse  som  jeg.  Jeg  opsatte  min 
Mening  paa  Tysk,  han  fandt  den  meget  god  og  be- 
nyttede den,  om  end  ikke  helt  og  holdent,  saa  dog 
Grundtankerne,  til  sit  danske  Udkast,  som  han  over- 
gav Kongen. 

Senere  talte  ogsaa  Hopp  derom,  og  efter  at  vi 
var  blevne  saa  temmelig  enige,  fik  jeg  af  ham  selv 
at  vide,  at  han  havde  talt  med  Kongen  derom. 
Umiddelbart  efter  udkom  en  kongelig  Resolution, 
som  han  befalede  Kancelliet  at  lade  indrykke  i  Kol- 
legialtidenden. Den  var  hverken  saadan  som  Møsting 
havde  indgivet  den,  eller  som  jeg  havde  drøftet  den 
med  Hopp,  men  syntes  at  være  af  Kongen  selv, 
hvorvel  jeg  ikke  ganske  kan  skjule  den  Mening, 
at  Hopp  har  nogen  Del  deri,  men  at  den  danske 
Text  maaske  er  af  Kongen.  Kun  faa  Mennesker 
var  tilfredse  dermed,  og  jeg  selv  tilstaar,  at  jeg 
gjærne  havde  ønsket  den  anderledes,  men  tillige  at 
Affattelsen  af  en  slig  Resolution  frembød  store  Van- 
skeligheder.   Jeg  vilde  have  udtalt  mig  aabent  om,  at 

jeg  ganske  vist  tilsigtede  en  Indskrænkning  af  Presse- 
friheden, hvis  man  vedblev  at  misbruge  den  hidtil 
af  Loven  bestemte  Frihed  i  den  Grad,  som  det  var 
sket  i  den  sidste  Tid.  Denne  Frihed  er,  som  Presse- 
loven af  1799  forordner,  kun  meget  ringe,  men 
bærer  efter  min  Anskuelse  Spiren  til  Lovbrud  i  sig, 
thi  dels  er  Straffene  for  strænge,  dels  er  Midlerne 
til  at  bringe  Loven  til  Udførelse  af  den  Art,  at  den 
derved  let  kan  omgaas.  Saaledes  forordner  Loven 
blandt  andet,  at  Politimesteren  af  hvert  trykt  Skrift 
skal  have  et  Exemplar,  og  saa  snart  han  finder,  at 
der  er  noget  mod  Loven  deri,  skal  han  melde  det 
til  Kancelliet,  og  dette  skal  anlægge  Proces  mod 
Forfatteren.  Men  dette  er  ganske  gaaet  af  Brug, 
og  nu,  da  det  en  Gang  sker,  skriger  al  Verden  op, 
og  man  anser  det  for  tvivlsomt,  hvorledes  Dommens 
Udfald  vil  blive,  endskjønt  dette  i  Henseende  til 
Ordlyden  i  Forordningen  ikke  burde  være  Tvivl 
underkastet,  med  mindre  man  da  tyer  til  en  kunstig 
Fortolkning. 

Misfornøjelsen  med  Kongens  Svar  gav  sig  endog 
tilkjende  paa  en  meget  uanstændig  Maade.  Navnlig 
hos  et  bestemt  Parti  vakte  den  Sætning  Mishag, 
som  Kongen  har  udtrykt  i  Forordningen  saaledes: 
„Vi  alene  vide,  hvad  der  tjener  til  Folkets  Bedste," 
Hertil  kom  endnu  den  gængse  Opfattelse,  at  Kongen 
vilde  foretage  Ændringer  i  Presseloven  uden  at 
raadspørge  Stænderne.  Publikum  tillagde  Minister 
Stemann  samt  Politichef  og  Overpræsident  Kierulf 
Hovedskylden   for   alt  dette.     Man  hængte  det  Blad, 


145 

i  hvilket  Kongens  Svar  befandt  sig,  op  paa  Skam- 
støtten paa  Ulfeldts  Plads.  Paa  Amalienborg  fandt 
man  en  Morgenstund  en  Tavle,  støttet  til  et  Baro- 
meter. Ved  „Storm"  stod  Stemanns  Navn,  ved 
„Blæst"  Kierulfs,  ved  „foranderligt"  Kongens  og  ved 
„smukt  Vejr"   Stænderforsamlingens  Navn. 

Da  Stemann  den  8.  ds.  kjørte  hjem  efter  Højeste- 
rets Aabning,  løb  Folk  hujende  og  pibende  foran 
hans  Vogn  og  raabte  „Ned  med  ham".  Det  samme 
hændte  Kierulf,  men  til  Trods  for  alle  disse  Mishags- 
ytringer indfandt  der  sig  hos  Kongen  en  Mængde 
Mennesker,  der  bevidnede  ham,  hvor  ondt  det  gjorde 
dem,  at  de  havde  underskrevet  Bønskriftet.  Især 
var  dette  Tilfældet  med  Officererne,  der  ganske  vist 
havde  faaet  en  særlig  Irettesættelse. 

Politichef  Kierulf  er  især  forhadt,  fordi  det  er 
lykkedes  ham  i  sin  Person  at  forene  begge  Stil- 
linger som  Politichef  og  Overpræsident;  han  har 
meget  ofte  Audiens  hos  Kongen,  hvad  man  især  ikke 
kan  lide,  fordi  Misundelse  er  et  Hovedtræk  hos 
de  fleste  Mennesker,  jeg  har  truffet  her,  og  som  til 
Trods  for  deres  Had  til  Adelen  dog  endnu  mindre 
kan  taale,  at  en  Borgerlig  gjør  megen  Lykke.  Denne 
gode  Mand,  der  ellers  har  saa  mange  fortræfifelige 
Egenskaber,  kommer  ofte  til  mig,  som  han  siger,  af 
Venskab  og  Tillid  til  mig,  endskjønt  jeg  ikke  altid 
er  overbevist  om,  at  der  ikke  nu  og  da  kan  ligge 
en  eller  anden  skjult  Hensigt  til  Grund  derfor.  Jævn- 
ligt har  han  allerede  søgt  at  vinde  mig  for  den 
Tanke,  at  Kongen  burde  sætte  Minister  Stemann  paa 

en  anden  Post,  da  han  godt  ved,  at  jeg  ikke  altid  er 
af  samme  Mening  som  Stemann.  For  nogle  Dage 
siden  udtalte  han  den  samme  Tanke,  men  jeg  sva- 
rede ham,  at  Kongen  nu  absolut  burde  beholde 
Stemann  i  sin  nuværende  Stilling,  fordi  Eftergivenhed 
overfor  Folkets  Vilje  er  den  højeste  Svaghed  og 
snart  vilde  faa  slemme  Følger. 

Kierulf  forestillede  mig,  at  Kongen  udsatte  sig 
for  at  miste  hele  sin  Popularitet,  og  lod  mig  meget 
tydelig  mærke,  at  han  frygtede  for  yderligere  Urolig- 
heder. Jeg  holdt  paa  min  Mening  og  søgte  at  be- 
rolige ham  med  Hensyn  til  hans  Bekymringer. 
Kierulf  er  en  ængstelig,  tungsindig  Mand,  ser  alt 
sort  og  stoler  ikke  som  jeg  paa  Erkjendtlighed  hos 
Publikum,  overfor  hvilket  man  kun  burde  vise  Stræng- 
hed  og  Energi,  især  naar  man,  som  Kongen,  i  hver 
Henseende  har  Retten  paa  sin  Side.  Han  forsikrede 
mig,  at  han  altid  gik  mere  rolig  og  styrket  fra  mig 
end  han  var  kommen. 

Den  18.  Maj  blev  Dommen  fældet  af  Hof-  og 
Stadsretten  i  Processen  mod  Professor  David.  Denne 
blev  fuldstændig  frikjendt,  dog  dømt  til  at  betale 
Omkostningerne.  En  ubegribelig  Dom,  naar  man 
kjender  Presseloven.  Et  nyt  Bevis  paa,  at  man  fra 
Regeringens  Side  ikke  tør  stole  paa  Domstolenes 
Kjendelser  i  Sager  af  denne  Art.  Donmierne  skyder 
sig  ind  under  juridiske  Spidsfindigheder  eller  kasui- 
tisk  Beroligelse  af  deres  Samvittighed,  for  saaledes 
at  hylde  Tidsaanden,  eller  af  Frygt  for  at  tabe  deres 
Popularitet;    derfor   var  jeg   lige   fra   Begyndelsen  af 

imod  denne  Proces,  der  har  fremkaldt  en  Mængde 
Pjecer  og  Fortolkninger,  der  var  værre  end  Udtalel- 
serne i  „Fædrelandet",  som  har  givet  Anledning  til 
Processen.  Der  gives  i  denne  Tid  ingen  Middelvej : 
enten  Tilladelsen  til  at  skrive,  hvad  man  vil,  —  hvilket 
dog  kun  er  et  Experiment  i  Danmark,  der  ifølge 
sin  Forfatning  er  det  mest  ahsolute  Kongedømme  i 
hele  Evropa,  —  eller  Censuren.  Havde  man  indført 
denne  tidligere  for  alle  Flyveblade  og  Tidsskrifter, 
vilde  mangt  ikke  være  sket,  som  nu  volder  vor 
gode  Konge  Sorg  og  ikke  med  Urette  opfylder  ham 
med  Bekymring  for  Fremtiden. 

Den  19.  Juni.  Kancellipræsident  Greve  Moltke, 
min  Kollega  i  Statsraadet,  har  i  lang  Tid  været 
meget  lidende.  Lægerne  vilde  have,  at  han  skulde 
gjøre  en  Baderejse,  men  han  kunde  ikke  beslutte 
sig  dertil,  fordi  han  var  bange  for  Omkostningerne, 
da  hans  Omstændigheder  ikke  er  gode.  Man  raadede 
ham  til  at  sige  Kongen  noget  derom,  men  han  vilde 
ikke.  Jeg  saa,  hvor  meget  hele  hans  Familie  ønskede 
det,  og  hvor  nødvendigt  det  var  for  ham.  Jeg  talte 
med  Kongen  derom,  og  han  kom  mig  imøde  med 
stor  Godhed.  Kongen  skjænkede  ham  paa  en  meget 
delikat  Maade  1600  Bankdalere.  Familien  var  meget 
glad  derover,  og  jeg  takkede  Skæbnen  for  at  have 
kunnet  bidrage  noget  til  at  glæde  Grevens  Nærmeste 
og  maaske  gjenoprette  en  ædel,  fortræffelig  Mands 
Helbred.  Mindre  heldig  var  jeg  ved  en  anden  Lej- 
lighed. 

Efter  Kongens  Afrejse    besøgte   jeg    den  russiske 

Gesandt  Baron  Nicolai,  der  rejser  til  Rusland  for 
flere  Maaneder.  Han  talte  meget  om  den  Plan,  at 
den  unge  Prins  Christian  af  Gliicksborg  skulde  følge 
med  Prins  Ernst  af  Philipsthal  ""^j  der  staar  i  russisk 
Tjeneste,  til  St.  Petersborg,  for  at  lære  Kejseren  og 
især  den  unge  Storfyrste  at  kjende,  der  er  jævn- 
aarig  med  ham^^.  Utvivlsomt  maatte  den  elskværdige 
Prins  Christian  behage  den  unge  Storfyrste  og 
maaske  slutte  Venskab  med  ham,  hvad  man  snarere 
kan  vente  i  unge  Aar  end  senere,  og  det  kunde 
blive  til  meget  Held  for  Prinsens  Fremtid.  Tanken 
syntes  mig  at  være  udmærket.  Der  vil  aldrig  til- 
byde sig  en  lignende  Lejlighed,  thi  er  Prins  Christian 
først  ældre,  vil  ogsaa  Forholdet  til  Storfyrsten  blive 
et  helt  andet.  Herhjemme  er  der  jo  desværre  næppe 
meget  at  vente  for  Prinsen.  Jeg  gik  til  Dronningen 
og  meddelte  hende  mine  Anskuelser  herom.  Hun 
var  ganske  af  min  Mening,  men  sagde  mig,  at  Prins 
Ernst  allerede  selv  havde  talt  med  Kongen,  men 
havde  faaet  Afslag.  Hun  vilde  dog  skrive  til  Kongen 
herom,  og  jeg  skulde  ogsaa  gjøre  det.  Jeg  havde 
kun  ringe  Haab  om,  at  det  vilde  lykkes,  men  jeg 
ansaa  det  for  min  Pligt  at  gjøre  et  Forsøg. 

Jeg  skrev  og  fik  et  venligt  Svar,  men  ligeledes 
afvisende.  Kongen  mente,  at  Prins  Christian  nu 
var  optaget  af  sine  Studier,  det  vilde  koste  Penge 
at  rejse  o.  s.  v.  Alt  dette  syntes  mig  rigtignok 
ikke  tilstrækkeligt  til  at  forkaste  Planen,  fordi  et 
sexugers  Ophold  i  St.  Petersborg,  naar  Baron  Nicolai 
ogsaa    befandt    sig    der,    kunde    være    blevet    højst 


149 

nyttigt  for  den  unge  Prins  og  hans  Fremtidsbane, 
men  det  hører  til  Livets  tunge  Erfaringer,  at  man 
saa  ofte  ikke  benytter  det  rette  Øjeblik. 

Den  24.  September.  I  mange  Aar  har  man  i 
Danmark  og  Hertugdommerne  udtalt  Ønsket  om  at 
blive  underrettet  om  Statsfinansernes  Tilstand.  Kon- 
gen har  altid  nægtet  at  offentliggjøre  noget  herom. 
I  den  sidste  Tid  er  hint  Ønske  blevet  stadig  mere 
højlydt  udtalt  i  forskjellige  herværende  og  holstenske 
Blade.  Man  troede  ogsaa,  at  et  Forslag  i  saa  Hen- 
seende vilde  blive  forelagt  i  Provinsialstændernes 
Forsamling,  især  naar  den  nye  Toldforordning  skulde 
drøftes,  kort  sagt,  man  havde  overbevist  Kongen  om 
Nødvendigheden  af  en  slig  Bekjendtgjørelse ,  dog 
havde  der  aldrig  været  Tale  derom  i  Statsraadet.  I 
Dag  aflagde  Finansminister  Greve  Moltke  Regnskabet 
for  Finansernes  Tilstand  i  afvigte  Aar.  Spørgs- 
maalet  opstod  nu,  om  det  skulde  forelægges  Stæn- 
derne eller  bekjendtgjøres  gjennem  Bladene.  Jeg 
holdt  paa  det  sidste,  nærmest  fordi  Kongen  allerede 
for  mange  Aar  siden  havde  lovet  at  gjøre  Finan- 
sernes Tilstand  bekjendt  for  Offenthgheden,  thi  at 
forelægge  Stænderne  Regnskabet,  vilde  være  ensbe- 
tydende med  at  opfordre  dem  til  at  udtale  sig 
derom,  hvad  der  ingenlunde  er  Regeringens  Mening. 

Kongen  bestemte  sig  for  en  Bekjendtgjørelse  i 
Bladene,  i  Kongeriget  i  Kollegialtidende  og  i  Holsten 
i  Schleswig-Holsteinischer  Anzeiger.  Det  var  paa- 
faldende,  med  hvilken  Lethed  Kongen  tog  denne  Be- 
slutning,  der  endnu  for  et  Aar  siden  var  ham  i  høj 

Grad  imod.  Det  forbavsede  mig  ydermere,  fordi 
Resultatet  af  Bekjendtgjørelsen  om  Finansernes  Til- 
stand ingenlunde  syntes  mig  trøstelig.  ^^ 

Drøftelsen  af  denne  Sag  tog  kun  en  Time,  og 
gjaldt  maaske  dog  den  vigtigste  Gjenstand  i  hele  Stats- 
styrelsen,  som  tilmed  maatte  være  ny  for  alle  Med- 
lemmer i  Statsraadet.  Med  samme  utilgivelige  Hast- 
værk blev  i  Statsraadet  endnu  samme  Dag  flere 
Sager  gjort  færdige,  som  skulde  forelægges  Provinsial- 
stænderne.  Havde  man  for  flere  Aar  tilbage  be- 
kjendtgjort  Finansernes  Tilstand,  vilde  det  have 
været  mere  passende,  og  det  vilde  ikke  have  givet 
Anledning  til  Interpellationer;  men  nu  kan  rnan  van- 
skelig undgaa  disse,  og  mere  eller  mindre  faar  det 
Udseende  af,  at  man  har  gjort  det  for  Stændernes 
Skyld.  Jeg  sagde  til  Finansministeren:  „Det  eneste 
Gode,  der  synes  mig  at  være  ved  denne  Bekjendt- 
gjørelse,  bestaar  deri,  at  Stænderne  nu  faar  Offent- 
ligheden til  Forbundsfælle,  naar  de  foreslaar  Bespa- 
relser." For  Kongen  vil  de  Bemærkninger,  der  dels 
gjennem  Stænderne,  dels  gjennem  Pressen  uundgaaelig 
maa  fremkomme,  medføre  mange  Ubehageligheder, 
om    hvilke    han    endnu    ingen  Anelse  synes  at  have. 

30.  December.  Ovenstaaende  Spaadom  er  nu, 
som  Dagbladene  og  Stændertidende  udviser,  allerede 
opfyldt.  I  Løbet  af  Maaneden  modtog  jeg  fra  en 
Hr.  Emil  Muller  i  Lybek,  som  jeg  for  to  Aar 
siden  havde  lært  at  kjende,  et  Brev,  ledsaget  af  to 
Exemplarer  af  lians  Skrift  om  den  j)aatænkte  Jærn- 
bane  fra  Hamborg    til  Lybek.     Det  ene  var  bestemt 

til  mig,  det  andet  skulde  jeg  overrække  Kongen. 
Bogen  var  tilegnet  Kongen  med  en  smigrende  Dedi- 
kation. Da  jeg  var  overbevist  om,  at  en  slig  Jærn- 
bane  kun  vilde  være  til  liden  eller  ingen  Nytte  for 
Holsten,  men  tværtimod  kunde  skade  ved  at  forringe 
Indtægterne  af  Sundtolden  —  mente  jeg  som  dansk 
Statsminister  at  være  forpligtet  til  at  udtale  mig 
imod  hele  Planen,  indtil  jeg  blev  overbevist  om  det 
modsatte.  Derfor  havde  jeg  heller  ikke  Lyst  til  at 
overrække  Kongen  Bogen.  Da  jeg  var  vant  til 
ganske  aabent  at  udtale  mig  om  alt  for  Kongen, 
sagde  jeg  til  ham,  at  jeg  havde  faaet  Bogen,  men 
meddelte  ham  tillige  min  Anskuelse  om  Sagen  og 
spurgte  Kongen,  om  jeg  skulde  sende  Bogen  tilbage, 
eller  om  han  vilde  tage  imod  den.  Han  valgte  det 
sidste,  og  faa  Dage  efter  overrakte  jeg  ham  Bogen. 
Jeg  advarede  Kongen  imod  ikke  altfor  let  at  indlade 
sig  med  den  unge  Muller,  der  kunde  antages  at  ville 
prale  med  en  selv  nok  saa  ubetydelig  Ytring  af 
Kongen  til  Gunst  for  Planen,  og  vilde  kunne  anse 
sligt  som  en  Billigelse  fra  Kongens  Side. 

Da  jeg  i  denne  Samtale  ytrede  min  Tvivl  over- 
for Kongen  med  Hensyn  til  Nytten  af  den  nævnte 
Bane,  sagde  Kongen,  at  der  nu,  for  at  undersøge, 
hvorvidt  en  saadan  Jærnbane  vilde  være  nyttig,  var 
nedsat  en  Kommission.  Han  tilføjede,  at  denne 
nok  kunde  blive  nødvendig,  fordi  Sundtolden  meget 
let  kunde  blive  nedsat,  da  særlig  Preussen  forlangte 
det,  og  at  man  nu  var  i  Underhandling  derom.  Jeg 
havde   hørt  om    disse    Forhandlinger   og  greb    derfor 

Lejligheden  til  overfor  Kongen  at  ytre  min  Bekym- 
ring for,  at  man  ved  disse  Forhandlinger  vilde 
tilføje  Statskassen  et  uhyre  Tab;  det  syntes  mig 
af  største  Vigtighed  at  bevare  Sundtolden,  som  den 
nu  er,  og  hævde  denne  gamle  Rettighed  til  det 
yderste  og  ikke  paa  nogen  Maade  at  røre  derved. 
Kongen  mente,  at  der  maatte  existere  Traktater, 
ifølge  hvilke  Sundtolden  med  Urette  var  bleven 
forhøjet.  Jeg  kjendte  ikke  disse  Traktater,  kunde 
altsaa  kun  indskrænke  mig  til  endnu  en  Gang  ind- 
stændig at  bede  Kongen  om  at  overveje  Sagen  nøje, 
thi  selv  om  der  ogsaa  skulde  existere  slige  Trak- 
tater, saa  er  Sagen  dog  allerede  saa  gammel,  at 
man  kan  gjøre  Alderens  Hævd  gjældende.  Jeg  be- 
mærkede ogsaa,  at  hvis  man  indrømmede  Preussen  ^^ 
en  Nedsættelse  af  Sundtolden,  vilde  andre  Magter 
kræve  det  samme  for  deres  Skibe.  Kongen  indsaa 
dette,  gav  mig  Ret,  men  syntes  dog  at  være  over- 
bevist om  Nødvendigheden  af  denne  Forholdsregel. 
Desværre  er  virkelig  ogsaa  slige  Underhandlinger 
svævende,  og  som  jeg  hører,  føres  de  mellem  den 
preussiske  Konsul  i  Helsingør  og  en  Kommitteret 
af  Generaltoldkammeret,  ved  Navn  Wedel'".  Denne 
Maade  at  forhandle  en  saa  vigtig  Sag  paa  er  mig 
ganske  ubegribelig.  Senere  sagde  Direktøren  for 
Generaltoldkammeret,  at  han  trods  sin  Embedsstilling 
var  uvidende  om  det  hele. 

Aaret  endte  som  sædvanligt.  Først  var  jeg  hos 
den  engelske  Minister  og  derpaa  iil  Bal  hos  Prins 
Christian    og    Prinsesse    Caroline    Amalie,    hvor    de 

ovrige  Prinsesser,  Prins  Ferdinand,  Prins  Bentheim  '^, 
Adler  og  Hofdamerne,  der  næsten  alle  kom  fra 
Ballet,  indfandt  sig,  og  Klokken  12  drak  det  nye 
Aars  Skaal  i  Champagne.  Prins  Christian  drak 
ogsaa  i  Stilhed  med  mig  paa  sin  Søns  Velgaaende. 
Byen  var  meget  rolig. 


f 

Da  jeg  Nytaarsdag  lykønskede  Kongen  til  Aars- 
skiftet,  sagde  han  til  mig,  at  der  i  Morgen  skulde 
holdes  Statsraad,  og  at  jeg  derfor  maatte  indfinde 
mig  til  sædvanlig  Tid,  dog  ønskede  han,  at  der  ikke 
blev  talt  videre  om  Anledningen.  Man  kunde  jo 
give  det  Udseende  af,  at  Ørsted  vilde  forelægge 
nogle  Sager  vedrørende  Roskilde  Stænderforsamling, 
hvorfor  dette  overordentlige  Statsraad  blev  berammet, 
men  i  Virkeligheden  vilde  Ørsted  fremkomme  med  et 
Supplement  til  Presseloven,  der  skulde  forelægges 
Stænderne  i  Roskilde.  Det  danske  Kancelli  var  ganske 
vist  ikke  utilbøjeligt  dertil,  og  forlangte  Indførelsen 
af  Censur,  men  da  der  i  saa  lang  Tid  ikke  havde 
været  Censur  her  i  Landet,  holdt  jeg  det  for  betænke- 
ligt at  indføre  den.  Jeg  sagde  til  Kongen,  at  jeg,  som 
oftere  udtalt,  holdt  Censuren  for  det  eneste  Middel  til 
at  hindre  Misbrugene  af  Trykkefriheden,  men  at 
jeg  ogsaa  meget  godt  indsaa,  at  det  vilde  vække 
Betænkeligheder    her  i    Landet,    og    det    maatte    vel 

erindres,  at  et  Forslag  af  Ørsted,  netop  fordi  det  kom 
fra  ham,  maatte  vække  Bifald.  Da  jeg  ikke  vidste, 
hvori  Forslaget  bestod,  kunde  jeg  ikke  ytre  mig 
videre   derom. 

2.  Januar  forelagde  Ørsted,  der  var  kommen 
hertil  for  at  forelægge  sit  Forslag,  tillige  Kancelliets 
Betænkning,  der  gik  ud  paa  at  indføre  Censur.  Man 
kunde  se  paa  Ørsted,  at  han  var  meget  beklemt 
ved  hele  Sagen,  og  at  Ønsket  om  at  imødekomme 
Kongens  Forlangende  angaaende  en  Tilføjelse  til 
Presseloven  stod  i  Modstrid  med  hans  individuelle 
Anskuelser  og  Ønsker.  Prins  Christian,  der  ofte  i 
Samtale  med  mig  havde  ytret  sig  imod  Censur  og 
altid  taget  Presseloven  i  Forsvar,  men  som  dog 
alligevel  ved  Pressens  stigende  Frækhed  vistnok  var 
kommen  paa  andre  Tanker,  syntes  ikke  at  være 
ganske  enig  med  sig  selv,  men  stemte  dog  for  de 
af  Ørsted  foreslaaede  Tilføjelser.  Efter  ham  rejste 
Minister  Krabbe  sig,  der  ellers  taler  lidet  eller  intet 
i  Statsraadet,  og  holdt  en  lang  Tale,  i  hvilken  han 
paaviste  Nødvendigheden  af  Censuren.  Mosting,  der 
vistnok  var  af  samme  Anskuelse,  vidste  formodentlig 
allerede  ligesaa  godt  som  jeg,  at  Kongen  var  stemt 
for  Tilføjelserne  og  mod  Censuren,  men  hans  Ud- 
talelser gav  intet  bestemt  Resultat. 

Grev  Vilhelm  Moltke  udtalte  sig  med  sædvanhg 
Klarhed  for  Tilsætningerne,  det  samme  gjorde  Grev 
Otto  Moltke.  Minister  Stemann  holdt  sig  til  Kan- 
celliet, dog  syntes  han  at  ville  bøje  sig  for  Kongens 
og  Flertallets  Mening.    Jeg  ytrede,  at  saalænge  man 

overlod  Afgjørelsen  af  Presseforseelserne  til  Dom- 
stolene, kunde  man  aldrig  med  Sikkerhed  forudsige, 
hvorledes  Udfaldet  vilde  blive  i  slige  Sager.  Ingen 
Tilføjelse,  ingen  nærmere  Fortolkning  af  Presseloven 
vilde  derfor  kunne  sætte  en  Grænse  for  Overskridel- 
serne, men  maatte  fremkalde  en  Ophidselse,  som  om 
Pressefriheden  blev  undertrykt,  eller  dog  indskrænket. 
Censuren  var  sikkert  det  eneste  gjennemgribende 
Middel,  men  da  det  krævede  moden  Overvejelse,  om 
og  hvorledes  man  burde  indføre  den  her  til  Lands, 
og  da  man  for  Tiden  ejheller  havde  til  Hensigt  at 
gjøre  det,  saa  syntes  det  mig  nu  bedre  slet  intet 
at  foretage,  end  ved  Tilføjelser,  selv  om  disse  var 
i  Presselovens  Aand,  at  foranledige  en  Ophidselse, 
der  maaske  kunde  forværre  Ondet. 

Saalænge  Journalisterne,  der  allerede  havde  hørt, 
at  en  Forandring  af  Presseloven  var  ivente,  endnu 
svævede  i  Uvished  om,  hvad  Kongen  vilde  gjøre, 
vilde  de  snarere  tage  sig  i  Agt,  end  hvis  de  saa, 
at  man  havde  foretaget  Tilføjelsen,  der  lige  saa  godt 
kunde  omgaas  som  den  gamle  Lov.  Jeg  omtalte, 
at  for  Tiden  blev  kun  to  Dagblade,  Kjøbenhavns- 
posten  og  Fædrelandet,  skrevne  i  ondsindet  Aand, 
mange  andre  Blade  førte  endog  et  meget  loyalt 
Sprog,  men  næsten  alle  ivrede  mod  Indskrænkning 
af  Pressefriheden. 

Jeg  vidste  godt,  at  min  Mening  vilde  blive  over- 
stemt, og  at  Kongen  selv,  endskjønt  jeg  lagde  Mærke 
til,  at  han  var  noget  vaklende,  dog  vilde  erklære 
sig    til  Gunst  for  Tilføjelserne,    men   jeg    ansaa  det, 

som  altid,  for  min  Pligt,  frit  og  uforbeholdent  at  sige 
min  Mening.  Ørsted  syntes  egentlig  godt  om  mit 
Forslag,  at  der  intet  blev  foretaget,  hvilket  han 
ogsaa  udtalte  paa  sin  sædvanlige  blide  Maade,  men 
undlod  ikke  at  bemærke,  at  han  forudsaa,  at  det 
vilde  føre  til  en  hæftig  Kamp  med  Stænderforsam- 
lingen. Man  vedtog  Tilføjelserne,  og  Ørsted  fik  det 
Hverv  at  forelægge  dem  for  Stænderne. 


REJSEMINDER 

1836—37 

Cassel  —  Frankfurt  —  Wiesbaden  —  Darmstadt  — 
Carlsruhe  —  Baden  —  Miinchen 


Cassel  minder  mig  om  forskjellige  Perioder  af 
mit  Liv,  i  hvilke  jeg  har  gjæstet  denne  skjønne  By 
under  højst  forskjellige  Forhold.  Først  som  Student 
fra  Gottingen  af,  uden  Sorger,  opfyldt  af  idel  Glæde 
og  Jubel.  Jeg  var  der,  da  en  stor  Skare  Studenter 
vilde  udbringe  et  Leve  for  den  senere  wurttembergske 
Minister  Spittler\  som  jeg  i  saa  høj  Grad  beundrede. 
Det  blev  dog  ikke  til  noget,  da  Politiet,  efter  hvad 
jeg  mindes,  forbød  det.  Senere  har  jeg  flere  Gange 
opholdt  mig  der  paa  Gjennemrejse.  En  Gang  traf 
jeg  der  vor  nuværende  Konge  Frederik  VL,  den 
Gang  endnu  Kronprins,  med  sin  Gemalinde,  ogsaa 
Kongen  af  Preussen,  den  tykke  Frederik  Vilhelm,  var 
der,  og  mange  andre  Fyrster.  Den  daværende  Kur- 
fyrste^   opbød    alt   for    at   vise   sit  Hofs  Pragt,    især 

Rantzaus  Erindringer.  11 

smigrede  han  Kongen  af  Preussen  i  uhyre  Grad. 
En  Aften  var  der  stort  Taffel,  til  hvilket  ogsaa  jeg 
var  indbudt.  Tilfældigvis  manglede  en  Stol  til  mig, 
da  raabte  Kronprinsen  til  Hofmarskallen:  „Aa,  lad 
dog  min  Landsmand  faa  en  Stol."  Kongen  af 
Preussen  spiste  paa  Guldservice.  En  Gang  tog  en 
Page  fejl  og  gav  vor  Kronprins  en  Guldtallerken, 
men  han  gav  den  strax  tilbage  med  de  Ord:  „Den 
er  til  Kongen  af  Preussen."  Den  Gang  anede  Kur- 
fyrsten ikke,  at  han  netop  skulde  søge  Ly  hos  vor 
Kronprins,  og  at  den,  der  nu  ikke  havde  en  Stol  at 
sidde  paa,  senere  en  Gang,  da  Kurfyrsten  boede  i 
Itzehoe  og  var  bange  for  Franskmændene,  skulde 
betro  mig  alle  sine  Kasser  med  Obligationer  og 
andre  Kostbarheder.  Netop  paa  hin  Tid  lærte  vor 
Konge  Hertugen  af  Meiningen^  at  kjende  og  slut- 
tede Venskab  med  ham;  jeg  stiftede  Bekjendtskab 
med  den  elskværdige  Prins  Christian  af  Neuwied^ 
hvem  jeg  senere  traf  igjen  i  Meiningen  og  vandt 
meget   kjær.     Han   døde    af  et  Saar,    som  han  fik  i  |j 

Slaget  ved  Stockach.  Hans  ligeledes  meget  elsk- 
værdige Broder  Victor^,  der  ved  min  Nærværelse  i 
Meiningen  endnu  var  Dreng,  traf  jeg  senere,  efter 
det  ulykkelige  Slag  ved  Ulm,  som  østerrigsk  Officer, 
uventet  i  Innsbruck,  og  rejste  derpaa  med  ham 
gjennem  Tyrol,  Galizien  og  Ungarn. 

Til  en  stor  Fest  i  Wilhelmshohe  kunde  jeg  ikke 
faa  en  Vogn  til  Cassel.  Tilsidst  bød  en  Dame 
mig  at  kjøre  med  i  sin  Vogn.  Da  vi  kjørte 
hjem,    var    det   blevet    mørkt,    men    Egnen    omkring 

Slottet  var  oplyst.  Tilfældigvis  saa  hun  Grev  Haxt- 
hausen^', den  nuværende  Hofmarskal  i  Kjøbenhavn, 
i  pragtfuld  Gardeuniform,  som  ogsaa  syntes  at  søge 
en  Vogn.  Min  Velynderinde  mente,  at  vi  meget 
godt  ogsaa  kunde  tage  ham  med,  og  vilde  kalde  paa 
ham.  Men  Kusken  kjørte  for  rask,  og  det  blev  ikke 
til  noget.  Hvorledes  vi  tre  vilde  have  fundet  Plads 
i  Damens  tosædede  Vogn,  forstaar  jeg  endnu  ikke. 
Men  naar  jeg  nu  vil  gjøre  Grev  Haxthausen  en  For- 
nøjelse, fortæller  jeg  denne  Historie. 

En  anden  Gang,  da  jeg  besøgte  Cassel  sammen 
med  min  Broder  Carl,  var  mit  Ophold  ingenlunde 
glimrende.  Vore  Penge  var  sluppet  op  paa  Rejsen, 
og  hvad  vi  haabede  at  finde  i  Cassel,  var  ikke 
kommet.  Min  Broder  var  fortvivlet.  Jeg  havde  dog 
før  oplevet  noget  lignende,  og  min  Lystighed  svigtede 
mig  den  Gang  ikke.  Jeg  foreslog  strax  at  sælge 
et  af  vore  Ure  og  gik  strax  ud  for  at  afslutte 
Handelen,  men  man  vilde  kun  give  lidet  eller  intet 
for  det.  Jeg  grundede  paa  et  andet  Middel,  da  ind- 
løb pludselig    de  ventede  Penge,  og  vi  rejste  videre 

Mange  Aar  senere,  da  jeg  levede  i  Meiningen, 
tilbragte  jeg  ofte  flere  Uger  hos  Hertugen  i  Cassel. 
Hertugen  og  jeg  var  den  Gang  hver  Aften  hos  den 
gamle  Kurfyrstinde,  født  Prinsesse  af  Danmark ",  som 
holdt  meget  af  Hertugen.  Den  gamle  Kurfyrste 
syntes  ikke  om  Hertugens  Frimodighed  og  utvungne 
Væsen. 

Efter  de  ulykkelige  Hændelser,  der  gjorde  Cassel 
til     Residens     for     Kong    Jerome,     havde    jeg    ikke 

11* 


164 

gjenset  Byen.  Den  Gang  var  jeg  i  mit  Fædreland 
for  optaget  til  at  kunne  tænke  paa  at  rejse.  Kur- 
fyrsten flygtede  til  Holsten,  kjøbte  min  Søsters  Ejen- 
dom i  Itzehoe  og  besøgte  mig  meget  ofte  tidligt  om 
Morgenen,  for  at  spise  Frokost  hos  mig.  Tit  var 
jeg  Mellemmand,  naar  han  ønskede  noget  af  Kongen. 
Han  selv  rejste,  efter  at  have  overgivet  mig  sine 
Kostbarheder,  som  jeg  længe  havde  i  Forvaring,  til 
Rostorf,  hvor  min  Broder  Carl  boede,  og  blev  der 
sammen  med  denne,  min  gamle  Lærer  Neubaur  og 
mig  i  flere  Dage.  Han  holdt  meget  af  Neubaur, 
fordi  han  endnu  bar  Haarpisk  og  Knæbuxer. 

Hans  Konversation  var  meget  jævn  og  behagelig, 
og  han  udtalte  saa  ypperlige  Regeringsprinciper,  at 
j  eg  ventede,  at  han  vilde  blive  en  udmærket  Regent, 
naar  han  atter  kom  i  Besiddelse  af  sit  Land.  Han 
fortalte  os  den  Gang,  at  hans  Moder  havde  spaaet 
ham,  at  han  vilde  miste  Land  og  Folk,  men  at  han 
vilde  faa  alt  igjen.  Dog  stolede  han  ikke  fuldt  og 
fast  paa  denne  Spaadom,  thi  han  foretog  forskjellige 
Skridt  for  dog  at  faa  noget  tilbage  igjen  af  Napo- 
leon, og  havde  gjerne  nøjedes  med  et  lille  Land. 
En  Gang  vilde  han  sende  mig  til  Paris,  for  at  jeg 
skulde  tale  hans  Sag  hos  Napoleon.  Jeg  erklærede 
mig  villig  hertil,  men  kun  i  Egenskab  af  Gesandt 
paa  Kongen  af  Danmarks  Vegne.  Kongen  vilde  ikke 
have  det,  hvad  der  var  heldigt  baade  for  Kurfyrsten 
og  for  mig.  Kurfyrsten  overøste  mig  mangen  Gang 
med  store  Venskabsforsikringer.  Ogsaa  Grevinde 
Hessenstein^,    der    mistede    et   Barn   i    Itzehoe,    som 

blev  begravet  i  min  Faniiliebegravclse,  var  mig  meget 
bevaagen. 

Da  jeg  en  Gang  bad  Kurfyrsten  om,  at  laane 
mig  paa  billige  Renter  en  Sum  Penge,  der  hviler 
som  Gjæld  paa  Breitenburg,  forsikrede  han  mig,  at 
han  for  Tiden  slet  ingen  Penge  havde  at  disponere 
over.  Derimod  viste  han  mig,  da  jeg  i  Aaret  1817 
tiltraadte  min  store  Rejse  og  kom  gjennem  Gassel, 
megen  Opmærksomhed,  og  vilde  til  Ære  for  mig 
lade  Fontainerne  i  Wilhelmshohe  springe,  og  andet 
lignende,  hvad  der  ikke  kostede  Penge,  og  som  jeg 
altsammen  frabad  mig.  Kurfyrsten  havde  den  Gang 
allerede  i  flere  Aar  atter  regeret  over  sit  Land,  men 
ingenlunde  svaret  til  de  Forventninger,  jeg  nærede 
til  ham.  Hans  Gjerrighed  ødelagde  alt  og  røvede 
ham  allerede  paa  hin  Tid  Kjærligheden  hos  hans 
trofaste  Folk,  der  havde  modtaget  ham  med  stor 
Glæde  og  Hjærtelighed.  En  Svulst,  han  havde  paa 
Halsen,  havde  antaget  frygtelige  Dimensioner  og 
saa  modbydelig  ud.  Her  fik  jeg  atter  et  Bevis 
paa,  at  Lidenskaben  kan  ødelægge  alt  andet  Godt 
hos  Mennesket,  og  at  Tidshistoriens  Begivenheder 
hverken  gjør  Fyrsterne  eller  Nationerne  klogere. 

Senest  var  jeg  i  Gassel  med  Prins  Frederik.  Den 
gamle  Kurfyrste  var  død,  den  nuværende  ikke  hjemme. 
Vi  aflagde  Kurfyrstinden  ^  en  Visit.  Prinsen  snak- 
kede meget  dumt  Tøj,  og  den  værdige  Kurfyrstinde 
ytrede  overfor  Prinsen  af  Gliicksborg  og  mig,  at 
Prins  Frederik  syntes  hende  at  være  overordentlig 
ungdommelig,    for    ikke    at    sige    barnagtig.      Denne 

Gang  saa  jeg  kun  lidet  af  Cassel,  da  jeg  allerede 
følte  mig  meget  angrebet  af  Rejsen.  Militæret,  som 
man  ser  allevegne,  synes  mig  at  være  meget  smukt, 
især  Garden,  der  en  Gang  rykkede  ud  forbi  mit 
Logis. 

Alle  Byer  paa  Vejen  fra  Cassel  til  Frankfurt 
fandt  jeg  forskjønnede,  og  overalt  blev  der  bygget. 
I  det  hele  taget  synes  Tyskland  mig  at  være  i  frem- 
adskridende Udvikling.  Kun  Landsbyerne  bærer  nu 
som  før  Præg  af  Urenlighed  og  Fattigdom. 

I  Frankfurt  tog  jeg  ind  i  Hotel  „Romischer 
Kaiser".  I  dette  Hotel  boede  for  mange  Aar  siden 
min  Ven  HenkeP^,  der  havde  faaet  det  Hverv  af 
vort  Hof,  at  iagttage  den  franske  Hærs  Bevægelser. 
Dør  om  Dør  med  ham  boede  en  Bankier,  hvem  en 
Jøde  vilde  bestjæle.  Denne  tog  fejl  af  Værelserne 
og  kom  ind  til  Henkel,  der  endnu  laa  i  Sengen,  og 
hos  hvem  der  intet  andet  var  at  finde  end  Land- 
kaart  og  Bøger.  Henkel  havde  altid  næret  Uvilje 
mod  Jøderne,  og  da  han  saa  denne  Jøde  i  sin 
Stue,  vilde  han  formodentlig  gribe  ham,  men  uhel- 
digvis havde  Jøden  en  Kniv  hos  sig  og  dræbte 
Henkel  efter  at  have  tilføjet  ham  flere  Saar.  Jøden 
blev  greben,  men  skar  strax  efter  Halsen  over  paa 
sig.  For  mig  var  Henkels  Død  et  smærteligt  Tab.  Han 
var  en  ædel,  fortræffelig,  klog  Mand,  som  jeg  holdt 
meget  af.  Da  jeg  var  Student  i  Kiel,  hvor  han 
paa  hin  Tid  ogsaa  opholdt  sig,  foretog  vi  ofte  Ride- 
ture sammen,  og  mærkeligt  var  det:  hver  Gang  vi 
overnattede   et   eller  andet  Sted,   blev  vi  lidt  uenige 

om  at  lukke  Døren.  Han  vilde  altid  have  den 
staaende  aaben,  og  jeg  vilde  have  den  lukket. 
Havde  han  fulgt  mit  Raad,  vilde  Jøden  ikke  være 
trængt  ind  i  hans  Værelse. 

Henkel  var  ogsaa  bekjendt  med  Hertugen  af 
Meiningen^^  En  Gang  tilbragte  Hertugen  og  jeg 
nogle  Uger  i  „Romischer  Kaiser".  Henkel  var  altid 
hos  os.  Vi  var  alle  tre  meget  lystige  og  morede  os 
udmærket,  men  ofte  havde  vi  besynderlige  Optrin 
med  Hertugen,  der  ved  Siden  af  sine  mange  ud- 
mærkede Egenskaber  og  sin  elskværdige  Karakter 
ogsaa  havde  mange  Særheder  og  stundom  ganske 
mærkelige  Indfald.  En  Gang  kjøbte  han  en  Elefant 
og  vilde  opkjøbe  hele  det  øvrige  Menageri,  som 
Ejeren  af  Menageriet  foreviste  i  Frankfurt.  En  anden 
Gang  vilde  han  kjøbe  en  hel  Kunsthandel  i  Frank- 
furt med  mange  Malerier  og  Kunstsager,  for  at  ind- 
rette et  Lotteri,  og  haabede  paa  en  stor  Profit. 
Kun  med  stort  Besvær  bragte  vi  ham  bort  fra 
denne  Tanke.  Jeg  selv  var  Medlem  af  det  her- 
tugelige Kammer  i  Meiningen  og  saa  i  Tanken 
allerede  de  gamle  Kammerraaders  Fortvivlelse,  der 
virkelig  med  stor  Troskab  vaagede  over  Kammer- 
kassen, medens  Ghatolkassen  og  andre  mindre  Kasser 
kun  var  i  meget  maadelig  Forfatning. 

Da  jeg  første  Gang  gjæstede  Frankfurt,  kom  jeg 
fra  Gottingen  derhen  som  Student.  Oberst  v.  Berg 
havde  foreslaaet  mig  at  rejse  med  mig  i  hans  Vogn 
til    Frankfurt,    for    at    følge    hans    Søn,    der    skulde 

rejse  til  Schweitz,  paa  Vej.  Jeg  havde  netop  Ferie. 
Mainz  blev  den  Gang  belejret  af  Franskmændene;  at 
se  den  republikanske  Hær  var  paa  den  Tid  noget 
ganske  nyt,  og  jeg  havde  altid  den  største  Lyst  til 
at  rejse. 

Jeg  modtog  Oberstens  Tilbud  og  kjørte  sammen 
med  ham  i  en  med  to  Svedfuxer  forspændt  Vogn, 
som  han  selv  styrede.  Hans  Søn  fulgte  efter  i  en 
anden  Vogn.  Preusserne  var  i  Frankfurt,  og  Fransk- 
mændene stod  allerede  ved  Hochst.  De  sidstnævnte 
saa  overordentlig  pjaltede  ud.  Sejladsen  paa  Main 
fra  Frankfurt  til  Mainz  var  endnu  aaben.  Jeg  gik 
ombord  paa  det  almindelige  Fragtskib  til  Mainz  efter 
at  have  taget  Afsked  med  den  gamle  Oberst.  Da 
Skibet  fra  Main  gled  over  i  Rhinen,  begyndte  Fransk- 
mændene, der  stod  tæt  ved  Rhinen,  at  skyde  paa 
os,  men  ingen  blev  ramt.  Ankommen  til  Mainz 
steg  jeg  op  i  et  Taarn  og  overskuede  derfra  hele 
den  franske  Lejr,  bestaaende  af  Jordhytter,  der  om- 
gav Byen  i  en  Halvkreds.  Vi  saa  Forposterne,  alle 
klædte  i  røde  Kapper.  De  frembød  et  hæsligt  Skue. 
Jeg  lærte  en  østerrigsk  Officer  at  kjende,  med  hvem 
jeg  steg  op  paa  Hardenberg,  fra  hvilket  Bjerg  Øster- 
rigerne allerede  begyndte  at  fordrive  Franskmændene. 
Vi  var  de  franske  Forposter  saa  nær,  at  vi  kunde 
tale  med  dem.  Soldaterlivet  behagede  mig  i  høj 
Grad.  Jeg  blev  længere  i  Mainz  end  jeg  oprindelig 
vilde,  og  da  jeg  endelig  atter  tog  ind  i  „Schwarzer 
Bock"  i  Frankfurt,  var  mine  Penge  opbrugte  med 
Undtagelse  af  en  lille  Sum.     Den  gamle  Oberst  var 

rejst,  og  jeg  havde  slet  ingen  Bekjendte  her.  Hvad 
skulde  jeg  stille  op? 

Jeg  spiste  næsten  slet  intet  hele  Dagen,  slentrede 
rundt  i  Byen  og  gik  først  om  Aftenen  ind  til  en 
Bager  og  kjøbte  et  Brød. 

Saaledes  gik  det  i  flere  Dage;  jeg  grundede  for- 
gjæves  paa  et  Middel  til  atter  at  kunne  naa  Gottingen, 
da  jeg  mødte  en  Bibliothekssekretær  fra  Gottingen, 
som  jeg  kjendte.  Ogsaa  han  vilde  tilbage  til  sin 
Hjemstavn  og  foreslog  mig  at  rejse  sammen  med 
ham  i  den  almindelige  Postvogn.  Glad  var  jeg,  gik 
strax  ind  paa  hans  Forslag  og  bad  ham  lægge 
Pengene  ud,  fordi  jeg  ikke  var  rigtig  bekjendt  med 
Møntfoden.  Det  lovede  han  ogsaa.  Endnu  havde 
jeg  saa  mange  rede  Penge,  at  jeg  kunde  betale  mit 
Natteleje,  og  rejste  med  lettet  Hjærte,  uden  at 
behøve  at  røbe  min  Fattigdom  for  min  Rejsekam- 
merat. I  Gottingen  betalte  jeg  ham  med  megen 
Tak  Pengene  tilbage. 

Under  bedre,  om  end  ikke  meget  glimrende  Kaar 
tilbragte  jeg  senere  flere  Uger  i  Frankfurt.  Jeg 
kom  fra  min  Fætter  CastelU^  i  Franken,  hvor  jeg 
glad  og  fornøjet  havde  tilbragt  et  Fjerdingaar.  Her 
var  forsamlet  en  Mængde  lystige  Folk,  vi  spillede 
Komedie  og  fandt  paa  alle  mulige  Løjer  og  Narre- 
streger. Min  yngste  Fætter  havde  netop  holdt 
Bryllup  med  en  allerkjæreste  Pige,  en  Grevinde 
Schulenburg^^.  Hun  var  meget  lystig,  og  han  meget 
svagelig.  Man  kunde  forudse,  at  Ægteskabet  ikke 
vilde    vare    meget    længe,    og  Forbindelsen    blev    da 

virkelig  ogsaa  snart  efter  hævet.  Det  forekom  mig, 
at  han  var  skinsyg  paa  mig,  og  jeg  forlod  Castell. 
Fra  Wertheim  sejlede  jeg  til  Frankfurt  for  at  af- 
vente visse  Efterretninger  fra  Statsminister  Harden- 
berg^*. 

Fra  Frankfurt  rejste  jeg  (1836)  til  Wi  es  bad  en, 
hvor  jeg  i  Havehuset  i  „Adler"  fandt  en  behagelig 
Bolig.  Wiesbaden  var  i  Kurtiden  en  meget  livlig 
By.  1  den  smukke  Kursal  og  dens  prægtige  Side- 
værelser saa  man  altid  en  Mængde  Mennesker,  især 
grupperede  omkring  de  i  alle  Værelser,  selv  i 
den  store  Sal,  indrettede  Spillebanker,  der  for  dette 
Privilegium  betalte  32000  Rdlr.  til  Aktionærerne, 
som  har  bygget  Kursalen.  Hertugen  har  selv  største 
Delen  af  Aktierne. 

Mere  Aarsag  har  man  til  at  glæde  sig  over  den 
meget  lange  og  smukke  Kolonnade,  som  Hertugen 
har  ladet  opføre,  og  i  hvilken  der,  i  særlig  dertil 
indrettede  Butiker,  falbydes  de  prægtigste  Sager  af 
enhver  Art.  Om  Morgenen  kommer  alle,  som  drikker 
Brønd,  sammen  i  Alleen  ved  den  store  Kochbrunnen, 
hvor  den  hedeste  og  virksomste  Kilde  i  Wiesbaden 
udspringer,  og  som  derfra  ledes  ind  i  flere  af  de 
mange  Badehuse,  som  ligger  omkring  Byen.  Andre 
Huse,  f.  Ex.  Adler,  Schiitzenhof  o.  s.  v.  har  deres 
egne  Kilder.  Det  har  dog  ikke  altid  været  Skik  at 
drikke  Vandet  her  paa  Stedet. 

Blandt  de  faa  Bekjendtskaber,  jeg  gjorde  her, 
nævner  jeg  især  den  hessiske  Gehejmeraad  Ries, 
kurhessisk  Gesandt  i  Frankfurt,  en  højst  elskværdig, 

forlræfVelig  Mand.  Det  var  mig  en  Glæde,  der  at  træffe 
vor  amerikanske  Minister  i  Kjøbenhavn,  nu  i  Berlin, 
Weathon^'',  med  Hustru  og  Datter.  Ogsaa  den 
værdige  Overhofmesterinde  Sehestedt  Juul'^  traf  jeg 
her.  En  Vicomte  de  Turenne,  forhenværende  Adju- 
tant  hos  Bonaparte,  hvem  jeg  lærte  at  kjende,  for- 
talte mig  meget  om  Frankrig,  og  gjennem  ham  blev 
jeg  ogsaa  bekjendt  med  den  engelske  Ambassadør  i 
Paris,  Lord  Granville^',  Broder  til  den  engelske  Ge- 
sandt i  Kjøbenhavn  Wynn. 

Sidst  i  Oktober  følte  jeg  mig  første  Gang  rask 
nok  til  at  kunne  spadsere  ud  ad  den  skjønne  Pro- 
menade fra  Kursalen  til  den  gamle  Borg  Sonnen- 
berg,  fordum  Residens  for  den  ulykkelige  Kejser 
Adolf  af  Huset  Nassau.  Den  nuværende  Hertug 
har  omgivet  Borgen  med  en  meget  vellykket  Plant- 
ning og  et  smukt  Anlæg,  og  i  det  indre  har  han 
ogsaa  ladet  indrette  et  Værelse.  Det  var  en  Søn- 
dag Morgen,  en  smuk,  venlig  Efteraarsdag.  Jeg 
følte  mig  saa  lykkelig  ved  Nydelsen  af  den  skjønne, 
fri  Natur.  Da  jeg  var  naaet  op  til  den  gamle 
Borgruin,  kom  jeg  de  fordums  Dage  ihu  og  var 
helt  fordybet  i  alvorlige  Betragtninger  over  Fortiden, 
da  hørte  jeg  pludselig  Psalmesang.  Jeg  traadte  hen 
til  Rækværket  ved  Bjergskrænten  og  saa  lige  under 
mig  Kirken  i  den  lille  By  Sonnenberg.  Menigheden 
var  forsamlet  i  Kirken  til  Gudstjeneste.  Jeg  hørte 
tydelig  Sangen  og  Orgeltonerne.  Det  var  mig,  som 
om  disse  Toner  bar  min  Sjæl  til  Himmelen.  Jeg 
tror,    at  jeg    gjærne    vilde  være  død  i  dette  Øjeblik. 

Jeg  ved  ikke,  hvad  jeg  tænkte,  men  det  ved  jeg, 
at  i  denne  Sjælsstemning  var  mere  Andagt  end  jeg 
nogensinde  har  følt  ved  den  mest  gribende  Tale. 

Den  13.  November  fik  jeg  fra  Minister,  Ordens- 
kansler  Mosting  et  Brev  med  Elefantordenen.  Jeg 
havde  allerede  for  nogle  Dage  siden  aflagt  den  gode 
Konge  min  Taksigelse.  Den  herværende  Toldem- 
bedsmand var  i  stor  Forlegenhed  over  det  Spørgs- 
maal,  hvor  højt  Ordenen  skulde  fortoldes,  da  han  i 
sin  Toldtarif  forgjæves  havde  søgt  baade  en  Rubrik 
for  Elefanter  og  for  Ordener.  Da  Sagen  blev  fore- 
lagt de  højere  Toldautoriteter,  blev  Ordenen  strax  fri- 
givet. Alle  mine  andre  Ordener  og  Værdigheder 
havde  jeg  faaet  efter  en  eller  anden  i  den  paagjæl- 
dende  Regerings  Interesse  udført  Gjerning,  men 
denne  fik  jeg  uden  en  saadan  Grund.  Jeg  vidste 
godt,  at  jeg  fik  den,  fordi  det  nu  en  Gang  er  Skik, 
at  man  som  Statsminister  bør  have  det  blaa  Baand, 
og  mange  havde  udtalt  deres  Forundring  over,  at 
jeg  og  mine  tvende  Kollegaer,  Grev  Moltke  Bregent- 
ved^^ og  Krabbe-Gharisius  endnu  ikke  havde  faaet 
det.  Det  var  mig  temmelig  ligegyldigt,  og  aldrig 
har  jeg  delt  denne  Forundring  eller  svaret  paa  slige 
Ytringer.  Nu,  da  jeg  fik  Ordenen  i  min  Ensomhed 
i  Wiesbaden,  voldte  den  mig  dog  større  Glæde,  end 
jeg  selv  havde  troet.  Den  var  mig  et  Pant  paa 
min  dyrebare  Konges  Velvilje,  og  endnu  større  Værd 
end  selve  Ordenen  havde  for  mig  hans  Svar  paa 
min  Taksigelsesskrivelse. 

Landet  Nassau   er    dannet   af  forskjellige  Lands- 

dele,  hvoraf  flere  tidligere  har  hørt  til  andre  tyske 
Stater,  og  er  i  flere  Henseender  overordentlig  he- 
gunstiget  af  Naturen.  Det  har  næsten  alle  Pro- 
dukter, der  kræves  til  Livets  Fornødenheder,  undtagen 
Guld  og  Sølv.  Landets  Love  og  Institutioner  er  til 
Dels  monsterværdige.  Fyrsten  ^'"^j  der  er  en  klog 
Mand.  har  ved  mangen  Lejlighed  udvist  stor  Energi, 
dog  synes  mig,  han  vilde  have  gjort  bedre  i  at 
tage  noget  mindre  Hensyn  til  sine  personlige  Inter- 
esser og  mere  at  have  stræbt  at  vinde  sit  Folks 
Kjærlighed,  som  han  aabenbart  ejer  i  mindre  Grad, 
end  han  virkelig  fortjener  at  eje  den.  Hans  tidligere 
Regeringshandlinger,  hans  Adfærd  overfor  Stænderne 
blev  især  ledede  af  den  nu  afdøde  Minister  von 
Marschall,  en  klog,  men  højst  despotisk  Mand. 
Under  dennes  Styrelse  indførtes  Statens  nuværende,  i 
mange  Henseender  ypperlige  Organisation,  dog  blev 
han  meget  understøttet  i  sine  Bestræbelser  af  en 
Gehejmeraad  Zobel,  der  vistnok  ydede  det  meste, 
men  da  Hr.  v.  Marschall  mærkede,  at  denne  kloge, 
men  yderst  forfængelige  Mand,  som,  hvad  der  ofte 
er  Tilfældet,  trods  sin  meget  aristokratiske  og  de- 
spotiske Aand  støttede  de  Ultraliberale,  lod  Hr.  v. 
Marschall  ham  falde;  snart  blev  han  forfulgt  af  alle 
Partier  og  maatte  forlade  Tjenesten.  Han  blev  kaldet 
til  Meiningen,  hvor  den  unge  Hertug  ogsaa  er  greben 
af  Reformmanien,  dog  blev  han  ikke  længe  der  og 
døde  som  Faktotum  hos  Landgreven  af  Homburg. 
Blandt  de  forskjellige  Grene  af  Administrationen 
syntes  jeg  især  godt  om  Overrentekammeret,  i  hvilket 

alle  Regninger  fra  hele  Statshusholdningen  revideres, 
og  hvorfra  Regnskabsførelsen  kontrolleres. 

Militæret  i  Nassau  er  ypperligt.  Ikke  let  kan 
man  finde  bedre  Tropper  end  denne  lille  Hær  paa 
5 — 6000  Mand,  lutter  raske  Folk.  De  staar  kun  et 
Aar  i  fast  Tjeneste,  d.  v.  s.  kun  det  første  Aar  uden 
Orlov,  senere  kaldes  de  kun  en  Gang  om  Aaret 
sammen  til  Exercits,  i  September  Maaned.  Man  ser, 
at  det  hverken  kommer  an  paa  den  lange  Tjeneste- 
tid eller  paa  den  uophørlige  Exerceren.  Men  det 
er  raske,  kjønne  Mennesker,  og  de  bliver  som  Sol- 
dater behandlede  godt,  faar  ingen  Prygl,  har  god 
Mundering,  faar  meget  god  Kost  og  staar  tillige 
under  stræng  Disciplin.  Den  nuværende  Minister, 
Grev  Walderndorff"",  skal  være  en  elskværdig  Mand. 
Han  har  ikke  tjent  tidligere,  lever  meget  paa  sine 
Godser,  yder  altsaa  ikke  saa  meget  som  den  virk- 
somme Hr.  V.  Marschall,  og  dog  er  hin,  skjønt 
stræng  Katholik,  endog  hos  den  protestantiske  Be- 
folkning langt  bedre  lidt  end  Hr.  v.  Marschall,  hvem 
man  hader. 

I  Wiesbaden  traf  jeg  flere  Personer  fra  Meinin- 
gen,  hvor  jeg  i  min  Ungdom  har  tilbragt  tre  Aar 
og  været  meget  lykkelig.  De  huskede  mig  alle, 
især  en  Overforstmester  v.  Bibra,  hvem  jeg  ikke 
havde  set  i  30  Aar,  og  som  nu  staar  i  nassausk 
Tjeneste.  De  syntes  alle  at  glæde  sig  ved  Gjen- 
synet  og  sagde,  at  man  mindedes  mig  med  Venskab 
i  Meiningen,  skjønt  mange  af  mine  Bekjendte  er 
døde  eller  i  en  meget  høj  Alder.     Jeg  hørte,  at  den 

Fattig-  og  Arbejdsanstalt,  som  jeg  indrettede  der 
med  lykkeligt  Resultat,  bestod  endnu,  hvilket  voldte 
mig  særlig  stor  Glæde.  Alle  indbød  mig  indtræn- 
gende til  at  komme  til  Meiningen,  men  jeg  sagde 
dem  ligefrem,  at  jeg  næppe  vilde  gjøre  det,  skjønt  jeg 
gjærne  vilde  gjense  den  gamle  Enkehertuginde  ^\  som 
er  en  fortræffelig  Dame.  Men  den  gamle  Hertug,  med 
hvem  jeg  var  gode  Venner,  er  død,  og  de  faa  Venner, 
der  endnu  lever,  er  blevne  gamle.  Tonen,  som  i 
hine  Dage  var  meget  jævn,  er  bleven  anderledes. 
Ogsaa  der  er  man  bleven  mere  overdaadig,  og  den 
unge  Hertug'""  har  indført  mange  Forandringer.  Jeg 
vil  hellere  tage  Billedet  fra  den  svundne  Tid,  i 
hvilken  jeg  følte  mig  saa  tilfreds  i  det  lille  lykke- 
lige Land,  uforandret  med  mig  i  Graven. 

Darmstadt.  Den  nye  Bydel  i  Darmstadt  er 
meget  smuk,  lutter  nye,  til  Dels  meget  smukke 
Bygninger,  meget  brede  Gader  og  for  det  meste  en 
fortræffelig  Brolægning,  der  har  kostet  meget.  Den 
gamle  By  har  snævre  Gader  og  er  overhovedet 
meget  styg.  Ogsaa  Slottet  er  gammelt  og  endog 
for  største  Delen  ufuldendt.  En  Mærkværdighed  ved 
dette  gamle  Slot  er  det,  at  der  paa  Nordsiden  er 
tilbygget  noget,  som  ligner  en  lille  Hytte.  Man 
fortæller,  at  Slottets  Herre  paa  en  Tid,  da  Darm- 
stadt endnu  kun  var  en  Landsby,  var  kommen  her- 
hen paa  Jagten  og  var  bleven  venlig  optaget  i 
denne  Hytte  som  Jupiter  hos  Baucis  og  Philemon, 
hvorpaa  han  besluttede  at  bygge  et  Slot  her  og  til 
Minde    derom    at    indlemme    den    lille   Hytte  i  Byg- 

ningen.  Mærkeligt  nok  er  Hytten  anbragt  paa  anden 
Sal,  hvad  der  gjør  Historien  noget  usandsynlig.  Jeg 
kunde  ønske,  at  Fortællingen  havde  været  sand. 

Den  regerende  Storhertug  ^^  bor  ikke  i  Slottet, 
men  i  det  saakaldte  Palais,  hvor  han  morer  sig  med 
at  ryge  Tobak  og  drikke  01.  Nogle  paastaar,  at 
han  arbejder  meget  om  Formiddagen.  Man  ser  ham 
kun  sjældent  her,  alligevel  siger  alle,  at  han  er 
mere  afholdt  paa  Grund  af  sin  Godmodighed,  end 
den  langt  dygtigere  Hertug  af  Nassau. 

Da  han  kom  til  Regeringen,  havde  han  en  Gjæld 
paa  halvtredje  Million  Gylden,  som  Stænderne  ikke 
vilde  overtage.  Man  fandt  en  Udvej  til  at  betale 
hele  denne  Sum  i  44  Aar  ved  Hjælp  af  et  Lotteri, 
uden  at  Storhertugen  gav  noget  til  Gjældens  Af- 
drag, kun  en  Sum  af  80,000  Gylden  aarlig  til  Be- 
taling af  Renterne.  Rotschild  har  skaffet  Kapitalen 
til  Veje  og  delt  den  i  Lodder  paa  25  Gylden,  hvoraf 
der  aarlig  ofte  udtrækkes  nogle  paa  flere  tusind 
Gylden,  saa  at  man  altid  faar  Kapitalen,  men  ikke 
altid  Renterne  tilbage.  Jeg  selv  tog  et  Lod  til  25 
Gylden. 

Storhertugdømmet  har  mange  gode  Indretninger. 
Afgifterne  er  kun  ringe,  men  man  klager  over,  at 
der  hersker  meget  Spioneri,  fordi  Regeringen  frygter 
demagogiske  Bevægelser  og  derfor  laaner  Øre  til 
Angivere  og  Sladderhanke.  Blandt  de  nye  Institu- 
tioner vækker  Afløsningen  af  Bondestandens  For- 
pligtelser mest  Opsigt.  Bonden  vinder  store  For- 
dele,   medens  Godsejeren    taber    meget   derved,    men 

da  Tiden  overalt  medfører  slige  Reformer,  er  en 
saadan  Bestemmelse  alligevel  altid  bedre,  end  naar 
Grundejerne  ad  Magtens  Vej  slet  ikke  faar  nogen 
Erstatning.  Bonden  vilde  dog  næpp.e  kunne  gjøre 
Brug  af  denne  Begunstigelse,  hvis  det  ikke  tillige 
var  bestemt,  at  han  af  Statskassen,  der  giver  et 
aarligt  Overskud,  kan  faa  udlaant  Penge  til  3  % 
til  Afdrag  af  den  Kapital,  han  skal  betale  for  at 
blive  løst  fra  sine  Forpligtelser.  I  de  sidste  Dage 
af  Aaret  1836  indtraf  Kongen  af  Grækenland^*, 
Broder  til  Arvestorhertuginden,  med  sin  unge  Ge- 
malinde, en  Prinsesse  af  Oldenborg  ^^,  i  Besøg  hos 
sin  Søster  i  Darmstadt,  paa  Rejse  til  Grækenland; 
han  havde  allerede  været  der  i  Sommer,  hvorfor 
hans  Person  ikke  vakte  saa  megen  Opsigt,  som  jeg 
havde  ventet.  Han  kom  fra  Frankfurt,  man  havde 
ventet  ham  tidligere.  Ogsaa  i  Theatret,  hvor  jeg 
saa  ham  og  Dronningen,  kom  han  for  sent  og  lod 
den  gamle  Storhertug,  der  ellers  aldrig  besøger 
Theatret,  en  hel  Akt  alene  i  Logen,  fordi  han  først 
sammen  med  sin  Søster  i  Værelset  ved  Siden  af 
vilde  læse  et  Brev  fra  Miinchen.  Det  mishagede 
Publikum,  og  jeg  fik  ejheller  nogen  stor  Mening  om 
den  unge  Konge,  der  ogsaa  i  sit  Ydre  ser  meget 
ubetydelig  ud.  Derimod  behagede  den  kjønne,  ven- 
lige unge  Dronning  mig  og  alle,  der  saa  hende.  I 
hendes  Følge  var  en  Overhofmesterinde  v.  Scheel, 
født  Grevinde  Bothmer^^,  fra  Oldenborg,  en  Ungdoms- 
veninde af  min  Broder  og  mig,  som  vi  ikke  havde 
set    i    over    tredive    Aar.      Vi    besøgte    hende    paa 

Slottet,  hvor  hun  boede,  og  vi  glædede  os  meget 
over  det  uventede  Gjensyn. 

Fra  Darmstadt  rejste  jeg  til  Garlsruhe,  hvor 
jeg  boede  i  nogle  Dage  og  overværede  andet  Kam- 
mers Møder  samt  lærte  en  interessant  Mand,  Professor 
Busse^'  fra  Freiburg,  at  kjende.  Jeg  lagde  Mærke 
til,  at  det  ultraliberale  Parti  havde  meget  ringe  Ind- 
flydelse i  Kammeret.  Rotteck^^  og  Welcker^^  havde 
mistet  Tilliden,  efter  at  man  havde  mærket,  at  deres 
Patriotisme  ikke  var  ganske  ren.  I  det  hele  taget 
havde  Regeringen  vundet  i  Kraft,  og  Ministrene 
førte  ofte  et  meget  energisk  Sprog  i  Kammeret. 

Til  de  faa  Venner,  jeg  traf  i  det  yndige  Baden, 
regner  jeg  Kurfyrsten  af  Hessen^^.  Han  har  boet 
her  i  flere  Aar  med  sin  Elskede,  Grevinde  Reichen- 
bach'^\  sine  Børn,  nogle  Hoffolk  og  et  stort  Tje- 
nerskab. Han  har  ladet  sit  Skjæg  voxe,  der  ligesom 
Haaret  er  ganske  graat,  hvilket  giver  ham  et  meget 
løjerligt  Udseende.  Det  smukke  Hus  med  mange 
Sidebygninger  og  en  meget  kjøn  Have,  som  han  og 
hans  Omgivelser  beboer,  tilhører  Grevinden,  hvilket 
han  strax  meddeler  alle  Folk,  der  siger  ham  Behage- 
ligheder om  hans  smukke  Bolig.  Da  han  aldrig  ser 
Fremmede  hos  sig,  er  hans  Liv  om  Vinteren  meget 
ensformigt.  Strax  efter  Taflet  kjører  han  hver  Dag 
ud,  enten  alene  eller  med  Grevinden,  altid  den 
samme  Vej.  Han  ender  sædvanligt  Kjøreturen  ved 
det  Hus,  hvor  hans  Kavallerer  boer,  og  hvor  han, 
som  jeg  hørte,  spiller  Billard  med  sin  Kammertjener. 
Resten  af  Dagen  tilbringer   han  med  at  spadsere  og 

tegne.  Saasnart  Spillcl)anken  aabnes  om  Foraaret  i 
Kursalen,  ser  man  ham  altid  sidde  ved  Spillebordet, 
ofte  i  det  sletteste  Selskab.  Mod  min  Broder  og 
mig  var  han  overordentlig  venlig.  Han  huskede 
godt,  at  hans  Fader,  da  denne  boede  i  Itzehoe  og 
meget  ofte  besøgte  Breitenburg,  nogle  Gange  havde 
taget  ham  med.  Hver  Gang  han  mødte  os,  talte 
han  meget  venligt  med  mig  og  gav  til  Ære  for  os 
nogle  Diners,  der  var  meget  glimrende.  En  Mængde 
udsøgte  Retter  og  Vine,  men  kun  meget  faa  Gjæster, 
kun  nogle  Hofkavallerer  og  nogle  i  Baden  Hjemme- 
hørende, foruden  os  ingen  Fremmede.  Grevinden, 
der  gjælder  for  at  være  meget  hidsig  og  uelskvær- 
dig, var  overordentlig  venHg  og  opmærksom  mod 
os,  tillige  meget  jævn  i  hele  sin  Optræden.  Hun 
opdrager  sine  Børn  godt,  og  den  ældste  Datter  ^^ 
roses  for  sin  overordentlige  Velgjørenhed  mod  Fattige. 
Under  min  Nærværelse  i  Baden  gjorde  Kurfyrsten 
en  Rejse  til  Hestemarkedet  i  Stuttgart.  Hjemvendt 
fortalte  han  min  Broder  og  mig,  at  der  slet  ikke 
var  roligt  i  Stuttgart,  og  at  der  sandsynligvis  snart 
vilde  udbryde  en  Revolution,  thi  Drengene  løb  rundt 
i  Gaderne,  og  de  Gamle  i  Hælene  paa  dem.  Det 
var  altid  et  sikkert  Tegn  paa  en  nær  Revolution. 
Vi  kunde  næppe  bare  os  for  Latter.  Da  jeg  senere 
kom  til  Stuttgart,  fortalte  man  mig,  at  Kurfyrstens 
Udseende  med  det  lange  graa  Skjæg  havde  vakt  en 
oaadan  Opsigt,  at  Gadedrengene  var  løbet  efter  ham. 
Dette  forklarede  mig  tilstrækkeligt,  hvilke  Varsler  om 
Revolutionen  det  var,  som  Kurfyrsten  havde  bemærket. 

Fjorten  Dage  før  min  Afrejse  fra  Baden  indtraf  Stor- 
fyrst Michael '^^  af  Rusland.  Han  fik  Besøg  af  Kon- 
gen af  Wurttemberg  ^*  og  dennes  Broder  ^'^j  Storher- 
tugen af  Baden ^^,  Prinsen  af  Oldenborge'  og  dennes 
unge  Gemalinde,  født  Prinsesse  af  Nassau.  løvrigt 
levede  Storfyrsten  meget  tilbagetrukkent.  Man  saa 
ham  ofte  paa  Promenaden,  iført  en  kort  Over- 
frakke og  med  en  rund  Hat  paa  Hovedet,  uden 
noget  ydre  Tegn  paa  Fornemhed.  Det  er  ham  endog 
meget  ubehageligt,  naar  han  skal  vise  sig  for  mange 
Mennesker.  Nogle  paastaar,  at  han  er  leversyg,  andre 
mener,  at  han  gaar  paa  Rejse,  fordi  han  ikke  kan 
enes  med  sin  Broder  Kejser  Nikolaus. 

I  Baden  traf  jeg  en  gammel  Studiekammerat,  en 
Hr.  von  Ende,  forhen  Overkammerjunker  i  badensisk 
Tjeneste  og  den  afdøde  Storhertugs  ^^  Yndling,  en 
klog  Mand,  som  dog  nu  i  den  Grad  har  mistet  det 
nuværende  Hofs  Gunst,  at  han  om  Sommeren,  naar 
Storhertugen  af  Baden  kommer  dertil,  niaa  forlade 
sit  meget  smukke  Hus  i  Baden,  som  han  nu  har 
udlejet  til  Storfyrsten.  Han  er  tillige  saa  forhadt  i 
hele  Landet,  at  han  ikke  vover  at  gaa  ud  om  Af- 
tenen. 

Under  den  forrige  Storhertug,  der  var  en  haard, 
umoralsk  Mand,  har  han  maaske  gjort  sig  skyldig 
i  et  og  andet,  men  Aarsagen  til  at  han  har  paa- 
draget  sig  Folkets  Had  og  Storhertugens  Unaade  er 
indhyllet  i  Mørke.  Da  han  med  sin  sædvanlige 
Snakkesalighed  fortalte  mig  om  sin  Skæbne  og  om 
Befalingen   til   at   forlade   Baden  om  Sommeren,    ud- 

talte  jeg,  at  hvis  det  var  mig,  og  jeg  ikke  var  mig 
nogen  Brøde  bevidst,  vilde  jeg  ikke  lade  mig  jage 
bort  paa  en  saadan  Maade,  men  forlange  en  Under- 
søgelse sat  i  Gang.  Han  gav  mig  Ret  og  erklærede, 
at  han  ikke  mere  vilde  rejse,  men  han  gjorde  det 
alligevel  og  foretog  en  stor  Rejse  til  Norden,  paa 
hvilken  han  ogsaa  gjæstede  Kjøbenhavn.  Nogle 
fortalte,  at  han  kort  før  den  forrige  Storhertugs 
Død  havde  villet  bringe  et  Parti  i  Stand  mellem 
denne  og  sin  Kusine,  der  var  Storhertugens  Elsker- 
inde, Han  havde  allerede  faaet  fat  paa  en  kjøn  og 
kraftig  Soldat,  der  hemmelig  skulde  komme  Storher- 
tugen til  Hjælp  og  sikre  ham  Afkom.  Men  Stor- 
hertugen blev  ramt  af  et  Slag  inden  Forbindelsen 
kom  i  Stand,  og  Soldaten  skal  have  røbet  Sagen 
for  den  nuværende  Storhertug.  Naturligvis  kunde 
dette  ikke  være  denne  behageligt,  idet  han  saa- 
ledes  vilde  være  bleven  udelukket  fra  Successio- 
nen, tilmed  da  Hr.  von  Ende  ellers  havde  vist 
sig  som  en  Ven  af  hans  Familie.  Nogle  sætter 
endog  Caspar  Hausers  Historie  i  Forbindelse  med 
Hr.  v.  Ende.  Man  fortæller  nemlig,  at  Sønnerne 
af  den  forforrige  Storhertug  ^^,  der  var  gift  med  en 
Slægtning  af  Kejser  Napoleon,  alle  døde  som  Børn, 
saa  at  den  nulevende  Storhertuginde  kun  beholdt 
Døtre  tilbage,  hvorved  Arvefølgen  gik  over  paa  den 
forrige  Storhertug. 

Da  Storhertuginde  Stephanies  sidste  Søn  afgik 
ved  Døden,  skal  en  hvid  Dame  have  vist  sig,  bøjet 
sig    over  Vuggen,    taget   Barnet    ud    og  lagt  et  dødt 

Barn  i  dettes  Sted.  Den  hvide  Dame  skal  have 
været  en  forklædt  Kvinde,  der  stod  i  den  forrige 
Storhertugs  Sold,  og  det  forbyttede  Barn  var  Gaspar 
Hauser. 

Fortællingen  synes  mig  dog  at  være  højst  usand- 
synlig, men  en  Gejstlig  i  Baden,  der  før  har  været 
Kammertjener  hos  Storhertugen  og  hans  Gemalinde 
Stephanie,  har  fortalt  mig  følgende.  Det  er  sandt, 
hvad  en  Kammerfrue  beretter,  der  endnu  lever,  at 
en  hvidklædt  Dame  var  traadt  ind  i  Værelset,  hvor 
hun  sad,  og  havde  bøjet  sig  over  Barnets  Vugge. 
Kammerfruen  havde  troet,  at  det  var  en  af  de  gamle 
Prinsesser,  og  var  sprunget  op  for  at  gjøre  hende  en 
Undskyldning,  fordi  hun  ikke  før  havde  lagt  Mærke 
til  hende.  Da  hun  var  gaaet  hen  til  Vuggen,  var 
Skikkelsen  forsvunden.  Barnet  havde  endnu  levet 
flere  Dage  derefter,  men  havde,  ligesom  alle  Stor- 
hertugens Sønner,  været  meget  svagelig,  og  dets 
tidlige  Død  synes  derfor  at  have  været  ganske  na- 
turlig. 

I  Slutningen  af  Maj  rejste  jeg  til  Miinchen. 
Miinchen  er  nu  en  af  de  interessanteste  Byer  i 
Tyskland.  Dens  Bygninger  og  Kunstskatte  er  næsten 
talløse.  Man  maa  indrømme,  at  Kongen  ved  disse 
storartede  Byggeforetagender  har  forøget  Byens  Vel- 
stand overordentligt.  Der  er  en  ustandselig  Til- 
strømning af  Fremmede,  og  den  arbejdende  Klasse 
har  fuldt  op  at  fortjene.  Kongen  interesserer  sig  per- 
sonlig for  Bygningerne,  og  man  kan  daglig  se  ham 
tage  disse  i  Øjesyn,  i  Overfrakke  og  med  rund  Hat, 


183 

udon  nogen  Lodsager;  alligevel  er  han  kun  afholdt 
hlandt  nogle  Kunstnere,  og  Folkets  Stemme  er  imod 
ham.  Hans  personlige,  uhehagelige  Væsen  skal 
nemlig  bidrage  meget  hertil.  Det  kan  ellers  sikkert 
ikke  nægtes,  at  han  har  mange  Herskerdyder.  Al- 
mindeligt dadler  man  hans  Bigotteri;  jeg  tror  dog, 
at  han  egenthg  slet  ikke  er  bigot,  men  at  han  ved 
et  ydre  Skjær  af  Fromhed  mener  at  kunne  modar- 
bejde det  i  Bajern  som  i  de  fleste  Lande  tiltagende 
Fritænkeri  og  de  demagogiske  Bevægelser,  som  han 
selv  tidligere  har  begunstiget.  Hvorvidt  han  derved 
har  slaaet  ind  paa  den  rette  Vej,  er  meget  tvivl- 
somt, men  saaledes  gaar  det  nu  om  Stunder  mange 
Mennesker,  især  naar  de  har  mere  Fantasi  end 
kold  Fornuft  og  fast  Karakter  og  derfor  gaar  fra 
den  ene  Yderhghed  til  den  anden. 

Jeg  saa  en  stor  Procession  i  Munchen  i  Anled- 
ning af  Kristi  Legemsfest.  Kongen  gik  med  i  fuld 
Pragt,  omgivet  af  hele  sit  Hof,  men  han  saa  rigtig- 
nok ikke  ud  som  en  ydmyg  Troende. 

Befolkningen  i  Munchen  er  maaske  mere  end 
nogen  anden  hengiven  til  Nydelsen  af  alle  Livets 
Glæder.  De  derværende  Ølhaller  giver  paafaldende 
Beviser  derpaa.  Blandt  de  med  Kunstskatte  smyk- 
kede Lokaler  behagede  de  saakaldte  Arkader  mig 
især,  saavel  ved  deres  simple  Stil,  som  ogsaa  ved 
at  de  er  tilgængelige  for  alle  Byens  Indvaanere. 
Det  er  aabne  Haller,  der  omgiver  den  saakaldte 
Lysthave,  en  offentlig  Spadseregang.  Paa  Væggene 
ses  Freskomalerier  af  Bajerns  Historie  og  Landskaber 

fra  Italien.  Hvert  Maleri  har  en  af  Kongen  selv 
forfattet  Indskrift,  men  ikke  alle  kan  kaldes  vellyk- 
kede. Mellem  Malerierne  ser  man  Glasdøre,  der 
fører  ind  til  Caféer,  Restaurationer  og  Butiker.  Hele 
Dagen  møder  man  her  Høje  og  Lave,  Rige  og 
Fattige. 

Residensslottet  er  meget  prægtigt,  og  dets  indre 
Udsmykning  udført  i  antik  Smag  med  moderne  Ele- 
gance, dog  uden  moderne  Bekvemmelighed.  Væggene 
i  Værelserne  er  beklædte  med  Freskomalerier,  der 
tager  sig  godt  ud  i  store  Sale  og  Templer,  men  som 
ikke  passer  for  en  privat  Bolig.  Særlig  smuk  er 
Spisesalen  ved  Siden  af  Dansesalen,  hvor  Bordene 
er  anbragte  under  Orangetræer,  saa  at  hele  Salen 
ligner  en  lille  Orangelund,  hvad  der  især  tager  sig 
smukt  ud  ved  Aftenbelysning. 

Med  særlig  Interesse  besaa  jeg  Stændersalen.  I 
Deputeretkammeret  overværede  jeg  flere  Møder  og 
hørte  flere  Ministre  tale  meget  godt,  blandt  andet 
Fyrsten  af  Oettingen-Wallerstein*^  og  nogle  andre 
Deputerede.  Dog  førte  ogsaa  flere  meget  uøvede 
Talere  Ordet  og  fremkom  med  megen  taabelig  Snak. 

1)  Tanken  er  maaske  paavirket  af  Voltaires  bekjendte 
Ord:  Si  Dieu  n'existait  pas,  il  faudrait  l'inventer  (Epitre 
CXI,  å  l'auteur  du  livre  des  trois  imposteurs).  Conrad 
Ferdinand  Meyer  har  i  mere  kristelig  Retning  udtalt 
noget  lignende  i  sin  Digtning,  Huttens  letzte  Tage 
LX  VII: 

Und  wårst  du  Gott  und  Herr,  nicht  ewiglich, 
Ein  solches  Stossgebet  erschiife  dich. 

2)  Frederik  Carl  Christian  Greve  Rantzau,  1769—1847, 
Oberstlieutenant. 

3)  Hertug  Vilhelm  af  Glucksborg,  f.  1785,  f  17.  Febr.  1831, 
Fader  til  Kong  Christian  IX. 

4)  Johan  Sigismund  Mosting,  1759  —  1843. 

5)  Adam  Vilhelm  Greve  Moltke  til  Bregentved,  1785-1864. 

6)  Hans  Krabbe-Charisius,  1771—1845. 

7)  Otto  Joachim  Greve  Moltke  til  Espe  og  Bonderup, 
1770-1853. 

8)  Povl  Christian  Stemann,  1764-1855  (Pershist.  Tidsskr. 
3.  R.  VI.). 

9)  Johan  Poul  Hopp,  f.  1782,  blev  1820  Deputeret  i  det 
tyske  Kancelli,  1831  Overprokurør  for  Slesvig,  1838 
kgl.  Kommissær  i  Stænderforsamlingerne,  1840  Præ- 
sident for  Overappellationsretten,  1841  Gehejmekonfe- 
rensraad,  død  1847. 

10)  Cai  Lorentz  Greve  Brockdorff,  1766-1840,  Kansler  i 
Hertugdømmerne,  Præsident  for  Overappellationsretten 
i  Slesvig  og  Holsten. 

11)  Johan  Ove  Friederich  Spiess,  Søn  af  Ritmester,  Amts- 
forvalter F.  C.  Spiess  i  Reinfeld,  Cand.  jur.  i  Gliick- 
stadt  18i<3,  1804  Kancellist  i  tyske  Kancelli,  1809 
Assessor  og  1813  Deputeret,  1821  Kansler  ved  Over- 
retten paa  Gottorp,  1836  Præsident  for  den  slesvig- 
holstenske Regering.  1813  blev  han  Etatsraad,  1822 
Ridder,  1828  Storkors,  1836  Gehejmekonferensraad,  død 
7.  Aug.  1844  i  Teplitz. 

12)  Sten  Andersen  Bille,  1751-1833. 

13)  Carl  Victor  v.  Bonstetten,  1745-1832,  Landfoged  i 
Nyon,  filosofisk  og  æsthetisk  Forfatter,  boede  1708 — 1801 
paa  Sophienholm  ved  Bagsværd  Sø  hos  sin  Veninde 
Frederikke  Brun.  Hans  Souvenirs,  nedskrevne  1831, 
udkom  1833.  Bonstetten  lærte  1827  Hertug  Vilhelm 
af  Glucksborg  og  Grev  Rantzau  personlig  at  kjende 
under  deres  Ophold  med  Prins  Frederik  i  Genf.  „Grev 
Rantzau  kan  man  ikke  rose  nok,  ikke  have  kjær  nok," 
skriver  B.  til  Frederikke  Brun.  „Han  er  en  rigtig 
Dansker.  Hertugen  er  en  sjælden  udmærket  Mand,  vi 
ønsker  ham  alle  tilhage.  Man  spørger  mig  ofte:  „Er 
alle  Mennesker  i  Danmark  saa  gode  og  elskværdige?" 
(Briefe  v.  K    V.  Bonstetten  an  F.  Brun  II,  324). 

14)  Jost  van  Dockum,  1753-1834. 

15)  Se  S.  61. 

16)  Cornelius  Wleugel,  1764-1833. 

17)  Carl  Ludvig  Christian  Irminger,  1802—88,  Viceadmiral, 
Marineminister  1850. 

18)  Christian  Andreas  Friedrich  Rigsgreve  Rantzau  til 
Rastorf,  1796-1857,  først  Marskal  hos  Prins  Frederik 
til  1829,  derefter  Verbitter  for  det  adelige  Konvent  i 
Itzehoe,  1838  Guvernør  i  Lauenborg,  Gehejmekonfe- 
rensraad. 

19)  Carl  Ewald,  1789-1866,  Generalmajor,  Generaladj utant 
hos  Kong  Christian  VIII. 

20)  Jvfr.  Af  A.  F.  Tschernings  Papirer  I,  23  fl. 

21)  Christian  Greve  Schimmelmann  til  Wandsbeck,  1767 
—  1842,  Gehejmekonferensraad.  Datteren  Adelaide 
(Lilly),  1796-1876,  ægtede  1815  Georg  Heinrich  Fri- 
herre V.  Lowenstern,  1786  —  1856,  Generalmajor,  dansk 
Gesandt  i  Brasilien  og  Østerrig.  Om  Livet  paa  Sølyst 
jvfr.  Museum  1891  og  L.  Bobé,  Efterladte  Papirer  fra 
den  reventlowske  Familiekreds  IV  og  V. 

22)  Forfatterinden  Frederikke  Brun  f.  Munter,  1765-1835. 

23)  Johan  Gunder  Adler,  1784  —  1852,  Gehejmekonferens- 
raad,  Kabinetssekretær. 

24)  Christian  Fenger,  1773-1845,  Konferensraad,  General- 
direktør over  Kirurgien. 

25)  Frederik  Ludvig  Christopher  v.  Gossel,  1771  —  1841, 
Kammerherre,  Generaladjutant. 

26)  Dom  Maria  Miguel,  1802-66,  Søn  af  Kong  Johan  VI. 
af  Portugal,  var  1808 — 21  med  Forældrene  i  Brasilien, 
gjorde  derefter  gjentagne  Gange  Oprør  i  Portugal  for 
at  gjenindføre  Enevælden,  1828 — 34  Hersker  i  Portu- 
gal, kom  1831  i  Strid  med  Frankrig.  Ved  engelsk  og 
fransk  Hjælp  lykkedes  det  1834  Dom  Pedro,  hans 
ældre  Broder,  at  overvinde  M.  og  hringe  sin  Datter 
Marie  da  Gloria  paa  Thronen.  Dom  Miguel  levede 
som  landsforvist  i  Rom  og  Baden. 

27)  Abrahams,  Nicolai  Christian  Levin,  1798-1870,  Pro- 
fessor  i  Fransk,  Notarius  publicus. 

28)  Emilie  Gertrude  Birgitte  Carstensen,  født  1814,  Datter 
af  Generalkonsul  Johan  Arnold  Hieronymus  Carstensen, 
gift  1835  med  Generalkonsul,  Legationsraad  Marcus 
Pauli  Marcussen. 

29)  Frederik  Lov^rzow,  1788-1869,  Direktør  for  General 
Toldkammer-  og  Kommercekollegiet,  Justitiarius  i  Høje- 
steret, Gehejmekonferensraad. 

30)  Frantz  Christopher  v.  Biilow,  1769-1844,  General, 
Ordensceremonimester,  Ordensmarskal. 

31)  Adam  Vilhelm  Hauch,  1755—1838,  Overkammerherre, 
Overhofmarskal. 

32)  Jvfr.  H.  C.  A.  Lund,  Studenterforeningens  Historie  I, 
317. 

33)  Alfonso  de  Aguirra  y  Gadea  Greve  Yoldi,  spansk  Gesandt 
i  Danmark,  dansk  Overceremonimester,  1764—1852. 

34)  Jfr.  ovenfor  S.  26. 

35)  Carl  Edvard  van  Dockum,  1804-93. 

36)  Jean  Lannes,  Hertug  af  Montebello,  1769-1809. 

37)  Gehejmekonferensraad,  Overjægermester  Frederik  Sehe- 
sted, f.  1758,  t  20.  August  1833. 

38)  Grevinde  Agnete  Marie  Rosencrone,  f.  Hjelmstjerne,  d. 
1838,  Enke  efter  den  bekjendte  Legatstifler. 

39)  Christian  Friedrich  Jasper,  1786  —  1847,  Dr.  jur.,  Rege- 
ringsadvokat  i  Siesvig,  Stempelpapirforvalter. 

40)  Bal thasar  Munter,  1794-1867.  Hofprædikant,  kgl.  Kon- 
fessionarius, Provst  ved  Holmens  Kirke. 

41)  H.  C.  Ørsted. 

42)  Martin  Christian  Gottlieb  Lehmann,  1775—1856,  Kolle- 
giedeputeret,  Fader  til  Orla  Lehmann. 

43)  Frederikke  Komtesse  Danneskjold-Samsøe,  d.  1821,  84 
Aar  (Thaarup,  Fædrenelandsk  Nekrolog,  18  f.) 

44)  Lehmann  var  gift  med  Frederikke  Louise  Bech,  Datter 
af  Etatsraad,  Borgmester  Peter  Bech. 

45)  Anna  Sophia  Magdalene  Frederikke  Ulrikke,  f.  1729 
(1738),  sad  1770-1804  i  Møens  Tugthus  (Paludan,  Be- 
skrivelse af  Møen  II,  360). 

46)  Adam  Gottlob  Moltke,  1710-92,  næst  L  H.  E.  Bern- 
storff Kong  Frederik  V.s  vigtigste  Raadgiver. 

47)  Prinsesse  Louise  af  Gliicksborg,  1820 — 94,  Abbedisse  i 
Itzehoe. 

48)  Ludvig  Gustav  Heinzelmann,  f.  1803,  blev  1834  Asses- 
sor ved  Regeringen  paa  Gottorp,  forhandlede  1850  med 
Madvig  om  en  Overenskomst  paa  Grundlag  af  Slesvigs 
Deling.  1852  Departementschef  i  det  slesvig-holsten- 
lauenborgske  Ministerium,  1856  Overpræsident  i  Altona, 
død  1861. 

49)  Hans  Henrik  Rømeling,  1770—1840,  Generalmajor. 

50)  Joseph  Nikolai  Benjamin  Abrahamson,  1789  —  1847, 
Oberst,  Generalkrigskommissær,  Adjutant  hos  Kong 
Frederik  VI. 

51)  Henrik  Adolf  Esaias  Klein,  1797  —  1865,  Overretsproku- 
rator  i  Stege,  Byskriver. 

52)  Dr.  theol.  Anders  Krag  Holm,  1767—1851,  Provst  ved 
Holmens  Kirke  1823-49. 

53)  Jvfr.  Martensen,  Af  mit  Levnet  I,  68  &.  C.  L.  N. 
Mynster,  Nogle  Blade  af  I.  P.  Mynsters  Liv  283.   Breve 

til  og  fra  F.  C.   Sibbern   II,    186.     Lorck,    Femoghalv- 
fjerdsindstyve  Aar,  51. 

54)  Frederik  Adolf  Greve  Holstein  til  Holsteinborg,  1784 
-1836. 

55)  Temmelig  sikkert  Louise  Christine  (Rasmussen)  Grev- 
inde Danner,  1815-74.  Hun  var  før  1830  Elev  i  det 
kg].  Theaters  Balletkorps,  fik  Løn  fra  1830  og  blev 
1835  ansat  som  Figurantinde  (C.  F.  Bricka,  Dansk 
biogr.  Lexikon  IV,  hvor  det  siges,  at  Bekjendtskabet 
med  Prinsen  stiftedes  i  Slutningen  af  Trediverne). 

56)  Anna  Theodore  Barbara  Regenburg,  født  Wetche,  Enke 
efter  Præsten  Jakob  R.  og  Moder  til  Stiftamtmand 
Regenburg. 

57)  Ernst  Frederik  v.  Holstein,  1801-83,  Hofchef  hos 
Kronprins  Frederik,  Overpostmester  i  Lybek. 

58)  Andreas  Christian  Kierulff,  1782  —  1846,  Overpræsident. 

59)  Carl  Frederik  Holmer. 

60)  Carl  Emil  Bardenfleth,  1807—57,  Statsminister  og  Præ- 
sident i  det  danske  Kancelli. 

61)  Carl  Bentzen  nævnes  1834  som  Kammerlakaj  i  Stats- 
kalenderen. 

62)  Carl  Adolph  Rothe,  1767—1834,  Kontreadmiral. 

63)  Prins  Frederik  Vilhelm  Carl  Ludvig,  Chef  for  Livgarden 
til  Hest,  1786-1834,  gift  1812  med  Prinsesse  Juliane 
Sophie,  Datter  af  Arveprins  Frederik. 

64)  Peter  Carl  Frederik  v.  Scholten,  1784-1854,  General- 
major,  Generalguvernør,  v.  Dockum,  Livserindringer, 
62  ff. 

65)  Frederik  von  Lowzow,  se  S.  188. 

66)  Christian  Georg  Nathan  David,  1793-1874. 

67)  Politiretsassessor  Christian  Reiersen,  1792  —  1876,  var 
Censor  1834—51  indtil  Presselovens  Emanation. 

68)  Prins  Ernst  Frederik  Ferdinand  Carl  Vilhelm  Philip 
Ludvig,  1789  —  1850,  russisk  General. 

69)  Kejser  Alexander  II  var  kun  elleve  Dage  yngre  end 
Hs.  Maj.  Kong  Christian  IX. 

70)  M.  Rubin,  Frederik  VI.s  Tid.     451  flf. 

71)  ib.  427. 

72)  Justitsraad    Severin    Henrik    August    Wedel,    Departe- 
mentschef for  Sund-  og  Strointoldfaget. 

73)  Prins  Ludvig  Casimir  Vilhelm  Heinrich  Clemens  Bent- 
heim-Steinfurt,  1787  —  1876,  Generalmajor. 


1)  Ludvig  Timotheus  Spittler,  Friherre,  1752-1810,  fra 
1779  Prof.  i  Gottingen,  fra  1806  Minister  og  Kurator 
for  Universitetet  i  Tiibingen. 

2)  Landgreve  Vilhelm  IX..  født  1743,  fra  1760  Fyrste  af 
Hanau,  1803  Kurfyrste  (Vilhelm  I),  blev  1806  efter 
Slaget  ved  Jena  afsat  af  Napoleon,  restitueret  1813, 
død  1821. 

3)  Georg  I,  Hertug  af  Meiningen,  1761-1803. 

4)  Prins  Christian  Frederik  af  Neuwied,  1775-1800. 

5)  Prins  Ludvig  Victor  af  Neuwied,  1783-1812  (Vehse, 
Geschichte  der  deutschen  Hofe  VII,  248). 

6)  Christian  Ove  Greve  Haxthausen,  Overhofmarskal,  1777 
-1842. 

7)  Prinsesse  Vilhelmine  Caroline,  1747-1820,  Datter  af 
Kong  Frederik  V,  gift  1764  med  Kurfyrste  Vilhelm  I 
af  Hessen-Cassel. 

8)  Caroline  Augusta  Albertine  født  Grevinde  Schlotheim, 
senere  Grevinde  Hessenstein,  1767  —  1847  (Jfr.  H.  R. 
Hiort-Lorenzen,  Livre  d'or  des  souverains  1895,  583). 

9)  Kurfyrste  Vilhelm  II  af  Hessen,  1777-1847.  formælet 
1797  med  Prinsesse  Augusta  af  Preussen,    1780  —  1841. 

10)  Ernst  Emil  August  Henkel,  blev  1785  Sekondlieutenant 
i  sjællandske  Infanteriregiment.  1790  udnævntes  han 
til  Generaladjutantlieutenant  hos  Prins  Carl  af  Hessen. 
Aaret  efter  blev  han  Premierlieutenant.  1795  sættes 
han  å  la  suite  i  Hæren.  Han  blev  myrdet  16.  Sept. 
1801. 

11)  Hertug  Georg  af  Sachsen-Meiningen,  1761—1803. 

12)  Grev  Castell  til  Riidenhausen. 

13)  Albertine  Eleonore  Juliane  Theophile  Grevinde  Schu- 
lenburg-Angern,  født  1778,  gift  1°  med  Christian  Fre- 
derik Greve  Castell-Remlingen,  f.  1772,  skilt  1803,  g. 
2"  med  Major  Leopold  v.  "Ziethen,  f  1812. 

14)  Fyrst  Carl  August  Hardenberg,  1750  —  1822,  preussisk 
Kansler. 

15)  Henry  Wheaton  var  1834  Chargé  d'affaires  i  Kjøbenhavn. 

16)  Lucie  Charlotte  Komtesse  Scheel^  Overhofmesterinde 
hos  Dronning  Marie  Sophie  Frederikke,  Dekanesse  i 
Vallø,  1765-1839,  gift  1780  m.  Gehejmeraad  Christian 
Sehestedt-Juul  til  Raunholt. 

17)  Lord  Granville  Leveson-Gower,  1773—1846. 

18)  Grev  Adam  Vilhelm  Moltke. 

19)  Hertug  Vilhelm  Georg  August  Heinrich  af  Nassau, 
1792—1839. 

20)  Greve  Carl  Wilderich  Walderndorff. 

21)  Hertuginde  Louise,  født  Prinsesse  af  Hohenlohe-Lan- 
genburg,  død  1837. 

22)  Hertug  Bernhard  Erik  Freund  af  Sachsen-Meiningen, 
1800—82. 

23)  Storhertug  Ludvig  II  af  Hessen-Darmstadt,  1777—1848. 

24)  Prins  Otto  Frederik  Ludvig  af  Bajern,  1815—67,  fra 
1832  Konge  af  Grækenland.  Søsteren,  Prinsesse  Ma- 
thilde, var  gift   med  Arvestorhertug  Ludvig  af  Hessen. 

25)  Marie  Frederikke  Amalie,  Datter  af  Storhertug  August 
af  Oldenborg,  1818—75. 

26)  Charlotte  Amalie  Frederikke  Komtesse  Bothmer,  f. 
1772,  g.  1801  m.  Friherre  Ludvig  v.  Scheele,  f  1801. 

27)  Frederik  Gottlieb  v.  Busse,  1756—1835,  Mathematiker, 
Professor  ved  Bjærgakademiet  i  Freiberg. 

28)  Carl  v.  Rotteck,  1775-1840,  den  tyske  Historieskriver. 

29)  Carl  Theodor  Welcker,  1790-1869,  Prof.  juris  i  Kiel 
og  Freiburg. 

30)  Kurfyrste  Vilhelm  II  af  Hessen. 

31)  Caroline  Vilhelmine  Henriette  Ortlepp,  Grevinde  Rei- 
chenbuch-Lessonitz,  1791  1843,  g.  1841  med  Kurfyrsten. 
Det  ældste  Ram  fødtes  1813. 

32)  Grevinde  Louise  Reichenbach,  1813—83,  gift  med  Grev 
Carl  August  Rose. 

33)  Slorfyrst  Michael  Paulowitseh,  1798—1849,  Søn  af 
Kejser  Povl,  gift  med  Prinsesse  Frederikke  Charlotte 
Marie  (Helena  Paulovna)  af  Wiirttemberg. 

31)    Kong  Vilhelm  I  af  Wurttemberg,  1781-1864. 

35)  Prins  Paul  af  Wurttemberg,  1785-1852. 

36)  Storhertug  Carl  Leopold  Frederik,  1790—1852,  rege- 
rede fra  1830. 

37)  Prins  Peter  af  Oldenborg,  1812—81,  formælet  1837 
med  Prinsesse  Therese  af  Nassau,  1815  —  71. 

38)  Storhertug  Ludvig  Vilhelm  August  1763—1830,  rege- 
rede fra  1818- 

39)  Storhertug  Carl  Ludvig  Frederik,  1786—1818,  regerede 
fra  1811,  formælet  1806  med  Stephanie  Louise  Adri- 
enne Reauharnais,  Napoleon  I  s  Adoptivdatter,  1789 — 
1860. 

40)  Fyrst  Ludvig  Craft  Emil  Oettingen-Wallerstein,  kgl. 
bajersk  „Kronobersthofmeister",  Rigsraad  og  Statsmi- 
nister. 

